
Viorica-Ela CARAMAN 


Președintele Republicii Moldova 


la Casa Limbii Române 
Nicolae Timofti: „Este o crimă sà urdisti o limbă 
în care a creat un geniu” 

Conditiile inexistentei la nivel de stat a unei po- 
litici culturale (implicite) în Republica Moldova, 
pe fundalul interminabilelor hàrtuieli politice si 
al imixtiunilor externe inalterabile, motivate din 
punctul de vedere al monopolului strategic inter- 
national, starea de mentinere a confuziei privind 
directionalitatea vectorului de dezvoltare cultura- 
là si economici a spatiului pruto-nistrean reclamà 
(re)configurarea unor structuri institutionale de 
autoritate culturală care sà fortifice un substrat 
simbolic al societăţii: artistic si ştiinţific. Acesta 
ar constitui pandantul forței diplomatice sau mai 
curând substitutul acesteia, având o funcţie efec- 
tivă de asanare a spiritului politic local derapat în 
santul intereselor corupte si marginale. Redimen- 
sionarea si impulsionarea constantà a unui spatiu 
artistic si cultural în Republica Moldova, un stat 
inanimat politic si economic, reprezintà una din- 
tre şansele minime de supravieţuire într-o lume 
bulversatà pluridimensional si dominată de ris- 
curile societăţii postmoderne. Cu toate că aceasta 
din urmă a prescris moartea istoriei si relativiza- 
rea absolută a valorilor, instituirea generalizată a 
Kitsch-ului şi subcultura excesului informaţional, 
împingând fluxul existenţial într-o zonă decon- 
certantă si de paralizie a spiritului critic, vom 
„sfârşi” totuşi prin a face cultură — un optimism 
profund motivat al Martei Petreu care spunea: 
„cultura, în primă instanţă, nu e bună la nimic. În 

a doua instanţă, băgăm însă de seamă cà, ontic vorbind, omul este o ființă 
culturală și tragem concluzia că acolo unde nu este cultură, nu mai este nici 


» 


om. 


În virtutea faptului că limba este în același timp o chestiune de stat și „ma- 
terie primă” a literaturii, raportul literatură (cultură) — politică derivând în 
mod direct din miza comună de marcare identitară si de afirmare a diferen- 
telor interculturale în dialogul international al valorilor, patrimoniul literar 
delimitează o nouă geografie și principiile unei noi politici care nu coincid 
cu hărţile politico-economice, dar care afirmă implicit caracterul naţional al 
unei societăți. Pascale Casanova, în Republica Mondială a Literelor (1999), 
care abordează creaţia artistică din perspectiva unei funcționalități politice, 
invocă literatura ca formă specifică a naționalismului, la început, si ca miză 
pur politică pentru dezvoltarea la care a ajuns unul dintre cele mai puternice 
capitaluri literare — cel german, în opoziţie cu francezii, care dominau politic, 
cultural și militar în secolul XIX. Un exemplu concludent pentru o miză po- 
liticà, diabolică de data aceasta, poate constitui și literatura proletcultistà de 
care s-a servit comunismul secolului trecut pentru a converti social, politic 
şi economic spaţiile nationale antrenate în procesul replierilor utopice pe si- 
nele uniformizante. Cu alte cuvinte, virtualitàtile diplomatice edificatoare, în 
cel mai larg sens, ale fondului artistic și literar sunt incontestabile, iar o aliere 
a celor două domenii (politică — artă, literatură, cultură), când ambele sunt 
captive fragilitàtii de diferite naturi, ar putea oferi surpriza unor anumite re- 
zultate pe calea dezvoltării. Situaţia Republicii Moldova care reflectă coexis- 
tenta vernaculară a două realități contradictorii — pe de o parte, a dezbinării 
lingvistice a societăţii, generată de politicile insidioase care se tot perindă 
de-a lungul timpului, recidivând perpetuu, iar pe de altă parte, cea a afirmării 


Preşedintele Nicolae Timofti cu participanţii la eveniment 

unor importanţi artiști şi oameni de cultură, inclusiv pe plan internaţional, 
care constituie agenţii unor reprezentări axiologice ale societății noastre — 
necesită declanșarea unei procesualitàti interne de convergere si armonizare. 


Având la temelie asemenea resorturi, în mod efectiv si asumat, sau din alte 
intuitii şi raţiuni, nedeclarate, la Casa Limbii Române „Nichita Stănescu” din 
Chişinău, un centru de cultură care din momentul fondării (1998) a încercat, 
la scară mică, dar în mod sistematic, să coaguleze, printr-o tradiţie a toleran- 
tei si a armoniei interetnice, cele două falange (a înstràinatilor de nucleul cul- 
tural national si a celor care îl formează) — organizând deopotrivă activități 
didactice, predarea limbii române pentru alolingvi, si manifestații literare —, 
s-a produs în vara anului curent un eveniment în premieră. La 12 iunie, pri- 
mul dintre cei patru preşedinţi ai Republicii Moldova de până acum, Nicolae 
Timofti, a păşit pragul acestei instituţii pentru a participa la ședința de bilanț 
a anului de studii 2011-2012, desfăşurată cu participarea unor personali- 
tàti importante ale vieţii artistice din Basarabia: conferentiarul universitar, 
doctor habilitat în filologie Ana Bantos, poetul si traducătorul Ion Hadârcă, 
poetul Arcadie Suceveanu, preşedinte al Uniunii Scriitorilor din Moldova, 
profesorul Anatol Ciobanu, membru corespondent al A.$.M., pictorul Ghe- 
nadie Jalbă, preşedinte al Uniunii Artiştilor Plastici din Moldova, lingvistul 
Alexei Axan. În acest context a fost lansată si o expoziție personală de pictură 
a artistului plastic Anatol Mocanu. 


În debutul reuniunii, directorul Casei Limbii Române „Nichita Stănescu” 
Alexandru Bantos, un adevărat spiritus rector al acestei instituţii, după cum a 
fost apreciat de către profesorul Anatol Ciobanu, salutând prezenţa înaltului 
oaspete si a invitaţilor care salahoresc la edificarea culturii noastre, precum 
şi a celor aproximativ 300 de absolvenţi ai cursurilor de limba română, a fi- 
xat o problematică amplă a discuţiilor pe marginea statutului limbii române 
în Republica Moldova. Al. Bantos a punctat deficiențele politicii lingvistice, 
motivaţia redusă a cetăţenilor în utilizarea limbii oficiale a statului, problema 
climatului lingvistic, în special cel urban, aflat în retard în pofida celor 22 de 
ani de democratizare şi revenire la vechile valori identitare, adăugând urmă- 
toarele: „Consider că la dialogul nostru în identificarea soluţiilor trebuie să 
participe în mod firesc si alogenii care convietuiesc cu noi si care sunt cetà- 
teni ai acestui stat, cei pe care îi respectăm pentru maniera în care înţeleg ei 
să-şi procure confortul social prin învăţarea si utilizarea limbii oficiale a țării 
în care locuiesc”. 


În mesajul său, Preşedintele Nicolae Timofti și-a exprimat convingerea că 
răspândirea limbii române și îmbunătățirea stării acesteia în comunicarea so- 
cială se află în raport direct cu funcționarea aceleiași limbi în rândul demni- 

12 iunie 2012. Casa Limbii Române „Nichita Stănescu”. Aspecte de la întrunire 


Foto de Octavian Casian 


NEI PT ROMÂNĂ 


Nicolae TIMOFTI, 
Preşedintele Republicii Moldova 
Alocutiune rostită la Casa Limbii 


Române „Nichita Stănescu” 
(12 iunie 2012) 


Onoratà asistență, domnule director, doamnelor si domnilor, 


Mă bucur să pot participa la o ceremonie care încheie încă un ciclu de studi- 
ere a limbii române de către persoanele alolingve. În ultimii 20 de ani, în tara 
noastră s-au purtat multe discuţii în contradictoriu despre denumirea limbii 
oficiale, dar nu s-au făcut prea multe pentru ca limba noastră să fie însușită si 
respectată. În acest răstimp, dar mai exact în ultimii 14 ani, Dumneavoastră 
ati arătat o preocupare constantă si aplicativă pentru ca acest lucru să se în- 
tâmple, măcar în privinţa unor oameni, măcar în unele zone. 


Noi nu ne mai putem permite să avem dezbateri sterile, pur politice, pur spe- 
culative legate de limba oficială. Legislaţia cu privire la funcționarea limbii 
oficiale, chiar dacă este pe alocuri depăşită de vreme, trebuie pusă în aplicare. 


La timpul cuvenit vom îmbunătăţi si vom actualiza normele legale cu privire 
la limba oficială. 


Beneficiul va fi comun, căci multe dintre neînțelegerile si confuziile actuale 
din societatea noastră se întâmplă uneori pentru că nu vorbim tot timpul 
aceeași limbă. Asta se referă în primul rând la oamenii aflaţi în serviciul pu- 
blic. Am cunoscut în cariera mea judecători care nu stăpâneau limba româ- 
nă, dar care pretindeau să înfăptuiască justiţia în raport cu vorbitorii acestei 
limbi. Cunoasteti și Dumneavoastră politicieni care afirmă că se gândesc la 
binele poporului, dar care nu vorbesc limba acestui popor. 


Exemplul Casei Limbii Române de la Chişinău trebuie preluat de raioane, 
unde există doritori de a studia limba română, dar unde nu există cursuri 
de specialitate. Guvernul si administratiile publice locale trebuie să găsească 
resurse în acest scop. Nu este normal ca cea mai mare parte din fondurile des- 
tinate studierii limbii române de către alolingvi să fie donată de o organizaţie 
internațională, OSCE. 

Statul trebuie să fie primul interesat ca limba oficială să fie studiată si cunos- 
cută. 


Departamentul de stat al limbilor trebuie reinstituit și învestit cu atribuţii 
clare de supraveghere a funcţionării limbii oficiale în toate domeniile și sfe- 
rele de activitate, de control asupra respectării legislaţiei lingvistice, de sanc- 
tionare a cazurilor de nerespectare a acesteia. E nevoie de multă implicare și 
responsabilitate din partea funcționarilor chemaţi să apere limba oficială în 
spaţiul public. Îi îndemn pe aceştia să se mobilizeze și să aplice legea. Nu e 
de ajuns să-i vedem manifestându-se la sărbătoarea limbii române de pe 31 
august. 


Ministerul Educaţiei ar trebui să continue ceea ce a început anul trecut, si 
anume să curme practica nesănătoasă din şcolile alolingve și din facultăți, 
unde limba română este studiată în mod superficial, dar cu toate acestea 
notele date elevilor sunt maxime. Această mistificare trebuie să înceteze, iar 
profesorii care nu înţeleg să-și facă meseria cum se cuvine să fie readuși în 
legalitate și în spiritul deontologic. 


Doamnelor si domnilor, 


Vreau să-i felicit pe absolvenţii cursurilor de limba română care astăzi vor 
primi un certificat. Sunt persoane de diferite naționalități si care provin din 
cele mai diverse sfere de activitate: diplomaţie, afaceri sau jurnalism. Dar pe 
toți Dumneavoastră v-a unit dorința de a comunica în limba lui Eminescu și 
a celuilalt mare poet român căruia Casa Limbii Române îi poartă numele — 
Nichita Stănescu. Sunt sigur că vă va folosi cunoaşterea limbii oficiale. 


Doresc, de asemenea, să încurajez toți cetățenii nostri să vă urmeze exem- 
plul. În ultimii câţiva ani, sute de funcționari publici, în special din autono- 
mia găgăuză, şi-au luat inima în dinţi si au învăţat limba română. Sunt sigur 
că înţelegerea si pacea interetnică din tara noastră vor avea de câștigat de pe 
urma acestui exercițiu. 


Vă urez succes! 

tarilor de stat, care, din păcate, sunt departe de a constitui exemple peremp- 
torii pentru cetățeni — unii dintre parlamentari nu cunosc limba română si 
nici nu consideră necesară însușirea acesteia. Retorica prezidenţială a lansat 
chiar certitudinea lipsei de onestitate a unor funcționari care se erijează în 
apărători ai intereselor acestui stat, necunoscându-i valorile culturale și în 
primul rând limba: „Cum putem califica intenţiile unor judecători care pre- 
tind că servesc adevărul cetăţenilor acestei țări a cărei limbă nu o cunosc, 
în virtutea exerciţiului functiunii pe teritoriul republicii?” Domnul Nicolae 
Timofti a încurajat preluarea exemplului Casei Limbii Române din Chiși- 
nàu, „o candelă aprinsă a limbii române” (Anatol Ciobanu), si în alte locali- 
tàti, menționând faptul că statul trebuie să se implice mai mult în acest sens, 
inclusiv prin alocarea de fonduri destinate studierii limbii române de către 
cetăţenii alogeni ai Republicii Moldova. Preşedintele a mai subliniat anorma- 
litatea situaţiei în care astăzi cei mai multi bani investiti în acest scop sunt de 
provenienţă străină (OSCE), întrucât studierea limbii române stă la temelia 
înțelegerii si păcii interetnice în tara noastră, si a accentuat în special practi- 
ca nesănătoasă a acordării de note convenţionale la limba română elevilor 
care studiază în școlile alolingve. De asemenea, preşedintele a menționat că 
motivaţia fiecărui vorbitor este decisivă în problema lingvistică a republicii, 
condamnând argumentul dificultății de studiere prin invocarea exemplului 
propriei generaţii care, după câteva decenii de scriere cu alfabet rusesc și de 
utilizare intensă a limbii ruse în structurile statului, a trecut cu ușurință la 
limba română si alfabetul latin de scriere. S-au dovedit incapabili să ne înveţe 
limba doar cei care au avut o atitudine refractară față de patrimoniul spiritual 
si cultural al neamului nostru, ratând procesul însugirii românei la toate ni- 
velurile acesteia. 


Profesorul Anatol Ciobanu a accentuat că aceasta este „tragedia societății 
noastre”, când concetàteni de-ai nostri care locuiesc de câteva decenii aici nu 
cunosc limba română. Domnia Sa și-a exprimat acordul cu prevederile legale 
ale UNESCO din 2003 despre limbile locale minoritare care trebuie ajutate 
să dăinuie si să se dezvolte, dar fără să influențeze buna funcționare a limbii 
majoritare si a statului de drept constituțional. Domnul profesor i-a adresat, 
în acest context, preşedintelui republicii doleanta de a impulsiona voința po- 
litică în sensul soluționării conflictelor de opinii privind problema lingvistică 
şi depolitizarea acesteia. 


Printre participanții la discuţie s-a numărat si Tatiana Jigău, cetàteancà a Re- 
publicii Moldova de origine rusă, absolventă a unei facultăți la Moscova si 
profesoară de psihologie la Universitatea din Tiraspol (cu sediul la Chişinău, 
care a studiat româna la Casa Limbii Române „Nichita Stănescu”. Vorbitoa- 

rea a afirmat cà dincolo de necesitatea cunoașterii limbii pentru comunicarea 
în societate, dincolo de îmbogățirea culturală pe care i-o oferă, limba română 
îi este indispensabilă și dezvoltării profesionale, acumulării de competenţe 
în vederea exercitării obligaţiilor de activitate specializată. În acest context, 
Tatiana Jigău şi-a exprimat recunostinta pentru ajutorul pe care i l-au oferit 
colaboratorii centrului didactic. 


O altă parteneră de dialog, Anna Weirich, lingvistă din Frankfurt pe Main, 
aflată în Republica Moldova cu scopul desfășurării unui proiect de cercetare 
a fenomenului pluriligvismului și absolventă a cursurilor de limba română 
în cadrul aceleiași instituţii, a emis câteva observaţii privind particularită- 
tile societății moldovenești. Specialista a apreciat din propria experienţă în 
mod special, în pofida numeroaselor contraargumente pe care le aduc agenţii 
importante de studiere a fenomenelor sociale din Republica Moldova, un 
grad înalt al deschiderii în comunicare si al tolerantei în rândul cetățenilor 
moldoveni, majoritatea vorbitori ai cel puţin unei limbi străine. Anna Wei- 
rich a estimat că toleranța pe care a întâlnit-o în Republica Moldova este cu 
siguranță un produs preţios al unei societăți plurilingve care trebuie păstrat 
şi promovat, iar Casa Limbii Române este în acest sens o instituţie de o im- 
portanță majoră. 


Referindu-se la spiritul dialogului intercultural, al comunicării paşnice și 
dezinteresate pe care-l promovează instituţia, criticul literar Ana Bantos, al 
cărei animator s-a dovedit a fi de-a lungul anilor alături de alți oameni de 
cultură, a menţionat în intervenția Domniei Sale că „aici nu se face politică”, 
în sensul pe care-l afirmă astăzi clasa politică, ci doar cultură. Vorbitoarea a 
menţionat că starea lingvistică actuală e o consecinţă a unei politici devian- 
te, „o moştenire pe care ar trebui s-o înlăturăm împreună, pentru că, citând 
o vorbă populară, totul se face cu oameni, iar deschiderea spre cunoaștere 
şi comunicare, instituirea dimensiunii dialogului si al promovării valorilor 
naţionale are loc prin numeroasele evenimente, întâlniri cu scriitori, lansări 
de carte, ateliere de creaţie etc. Dincolo de acestea, Casa Limbii Române și-a 
asumat si alte responsabilități deosebit de mari, precum cea de a sprijini ini- 
tiativele oamenilor de cultură care s-au opus desființării de acum doi ani a 
Institutului de Filologie al A.S.M., adresând mesaje de descurajare a acțiuni- 
lor ce aveau menirea să distrugă resursele de dezvoltare a culturii naționale. 
Se ştie că alolingvii, spre exemplu, au fost lipsiți de cunoașterea adevăratei 
literaturi române, una de o complexitate considerabilă, deschisă spre comu- 
nicarea universală, iar numai detaliul că avangarda românească a influențat 
procesul literar european, prin Tristan Tzara sau Eugene lonseco, este unul 
revelator. Aceasta a fost interzisă în şcolile noastre, de ea am fost lipsiţi şi noi, 

încercând să o recuperăm din mers, să o facem cunoscută, iar dumneavoas- 
tră, cei prezenți astăzi aici, sunteţi un sprijin important în sensul recâștigării 
respectului față de patrimoniul literar-artistic autentic românesc” 


În completarea celor afirmate mai sus și condamnând faptul că limba română 
continuă să poarte povara rolului de cenușăreasă la ea acasă din cauza politi- 
zării excesive a acestei probleme, poetul Arcadie Suceveanu a recitat din cre- 
atia proprie parabola peștelui mare care înghite peştele mic spre o interpre- 
tare conciliantă, decretând dreptul egalităţii limbilor purtătoare de cultură și 
spiritualitate națională. 


Poetul si traducătorul Ion Hadârcă a vorbit despre învățarea unei noi limbi ca 
despre cucerirea unei noi cetăţi, ca despre spargerea unui zid al ignoranței, al 
indiferentei si al pasivitàtii, constituind totodată descoperirea unui nou univers 
expresiv si o îmbogăţire instrumentală, optică și structurală a individualitàtii 
creatoare de sens. Amintind despre traducerile Domniei Sale din Ivan Draci, 
Lermontov, Daniil Harms, Baudelaire, Cervantes și alţii, lon Hadârcă a men- 
tionat că experienţa transferului expresivitàtii dintr-o limbă în alta a însemnat 
o verificare a propriilor unelte de creaţie, o instituire a dialogului valorilor și 
chiar a competiţiei acestora, iar în ultimă instanţă și o verificare a resurselor 
propriei limbi, pentru a vedea în ce măsură pot să-l restituie pe un Pușkin sau 
Harms într-o nouă matrice expresivă, fiecare traducere fiind o provocare de- 
osebită pentru limba în care este adus un nou geniu. Traducătorul a apreciat 
importanța comunicării cu nativii limbii din care se traduce, dincolo de pro- 
priile cunoștințe lingvistice si de instrumentarul lexicografic folosit, declarând: 
„Dumneavoastră sunteți aliaţii cei mai apropiaţi într-o astfel de provocare a cu- 
noasterii si îmbogatirii în lumea ideilor și a noilor orizonturi, iar limba română 
în care comunicăm este o limbă egală a competiţiei intelectuale, a tolerantei 
culturilor, în virtutea descoperirii de noi resurse. (...) Așadar, limba română nu 
este doar lancea adevărului nostru istoric, nu doar comuna spiritului pe care o 
edificăm continuu, ci şi nectarul de la masa zeilor”. 


La finalul vizitei, Preşedintele Nicolae Timofti, accentuând virtualitàtile 
culturale ale fiecărei limbi în parte şi dreptul la afirmare al valorilor înalte, a 
conchis: „Şi în calitatea mea de jurist, vreau să zic cà este o crimă sà uràsti o 
limbă în care a creat un Eminescu, un Goethe, un Pușkin, un Shakespeare.... 


Așadar, prin simbolistica redimensionării valorilor culturale ale statului, cel 
mai recent eveniment de la Casa Limbii Române „Nichita Stănescu” prile- 
juieşte o repunere a problemei comunicării lingvistice si a convergentei for- 
telor politice si culturale aflate de-a lungul deceniilor în raporturi antagoni- 
ce, conditionànd neantizarea putinelor eforturi de dezvoltare plurinivelarà 

a societăţii noastre. Cel putin două ar fi chestiunile majore de înlăturat în 
apanajul culturii lingvistice din Republica Moldova, suspendat între două 
indiferente: voința politică a actorilor care guvernează statul conform unor 
principii si valori străine de interesele nationale, pe de o parte, iar pe de altă 
parte, repercusiunile unei îndelungate mutilări spirituale ale maselor de ce- 
tàteni, care au pierdut libertatea interioară si necesitatea cultivării si îmbogă- 
tirii spirituale, lăsându-se cuprinși în braţele morbide ale „îngerului foamei”, 
asemenea lui Leo, personajul Hertei Muller din Leagănul respirației. Acesta, 
revenit dintr-un lagăr comunist de concentrare, nu a mai fost în stare să-și 
re-aproprieze libertatea pierdută: „De la reîntoarcerea mea acasă, fiecare sen- 
timent, în fiecare zi, îşi are foamea sa si aşteptările la care eu nu răspund. 
Nimeni să nu se mai agate de mine. Sunt inabordabil din smerenie, nu din 
trufie. (...) În loc să pomenesc de propoziţia bunicii, ȘTIU CĂ TE VEI ÎN- 
TOARCE, de batista albă tesutà din cel mai fin batist si de laptele sănătos, 
am descris pe pagini în şir, ca pe un triumf, pâinea proprie si pâinea obrajilor. 
Şi-apoi rezistența mea în trocul salvator cu linia orizontului și drumurile pră- 
foase. Îngerul foamei mi-a stârnit entuziasmul, de parcă doar m-ar fi salvat, 
nu chinuit. De aceea am tăiat PROLOG şi am scris deasupra EPILOG. Era 
marele fiasco lăuntric — acela că în libertate fiind, îmi sunt, de unul singur si 
chiar mie însumi, irevocabil un martor fals”. Îngerul foamei care s-a născut 
din monstruozitàtile deportărilor, printr-o simbolică asceză, l-a putut salva 
pe Leo în momentele-limită, astfel încât nici în libertate acesta nu putea pă- 
rea decât o realitate izbăvitoare cu adevărat, personajul ratând însă prilejul 
condamnării acțiunilor antiumane, ratând argumentele dramatice ale acesto- 
ra si rămânând în captivitatea unui instinct invincibil al conservării, sfàsietor 
şi paralizant de această dată... 

Alexandru BANTOŞ în dialog cu 
Ernest OBERLÄNDER-TÂRNOVEANU 


Drumul spre convergență 
nu va fi nici scurt și nici ușor 


- Cu ocazia împlinirii a 200 de ani de la ocu- 
parea Basarabiei de către Imperiul Rus, Bibli- 
oteca Naţională a Moldovei în parteneriat cu 
Muzeul Naţional de Istorie a României și cu 
Institutul Cultural Român „Mihai Eminescu” 
au organizat în luna mai curent expoziţia de 
documente istorice „Basarabia 1812-1947. 
Oameni, locuri, frontiere”. Pentru început vă 

E.O-T. director general al rog, stimate domnule director general, să pre- 
Muzeului Naţional de Istorie cizati de ce lanţul evenimentelor istorice repe- 


AROMI UMISMatSI rate documentar se opreste la anul 1947? 
arheolog. Seful Cabinetului d 


umismatic al MNIR — Alegerea anului 1947, ca dată finală a demer- 
(1995). şeful Cabinetului sului nostru expozițional „Basarabia 1812-1947. 
Numismatic şi Tezaur . : i gg seg 
| Oameni, locuri, frontiere”, are o explicatie pro- 
Istoric (2004). Presedinte La č De o e 
Se zaică, de natură pur tehnică. Această limită cro- 
al Comisiei Naţionale a logică d x £ lui că î lectiil 
Muzeelor şi Colecţiilor din  POLOgICĂ se di aptului cà în co ectiile 
cadrul Ministerului Culturii noastre, ca, de altfel, în toate colecțiile muzeale 
şi Patrimoniului Naţional. din România, în acest moment nu avem mate- 
Distins cu Ordinul Meritul riale originale care să acopere istoria Basarabiei 
Cultural în grad de Cavaler dintre anii 1944-2012. Or, unul dintre scopurile 
acordat de Preşedinţia expoziției noastre a fost sa prezentăm publicului 
României (2004), cu Crucea  Jarg si specialiştilor „documentele” semnificative 
Ordinului Isabela Catolica = «Je istoriei Basarabiei în cei 200 de ani care s-au 
n grad de Comandor . n j 
i .. scurs din 1812, pentru că acestea au fost inac- 
conferită de Regele Spaniei ie x x A 
(2012) cesibile atâta amar de vreme, atât la Est, cât şi la 
Vest de Prut. 


=> 


Nu vă ascund faptul că ne-am fi dorit realizarea 
unei mari expoziții comune, mult mai cuprinză- 
toare, rezultată din cooperarea cu colegii de la 

Muzeul Naţional de Arheologie și Istorie a Moldovei din Chișinău. Din pă- 
cate, nu s-a putut... Dar rămâne totuși un proiect impresionant si necesar, 
mai ales. 


- În prefața catalogului editat cu prilejul expoziţiei aniversare vorbiti 
despre „glasul” „obiectiv” şi „elocvent ” al hărților, despre forţa lor de a 
trasa „linii de falie geopolitică”, separând „două lumi iremediabil opu- 
se”. De ce „iremediabil opuse”, domnule director general? 


— Naşterea si evoluţia conceptului de „Basarabia” din secolul al XVI-lea până 
azi nu poate fi înțeleasă fără a privi hărţile. În mod obiectiv, regiunea pe care 
o numim Basarabia face parte dintr-o uriașă falie geopolitică, întinsă pe un 
sfert din globul pământesc. Ea merge de la Marea Baltică spre Gurile Dună- 
rii, de aici coboară spre Strâmtorile Mării Negre, apoi trece prin Anatolia, 
spre Caucaz, zona Caspică și se opreşte în inima Asiei, la frontiera orientală a 
Afganistanului. Din Evul Mediu până azi, si cu siguranţă si în secolul care va 
veni, ea controlează și va controla accesul spre resursele și căile de comuni- 
catii dintre Europa Occidentală, Balcanii si bazinul mediteranean, Europa de 
Răsărit, Orientul Apropiat si Mijlociu si Asia Centrală si de Răsărit. 


Nu este întâmplător faptul că în Evul Mediu s-au confruntat pentru controlul 
„Basarabiei” marile puteri ale Europei si ale lumii de atunci — Hoarda de Aur, 
Ungaria, Regatul Polono-Lituanian, Imperiul Romano-German și Imperiul 
Otoman, iar în epoca modernă si contemporană Rusia / U.R.S.S., Franţa, Ma- 
rea Britanie si Germania. Din secolul al XIV-lea până la mijlocul secolului al 
XX-lea românii, fie că este vorba de principatul medieval al Țării Românești 
sau Moldovei, fie că este vorba de statul modern România, au controlat sau 
au pierdut acest teritoriu în cadrul unui joc strategic global, ca parte a „echipei 
europene”, în confruntarea cu Imperiul Otoman sau cu Rusia / U.R.S.S. 


— Vă rog sà vă referiti în continuare la hărțile adunate împreună cu oca- 
zia bicentenarului Basarabiei. Care sunt „piesele” de rezistenţă, de refe- 
rintà si din ce colecţii provin? 


- În mod deliberat, unul dintre punctele forte ale expoziţiei a fost tocmai 
prezentarea unor hărți esenţiale ale regiunii pe parcursul a patru secole. Din 
bogata colecție a Muzeului Naţional de Istorie a României, a Arhivelor Di- 
plomatice ale Ministerului Afacerilor Externe, a Arhivelor Naţionale, dar și 
din mai multe colecţii private din România am făcut o selecție foarte strânsă. 
În final ne-am oprit la vreo 30 de hărţi, toate foarte semnificative. 


Urmărindu-le, putem vedea si înțelege clar cum a evoluat toponimul „Basa- 
rabia” din secolele XVI-XVIII în limbajul cartografic, dar si în cel al cance- 

lariilor diplomatice, din vremea când această denumire geografică acoperea 
doar colțul de Sud-Est al ținutului dintre Prut și Nistru, mai exact al ținuturi- 
lor Chiliei si Cetăţii Albe, anexate de Imperiul Otoman în 1484 si incluse în 
Sangiacatul de Akkerman (Cetatea Albă) si Tighinei, apoi anexată în 1538 si 
transformată în Sangiacatul de Bender, raportându-l la situaţia de după 1812, 
până în 1940, când denumirea de Basarabia este extinsă arbitrar la întreg te- 
ritoriul estic al Moldovei, situat între Prut şi Nistru, care până atunci nu avu- 
sese o denumire specială în cadrul Principatului Moldovei. 


Între numeroasele hărți pe care le-am expus figurează si cea a lui Iacobo Cas- 
taldo (1584), Johann Baptist Homann (1720-1730), Georg Mattăus Seutter 
(cca 1740), harta Moldovei care însoţeşte lucrarea Descriptio Moldaviae a 
lui Dimitrie Cantemir (1771), a lui Jakob Schmidt (1781 şi 1788), Anto- 
nio Zatta (1782), Philippe de Pretot (cca 1787), Johann Joseph von Relly 
(1791), Ferdinand Götze (1804), C. Brightly si E. Kinnersley (1806), harta 
otomană anexă la versiunea turcească a Tratatului de pace de la Bucuresti 
(1812), J. Reidl si F. Fried (1812), J. Gellatly si H. Washbourne (1813), 
K. Sjohr si F. Handke (1820), Baldwin si Gradock (1835), hărţile județe- 
lor Cahul si Ismail din Atlasul geografic si statistic al României al lui Dimitrie 
Papazoglu (1865), Harta Daciei moderne a lui August Treboniu Laurian 
(1868), K. Wheeler (cca 1870), harta anexà la Procesul verbal încheiat de 
delegaţii României și Rusiei, referitor la trasarea frontierei pe Dunăre, după 
Tratatul de pace de la Berlin (1878), Harta generală a Republicii Moldove- 
nesti Basarabia (ianuarie 1918), Harta României Mari cu noile granite tra- 
sate conform Tratatului de pace de la Paris, Harta administrativă si politică 
a Basarabiei (1925), harta revendicărilor teritoriale sovietice, care a însoțit 
nota ultimativă din 26 iunie 1940, harta anexă a comisiei de stabilire în teren 
a traseului frontierei româno-sovietice (1940), harta anexă a Tratatului de 
pace de la Paris (1947). 


Se poate lesne observa că termenul de „Basarabia” începe să apară pe hăr- 
tile vremii în contextul interesului politic tot mai mare pe care îl manifestă 
cancelariile europene pentru spaţiul Dunării de Jos, începând cu declanșarea 
războaielor duse de Liga Sfântă contra Imperiului Otoman. Vedem că, pe 
măsură ce spaţiul românesc devine teatrul operațiunilor militare ale Impe- 
riului Romano-German, Poloniei și Rusiei contra Imperiului Otoman, re- 
prezentările cartografice devenind foarte frecvente şi mai realiste în secolele 
XVII-XVIII. 


Nu întâmplător, în acest context al necesităților militare tot mai „stringente” 
ale vremii încep să apară si primele hărți precise ale teritoriilor românești, 
realizate pe baza măsurătorilor astronomice din teren, cum sunt cele ale lui 

Schmidt si Zatta, sau prima hartă dedicată special „Basarabiei” stricto-sen- 
su (acoperind zona de Sud-Est a Moldovei dintre Prut si Nistru, anexată de 
otomani în 1484 şi 1538), a lui von Reilly (1791), datorită valorii strategice 
esenţiale a acestui petic de teritoriu. Uluitor de exacte sunt și harta anexă a 
versiunii otomane a Tratatului de la Bucuresti (1812) şi cea a lui ]. Reidl si 
F. Fried (1811), pe care apare întreg teritoriul Principatului Moldovei (fără 
Bucovina), după lichidarea Sangiacatelor de Hotin, Bender şi Akkerman. 


Trebuie subliniat faptul că până în 1812 termenul de „Basarabia” (Bessara- 
bia) este aplicat exclusiv zonei de Sud-Est a teritoriului Moldovei dintre Prut 
şi Nistru, chiar dacă pe o hartă de la sfârșitul secolului al XVIII-lea acest topo- 
nim este extins si la est de Nistru, până la limanul Bug-Nipru (!!!), indiferent 
dacă autorii hărților erau cartografi italieni, germani, olandezi, francezi sau 
englezi. Termenul este folosit în paralel cu toponimul de origine turanică — 
Bugeac. 


După 1812, hărţile încep să consemneze noua realitate politică, toponimul 
„Basarabia” fiind extins la întreaga regiune a Principatului Moldovei, dintre 
Prut şi Nistru, anexată de Rusia, chiar dacă extrapolarea denumirii nu s-a 
făcut fără unele ezitări, după cum arată o hartă englezească din jurul anului 
1829, pe care teritoriul apare sub denumirea de „Kichenau” (,Chisinàu”). 
Mai mult decât atât, după Tratatul de pace de la Adrianopol (1829), între 
frontierele Basarabiei este inclusă și Delta Dunării, deoarece linia de de- 
marcatie dintre Imperiul Rus si cel Otoman a fost fixată pe malul sudic al 
Dunării, de la vărsarea Prutului în fluviu până la vărsarea în Marea Neagră a 
Bratului Sfântu Gheorghe. 


Din enumerarea de mai sus, se vede că în expoziție am prezentat nu numai 
hărți străine pe care apare Basarabia, dar și hărţi întocmite de români, înce- 
pând cu cea a lui Dimitrie Cantemir si continuând cu cele ale lui Dimitrie Pa- 
pazoglu și August Treboniu Laurian. Impresionantă este și „Harta generală 
a Republicii Moldovenești Basarabia întocmită după ultimele date oficiale și 
desenată de Trayan Georgescu, maestru cartograf”, din ianuarie 1918. 


De asemenea, pe lângă documente cartografice destinate informării publi- 
cului larg, în expoziția „Basarabia 1812-1947. Oameni, locuri, frontiere” am 
prezentat si o serie de hărți ,secrete”, cum sunt cele care au însoțit diverse 
tratate, care nu au fost până acum aduse la cunoștința publicului. 


- Deși în acest an „problema Basarabiei” a fost abordată intens, argu- 
mentat si sub cele mai diverse aspecte, multi conationali nu cunosc încă 
geneza, evoluţia și, respectiv, utilizarea sau, dimpotrivă, interzicerea 

acestui toponim (în perioada postbelică — în România populară si so- 
cialistă si în R.S.S. Moldovenească - dar și în anii regimului neocomu- 
nist din Republica Moldova, 2001-2009, cuvântul Basarabia era tabu si 
nu putea fi rostit la radio, tv, scris în presă etc.). Ce atitudine trebuie 
să avem faţă de acest „toponim” astăzi, când Prutul continuă sà mai fie 
frontieră între două state locuite de același popor? 


— Nu pot spune că termenul de „Basarabia” a fost complet interzis în Ro- 
mânia comunistă. Mai degrabă a fost vorba de o abordare a acestuia nuan- 
tatà în timp. Termenul nu a dispărut din limbajul cotidian, nici chiar în anii 
1945-1964, când ţara a fost puternic înfeudată față de U.R.S.S. În acei ani, am 
asistat nu numai la o punere în surdină a folosirii toponimului „Basarabia”, 
cât mai ales la o puternică distorsionare a adevărurilor istorice despre modul 
şi circumstanțele în care au intrat Rusia și apoi U.R.S.S. în controlul acestei 
regiuni. Sigur, subiectul era unul foarte delicat pentru comunişti, având în ve- 
dere faptul că majoritatea populaţiei de atunci din România se născuse înain- 
te de 1940 si avusese posibilitatea să se informeze, direct, din alte surse decât 
publicaţiile oficiale ale partidului, s-a vorbit despre Basarabia cu o oarecare 
discreţie doar atunci când era strict necesar ca să fie amintită. 


În tratatele de istorie, ca şi în manualele școlare ale vremii se vorbea despre 
caracterul „progresist” al anexării Basarabiei de către Rusia în 1812, despre 
cedarea de către Principatul Moldovei a celor trei județe din Sudul Basara- 
biei - Cahul, Bolgrad și Ismail, prin Tratatul de pace de la Paris din 1856 si 
retrocedarea lor către Rusia, în 1878, după Tratatul de la Berlin. 


Fără îndoială, până în 1964, cele mai grave neadevăruri istorice și falsuri pro- 
pagandistice se puteau citi în literatura istorică de la noi despre momentul si 
contextul unirii Basarabiei cu România în 1918 și despre pierderea Basara- 
biei si Bucovinei de Nord, ca urmare a ultimatumului sovietic din 26 iunie 
1940, precum si despre caracterul participativ al României la războiul contra 
U.R.S.S., mai ales la campania din vara anului 1941 în teritoriile dintre Prut 
şi Nistru. 


- Când, în ce împrejurări ati aflat de existenţa „Basarabiei”? 


— Eu am aflat, în mod direct, despre existența „Basarabiei” și ,basarabenilor”, 
din viaţa de fiecare zi, încă de pe vremea când încă nu mergeam la şcoală 
(prin anii 1955-1957), de la vecinii nostri — familia Ciumacenco, niște ucrai- 
neni fugiți, în 1944, din calea „fraţilor eliberatori sovietici” şi care au trăit pes- 
te 12 ani cu groaza în suflet că vor fi ,repatriati”, ascunzându-se în mai multe 
locuri, până a ajunge în orășelul Dr. Petru Groza (azi Ştei) din judeţul Bihor, 

situat în partea opusă a României. Ceea ce am auzit din povestirile părinților 
colegei mele de şcoală, Ludmila Ciumacenco, despre comportamentul au- 
toritàtilor sovietice în Basarabia în anii 1940-1941 mi-a deschis ochii asupra 
a ceea ce însemna dimensiunea umană a „problemei basarabene” sau, mai 
exact, a „dramei basarabene”. 


Apoi, fiind de mic pasionat de istorie, am citit foarte de timpuriu, până să fi 
împlinit 10 ani, compendiul de Istorie a R.P.R., redactat în 1947, sub condu- 
cerea lui Mihail Roller, unde am putut lua cunoștință de punctul de vedere 
al mankurtilor comunisti despre rolul Basarabiei în relațiile româno-ruse si 
sovietice. Cam tot atunci am aflat că Basarabia a fost totuși, până în 1812, 
parte a Principatului Moldovei... 


După 1964, s-a vorbit tot mai deschis despre „problema basarabeană”, despre 
caracterul ilegitim și imperialist al anexării acestui teritoriu de către Rusia și 
U.R.S.S., inclusiv în documentele PCR. 


Eu am avut avantajul să-mi fi făcut studiile gimnaziale si liceale si apoi pri- 
mii ani de facultate între 1964-1974, într-un context ideologic mai relaxat, 
în care studiul istoriei României a intrat treptat în parametrii mai apropiaţi ai 
adevărului ştiinţific. Problema Basarabiei a început să fie prezentată tot mai 
corect și mai direct nu numai în paginile publicaţiilor de specialitate, cu cir- 
cuit limitat, dar si în mass-media. Așa am aflat despre esența evenimentelor 
din lunile ianuarie-martie 1918, care au culminat cu decizia Sfatului Țării de 
a proclama Unirea Basarabiei cu România, despre tratativele româno-sovie- 
tice din anii 1920, pentru reglementarea raporturilor bilaterale, despre pre- 
vederile secrete ale Pactului Ribbentrop-Molotov si despre natura ultimatu- 
mului sovietic din 26 iunie 1940. 


Ca o concluzie, pot spune cà, după 1964, „problema basarabeană” nu a mai 
fost un tabu, toți cetățenii aflând, cel putin din paginile manualelor scolare, 
dacă nu si din alte surse de informare, datele esenţiale despre soarta acestui 
teritoriu românesc, obiectul unei îndelungate confruntări între Rusia, Româ- 
nia si aliatele sale europene. 


Ca istoric, ştiu că termenul de „Basarabia', desemnând întregul teritoriu ro- 
mânesc dintre Prut si Nistru, este un fals istoric grosolan, o invenţie imperi- 
ală rusească și sovietică. 


Din păcate, după circa 200 de ani de difuzare generalizată a lui, pe toate ca- 
nalele, inclusiv pe cele românești, am ajuns, în cele din urmă, la o acceptare 
a acestuia, atât pe plan local, cât si pe plan international. În același timp, este 
evident că în prezent avem nevoie de un toponim specific pentru desemna- 

rea regiunii de Est a Moldovei istorice, deoarece nu putem nega faptul că, 
între timp, această zonă a căpătat „o coloraturà” specifică, una care trebuie 
marcată ca atare. 


Încercările recente de a înlocui termenul „Basarabia” cu tot felul de construc- 
ţii tot atât de artificiale — „Moldova Răsăriteană”, „Moldova dintre Prut si 
Nistru” sau altele de acest gen — nu au avut si nu vor avea șanse de a se im- 
pune nici în cadrul publicului larg, dar nici în lumea academică sau politică. 


În aceste condiţii, tocmai pentru că majoritatea concetàtenilor nostri si strài- 
nilor nu mai știu că termenul de „Basarabia”, asa cum îl folosim azi, este bazat 
pe un fals rusesc patent, consider cà prin trecerea timpului el și-a schimbat 
încărcătura semantică originală, căpătând un sens nou. 


- Cititorii nostri, pentru a înţelege adevărul istoric în integritatea lui 
deplină, trebuie să distingă configuraţia ținutului nostru la diferite eta- 
pe. Cum arăta, de exemplu, harta geografică, politică, etnică, adminis- 
trativă a Basarabiei la împlinirea a o sută de ani de la anexarea ei de către 
Rusia? 


- În expoziţie am prezentat o hartă etnică a teritoriilor românești (inclusiv a 
celor aflate sub stăpânire străină — austro-ungară si rusă) şi a răspândirii co- 
munitàtilor româneşti existente între frontierele Bulgariei si Serbiei, realizată 
de prof. T. D. Florinski si V. L. Vojcehovski, editată la Kiev, în 1911. 


În cazul Basarabiei, aceasta indică nu numai repartiţia destul de fidelă a et- 
niilor pe teritoriul dintre Prut și Nistru, cât mai ales viteza uluitoare cu care 
autorităţile imperiale ruse au procedat la modificarea compoziţiei etnice a 
guberniei în decursul a mai putin de 100 de ani de administraţie imperială. În 
primul deceniu al secolului al XX-lea, românii nu mai reprezentau decât circa 
50% din populaţie. Ei erau minoritari nu numai în sudul provinciei (Basara- 
bia istorică, propriu-zisă, adică fosta zonă aflată sub administrație otomană 
până 1812) și în orașe, dar si în unele arii situate în nordul si nord-vestul 
regiunii, plasate de-a lungul Nistrului si Prutului. 


Privind harta etnică a Basarabiei de acum un secol, constatăm o politică de- 
liberată de spargere a unităţii etnice a românilor, în zonele în care aceștia mai 
erau majoritari (zona centrală a guberniei), printr-un proces de colonizare 
masivă a elementelor alogene și scoaterea unei părți a populaţiei locale si im- 
plicarea ei în operaţiuni de colonizare în alte regiuni ale Imperiului Rus. Într-o altă 
hartă, de data aceasta una englezească, din 1835, intitulată Russia in Europe, 
part VIII: Podolia, Bessarabia, Kerson, Iekaterinoslav, Taurida, Krimea, este re- 
dat un teritoriu clar delimitat, situat între Sadaclia și Tatar Bunar și desemnat 

ca fiind „Colonies of Poles and Germans” (Colonii de polonezi si germani), 
ceea ce indică existenţa unui amplu proces de colonizare în Basarabia cunos- 
cut autorităţilor străine la numai 20 de ani de la anexare. 


Un alt obiectiv al politicii de colonizare era asigurarea controlului principa- 
lelor căi de comunicaţie si izolarea masei românești din Basarabia de restul 
conationalilor din Regatul României si Bucovina. 


- Anul 1812 înseamnă demararea unui neordinar proiect rusesc, de du- 
rată, care urmărește crearea unei noi identități etnice, lingvistice, cultu- 
rale pe o parte, cea de Est, a vechiului Principat al Moldovei, așa încât 
râul Prut să despartă nu numai o ţară, ci si o limbă, o naţiune, un destin, 
un trecut și mai ales un viitor. Cum poate fi stopat acest proces de dez- 
naţionalizare care continuă în virtutea noilor împrejurări politice, geo- 
politice? Cât timp Republica Moldova se va afla în căutarea unui drum 
de ieşire din labirintul fatidic al istoriei? 


- Atitudinea Rusiei față de populaţia locală a Basarabiei a oscilat de-a lun- 
gul primului secol de stăpânire. În primii ani ai stăpânirii ruseşti s-a încer- 
cat transmiterea unui semnal pozitiv popoarelor creştine supuse Imperiului 
Otoman — că odată intrate sub oblăduirea țarilor se vor bucura de pace, pros- 
peritate, dreptate și respectul tradiţiilor lor seculare. 


La scurtă vreme, stăpânirea rusească şi-a arătat adevărata față — opresiune 
națională, deznaționalizare, tiranie politică, estorcare economică, arbitrariu 
administrativ, obscurantism, înapoiere socială, economică și culturală. 


Începând cu domnia lui Nicolae I până la cea a lui Nicolae al II-lea, ultime- 
le rămășițe ale autonomiei administrative si legislative ale Basarabiei au fost 
lichidate, limba română a fost interzisă în administraţie, școală și biserică. 
Consecința a fost declanșarea unui proces agresiv de deznaționalizare, desfă- 
şurat în paralel cu o acţiune de colonizare de o intensitate fără precedent în 
Imperiul Rus. Consecința a fost reducerea populaţiei românești în Basarabia 
de la 83,84%, în 1817, la numai 47,58%, în 1897. 


Foarte grav a fost şi faptul că o parte a elitelor politice şi culturale s-au lăsat 
antrenate în procesul de asimilare, supunând și masele de populaţie rurală 
confruntării cu mașinăria birocratică rusă. 


În plus, autorităţile ruse au practicat o politică cruntă de izolare culturală a 
românilor basarabeni de conationalii lor din Regat sau teritoriile aflate sub 
administrația austro-ungară. 


În debutul secolului al XX-lea, a început să se contureze o nouă strategie politi- 
că rusească — cea de a manipula elitele locale, inducându-le neadevărul că „ba- 

sarabenii” sunt altceva decât „românii”. Acesta este germenele teoriei „națiunii 
moldoveneşti”, separată de cea română, dezvoltată de regimul sovietic. 


Culmea este că manifestările legate de existența unei limbi și a unei națiuni 
moldovenești separate de cea română au continuat să se producă și după 
1991, atingând forme de-a dreptul grotesti în timpul regimului Voronin, 
când a fost editat până și un dicționar moldovenesc-român!!! 


Proclamarea independenței Republicii Moldova, la 27 august 1991, recunos- 
cută imediat de către România, poate fi considerată ca reprezentând începu- 
tul unui lung drum de apropiere a românilor de pe ambele maluri ale Prutu- 
lui. Însă, având în vedere situația complicată din Basarabia post-sovieticà si 
din România post-comunistă, drumul spre convergenţă nu va fi nici scurt și 
nici uşor. Este clar că vom mai avea nevoie de timp până când aceste sechele 
vor fi eradicate. Eu estimez că va fi nevoie de 20-25 de ani, timp în care edu- 
catia si moștenirea culturală comună vor juca un rol esenţial în păstrarea vie 
a conştiinţei naționale a românilor din Basarabia. Chiar dacă vor mai apărea 
sincope politice, în mod inerent, contactele dintre românii de pe ambele ma- 
luri ale Prutului nu mai pot fi oprite, ele urmând să se dezvolte în viitor, într-o 
Europă şi o lume tot mai integrate. 


Deşi sunt un om de cultură, nu pot să nu recunosc că reunirea românilor de 
pe ambele maluri ale Prutului se va face doar atunci când vom tăia ombilicul 
energetic si dependența economică care leagă Basarabia de Rusia si Ucraina 
şi când sărăcia, înapoierea socială, deficitul de democraţie si intoleranta mos- 
tenite din era sovietică vor fi lichidate. 


- Cu încrederea că „sincopele” si „dificultăţile” despre care vorbiti vor 
dispărea cât mai curând, vă adresez, stimate domnule director general, 
sincera gratitudine pentru bunăvoința de a răspunde la întrebările noas- 
tre. Vă mai așteptăm la Chișinău și în paginile revistei „Limba Română”. 


— Voi reveni întotdeauna cu plăcere si cu gândul de a contribui la diminuarea 
distanţei și... a necunoasterii dintre noi. 

Principati di Moldavia i Vallachia (Antonio Zatta, Venetia, 1782). MNIR 

Generalcharte von der Moldau, entworfen von J. Riedl und under defsen Leitung 
gezeichnet von F. Fried. Wien und Pesth, 1811 — hartă detaliată a Principatului 
Moldova înainte de Tratatul de la 1812. CVM 

Districtele Cahul (sus) şi Ismail (Atlasul geografic şi statistic al României 
de Dimitrie Papazoglu, București, 1865). MNIR 

47 Paternoster Row (May 1st 1835), under the Superintendence of the Society 
for the Distribution of Useful Knowledge. CVM 


Harta negocierilor sovieto-romàne din 1940 — frontieră braţul Chilia. AMAE 

Harta generală a Republicii Moldoveneşti Basarabia (ianuarie 1918). ANR 


EETA RIOIMIAINIA 


“HARTA ADMINISTRATIVĂ 
SI POLITICA — 
A BASARABIEI 


LA CARTE ADMINISTRATIVE 
POLITIGUE — 


TS 
A 


SE 


Nar: 


WESTIN 
Qui 


N 


Harta administrativă şi politică a Basarabiei (1925). ANR 


Hărțile sunt reproduse din fondurile 
Muzeului Național de Istorie a României 

Vlad MISCHEVCA 
| O hartă sângerândă 


Da, suntem moldoveni, fii ai Vechii Moldove, 

însă facem parte din marele popor român, 

așezat prin România, Bucovina si Transilvania. 
Fraţii nostri din Bucovina, Transilvania si Macedonia 
își zic români. Asa trebuie să facem si noi. 

Alexei Mateevici 


Declaraţia Grupului de iniţiativă de la Chişinău 
VM. — dr, cercet. şt. coord. intitulat „Anul 1812”, urmată apoi de constituirea 
Institutul de Istorie, Stat şi Mişcării Civice „Anul 1812”, din care face parte 
Drept al A.S.M., conf. cercet, şi subsemnatul, a impulsionat comunitatea isto- 
(Associate professor, Ph.D). ricilor să abordeze cu o mai mare atenţie eveni- 
ii de competență: is- mentele legate de nefasta Pace de la Bucuresti din 
toria relațiilor internationale 1812. Susținerea şi aprecierea cititorilor atât din 
Estul Europei (sf. sec. tară, cât şi de peste hotare demonstrează actuali- 
XVIII — înc. sec. XIX), gene- tatea evenimentelor istorice ce tin de războiul ru- 
alogie ( aneno, ), RA, ologie so-turc din 1806-1812 si de culisele diplomatice 
heraldică, raporturi istorice gala ; i # i 
; ale politicii marilor puteri de acum două veacuri. 

moldo-elene (în special cu $ , =, ; 
f -Ín încercarea de a aduce lumină în ceea ce prives- 
Sf. Munte Athos). Distins i fund l- j Sind i 
cu medalia Meritul Civi” te aspectu fun amental — cine suntem si unde ne 
Diplomele de gradul Isl este locul (cărei civilizaţii apartinem)? —, trebuie 
ale Guvernului Republicii să reevaluăm cele două secole de istorie — 1812- 
Moldova, premiul „Gheorghe 2012 - şi să examinăm evoluţia si schimbarea 
Bezviconi”al Societăţii de frontierelor national-teritoriale de până si după 

Genealogie, Heraldică şi actul fatidic din 1812. 

Arhivistică „Paul Gore” din 
Chişinău. 


Un şir de conferințe și manifestări, desfășurate la 
Chișinău, Cahul, Bălți, Soroca, Iași, Geneva ş.a., la 
care a participat subsemnatul, au adus în prim-plan 
noi dezvăluiri si detalii despre această nedreptate 
istorică, săvârșită la adresa poporului nostru. De 
remarcat, în primul rând, acțiunile științifice din 
acest an organizate de către Asociaţia Naţională a 
Tinerilor Istorici din Moldova, Universitatea de Stat 
din Moldova, Universitatea Pedagogică de Stat „Ion 

Creangă” din Chișinău, printre care si Conferința internațională „Tratatul de pace 
de la Bucuresti din 1812 si impactul lui asupra istoriei românilor. 200 de ani de la 
anexarea Basarabiei de către Imperiul Rus” (Chișinău, 26-27 aprilie 2012). Aca- 
demia de Ştiinţe a Moldovei împreună cu Academia Română au realizat proiec- 
tul comun al unei conferințe internationale, pe 14-16 mai, la Chișinău și lași, ini- 
tiativà susținută de Institutul Cultural Român „Mihai Eminescu” din Chișinău. 
Dialogul cultural dintre cele două maluri ale Prutului a fost reflectat și în dimensi- 
unea grafic-spatialà printr-o Expoziţie extraordinară de hărţi si documente (foto) 
a Muzeului Naţional de Istorie a României, în colaborare cu Institutul Cultural 
Român „Mihai Eminescu”: „Basarabia 1812 — 1947. Oameni, locuri, frontiere”, 
desfășurată la Bucuresti si Chişinău în lunile mai-iunie.! 


În completarea acestor demersuri documentare si cartografice ale vremii, 
care ilustrează elocvent evoluţia geo-politică a granițelor din această parte 
a Sud-Estului continentului european, vom examina o hartă schematică a 
Principatului Moldovei din perioada anilor 1774-1812, de la Pacea de la Ku- 
ciuk-Kainargi până la Pacea de la Bucureşti, ca important auxiliar al diploma- 
tilor si al tuturor actorilor implicati în raporturi beligerante. 


O privire retrospectivă asupra trecutului istoric zbuciumat al spațiului etnic 
al românilor indică faptul că amplasarea geopolitică a Țării Moldovei, după 
aprecierea cronicarului Grigore Ureche - „în calea ràotàtilor si stropsindu 
ostile, care de multe ori să făcea războaie pre acesta loc”, a determinat în 
mare măsură destinul dramatic al acestui teritoriu românesc, fapt istoric con- 
firmat si de Mihail Kogălniceanu: „Patria noastră, prin o vrednică de toată ja- 
lea soartă, a fost menită din cea mai bătrână vechime să fie teatrul năvălirilor 


şi a războaielor străinilor.” 


În epoca suzeranității otomane, Moldova a avut de suferit în câteva rânduri 
grave rapturi teritoriale. Iniţial, sublima Poartă a scos de sub jurisdicția dom- 
nilor Țării Moldovei un sir de cetăţi si târguri, formând raialele turcești de la 
Dunăre şi Nistru: la 1484, turcii cuceresc Cetatea Albă și Chilia; la 1538 — 
cetatea Tighina; la 1621 — târgul Reni cu satele din preajmă (până la Valul lui 
Traian de Jos); în 1713 este ocupată cetatea Hotin, iar la 1715 fortăreața si 
ţinutul sunt transformate în raia. 


În a doua jumătate a secolului al XVII-lea Poarta acceptase stabilirea pe teri- 
toriul Moldovei a nogailor din Crimeea — fixându-se hotarul habitatului lor pe 
linia râului Ialpug (la Vest) și Valul lui Traian de Sus (la Nord), așa-zisul hotar 
al lui Halil pasa. Către acea dată s-au constituit hotarele regiunii Basarabia 
(care includea initial un teritoriu restrâns din apropierea gurilor Dunării), 
formată din circumscripțiile Reni, Ismail, Chilia, Cetatea Albă, Tatar Bunar, 
„satele hànesti”, Tighina si Bugeac. „Nogaii locuiau în Bugeac, iar foştii iuriuci 
si tătarii, inclusiv cei veniți din Dobrogea - în teritoriul circumscriptiilor Is- 

mail, Chilia, Cetatea Albă și Tighina si, într-o oarecare măsură, la hotarele de 
nord”*. Abia în iunie 1807 aceste pământuri strămoşeşti au fost trecute sub 
jurisdicția Divanului Moldovei. 


În urma înfrângerii țarului rus Petru I în Campania de la Prut din 1711 de 
către otomani, hanul Devlet Ghirai a convins Poarta să le cedeze nogailor 
din Bugeac teritoriul aflat sub jurisdicția domnului Moldovei din apropierea 
„hotarului lui Halil pasa” în lungime de 32 de ceasuri și în lățime de 2 ceasuri 
de merss. Nogaii, timp de aproape un secol (până în 1807), au utilizat (aren- 
dat) pământul celor „două ceasuri” (aproximativ 10 km în lățime) în scopuri 
economice, plătind domnului si boierilor moldoveni arenda, numită usur si 
alăm (zeciuiala pentru semănături si pentru pàsunatul vitelor). 


La 1775 Imperiul Habsburgic răpește teritoriul din nordul Moldovei - Buco- 
vina, cu fosta cetate de scaun Suceava și oraşele Cernăuţi, Câmpulung, Baia, 
Siret (10 442 km? ). Conform articolului II al Convenţiei în patru articole de 
cesiune teritorială si demarcaţie încheiată la Constantinopol între Austria si 
Turcia (26 aprilie [7 mai] 1775) se stipula cedarea Bucovinei, stabilindu-se noile 
limite teritoriale“. Conform Convenţiei explicative, semnate la Constantino- 
polla 1 (16) mai 1776, Austria renunța la cererea asupra teritoriului cuprins 
între Hotin şi Rohatin. În schimb habsburgii obțineau „partea din teritoriile 
Moldovei” situată între râul Rachitna si Prut, cu cele 9 localităţi cuprinse în 
perimetrul acesteia, delimitând graniţa între râul Suceava și Siret”. Convenţia 
de la Palamutka (21 iunie [2 iulie] 1776) a marcat frontierele stabilite de 
către Turcia şi Austria (64 de sate şi 10 cătune, cu o populaţie de 13.485 de 
suflete fuseseră retrocedate Moldovei), fixându-se în mod detaliat itinera- 
rul graniţei dintre Moldova si Transilvania”. Austria a fost susținută în raptul 
Bucovinei de către Rusia. Înțelegerea secretă dintre Ecaterina II si Iosif Il din 
luna mai 1781 stipula angajamentul Rusiei de a acorda Austriei ajutor militar 
sau financiar, făgăduind în același timp garantarea înțelegerilor din lunile mai 
1775 si 1776 privitoare la cedarea Bucovinei. Domnul Moldovei Grigore 
Alexandru Ghica a plătit cu capul protestul său împotriva raptului teritorial 
al Bucovinei — fiind asasinat la 2 octombrie 17771. 


În primii ani de stăpânire austriacă noul teritoriu anexat nu avea încă o denu- 
mire fixă — fiind numit fie „der ehemalige Theil der Moldau”, fie „moldavisher 
Distrikt”, fie „Bukoviner Distrikt”. În anul 1777 generalul guvernator Spleny 
a propus să i se dea numele de „generalatul Cernàutan”, însă împărăteasa Ma- 
ria Tereza hotărâse „că în privința numirii districtului sà nu se facă nicio schi- 
mabare”, asa încât a învins numele desemnând pădurile de fagi — Bucovina”. 


În ultimul deceniu al secolului al XVIII-lea Imperiul Rus devine ţară limi- 
trofă cu Moldova. Conform păcii de la Iași (29 decembrie 1791 /9 ianuarie 
1792), Rusia incorporează pământurile dintre râurile Bug şi Nistru, iar la 

1793, după cea de-a doua împărțire a Poloniei, anexează și teritoriul situat 
mai la nord de râurile Codàma si Iagorlàc. 


Războiul ruso-turc din 1806-1812 a avut drept rezultat cea mai gravă pierde- 
re teritorială — anexarea de către Imperiul Rus a părţii de răsărit a Principatu- 
lui Moldovei. De remarcat că în prima etapă a războiului, în iunie 1807, s-a 
stipulat ca pentru realizarea hotărârii adoptate de Alexandru I „raialele Ben- 
derului, Akkermanului, Chiliei si Hotinului si toată partea Basarabiei ocupa- 
tă de trupele ruse să se afle sub cârmuirea Divanului Principatului Moldovei”, 
iar toate veniturile strânse din aceste părţi să fie păstrate separat si să nu fie 
folosite până la adoptarea unei decizii ulterioare a suveranului Rusiei”. 


Ulterior, teritoriul răpit la 16 (28) mai 1812 de către Imperiul Romanovilor 
avea o suprafață de 45.630 km? (fiind cu 7.400 km mai mare decât cel ce 
rămăsese sub oblăduirea domnului de la Iași) și cuprindea 6 cetăți (Hotin, 
Bender, Cetatea Albă, Ismail, Chilia si Soroca), 17 oraşe şi târguri şi 683 de 
sate!?. 


Ținuturile Hotin, Soroca, Orhei-Lăpușna, Greceni, Hotărniceni, Codru, 
parţial ținutul Iaşi, Basarabia propriu-zisă (Bugeacul cu Benderul, Akkerma- 
nul, Chilia, Ismailul, Căușeni si Reni sau Tomarova) — erau rupte de la Prin- 
cipatul Moldovei si anexate imperiului pajurei bicefale ruse. La 2 octombrie 
1812, boierii moldoveni, într-o anaforă adresată noului domn Scarlat Cali- 
mah, semnalau că „s-au deosebit din trupul Moldovei partea cea mai bună și 
însufletirea hranei..., poate mai mult decât jumătate de țară, într-un cuvânt, 
tot câmpul și inima țării”. 


Astfel, teritoriul încorporat a fost numit de către administraţia țaristă „Basa- 
ii oe . où: . 
rabia”!, extinzindu-se numele istoric propriu doar părții geografice din sudul 
Moldovei (dintre Dunăre si Nistru), ce a format ulterior ,oblastia”, iar mai târ- 
ziu „gubernia” rusească sub același nume, până la prăbușirea ţarismului în 1917. 
Rusia „...puse poreclă prin sceptru, prin sabie a guberniei noi — Basarabie”"“. 


Pentru o perioadă limitată, Basarabia deține statutul de autonomie în com- 
ponenta Imperiului Rus. Până la lichidarea în 1828 a autonomiei Basarabiei, 
cu suprimarea cordonului vamal de la Nistru și cu unificarea vamală a provin- 
ciei cu guberniile interne ruse (prin Regulamentul din 26 septembrie 1830) 
Basarabia este separată de guberniile ucrainene si ruse prin cordonul sanita- 
ro-vamal de la Nistru, iar de țările europene — prin cel de la Prut şi Dunăre”. 


Astfel, către începutul secolului al XIX-lea cele „două corăbii plutind pe o mare 
furtunoasă”, precum erau numite metaforic Principatele Române de către 
A. M. del Chiaro, s-au nimerit a fi în calea expansiunii unei mari puteri spre 
Sud-Estul Europei. Timp de secole, Rusia a înaintat constant în direcția Strâm- 
torilor si Balcanilor, iar în urma numeroaselor războaie purtate cu otomanii 

şi tătarii au fost cucerite și colonizate noi teritorii si popoare. O consecință a 
expansiunii rusești, la 1812, a fost si anexarea Moldovei dintre Prut si Nistru. 


Aruncând o privire în trecut, putem afirma si astăzi, precum a spus-o la 1878 
marele Eminescu: „Deși nu s-a născut încă rusul care să fie în stare a ne in- 
sufla frică, grijă tot ne inspiră, ba putem zice siguranța că ne aşteaptă vremi 
grele. Despre biruința cauzei drepte nu ne îndoim, precum nu ne îndoim că, 
oricare ar fi curentul ce se mișcă în contra civilizaţiei, el trebuie să fie nimicit 


cu vremea. Dar acea vreme e adesea foarte departe”. 


Iar pentru a apropia „acea vreme” considerăm că este nevoie de a aduce cât 
mai multă lumină asupra trecutului istoric, indifirent de gloria sau de tragis- 
mul acestuia si, mai ales, de a face loc adevărului în cugetul compatriotilor 
noştri. Una dintre filele dramatice ale istoriei neamului românesc a fost scrisă 
anume în anul 1812. 


Documentele si mărturiile acelei epoci, studiile si cărțile istoricilor ne-au 
consolidat efortul si aspiraţia „iluministă” de a trezi elanul patriotic al moldo- 
venilor întru înlăturarea amneziei istorice, înlesnirea cunoașterii și aprecierii 
adecvate a încheierii si semnificației actului din 1812, când s-a săvârșit anexa- 
rea și „botezul rusesc” al unei noi provincii țariste pe harta Europei de la în- 
ceputul secolului al XIX-lea - Basarabia. Acel Annus horribilus, semnificând 
prelungirea pe parcursul unui întreg secol (1812-1918) a scindării de Țară, 
ruperea de neam, decuplarea de la procesele de consolidare națională și de 
modernizare europeană, retard — a fost o răscruce a unui drum lung, plin de 
suferințe, pe care l-am parcurs timp de 200 de ani. Impactul anului 1812 ne-a 
marcat adânc, sub multiple planuri, contribuind la debusolarea identitară a 
„basarabenilor” până în prezent... 


Astfel, considerând de datoria istoricului că „e frumos şi bine a înlătura min- 
ciuna panegiristilor” (expresia lui Nicolae Iorga), am fost motivati, acum 20 
de ani — când am consemnat în 1992 cei 180 de ani de la geneza Problemei 
Basarabene, să înfàtisàm cititorului această hartă a Principatului Moldovei, 
ce reflectă situaţia geopolitică de la sfârșitul secolului al XVIII-lea — 1812”. 
Preluată ulterior de mai multi autori, harta „sângerândă” a Principatului Mol- 
dovei, din care face parte integrantă Basarabia, conturată cu sârma ghimpată 
a dominaţiei seculare țariste (1812-1917), ilustrează nepărtinitor si veridic 
rapturile teritoriale ce au adus la sfàsierea Țării. 


Note I ! Basarabia 1812-1947. Oameni, locuri, frontiere, Catalo- 
gul expozitiei. Bucuresti, 2012, 156 p. 
? Marii cronicari ai Moldovei, Editura G. Strempel, Bucu- 
resti, 2003, p. 6. 
3 M. Kogălniceanu, Scrieri literare, istorice si sociale, Edi- 
tura Litera, Chişinău, 1997, p. 169. 

4 I Chirtoagă, Enigma unui nume: Basarabia, în „Histo- 
ria”, mai 2012, p. 13. 

$ M. Kogălniceanu, Cronicele României sau Letopisetele 
Moldovei si Valahiei, ed. a II-a, vol. II, p. 138-139. 

é I. Ionașcu, P. Bărbulescu, Gh. Gheorghe, Tratatele inter- 
naționale ale României. 1354-1920. Texte rezumate, adno- 
tări, bibliografie, Bucureşti, 1975, p. 128. 

7 Ibidem, p. 129. 

8 M. Popescu-Spinei, Harta Bucovinei din anul 1774, 
în „Revista istorică română”. 1941-1942. Vol. XI-XII, 
p. 159. 

” I.Ionascu, P. Bărbulescu, Gh. Gheorghe, Tratatele inter- 
nationale ale României. 1354-1920... p. 130. 

!° Ibidem, p. 131. 

!! Catalogul documentelor turceşti, Bucuresti, 1965, vol. II, 
p. 289. 

2 M. Popescu-Spinei, Harta Bucovinei din anul 1774... p. 157. 
8 Arhiva AVPRI (ABIIPH, Mocksa). Dona ,KoHcyaper- 
Bo B Accax” (1807), Aeao N° 156, A. 59. 

!4 Conform datelor statistice, posibil incomplete, furniza- 
te autorităţilor țariste la 1812: Arhiva Naţională a Repu- 
blicii Moldova, F. 1, Reg. 1, Dosar 3995, f. 11-11v. 

!S Referitor la toponimul Basarabia si la controversele 
despre evoluţia acestuia, care desemna iniţial un teritoriu 
mic din apropierea gurilor Dunării, vezi recentele studii: 
I. Chirtoagă, Enigma unui nume: Basarabia, în „Historia”, 
nr. 125, mai 2012, p. 8-13; cf.: I Țurcanu, Descrierea Ba- 
sarabiei: Teritoriul dintre Prut si Nistru în evolutie istoricà 
(din primele secole ale mileniului II până la sfârșitul secolului 
al XX-lea), Editura Cartier, Chișinău, 2011. 

!6 O. Cruşevan (Cantacuzino), Pământul natal (1973), în 
„Literatura si Arta”, 30.11.1996. 

1 V, Tomulet, Basarabia în epoca modernă (1812-1918): 
Instituţii , regulamente, termeni, vol. 1, Chişinău, 2012, 
p. 10. 

!# M. Eminescu, Între Scylla şi Charybda. Opera politică. 
Ediţia a 2-a, Editura Litera International, Chişinău — 
Bucureşti, 2008, p. 168. 

'9 VI. Mischevca, 1812 — anul dramei noastre nationale, 
în „Cugetul”, 1992, nr. 2, p. 4-5. Harta a fost elaborată 
în baza izvoarelor istorice si cartografice publicate, iar 
împărţirea teritorial-administrativă a ținuturilor Moldo- 
vei din această perioadă aparține investigațiilor demo- 
grafului P. G. Dimitriev (Dumitriu), Hapodonacenenue 
Mondaguu. Kwmunes, 1973. 

În orice societate, la diferite etape de dezvoltare, 
se cristalizează o anumită mentalitate politică. Ea 
este schimbătoare în detalii, nuanţe, dar există 
mereu un laitmotiv sesizabil. 


Statul moldovenesc medieval s-a format către 
mijlocul secolului al XIV-lea. De la Bogdan I 
(1359/1363-1365) se instaurează în Moldova 
dinastia Bogdăneştilor. La 2 februarie 1365 re- 
gele Ungariei Ludovic I este nevoit să recunoas- 
că faptul că Tara Moldovei nu mai este stăpânită 
de el, ci devenise independentă („in regnum est 
dilatata”)!. Către mijlocul anilor '80 ai secolului 
al XIV-lea procesul de constituire statală a Țării 
Moldovei era încheiat. Statul avea o dinastie și un 
principe de sine stătător, hotare naturale si Bise- 
ricà proprie. Roman I (1391-1394) într-un hri- 
sov din 30 martie 1392 se autodenumea ,,marele 
singur stàpànitor, din mila lui Dumnezeu, domn 
Io Roman voievod, stăpânind Tara Moldovei de 
la munte până la mare”. În documentele Patri- 
arhiei Ecumenice din Constantinopol noul stat 
est-carpatic Moldova mai este numit Moldovla- 
hia (adică Tara Românească de pe râul Moldova), 
Rusovlahia (Vlahia Rusă) şi Maurovlahia (Vlahia 
Neagră)’. 

În izvoarele străine, Moldova apare și cu numele 
Valahia Minor, Valahia Major fiind Țara Româ- 


nească. Uneori, dimpotrivă, Moldova era desem- 
nată ca Valahia Major, iar Muntenia - Valahia Mi- 

nor. Turcii au numit Statul Moldovenesc medieval Bogdania, dupà dinastia 
domnitoare a Bogdăneștilor. Este simptomatic faptul că în documentele in- 
terne domnii moldoveni nu-și numeau statul pe care-l conduceau altfel decât 
Tara Moldovei. În documentele adresate suveranilor străini ei se prezentau 
ca fiind din Valahia sau stăpânind o Valahie. 


Procesul general de constituire și afirmare a statului medieval s-a manifestat 
pe teritoriul de la sud și est de Carpaţi diferit decât în spaţiul intracarpatic 
(Transilvania), unde s-a instaurat dominația Regatului maghiar cu păstrarea 
autonomiei voievodatului si a „ţărilor arhaice”?. 


Formarea unor tradiții dinastice separate (Bogdanestii în Tara Moldovei si 
Basarabii în Tara Românească) și prezența anumitor interese economice 
proprii, legate de traseele de comerţ ce străbăteau aceste țări, diversitatea ori- 
entării politice externe: Muntenia preponderent spre Ungaria, iar Moldova 
spre Polonia si Lituania, precum și lipsa unui centru unificator, al cărui rol l-ar 
fi putut juca Transilvania, au determinat în parte evoluţia istorică separată a 
Moldovei si Ţării Românești pe parcursul epocii medievale si premoderne. 


Dar dacă procesul etnogenezei române la Nordul Dunării Inferioare este si- 
milar celui de formare a celorlalte popoare romanice (francez, spaniol, por- 
tughez si italian), procesul formării si evoluţiei celor două state medievale 
româneşti se distinge în mod special. În rezultat se consfinteste în Moldova si 
Tara Românească conceptul politic dinastic al izolării teritoriale si adminis- 
trative. În Transilvania se aplică politic acelaşi concept de izolare a românilor 
de aici de către administrația ungară. 


lată de ce nu e justă părerea unor istorici că Moldova si Tara Românească 
pot fi comparate cu statele mici apărute în urma fărâmițării feudale a Euro- 
pei si chiar interpretate ca regiuni ale unui organism statal unics. În primul 
rând, Transilvania, Moldova si Tara Românească nu se desprind dintr-un stat 
unitar existent către acea perioadă. În al doilea rând, în cele trei părți nu se 
instaurează descendenţii uneia si aceleiași dinastii, asa cum se întâmplă în 
țările europene pe parcursul confruntărilor politice interne. Pentru Moldova 
am putea identifica o astfel de situaţie doar în perioada ràzmeritelor feudale 
după Alexandru cel Bun, când Iliaș si Stefan au împărțit Moldova în două 
părți: Tara de Sus si Tara de Jos, cu două capitale — Suceava si Vaslui, cu sfatul 
domnesc si cancelarii separate. Fără îndoială, menţinerea în scaunul țării a 
aceleiași dinastii a permis în scurt timp întregirea Moldovei. 


Dar se impune si o altă întrebare: de ce în Ţările Române, odată cu dispariția 
lentă a dinastiilor Bogdanestilor si Basarabilor în decurs de peste două seco- 

le, nu apar altele, cum s-a întâmplat în Europa? De ce ne-am oprit la jumà- 
tatea drumului? Explicaţia trebuie căutată, după noi, în influenţa factorilor 
externi. Însă evoluţia puterii domnești, pe de altă parte, e strâns legată și de 
schimbarea mentalitàtii politice în țară. 


Apariţia în secolul al XIV-lea în arealul românesc a două monarhii, în frun- 
te cu două dinastii, au determinat cursul dezvoltării tuturor aspectelor vieții 
politice. Stăpân de drept divin, ocupând tronul numai „din mila lui Dum- 
nezeu', domnul era în primele secole de viață statală românească urmașul 
întemeietorului țării, familia sa — înaintasii, colateralii si urmaşii — forma 
dinastia ţării. Pe parcursul dezvoltării ambelor state românești tot mai mult 
se întărește conceptul politic de centru al spațiului românesc: Moldova sau 
Tara Românească. 


În acest context politic initial Tara Românească a fost numită în Moldo- 
va — Basarabia, după numele întemeietorului dinastiei Basarab I, asa cum se 
regăsea și în alte cancelarii europenef. De semnalat că în vreme ce această 
denumire a fost treptat abandonată de către vecini, a persistat totuși în di- 
verse variante — Tara Basarabilor, Tara Basarabească — numai în Moldova, 
fiind înlocuită mai târziu cu Tara Muntenească. Acest refuz consecvent în 
Moldova de a utiliza o terminologie care să recunoască și țării dintre Carpaţii 
Meridionali şi Dunărea de Jos calitatea de Valahia este prin el însuși deosebit 
de sugestiv. În cadrul politicii de consolidare a Ţării Moldovei Bogdăneștii 
tind sà cristalizeze în sec. XIV - mijlocul sec. XV o mentalitate politică cen- 
tripetă, optând pentru o singură Valahie în întreg spaţiul românesc, anume la 
est de Carpaţi: Baia, Siret, Suceava, sub conducerea dinastiei Bogdăneştilor. 
Astfel, în scrisoarea către monarhii europeni din 25 ianuarie 1475, Ştefan 
cel Mare scrie „et anco lo signor de la Montagna con tutta sua possanza””. În 
Cronica de la Bistrița se menţionează că în 1473 Stefan cel Mare a lăsat pe 
„Basarab Laiotà să domnească în Basarabia”. Stefan însuși avea sà constate 
în vara anului 1475 pentru solii din Ungaria că „muntenii, sunt pentru noi 
(moldovenii) ca si turcii”. În 1476, în aceeaşi cronică, autorul scrie că în vara 
anului 1476 asupra Moldovei „au năvălit blestematii turci si cu muntenii hi- 
cleni”!°, În altă parte se subliniază „muntenii păgâni”"!, iar în 1484 „blestemat 
Călugăr Vlad Voievod”?. 


Aceste elemente reprezintă chintesenta mentalitàtii politice răspândite în 
Tara Moldovei. Secolul XIV si mijlocul secolului al XV-lea constituie prima 
etapă a evoluţiei gândirii politice moldovenești. Trebuie spus că în Tara Ro- 
mânească se atestă aceeași evoluţie a mentalitàtii politice. Centrul Valahiei 
unice în întreg spaţiul românesc era desemnat Argeș, Târgovişte având în 
frunte dinastia Basarabilor. Anume în baza elementelor mentalitàtii politice 

din prima perioadă se dezvoltă concepţia moldovenismului", adepţii căruia 
se întreabă: cum puteau moldovenii si muntenii, care nu se recunoșteau unii 
pe alţii si nu se aliau să fie frati români, să vorbească aceeași limbă? 


În a doua jumătate a secolului al XV-lea factorul extern fixează începutul 
schimbărilor în mentalitatea politică din Moldova. Este vorba de colosul 
otoman, care, după căderea Constantinopolului (1453), reprezintă o ame- 
nintare pentru țările din Europa Centrală si de Sud-Est. Reacţiile europene 
nu au întârziat: au fost înaintate multiple proiecte de recuperare a capitalei 
bizantine, realizabile doar în baza unificării forțelor europene si organizării 
unei cruciade creștine. Ideile acesteia din urmă sunt răspândite și în țările 
române. Mai mult, în cadrul acestor proiecte antiotomane apare si se răspân- 
deste dezideratul umanist al reconstruirii Daciei. În binecunoscutul mesaj 
către creștini tipărit în decembrie 1454 în Germania se pot citi următoarele 
rânduri: „Ridicaţi-vă toţi regii creștini ai Franţei, Angliei, Castiliei si Navari- 
ei, ai Boemiei şi Ungariei, ai Portugaliei si Aragonului, ai Ciprului, Daciei si 
Poloniei, ai Danemarcei, Suediei si Norvegiei. Ajutati cu puterea voastră să 
învingem pe turci”!*. Introducerea în sistemul terminologic politic al vremii a 
noţiunii „Dacia” echivalează cu un apel la unitatea forțelor românești. 


Eminentul om politic si de stat Stefan cel Mare, ţinând cont de absenţa con- 
stantă a ajutorului din partea Europei creștine, mai ales după moartea lui 
Iancu de Hunedoara, a promovat ideea alcătuirii unui front comun cu Tara 
Românească pe linia Dunării de Jos. Pentru realizarea acestui plan, în perioa- 
da 1470-1482 domnul duce o politică specială în Ţara Românească. Domnul 
Moldovei a căutat prilejul să-și alieze Tara Românească prin susținerea unor 
pretendenti domnești: Basarab Laiotà cel Bătrân, Vlad Ţepeş, Basarab cel 
Tânăr sau Tepelus, Mircea si Vlad Călugărul, încercând, se pare, chiar să in- 
stituie un sistem suzerano-vasalic. Observăm însă că Ștefan nu încalcă tradi- 
tia dinastică a Ţării Românești si ridică la domnie în scaunul de la Târgoviște 
reprezentanţi ai dinastiei Basarabilor. 


Fireşte, pentru a realiza noul său proiect de constituire a frontului antiotoman 
comun, Stefan cel Mare trebuia să accepte schimbarea mentalitàtii politice 
răspândită până atunci în Moldova si să recunoască faptul că Tara Basarabi- 
lor (Muntenia) este o Valahie ca și tara sa. Adică diplomaţia moldovenească 
optează pentru conceptul uniunii politico-militare nu a două state obișnuite 
creştine, ci a două state românești înrudite. Textul italian al mesajului lui Ște- 
fan cel Mare către dogele Veneţiei din 8 mai 1477 utilizează în două rânduri 
formula „l’altra Vlachia”, adică „cealaltă Ţară Românească”, pentru a desemna 
statul dintre Carpaţii Meridionali si Dunărea de Jos!°, de unde se deduce clar 

că în viziunea domnului si Moldova era o „Ţară Românească”. 

După un refuz consecvent în Moldova de a utiliza o terminologie care să 
recunoască Muntenia în calitate de Valahia — „Țara Românească” — are loc 
o schimbare evidentă. Aceasta ne-o confirmă şi așa-numita „Cronică mol- 
do-rusà”, apărută în primii ani de după moartea lui Ștefan cel Mare, unde 
pentru întâia oară apare înregistrată în scris tradiția descendentei din romani 
a moldovenilor. Fraţii Roman si Vlahata, aşezaţi în această cronică la origi- 
nea neamului, nu sunt altceva decât personificarea celor două denumiri ale 
românilor: internă — „român” si externă — „vlah” „valachus”'S. În Cronica de 
la Bistriţa din 1500 se menţionează că „a decedat Maria Despina, soția dom- 
nului Radu voievod, domn al Ugrovlahiei, și a fost înmormântată cu cinste la 
mănăstirea Putna”. În 1507 în timpul lui Bogdan al III-lea si al lui Radu cel 
Mare, a venit solul domnului muntean Maximilian, călugăr sârb, si, conform 
aceleiași cronici, l-a rugat pe domnul Bogdan voievodul, cu toate cele sfinte, 
să se împace cu Radu voievod „deoarece sunt creștini si rude”. Bogdan a ac- 
ceptat încetarea confruntărilor si încheierea înțelegerii de pace’. 


Cum însă soluţia de uniune politico-militară a celor două state românești 
pe calea schimbării domnilor din Tara Românească nu s-a materializat, oto- 
manii izbutind să-i atragă pe ultimii în orbita lor, Stefan cel Mare pare să fi 
pregătit si o altă variantă pe care n-a mai apucat însă s-o pună în aplicare. 
Din căsătoria a treia cu domnita munteanà Maria-Voichita, fiica lui Radu cel 
Frumos, s-a născut la 16 iunie 1479 un fiu, care a fost botezat cu nume dublu 
Bogdan-Vlad si apare astfel o perioadă în documentele cancelariei”. Atrage 
atenția în mod special cel de-al doilea nume, Vlad, obişnuit numai în dinastia 
Basarabilor, ceea ce presupune intenţia lui Ştefan Vodă de a-l așeza la un mo- 
ment dat în scaunul domnesc din Tara Românească, adică de unire politică 
nu numai a celor două Valahii, ci si a celor două dinastii — a Bogdànestilor si 
a Basarabilor. Ipoteza capătă un temei în plus dacă avem în vedere că până în 
1496 succesorul oficial al lui Stefan cel Mare la tronul Ţării Moldovei era fiul 
mai mare Alexandru, născut din prima căsătorie. Însă, după moartea lui Ale- 
xandru, succesor al domnului devine Bogdan-Vlad si al doilea nume dispare 
din actele vremii”. 


Astfel, Ştefan cel Mare a fost primul monarh român care a rupt tradiţia dinas- 
tică din Tara Moldovei si a recunoscut existenţa a două Valahii ce trebuiau 
să facă un front comun pe linia Dunării de Jos contra otomanilor. Initiati- 
va legăturilor dinastice permanente moldo-muntene vor fi preluate de ur- 
mașii săi. Fiul Bogdan se va căsători cu Ruxandra, fiica lui Mihnea Vodă cel 
Rău (1508-1509) şi sora lui Mircea III Pretendentul (1509-1510). Fiul lui 
Bogdan, Stefanità, se căsătorește cu fiica domnului Ţării Româneşti Neagoe 
Basarab (1512-1521) — Stana. Soţia lui Mircea Vodă Ciobanu (1545-1554; 

1557-1559) a fost doamna Chiajna, fiica lui Petru Rares. Sora sa Ruxandra 
era doamna Moldovei, soţia lui Alexandru Lăpuşneanu (1552-1561; 1564- 
1568). 


În prima jumătate a sec. al XVI-lea tradiția dinastică a existenţei celor două 
state românești cârmuite de Basarabi și Bogdănești încă se mai păstrează. 
Regimul suzeranității restrictive otomane instaurat în țările române în 
1538-1541 la început a schimbat putin gândirea politică din Moldova, cu 
toate eforturile Porții în această direcție. Concomitent cu proiectele uni- 
tàtii românilor în fata pericolului otoman exista în continuare si tendința 
întăririi puterii în mâinile Bogdăneștilor, ale Basarabilor si ale noilor vasali 
ai Porții, voievozii din Transilvania. Acţiunile antiotomane ale lui Ion Vodă 
în primăvara anului 1574 sunt un exemplu elocvent în această direcție. O 
sarcină primă a campaniei ostii moldoveneşti în Tara Românească era ali- 
erea domnului muntean în lupta contra otomanilor. Ca și Ştefan cel Mare, 
Ion Vodă proiecta constituirea unui front antiotoman puternic pe linia Du- 
nării de Jos. Iată de ce el îl schimbă pe vasalul fidel Porții Alexandru II 
Mircea (1568-1577) cu un domn adept al luptei antiotomane. Ion Vodă, 
ca si predecesorul său, nu încalcă tradiția dinastică din Tara Românească 
şi ridică în scaunul domnesc de la București pe Vintilă, fiul lui Pătrașcu 
cel Bun (1554-1557), descendent direct al Basarabilor. Însă Vintilă, după 
retragerea lui Ion Vodă, va fi scos din domnie peste câteva zile de către 
Alexandru II Mircea. 


În continuare se va realiza un eveniment de mare amploare, care practic va 
rupe tradiția dinastică separată a Bogdànestilor si Basarabilor. În istoriografie 
e răspândită părerea că această schimbare a avut loc la finele secolului al XVI-lea, 
prin acțiunile antiotomane ale țărilor române sub conducerea lui Mihai Vi- 
teazul?!. După noi, această ruptură are loc cu un sfert de veac mai înainte. 
Anume schimbările politice de la mijlocul secolului al XVI-lea au pregătit 
marea epopee a unirii politice a țărilor române sub conducerea lui Mihai Vi- 
teazul”?. E vorba de urcarea la domnie a lui Petru Șchiopul, fratele domnului 
muntean Alexandru II Mircea, cu sprijinul oștilor otomane și muntene, după 
tragica moarte a lui Ion Vodă în bătălia de lângă iezerul Cahul (iunie 1574). 
În scaunele domnești de la Bucuresti și laşi pentru prima oară se aşază dinas- 
tia munteană a Basarabilor. 


Ridicarea la tronul Moldovei a lui Petru Șchiopul (1574-1577; 1578-1579; 
1582-1591) a înlăturat indicatia filiatiei domnului, deoarece, cum a obser- 
vat Nicolae Iorga, „el era prea cunoscut în rosturile sale de familie pentru ca 
să adauge în documentele sale menţiunea unui închipuit domnesc părinte 
moldovean”. Petru Șchiopul s-a intitulat simplu „Petru voievod, din mila 

lui Dumnezeu, domn al Ţării Moldovei”. Astfel, în 1574 s-a creat un pre- 
cedent deosebit. În mentalitatea medievală forma și simbolul aveau o mare 
semnificaţie, de aceea elementele noi introduse în 1574 în viața societății din 
Moldova sunt destul de importante”. Iată de ce în Moldova noul domn a 
întâmpinat rezistență din partea boierimii moldovene. Într-o serie de docu- 
mente din 1574-1578 se indică faptul că marii boieri si întreaga populaţie 
„nu vor să-l primească pe Petru, pentru că nu e din neamul (= dinastia) lor, 
fiind frate cu Alexandru, domnul Ţării Românești”. 


Acţiunile lui Alexandru II Mircea, încununate cu ridicarea în scaunul dom- 
nesc de la Iași a fratelui său Petru Șchiopul, nu puteau fi înfăptuite fără susti- 
nerea pe toate căile de către Poarta Otomană. Apare fireasca întrebare, care 
erau interesele sultanului turc în schimbările din Moldova? Astăzi nu suntem 
în stare să dăm un răspuns pertinent la întrebarea dată. Noile documente 
turce, sperăm, vor aduce detalii concludente suplimentare. Cert este că, prin 
actul din 1574, sultanul defavorizează vădit dinastia Bogdanestilor în Moldo- 
va. Nicolae Iorga scrie următoarele despre evenimentul din 1574: „De fapt 
dinastia moldovenească fusese întreruptă prin atacul arbitrariu al turcilor, 
care călcau o datină sacră până atunci, coborârea din întemeietorii Moldovei 
trebuind măcar inventată, ca un omagiu față de datină””. În rezultat, se confi- 
gurează sistemul numirii domnului în țările române, conform căruia poate fi 
ridicat în domnie orice pretendent desemnat de sultan. Totodată, instalarea 
la tron a lui Petru Schiopul avea si menirea slăbirii puterii centrale, deoarece 
noul domn nu se bucura de susţinere în rândul boierilor moldoveni. 


Numirea de către sultan la tronul Moldovei a lui Petru Schiopul a întărit 
poziţiile Basarabilor în regiunea de la nordul Dunării Inferioare. Se pare că 
Poarta era la început interesată direct de întărirea unei dinastii unice în Mol- 
dova şi Muntenia, fapt ce ar fi dus în perspectivă la formarea unui organism 
statal unic în frunte cu un Basarab fidel lor”. Pe de altă parte, se pare că Poar- 
ta a întrevăzut instituirea în perspectivă a unei administrații locale unice în 
regiune, constituită din boieri în frunte cu pașa turc, asemănătoare cu cea a 
Egiptului si a altor țări arabe. Evenimentele de mai târziu, din 1585 si 1595, 
demonstrează că în acea perioadă la Istanbul existau proiecte de instituire 
a unei administrații centrale unice pentru Moldova si Tara Românească”. 
Este revelator si faptul că turcii înșiși erau conştienţi si de reversul posibil al 
medaliei în chestiunea uniunii dinastice a Țării Românești si Moldovei. Prin 
urmare, se iau măsuri pentru a slăbi poziția Basarabilor în regiune. Un lucru 
este cert, din 1574, cu concursul otomanilor, indiferent de interesele Porții, 
începe o etapă nouă de apropiere politică, economică și culturală dintre Mol- 
dova si Tara Românească. 

Această apropiere a pregătit, desigur, evenimentele politice de la finele sec. 
XVI - actul unirii Ţărilor Române sub conducerea lui Mihai Viteazul. Iată 
de ce evenimentele din 1574 au o mare însemnătate pentru destinul isto- 
ric al ambelor state medievale românești. După 1574 şi domnii din dinastia 
Bogdanestilor urcă la tronul Ţării Românești: Ştefan Surdul, fiul nelegitim 
al lui Ion Vodă (mai 1591 - iulie 1592), şi Alexandru cel Rău, pretins fiu al 
lui Bogdan Lăpușneanu (august 1592 — septembrie 1593). Este, astfel, lim- 
pede că ideea privind dinastiile separate în Moldova si Tara Românească a 
fost, practic, înlăturată încă înainte de înscăunarea lui Mihai Viteazul. Este 
de reținut faptul că deja la începutul secolului al XVII-lea se pune în aplicare 
o nouă variantă politică. Este vorba de fenomenul trecerii succesive a unor 
domni de la cârma unui stat românesc la cea a altuia, fără ca tradiţia dinastică 
a fiecărei țări să mai prezinte un obstacol. Astfel, Simion Movilă, fratele dom- 
nului moldovean Ieremia Movilă, devine domn în Tara Românească (1600- 
1601, 1601-1602), iar apoi domn în Moldova (1606-1607). Simbolic, dar cu 
deplin temei, pe acoperământul său de mormânt de la mănăstirea Suceviţa 
figurează, de o parte si de alta a capului voievodului, cusute cu fire de aur si 
argint, stema Țării Românești si cea a Moldovei. Din 1574 se intensifică pro- 
cesul învestirii unor boieri moldoveni pe treptele celor mai înalte dregătorii 
din aparatul central din Tara Românească si invers%. 


În sfârşit, trebuie să menţionăm încă un fapt. Opoziția boierească munteană 
în 1599 apelează, prin intermediul boierilor moldoveni, la regele polon să 
susţină ridicarea în tron a lui Simion Movilă, fiindcă „suntem toţi de-o lege și 
de o limbà”®!. Faptul că s-a recurs la argumentul unității de neam si credință 
şi aceasta într-un mediu boieresc, prin excelență conservator în chestiunea 
apărării structurilor si ideologiei politice proprii, mărturiseşte despre impor- 
tanta experienţei inițiate în 1574 pentru mentalitatea politică din Moldova 
şi Tara Românească. Aceasta a întărit practic în chip hotărâtor conştiinţa 
de neam a moldovenilor si muntenilor, transformând-o și înălțând-o de la 
nivelul unui sentiment oarecum confuz până la rangul de argument politic. 
Este o evoluţie deosebit de rapidă si elocventă, care a avut loc înainte de în- 
scăunarea lui Mihai Viteazul în Tara Românească, fiind marcată definitiv de 
evenimentul din 1574. 

Evoluţia regimului politic 
post-totalitar 


În cei peste douăzeci de ani care fac obiectul ana- 
lizei noastre, inclusiv perioada ce s-a scurs de la 
declararea Independenţei, la conducerea Repu- 
blicii Moldova s-au succedat 6 guvernări: 


— guvernarea agrariano-frontistă (1990-1994), 
— guvernarea agrariano-socialistă (1994-1998), 


- guvernarea ADR, de centru-dreapta (1998- 
1999), 


— guvernarea de tranziţie, Dumitru Braghiş 
(2000-2001), 


— guvernarea (restauratia) comunistà (2001-2009), 
— guvernările AIE, de centru-dreapta (2009-2012). 


La o simplà analizà comparativà se poate observa, 
pe de o parte, cà, timp de optsprezece ani, Repu- 
blica Moldova a fost condusà de partide de stànga 
şi extrema stângă și doar pentru o perioadă foarte 
scurtă (patru ani) de partide democratice de cen- 
tru-dreapta. Ceea ce înseamnă, pe de o altă parte, 
că în toată această perioadă a existat o confrunta- 
re puternică între două curente diametral opuse 
privind calea de dezvoltare a Republicii Moldova: 


— unul, al rezistenței neocomuniste, care s-a opus 
vreme îndelungată proceselor democratice si 
edificării statului de drept, pronuntàndu-se, con- 
comitent, pentru menţinerea acesteia în sfera de 
influenţă rusă; 

— celălalt, al progresului democratic, pe plan intern, având ca obiectiv fundamental 
de politică externă integrarea Republicii Moldova în structurile paneuropene, asa 
după cum rezultă si din denumirea celor două guvernări de centru-dreapta. 


Din păcate, primul curent a fost dominat, ceea ce a făcut ca Republica Mol- 
dova să piardă un timp preţios, atât în ceea ce privește democratizarea socie- 
tàtii, cât si în privinţa integrării în UE. 


Revenind la guvernările post-totalitare, se impun unele explicații pentru a 
înțelege mai lesne evoluţia și caracteristicile regimului post-sovietic din Re- 
publica Moldova. 


Trebuie precizat, încă de la început, că în Republica Moldova, ca, de altfel, si în 
celelalte state sovietice unionale, nu au existat forțe politice de orientare demo- 
cratică, iar societatea civilă nu era organizată în acest sens. Deși a apărut o miş- 
care mai mult cu caracter național, cunoscută sub numele de Frontul Popular 
din Moldova (FPM), aceasta nu a fost capabilă să preia puterea de una singură. 


Ca urmare, în vidul politic creat de destrămarea regimului totalitar şi-au făcut 
apariția unele grupări politice nedoctrinare, care purtau diverse denumiri, 
precum „Viaţa satului”, „Democraţii”, „Sovietskaia Moldova” si „Budjac'. 
Spre deosebire de democrați, care includeau, de fapt, reprezentanţii FPM, ce- 
lelalte trei grupări politice erau formate din foștii nomenclaturisti sovietici, 
preşedinţi de colhozuri si sovhozuri, separatiști transnistreni si găgăuzi, în 
mare parte rusofoni si filoruşi.! 


În conditiile inexistentei pluralismului politic, a unui cadru juridic si a insti- 
tutiilor democratice, reprezentanţii grupărilor menţionate au modificat Con- 
stitutia sovietică, pentru a le permite organizarea unor alegeri pe bază alterna- 
tivă, cât de cât libere și democratice. Acestea au avut loc între 25 februarie și 
10 martie 1990. A rezultat un Parlament cvasidemocratic, care îşi mai păstra 
denumirea totalitară de Sovietul Suprem. 


Întrucât niciuna dintre grupările politice nu a reușit să obțină majoritatea, s-a 
creat o alianță ad hoc între parlamentarii Vieţii satului, cunoscuţi şi sub numele 
de Agrarieni, şi cei ai FPM, care şi-au împărţit principalele funcții în stat. Primul 
guvern post-totalitar, condus de Mircea Druc, a fost învestit la 25 mai 1990. 


Cum era de așteptat, colaborarea dintre cele două grupări conjuncturiste 
nu putea să dureze prea mult. De altfel, agrarienii au folosit tactica alierii cu 
FPM pentru a linişti spiritele străzii până la obținerea sprijinului celorlalte 
două grupări politice, de care se simțeau mult mai legati datorită trecutului 
lor politic comun sovietic. 


În consecință, numai după un an, Guvernul Mircea Druc, sprijinit de FPM, a 
fost demis, iar Frontul a trecut în opoziţie, spre sfârşitul anului 1991. La înce- 

putul anului 1993, au fost înlăturați de la conducerea Parlamentului si ceilalți 
reprezentanţi ai FPM, puterea fiind preluată în totalitate de agrarieni, în frunte 
cu Mircea Snegur, primul președinte al Republicii Moldova. Aceştia aveau un 
sprijin parlamentar precar si de conjunctură din partea celorlalte două grupări 
politice neocomuniste. Cu alte cuvinte, urmașii fostului regim totalitar comu- 
nist, îmbrăcaţi acum într-o cămașă așa-zis democratică, au revenit la putere. 


Prima guvernare agrariano-frontistă, cu toate că a avut un caracter semitotali- 
tar, a marcat si un fapt pozitiv pentru viitorul politic al Republicii Moldova. 
Acesta a constat în dezvoltarea pluralismului politic, la sfârşitul anului 1993 
fiind înregistrate 26 de partide si organizaţii social-politice. Inclusiv în interi- 
orul Frontului s-a produs o delimitare între aripa moderată, reprezentată de 
elita intelectuală basarabeană, si cea radicală, grupată în jurul lui Iurie Roșca, 
care a avut drept consecință spargerea acestei mișcări populare largi si for- 
marea a două partide, cunoscute sub numele de Congresul Intelectualilor și 
Frontul Popular Creştin Democrat (FPCD). 


În aceeași perioadă, Republica Moldova a fost, timp de un an si trei luni, repu- 
blică parlamentară, primul preşedinte, Mircea Snegur, fiind ales de Sovietul 
Suprem la 3 septembrie 1990. Ulterior, luând exemplul lui Boris Eltîn si al 
altor șefi de stat din republicile ex-sovietice, Snegur a forțat si a obținut intro- 
ducerea regimului prezidenţial. Schimbarea s-a produs în urma alegerilor din 
8 decembrie 1991, pe care acesta le-a câștigat, în lipsa unui contracandidat, 
cu 98,18% din totalul voturilor valabil exprimate. Mandatul său era de 5 ani. 


Numai la o distanță în timp de circa doi ani și jumătate, puterile preşedinte- 
lui aveau, însă, să fie mult prea restrânse, prin prevederile primei Constituţii 
democratice a Republicii Moldova, adoptată de Parlament la 29 iulie 1994. 
Legea fundamentală a introdus, practic, un regim semiprezidential, asemànà- 
tor celor din România și alte țări europene. 


Cu sprijinul unei majorităţi parlamentare conjuncturale, agrarienii au reuşit 
să ducă până la capăt mandatul de patru ani al puterii neocomuniste, instalate 
în 1990, si să pregătească noi alegeri parlamentare. 


De data aceasta, alegerile au fost, pentru prima oară în istoria recentă a Repu- 
blicii Moldova, libere și democratice, desfășurându-se în condiţiile existenţei 
unui pluralism politic şi ale unei Legi electorale moderne, care, pe lângă drep- 
turile și obligaţiile electorilor, stabilea si un prag electoral de 4%. În cursa pen- 
tru alegeri, desfăşurată la 27 februarie 1994, s-au înscris 13 partide și alianțe 
electorale din cele 26 înregistrate, precum si 20 de candidati independenți. 


Dispunând de toate pàrghiile puterii, agrarienii, organizaţi de data aceasta în Par- 
tidul Democrat Agrar din Moldova (PDAM), şi-au adjudecat victoria, obținând 
43,18% din voturile exprimate, respectiv 56 de mandate din totalul de 104. 

În primul Parlament, ales în mod democratic, au mai intrat alte 3 alianțe elec- 
torale: Partidul Socialist din Moldova (PSM) şi Mişcarea „Unitate-Edinstvo” 
(MU-E) — 28 de mandate; Blocul Țăranilor si Intelectualilor (BTI) — 11 
mandate; Alianţa Frontului Popular Creştin Democrat (AFPCD) - 9 man- 
date. 


Întrucât nu aveau decât o majoritate simplă, care nu asigura adoptarea unor 
legi organice de importanţă naţională, agrarienii i-au cooptat la guvernare si 
pe deputaţii grupului parlamentar al socialiștilor si rusofonilor. Astfel, majo- 
ritatea agrariano-socialistà rezultată deţinea 84 de mandate din totalul de 104, 
restul de 20 de mandate revenind opoziţiei. 


Primul Parlament democratic a jucat rolul şi de Adunare Constituantă, care a 
adoptat, la 29 iulie 1994, prima Constituţie a Republicii Moldova. În ciuda 
faptului că aceasta este o lege fundamentală modernă, inspirată din Con- 
stitutia franceză, conţine si un grosolan neadevăr științific si istoric. Astfel, 
în pofida identităţii evidente românești a populaţiei majoritare din Repu- 
blica Moldova si a limbii vorbite de aceasta, Constituţia statuează falsele 
sintagme de popor moldovenesc şi limbă moldovenească. Se impune preciza- 
rea că, de frica unui rezultat total negativ, precum si din cauza mentalitàtii 
totalitare a majorităţii agrariano-socialiste, Constituţia nu a fost supusă 
aprobării poporului printr-un referendum, ci a fost adoptată doar de către 
Parlament, aşa cum s-a procedat cu legile fundamentale în regimurile dic- 
tatoriale comuniste. 


Cea de-a doua guvernare agrariană, susținută de aliaţii săi socialisti, si unii 
şi ceilalți cu rădăcini adânci în partidul unic comunist, a făcut ca Republi- 
ca Moldova să se particularizeze prin temporizarea și încetinirea reformelor 
democratice si edificarea statului de drept, precum si prin inconsecventà si, 
Chiar, prin rezistenţă în promovarea reformelor economice. 


Primul ciclu electoral democratic complet din istoria actuală a Republicii 
Moldova s-a încheiat cu primele alegeri prezidenţiale democratice, care au 
avut loc la 17 noiembrie 1996. 


Cu toate că în cursa electorală s-au înscris 9 candidaţi, lupta politică s-a dat 
între cei 3 protagoniști: Mircea Snegur, preşedintele în exercițiu, Petru Lu- 
cinschi, preşedintele Parlamentului, și Andrei Sangheli, prim-ministru. 


În primul tur, M. Snegur și P. Lucinschi, ambii fosti nomenclaturisti sovie- 
tici de vârf, au obţinut 38,75%, respectiv, 27,66% din voturi, premierul A. 
Sangheli fiind scos din cursă. Turul al doilea a fost o simplă formalitate pen- 
tru P. Lucinschi, deoarece a obținut majoritatea voturilor adversarilor lui M. 
Snegur, reuşind să câştige alegerile cu 54,02% din totalul voturilor exprima- 
te, devenind cel de-al II-lea președinte al Republicii Moldova. 

Conform unei înțelegeri anterioare alegerilor între P. Lucinschi şi premierul 
în exercițiu, A. Sangheli și-a prezentat demisia, noul şef al statului desemnân- 
du-l, la 16 ianuarie 1997, pe Ion Ciubuc, un apropiat al său din vechea gardă 
a fostului partid totalitar. 


În absenţa unui sprijin parlamentar, preşedintele P. Lucinschi si premierul 
Ion Ciubuc, învestit la 24 ianuarie 1997, au fost constrànsi să accepte o for- 
mulă de guvern în care erau reconfirmati circa 70% dintre miniștrii fostului 
Cabinet Sangheli, celelalte 30% dintre posturi fiind ocupate de oameni de 
încredere ai celor doi înalți demnitari de stat. 


Era pentru prima dată când un preşedinte de altă orientare politică trebuia 
să coabiteze cu o majoritate agrariano-socialistă, până la finalul mandatului 
acesteia, mai exact timp de aproape un an de zile. 


Prima alternanță la guvernare din istoria post-totalitară a Republicii Moldo- 
va s-a produs în anul 1998, în urma alegerilor parlamentare din 22 martie.” 


În cursa electorală s-au înscris 11 formaţiuni politice, respectiv 5 partide po- 
litice şi 6 alianţe electorale. Dintre acestea doar 4 au reușit să depășească pra- 
gul electoral și să acceadă în noul Parlament: 


- Partidul Comuniştilor din Republica Moldova (PCRM) — 30,08% din vo- 
turi sau 40 de deputaţi; 


- Convenţia Democrată din Moldova (CDM) — 19,31% din voturi, respectiv 
26 de deputaţi; 


- Blocul pentru o Moldovă Democratică și Prosperă (BpMDP) — 18,12% 
din voturi, adică 24 de deputaţi; 


— Partidul Forţelor Democratice (PFD) — 8,86% din voturi, ceea ce echivala 
cu 11 deputați. 


Alegerile au consemnat două surprize de proporţii. Prima a constat în ese- 
cul lamentabil al fostului partid de guvernământ, organizatorul scrutinului, 
care nu a reușit să mai intre în Parlament și, anticipând lucrurile, a dispărut, 
apoi, de pe scena politică. A doua a fost reprezentată de câștigarea alegerilor 
de către comuniști, succesorii direcți ai fostului partid totalitar sovietic, care 
revenise între timp pe scena politică sub o altă denumire. 


În situația dată, preşedintele P. Lucinschi era nevoit să aleagă între două opțiuni: fie 
să numească un candidat pentru funcția de prim-ministru din rândul grupului par- 
lamentar majoritar al comuniștilor, fie să desemneze o persoană așa-zis indepen- 
dentă, care să obțină sprijinul unei coaliții politice majoritare, formată din cele trei 
forţe anticomuniste din Parlament. În ambele cazuri era necesară constituirea unei 
coaliții, deoarece niciunul dintre partide nu putea asigura majoritatea parlamentară. 

Nedorind sà fie acuzat cà i-a readus la putere pe comunisti, de care se simtea, 
de altfel, foarte atasat prin trecutul sàu politic, P. Lucinschi a optat pentru a 
doua variantă. 


Cu toate că nu a agreat, încă de la început, formarea coaliției majoritare din alte 
partide decât comuniștii, cunoscută sub numele de Alianţa pentru Democraţie 
şi Reforme (ADR), şeful statului a profitat de neînțelegerile dintre partidele con- 
stitutive privind persoana viitorului premier, desemnându-l, la 6 mai 1998, pe 
același Ion Ciubuc, aflat în exercițiul functiunii, pentru postul de prim-ministru. 


Astfel, majoritatea parlamentară s-a văzut pusă în fata faptului împlinit, par- 
tidelor din componenţa acesteia nerămânându-le decât să se mulțumească 
cu celelalte demnități repartizate conform algoritmului stabilit de Acordul de 
înființare a ADR. 


Guvernul Ciubuc II a primit votul de învestitură al Parlamentului la 21 mai 
1998, pentru care s-au pronunțat 59 de deputaţi din cei 61 ai majorităţii par- 
lamentare. Patriotul Ilie Ilașcu, ales deputat pe listele PFD, în timp ce se afla 
în închisoarea din Tiraspol, nu a avut posibilitatea să voteze. 


Pierderea funcţiei de premier, care revenea CDM, conform algoritmului, a 
făcut ca relaţiile dintre aceasta si premierul Ion Ciubuc să se tensioneze ab 
initio. Ca urmare, spre sfârșitul anului 1998, în CDM a prins teren tot mai 
mult ideea retragerii sprijinului politic acordat premierului. Poziţii similare 
aveau și celelalte două componente, MpMDP si PFD, ale majorității. 


Tensiunile dintre Alianţă şi prim-ministru au fost alimentate si de slaba per- 
formantà a acestuia în promovarea reformelor economice, de lipsa de credi- 
bilitate din partea organismelor financiare internationale, precum si de grava 
criză economică căreia trebuia să-i facă față Republica Moldova, după căde- 
rea rublei și scăderea drastică a exporturilor moldovenești pe piața Rusiei. 


Acestea au fost, de altfel, si cauzele care l-au determinat pe Ion Ciubuc să-și pre- 
zinte demisia şefului statului, la 1 februarie 1999, ceea ce a echivalat cu căderea 
întregului guvern şi deschiderea căii spre formarea unui nou Cabinet. 


Noua perspectivă politică deschisă a dus la accentuarea disputelor dintre 
cele două componente ale CDM (Partidul Renașterii și Concilierii din Mol- 
dova - PRCM si FPCD) privind numirea unui candidat unic pentru postul 
de prim-ministru rămas vacant. Consecințele imediate au fost renunțarea de 
către M. Snegur, președintele PRCM, la calitatea de lider al majorității parla- 
mentare, iar cele pe termen mediu — declanșarea procesului de destrămare a 
CDM şi, implicit, a pierderii majorităţii în urma retragerii FPCD din ADR. 


După o tentativă eșuată de a-l desemna prim-ministru pe Serafim Urechea- 
nu, primarul Chișinăului, conform precedentului creat, P. Lucinschi a accep- 

tat, la 19 februarie 1999, candidatura lui Ion Sturza, vicepremier și ministru 
al Economiei și Reformei în Cabinetul demisionar Ciubuc II, propunere fă- 
cută de FPCD si aprobată de coaliţie. 


Cu alte cuvinte, abia la un an de la constituire, Coaliția de guvernare a reușit 
să-şi impună propriul candidat la funcția de prim-ministru. 


Însă noul Cabinet avea să se confrunte, încă de la început, cu mari dificultăți, de- 
oarece grupul parlamentar al FPCD, deși nu părăsise coaliția, şi-a retras sprijinul 
politic pe motiv că noua structură guvernamentală cuprindea mai multi ministri 
suspecți de corupție sau cu o reputație dubioasă. În aceste condiții, a fost nevoie de 
„votul de aur” al lui Ilie Ilașcu, dat în scris de acesta din închisoarea din Transnistria, 
pentru ca Guvernul Ion Sturza să fie validat de Parlament, la 12 martie 1999. 


Noul guvern a avut o viață destul de scurtă, de circa opt luni. Soarta acestu- 
ia a fost pecetluită, pe de o parte, de părăsirea majorităţii parlamentare de 
către FPCD, iar pe de altă parte, de inițiativa președintelui P. Lucinschi de a 
transforma Republica Moldova, ca şi predecesorul său, într-o republică prezi- 
dentialà, ceea ce a amplificat controversele între adepţii şi adversarii acestei 
probleme din Parlament, determinându-i pe cei fideli șefului statului să se 
declare asa-zisi independenți si să părăsească partidele din cadrul ADR. 


Drept consecinţă directă, la sfârșitul anului 1999, coaliția a pierdut majorita- 
tea parlamentară, rămânând numai cu 48 de mandate din cele 101, ceea ce nu 
asigura un suport politic solid Cabinetului Ion Sturza. În vederea restabilirii 
sprijinului politic, liderii ADR au hotărât ca Guvernul să ceară, la 4 noiem- 
brie 1999, un vot de încredere Parlamentului. 


Contrar așteptărilor acestora, grupul parlamentar al comuniștilor, sprijinit 
de deputaţii FPCD şi de cei 11 independenţi, a introdus, la 9 noiembrie 1999, 
o moţiune de cenzură în urma căreia Guvernul Ion Sturza a fost demis. În 
acest fel s-a pus capăt primei guvernări de centru-dreapta, reformatoare, din 
istoria recentă a Republicii Moldova. 


A urmat apoi o guvernare de tranziție de scurtă durată, de circa un an si patru 
luni, care a reprezentat un intermezzo democratic înaintea revenirii la putere a 
comuniștilor sovietici. 


Preşedintele P. Lucinschi a avut 3 tentative de desemnare a unui prim-minis- 
tru si de formare a noului guvern - unul dintre candidati fiind chiar liderul 
comuniștilor, Vladimir Voronin - care au fost respinse de majoritatea parla- 
mentară conjuncturală, creată după înlăturarea de la putere a ADR. 


În cele din urmă, la 21 decembrie 1999, această majoritate pestriță si ete- 
rogenà a acordat vot de încredere premierului desemnat, Dumitru Braghiş, 
noului Cabinet de ministri si programului de guvernare al acestuia. 

În timpul acestei guvernàri s-a acutizat în mod extrem confruntarea dintre 
Preşedinţie si Parlament pe tema schimbării regimului politic. Lupta dintre 
acestea a fost exacerbată după aprobarea de către Legislativ, la S iulie 2000, a 
legii de modificare a Constituţiei si trecerea de la un regim politic semipreziden- 
tial la unul parlamentar, revenindu-se, practic, la situaţia din 1990. 


Eşecul Parlamentului, după 4 tururi de scrutin, de a alege noul şef al statului, 
conform noii reglementări constituționale, a dus la dizolvarea Legislativului 
si la convocarea primelor alegeri parlamentare anticipate, care urmau sà dea si 
noul preşedinte al Republicii Moldova. 


Alegerile au fost fixate pentru 25 februarie 2001. Comisia Electorală Centra- 
là (CEC) a înregistrat 17 partide şi blocuri electorale, precum si 10 candidati 
independenţi. Pragul electoral a fost ridicat de la 4 la 6% pentru partide și 
alianțe electorale, iar cel pentru candidaţii independenți a fost stabilit la 3%. 


CEC a comunicat rezultatele finale ale alegerilor la 3 martie 2001. Potrivit 
acestora, situaţia se prezenta astfel: 


- PCRM - 50,23% din voturi sau 71 de mandate; 
- Alianţa „Braghiș” — 13,45% din voturi, respectiv 19 mandate; 


— Partidul Popular Creștin Democrat (PPCD), fost FPCD - 8,18% din vo- 
turi, adică 11 mandate. 


Era pentru prima dată în istoria recentă a Republicii Moldova când un partid 
politic obținea o victorie zdrobitoare în alegeri si acesta nu era altul decât 
Partidul Comuniştilor sovietici, renăscut precum pasărea Phoenix din pro- 
pria cenușă. 


Aceasta anunţa revenirea la putere în forță a comuniștilor bolşevici, ceea ce 
echivala, fără a exagera, cu o restauratie în mare parte a vechiului regim de 
sorginte totalitară. Astfel, şi din acest motiv, Republica Moldova era un caz 
unic în Europa și în lume. 


Cele 71 de mandate ale comuniștilor din totalul de 101 le-au permis acestora 
să exercite un control absolut asupra celor trei instituţii ale puterii în stat: 
Parlament, Preşedinţie, Guvern. 


În buna tradiție totalitară, Vladimir Voronin, noul președinte, ales de Parla- 
ment la 4 aprilie 2001, îşi păstra si funcția de secretar general al Partidului 
Comuniștilor. 


Conducerea Parlamentului și noul prim-ministru, Vasile Tarlev (un ilustru 
necunoscut — n. — D.C.), învestit de Legislativ la 19 aprilie 2001, se subordo- 
nau, atât pe linie de stat, cât și politic, liderului partidului de stat, sinonim cu 
partidul unic din vremurile sovietice. 

Numărul redus de deputaţi ai opoziţiei făcea ca, practic, rolul acesteia într-un 
sistem democratic să fie anulat și să devină doar decorativ, simbolic, o pată de 
culoare palidă într-un Parlament roşu. 


Pentru a nu panica în mod excesiv lumea democratică occidentală, precum și 
opinia publică internă, comuniștii au acceptat ca în structura primului lor guvern 
să intre si reprezentanţi al Alianţei ,Braghis”, care, ulterior, au fost înlăturați. 


Restauraţia comunistă a început cu Programul de guvernare „Renașterea eco- 
nomică, renașterea ţării” al Cabinetului Vasile Tarlev, elaborat pe baza plat- 
formelor electorale ale PCRM si „Alianţei Braghis”, care stabilea ca obiective 
majore relansarea rolului statului în economie și un „control riguros al post- 
privatizării”. Calea de dezvoltare a Republicii Moldova urma să fie „socialismul 
contemporan”, direcție expusă de Vladimir Voronin la Congresul al IV-lea al 
PCRM (21-22 aprilie 2001). Acesta a menţionat, în context, că economia tà- 
rii a fost distrusă de capitalismul promovat, în ultimii zece ani, de guvernările 
reformatoare, singura alternativă pentru „renașterea țării” fiind cea socialistă. 


Tabloul restauratiei comuniste era completat de revenirea la simbolistica de 
factură comunistă. Chiar dacă simbolurile oficiale ale statului nu fuseseră, 
încă, schimbate, a început un proces de înlocuire a acestora cu însemnele 
comuniștilor. Steagurile roşii cu secera si ciocanul si portretele lui Lenin au 
revenit în birourile noilor oficiali, indiferent de nivel, iar noua putere l-a oma- 
giat, la 22 aprilie 2001, pe „conducătorul proletariatului mondial” cu mare 
fast. Recuzita comunistă nu a lipsit nici de la „înaltul forum al Comuniștilor” 
(Congresul al IV-lea, n.- D.C.), unde s-a vorbit numai în limba rusă şi au fost 
reprezentanți ai partidelor comuniste din 17 ţări, printre care cei din Federa- 
tia Rusă, Ucraina, China si Cuba. 


Odată cu restauratia roșie, comuniștii din Basarabia au trecut la aplicarea a 
ceea ce au învățat ei mai bine în perioada regimului totalitar bolșevic, marea 
majoritate a liderilor lor, la nivel central sau local, fiind persoane de vârsta a 
treia, care s-au născut, s-au educat si format în condiţiile impuse de ocupanții 
sovietici, fără a avea nimic comun cu valorile democratice. 


Pe fondul unei construcții democratice fragile, comuniștii au avut o sarci- 
nă destul de uşoară în reintroducerea unui regim autoritar de tip sovietic în 
Basarabia, care să permită partidului lor să controleze toate domeniile vieții 
social-economice și politice din Republica Moldova. Pentru aplicarea fermă 
a obiectivelor lor politice, comuniștii au întărit, mai întâi, rolul structurilor 
de forță, coercitive, readucând în prim-plan securitatea şi miliția din timpurile 
sovietice, de data aceasta vopsite în culori democratice, de tipul Serviciului 
de Informaţii şi Securitate (SIS) şi carabinierilor, care au început să semene 
din nou teama si groaza de altădată în rândul populaţiei. Procuratura a rede- 

venit instrumentul de hărțuire și tortură în mâna noilor conducători de la 
Chișinău. 

Neadmitànd sub nicio formă pluralismul politic, regimul comunist restaurat 
a declanșat, în condiţiile unui monopol total al puterii, o campanie amplă, 
dură si constantă împotriva oponenților săi politici, îndeosebi a celor de ori- 
entare liberală, proeuropeană, menită să ducă la discreditarea, denigrarea și 
compromiterea acestora în rândul opiniei publice interne si internationale. 


În perioada celor opt ani în care au guvernat Republica Moldova, comuniştii 
au condus în mod discretionar, partidul lor manifestându-se ca partidul unic 
din vremurile sovietice. Valorile democratice, cum ar fi drepturile omului, 
libertatea presei și de expresie, independenţa justiţiei, libertatea de întrunire 
si multe altele erau străine guvernantilor roșii, nerespectarea si cazurile de în- 
călcare flagrantă a acestora devenind omniprezente. 


În evoluţia politică a regimului comunist restaurat s-au distins trei momente 
importante“: 

- alegerile generale din 6 martie 2005; 

— alegerile locale din 3 si 17 iunie 2007; 

- alegerile generale din S aprilie 2009. 


1. Alegerile generale din 6 martie 2005 au încheiat primul mandat al comu- 
nistilor, dupà revenirea la putere, în conditii democratice, si au marcat un 
prim test al acestora în fata electoratului în urma unei guvernàri de patru ani. 


Cu toate că în perioada respectivă se acumulaseră suficiente nemulțumiri ale 
populaţiei, guvernarea autoritară le-a creat, îndeosebi electorilor cu o men- 
talitate sovietică, sentimentul unei anumite stabilitàti interne, atât din punct 
de vedere politic, cât si economic. 


Această situație nu excludea însă un anumit grad de erodare a imaginii regi- 
mului comunist restaurat. Alegerile au demonstrat tocmai acest lucru, co- 
munistii recàstigàndu-le, dar cu un scor mai mic față de cel din 2001, de data 
aceasta obținând doar 56 de mandate“ din totalul de 101, faţă de 71 la scru- 
tinul anterior. Pierderea celor 15 mandate îi priva pe comuniști de deținerea 
monopolului total al puterii, pentru alegerea președintelui țării având nevoie 
de cel puţin 61 de voturi. 


Pe fondul neînțelegerilor dintre partidele din cadrul Blocului „Moldova 
Democratică” (BMD), unul dintre cele trei grupuri parlamentare, Vladimir 
Voronin si lurie Roşca, sluga credincioasă a Moscovei, au pus la cale o diver- 
siune politică abilă, menită să-i asigure liderului comunist un nou mandat 
de preşedinte. Astfel, sub pretextul unor potenţiale sancţiuni economice“ ale 


Rusiei impotriva Republicii Moldova, determinate de refuzul Chișinăului de 

a accepta „Planul Kozak” de federalizare a Basarabiei, cei doi au reușit să-i 
convingă pe Dumitru Diacov și Oleg Serebrian, liderii Partidului Democrat 
şi Partidului Social Liberal, componente ale BMD, să sprijine candidatura lui 
Vladimir Voronin. Condiţia a fost ca acesta să semneze „Declaraţia cu privire 
la parteneriatul politic pentru realizarea obiectivului integrării europene a 
Republicii Moldova”. 


Asa-zisul consens politic între PCRM si BMD s-a dovedit a fi o mare caceal- 
ma, în lipsa unor garanţii ferme din partea lui Vladimir Voronin că avea să 
îndeplinească angajamentele asumate prin semnarea declaraţiei. Evenimen- 
tele ulterioare au demonstrat că liderul comunist nu numai că nu a respectat 
înțelegerea respectivă, ci a dus o campanie dură de discreditare si de repri- 
mare a opoziţiei, indepàrtànd tot mai mult Republica Moldova de valorile 
democratice europene. 


Singurul lider politic menajat de către puterea roșie a fost Iurie Roșca, căruia, 
pentru serviciile făcute, i s-a oferit un post de vicepreședinte al Parlamen- 
tului. De altfel, Vladimir Voronin declarase public că „Roşca este un om de 
credință în adevăratul sens al cuvântului și este un om credibil. Roșca «ne 
viliaet»>” (nu umblă cu fofàrlica, n. - D.C.)”. 


2. Faptul că regimul roșu intrase într-o perioadă de cădere liberă a fost reliefat 
şi de alegerile locale din 3 și 17 iunie 2007. 


Comuniștii au pierdut postul de primar general al capitalei, câştigat de Dorin 
Chirtoacă, reprezentantul Partidului Liberal, cu 61,17% din voturile expri- 
mate, precum si majoritatea în Consiliul municipal Chișinău, care a revenit 
partidelor de opoziţie. 


Deşi la nivel naţional, comuniștii au câştigat cu 34,32% alegerile locale, par- 
tidele de opoziţie, precum și candidaţii independenţi au obţinut majoritatea 
locurilor de primari şi consilieri locali. 


Schimbarea raportului de forte în municipiul Chișinău si la nivel national 
în defavoarea comuniștilor a determinat din partea puterii comuniste apli- 
carea unei politici de confruntare dură în raporturile cu opoziţia, activitatea 
structurilor locale ale acesteia fiind obstructionatà, inclusiv prin nealocarea 
de resurse financiare necesare de la Bugetul de stat. Iar liderii ei discreditati, 
denigrati, compromisi, hàrtuiti si declarați inamicul public numărul unu. 

3. Alegerile generale din S aprilie 2009 au reprezentat marea confruntare din- 


tre regimul autoritar comunist si opoziția democratică. 


Campania electorală s-a desfăşurat în condiţii total inegale. Puterea comu- 
nistă a folosit toate pârghiile administrative, resursele materiale și financiare 
ale statului pentru propaganda electorală, inclusiv Televiziunea publică. 

Pentru a slăbi opoziţia si a împiedica unirea forțelor acesteia în perspecti- 
va alegerilor, majoritatea comunistă, sprijinită de PPCD, aliatul său fidel, a 
schimbat Codul electoral, mărind pragul de intrare în Parlament de la 5 la 6% 
şi interzicând realizarea unor alianţe electorale. 


În condiții total inegale si nedemocratice, activiștii partidelor de opoziție au 
fost nevoiţi să desfășoare o campanie electorală „de la om la om’, precum și prin 
puţinele mijloace de informare în masă pe care le aveau la îndemână. Mesajul 
electoral al opoziţiei a fost unul modern si viza, în principal, scoaterea Republicii 
Moldova din marasmul comunist si integrarea acesteia în structurile europene. 


Numărarea voturilor a relevat că PCRM a câștigat alegerile cu 49,48%, ad- 
judecându-și, întâmplător sau nu, 61 de mandate în noul Parlament, ceea ce 
reprezenta exact numărul de voturi necesare alegerii şefului statului. Celelalte 
voturi au fost împărţite între trei partide de opoziție: Partidul Liberal — 13,13%; 
Partidul Liberal Democrat — 12,43% si Alianţa „Moldova Noastră” — 9,77%:. 


Marea surpriză a alegerilor a fost însă neintrarea în Parlament, pentru pri- 
ma dată de la 1990 încoace, a PPCD, care a obţinut doar 3,04% din voturi. 
Aceasta reprezenta prețul plătit pentru sprijinul acordat comuniștilor si ser- 
viciilor făcute Moscovei. 


Liderii opoziţiei parlamentare au denunțat fraudarea alegerilor, au cerut 
anularea acestora și organizarea unui nou scrutin electoral. Revendicările 
acestora au fost susținute de zeci de mii de persoane, care au ieșit în stradă, 
începând cu data de 6 aprilie, când au fost date publicităţii primele date pre- 
liminare ale rezultatelor alegerilor. 


Pentru a reprima revolta maselor și a-i discredita pe liderii partidelor care au 
intrat în noul Parlament, puterea comunistă a apelat la cunoscutele meto- 
de bolsevico-kaghebiste de tristă amintire, înscenând prin agenti ai propri- 
ei securitàti vandalizarea sediilor Presedintiei si Parlamentului si arborarea 
drapelului României. Odată pretextul creat, regimul comunist a scos trupele 
poliţiei şi agenţii acoperiţi ai SIS în Piaţă pentru a înăbuși în sânge demon- 
stratiile pașnice ale populaţiei. Sute de persoane au fost arestate, torturate si 
abuzate de către forțele de ordine. Bilanţul tragic al intervenţiei excesiv de 
brutale a autorităţilor a constat în trei morți şi trei persoane dispărute?. 


Pentru calmarea spiritelor, regimul comunist a acceptat doar renumărarea 
voturilor, nu şi verificarea listelor electorale, aşa cum ceruseră partidele de 
opoziţie, care considerau că aceasta era principala metodă de a demonstra 
fraudarea scrutinului legislativ. 


În semn de protest, la renumărare nu au participat reprezentanții partidelor 
de opoziţie. Renumărarea, din 15 aprilie 2009, a relevat existența unui număr 

de voturi nevalabile mai mare decât cele comunicate de Comisia Electorală 
Centrală, ceea ce a făcut ca, la redistribuire, comuniștii să piardă un mandat 
de deputat, rămânând doar cu 60 de locuri în noul Parlament. Deși, la prima 
vedere, acest lucru nu părea destul de important, „mandatul de aur” avea să 
decidă soarta alegerii noului președinte al Republicii Moldova. 


După o oarecare stabilizare a situaţiei, majoritatea comunistă a ales organele 
de conducere ale noului Parlament, proces la care cei 41 de deputaţi ai opo- 
zitiei au refuzat să participe. 


În continuare, trebuia ales președintele ţării, pentru a putea fi format noul 
guvern. Comuniștii au prelungit în mod nejustificat procedurile, sperând să 
obțină „votul de aur” din partea opoziţiei, însă încercările de negociere cu 
reprezentanții acesteia au eșuat în mod lamentabil. În condiţiile date majori- 
tatea roșie a organizat două tururi de scrutin formale, la 20 mai si, respectiv, 3 
iunie, în vederea alegerii şefului statului. La ambele, comuniștii au prezentat 
doi candidaţi, chipurile pentru a îndeplini normele democratice, în persoana 
premierului în exercițiu, Zinaida Greceanii, si a unor persoane de umplutu- 
ră, precum Andrei Neguţă si Stanislav Groppa. De fiecare dată, Z. Greceanii 
a obținut 33 de voturi, restul revenind ,contracandidatilor” săi. Opoziția a 
refuzat să participe la vot in corpore de ambele dti. 


În urma acestei situaţii, preşedintele în exercițiu, Vladimir Voronin, care în- 
tre timp devenise șeful Legislativului, a dizolvat abia alesul Parlament si a 
convocat alegeri parlamentare anticipate pentru 29 iulie 2009. 


Campania electorală a comuniștilor pentru alegerile anticipate a fost foarte 
dură si agresivă, bazându-se pe acuzaţiile aduse opoziţiei că ar pregăti o lovi- 
tură de stat si că ar vrea să distrugă independenţa Republicii Moldova. 


Observatorii OSCE au prezentat un raport privind alegerile anticipate din 
29 iulie 2009, în care au incriminat practicile totalitariste ale regimului co- 
munist si au subliniat necesitatea „continuării reformelor democratice pen- 
tru a restabili încrederea publică”. 


Rezultatele alegerilor anticipate, date publicităţii la 31 iulie 2009, au consem- 
nat înfrângerea comuniștilor si victoria partidelor de opoziţie. Deși au obti- 
nut cel mai mare număr de voturi, 44,69%, comuniștilor le-au revenit în noul 
Parlament doar 48 de mandate, cu 12 mai puţine decât la alegerile din S apri- 
lie, pierzând pentru prima dată, în ultimii opt ani, majoritatea parlamentară. 


Opoziția unită, formată din Partidul Liberal Democrat (PLDM), Partidul 
Liberal (PL) şi Alianţa „Moldova Noastră” (AMN), a obţinut 38,60% din 
voturi, respectiv 40 de mandate de deputat. Acestora li s-au adăugat cele 13 
mandate (12,54% din voturi) acumulate de Partidul Democrat (PDM), un 

alt partid de opoziţie intrat în Parlament, totalizând astfel 53 de locuri din 
cele 101". 


Scrutinul a consemnat dispariția de pe scena politică a PPCD, condus de 
Iurie Roşca, care a suferit două înfrângeri usturătoare consecutive, la alege- 
rile anticipate obținând doar 1,91% din voturi, cel mai scăzut scor din istoria 
acestui partid. 


Cu o majoritate parlamentară de 53 de mandate, cele 4 partide ale opoziti- 
ei au format, la 8 august 2009, în urma unor negocieri intense si dificile, o 
coaliție politică de guvernământ, cunoscută sub numele de „Alianţa pentru 
Integrare Europeană” (AIE)!. 


În Declaraţia de constituire a AIE a fost înscris ca prim obiectiv major resta- 
bilirea statului de drept în Republica Moldova, ceea ce echivala cu o a doua 
decomunizare a Basarabiei, după cea produsă în anii '90, odată cu declanşarea 
mișcării de renaștere si redesteptare națională a românilor basarabeni. 


Conform algoritmului stabilit, cele mai înalte funcții în stat au revenit PLDM, 
care a obținut postul de prim-ministru, si PL, căruia i s-a repartizat funcția de 
şef al Parlamentului si, implicit, cea de președinte interimar al Republicii Mol- 
dova, până la alegerea acestuia de către Legislativ. Deci funcția de preşedinte 
rămasă vacantă, la 11 septembrie 2009, după ce Vladimir Voronin şi-a prezen- 
tat demisia, a fost ocupată de Mihai Ghimpu, preşedintele Parlamentului. 


Alianţa a format un nou guvern, avându-l ca prim-ministru pe Vladimir Filat, 
liderul PLDM, si o structură constituită din 16 ministere si 8 agenții. Acesta 
a fost învestit de către noul Parlament, la 25 septembrie 2009, în urma apro- 
bării şi Programului de guvernare, intitulat „Integrarea Europeană: Libertate, 
Democraţie, Bunăstare”!?. 


La 10 noiembrie și 7 decembrie 2009, s-au desfășurat 2 tururi de scrutin pentru 
alegerea președintelui țării de către Parlament. Ambele s-au încheiat cu un eșec, 
Mihai Ghimpu, liderul PL și speaker al Legislativului fiind reconfirmat de Curtea 
Constituţională în calitate de președinte interimar al Republicii Moldova. 


Problema alegerii noului şef al statului trebuia rezolvată până la 16 iunie 
2010, termen prevăzut de normele constituționale. Ca urmare, în perioada 
următoare, majoritatea parlamentară a studiat diverse posibilități legale de 
soluționare, inclusiv organizarea de negocieri cu grupul parlamentar al co- 
munistilor pentru obținerea voturilor necesare. Toate acestea, însă, nu au dus 
la niciun rezultat concret, ceea ce a determinat majoritatea parlamentară să 
ia decizia consultării poporului în privinţa alegerii șefului statului prin votul 
direct al alegătorilor. Referendumul constitutional'* a avut loc la $ septem- 
brie 2010, dar rezultatele acestuia nu au fost validate, deoarece la urne s-au 

prezentat 30,29% dintre cetăţenii cu drept de vot, minimumul necesar fiind 
de 1/3 dintre persoanele înscrise pe listele de vot. 


După epuizarea si a acestei căi, președintele interimar a dizolvat Parlamentul 
si a stabilit organizarea alegerilor" anticipate, pentru 28 noiembrie 2010. Au 
participat 39 de concurenţi electorali, dar numai 4 partide au reușit să intre în 
noul Parlament, voturile si mandatele acestora fiind distribuite astfel: 


- PCRM - 39,34% voturi, respectiv 42 de mandate; 
- PLDM - 29,42% voturi, echivalent 32 de mandate; 
- PD — 12,70% voturi, adică 15 mandate; 

- PL - 9,96% voturi, respectiv 12 mandate. 


Şi de data aceasta comuniștii au câștigat alegerile, fără a avea însă majorita- 
tea necesară preluării puterii. Scrutinul a mai consemnat dispariția din Par- 
lament a Alianţei „Moldova Noastră”, una dintre componentele majorității 
parlamentare anterioare, precum si o creştere notabilă a numărului de man- 


date obţinute de PLDM. 


Se reedita, practic, situația din 2009, când niciunul dintre partide nu avea 
numărul necesar de mandate pentru formarea majorității. Numai că, de data 
aceasta, PCRM avea mai putin cu 6 mandate față de 2009, iar cele 3 partide 
ale AIE mai mult cu 6 mandate. 


În aceste condiţii, singura opțiune era refacerea AIE!S, ceea ce s-a si întàm- 
plat, la 30 decembrie 2010, dată la care a fost semnat Acordul de constituire 
a noii AIE de către liderii celor 3 partide. Potrivit stipulărilor acestuia, lui 
Marian Lupu, liderul PDM, îi revenea funcția de preşedinte al Parlamentului 
si, în același timp, de președinte interimar al Republicii Moldova, iar lui Vla- 
dimir Filat, şeful PLDM, cea de prim-ministru. 


Noul guvern al AIE, condus de Vladimir Filat, avea o structură asemănătoare 
cu cel anterior, cele 16 ministere fiind distribuite în felul următor: PLDM - 
7, PD — $ şi PL — 4. Acesta a fost învestit de Parlament la 14 ianuarie 2011. 


Singura problemă care rămânea de rezolvat era cea a alegerii șefului statului 
de către Parlament, cea care, de fapt, determinase și organizarea alegerilor 
parlamentare anticipate. 


Pe parcursul anului 2011, alianța de guvernare nu a găsit o soluţie la această 
chestiune, ceea ce a făcut ca instabilitatea politică să se menţină. Negocierile 
cu comuniștii au eşuat, ca si tratativele cu un grup de 3 deputati, desprinsi 
din cadrul PCRM, care au înaintat AIE oferta de a vota un candidat la funcţia 
de preşedinte apolitic, din afara majorităţii parlamentare. 

În situatia datà, Alianta a hotàràt organizarea primului tur al alegerilor sefului 
statului”, la 16 decembrie 2011, susținând candidatura lui Marian Lupu, ac- 
tualul președinte interimar al Republicii Moldova. Acesta a întrunit doar 58 
de voturi din necesarul de 61, toate aparținând Alianţei. Deputaţii comuniști 
nu au participat la scrutin, iar cei 3 disidenti au votat împotrivă. Cel de-al 
doilea tur a fost programat pentru 15 ianuarie 2012. 


După primul tur, pentru a înlătura orice suspiciuni privind potenţiale tra- 
tative subterane între un partid din majoritate si comuniști, liderii AIE au 
semnat, la 17 decembrie 2011, un Supliment!* la Acordul de constituire a 
Alianţei, care exclude orice „negocieri separate, votări separate şi vot comun 
cu PCRM care ar duce la reconfigurarea guvernării si constituirea altei majo- 
ritàti parlamentare”. 


Între timp, mai exact la 12 ianuarie 2012, Curtea Constituțională”, răspun- 
zând la o sesizare a unui deputat, a declarat neconstitutionale alegerile pen- 
tru funcția de președinte din 16 decembrie 2011, deoarece a fost încălcat 
secretul votului. Aceeași curte a decis că, prin urmare, și hotărârea Parlamen- 
tului prin care s-au stabilit alegeri repetate, pentru 15 ianuarie 2012, este ne- 
constituțională. 


În urma acestei decizii, Parlamentul a fost pus în situaţia de a relua procedura 
de alegere a şefului statului de la zero. 


Parlamentul a stabilit printr-o hotărâre, adoptată la 7 martie 2012, ca alege- 
rile prezidenţiale să aibă loc pe 16 martie. Propunerea a fost făcută de prese- 
dintele Legislativului, Marian Lupu. Concomitent, deputaţii au adoptat si o 
hotărâre cu privire la crearea comisiei speciale pentru alegerea președintelui. 
Dumitru Diacov, liderul grupului parlamentar al Partidului Democrat (PD), 
a menționat că această decizie a fost una istorică si că la ea s-a ajuns cu greu. 
„Parlamentul este o oglindă a societăţii în care lucrurile încă nu merg perfect, 
iar societatea încă nu este la un nivel înalt de democraţie”, a precizat acesta. 


La rândul său, liderul deputaţilor Partidului Liberal (PL), Ion Hadârcă, a arà- 
tat că, după stabilirea datei si alegerea președintelui țării, urmează a fi echili- 
brat şi Acordul de constituire a AIE. 


La 12 martie a.c., cu ocazia unei conferinţe de presă susținută de liderii AIE”, 
a fost prezentat candidatul Alianţei pentru alegerile prezidenţiale, în persoa- 
na lui Nicolae Timofti, preşedinte al Consiliului Superior al Magistraturii. 


În prima sa declaraţie de presă, acesta a spus că nu va fi un preşedinte al unui 
grup de oameni, ci unul al întregului popor. În context, a precizat că este gata 
să se întâlnească cu grupul Dodon (desprins din cadrul PCRM), dar şi cu 
opoziţia parlamentară. 

Liderul PL, Mihai Ghimpu, a confirmat cà Timofti este un candidat identificat 
prin consens si este persoana de care Republica Moldova are nevoie. „Este un 
om al legii și va fi un preşedinte bun și astfel vom pune capăt speculațiilor”. 


Preşedintele liberal democratilor (PLDM), Vlad Filat, a mulțumit celor ce 
au acceptat să figureze în calitate de candidat la preşedinţie si a spus că Vero- 
nica Bacalu, candidatul anunţat anterior, a renunţat să mai candideze. „Toți 
cei 31 deputați PLDM au semnat pentru susținerea lui Timofti. Eu privesc 
încrezător către ziua de vineri când vom vota solidar” 


Liderul PD Marian Lupu a spus că deputaţii din formațiunea pe care o con- 
duce îl susțin pe Timofti şi vor vota în favoarea acestuia. „Limofti întruneşte 
toate viziunile AIE privind direcţiile de politică internă si externă si odată cu 
alegerea lui în funcție se va completa cadrul instituțional.” 


Cu o zi înainte de alegerile din 16 martie, candidatul la președinție, Nicolae Ti- 
mofti, şi-a anunţat, în cadrul unei emisiuni televizate”, viziunile sale politice şi 
reformele pentru care va opta, în cazul în care va fi ales în funcţia de şef al statului. 


Astfel, a menţionat că va susține programul de guvernare al AIE, iar Moldova 
ar trebui să urmeze calea integrării europene. „Trebuie să avem un vector clar, 
care este calea spre UE, însă nu trebuie să uităm și de relaţiile istorice cu țările 
vecine. Moldova este o țară mică si trebuie să promoveze o politică deşteaptă.” 


El a mai afirmat cà prima sa vizită oficială o va face la Bruxelles. „Vreau să-i 
convingem pe europeni că avem un program de guvernare bun, care trebuie 
dus la bun sfârșit.” 


Candidatul AIE la preşedinţie a spus că optează pentru modificarea Con- 
stitutiei, în special a articolului care priveşte alegerea preşedintelui. Timofti 
a afirmat că Republica Moldova ar trebui să adopte și o lege a opoziţiei, de- 
oarece locul ei nu este în stradă, ci în Parlament. Referindu-se la reforma în 
justiţie, acesta a arătat că „Este vorba despre modul de tragere la răspundere 
a judecătorilor, formarea organelor de autoadministrare, cum este CSM, se- 
lectarea judecătorilor”. 


Abordând problema raporturilor sale cu majoritatea parlamentară, Timofti 
a specificat că liderii AIE nu i-au pus condiţii când l-au înaintat la această 
funcţie, ci i-au cerut doar să respecte legea. El a promis că va avea rolul unui 
arbitru si va echilibra relaţiile dintre puterea legislativă si cea executivă. 


La 16 martie 2012, Parlamentul a ales președintele Republicii Moldova. Ni- 
colae Timofti, candidatul coaliției de guvernământ, a obținut 62 de voturi, 
cu unul mai mult decât era necesar”. Opoziția parlamentară, formată din de- 
putatii comunisti, nu a înaintat un candidat pentru postul de președinte și a 
refuzat să participe la alegerile din 16 martie a.c. 

Nicolae Timofti?* este cel de-al patrulea preşedinte al Republicii Moldova si 
a fost ales dupà o crizà politicà de aproape trei ani, timp în care deputatii de 
la Chișinău nu au reușit să aleagă un șef al statului. Din 11 septembrie 2009, 
după demisia ex-presedintelui Vladimir Voronin, Republica Moldova a fost 
condusă numai de preşedinţi interimari, deoarece şase tentative de alegere a 
şefului statului au eșuat. 


Curtea Constituţională a validat, la 19 martie 2012, alegerea lui Nicolae Ti- 
mofti în funcţia de Preşedinte al Republicii Moldova”. În discursul său în 
fata Înaltei Curti, prim-vicepresedintele Parlamentului, Vlad Plahotniuc, a 
cerut validarea alegerilor prezidentiale, iar presedintele ales, Nicolae Timof- 
ti, a spus cà nua sesizat abateri de la norma constitutionalà în procesul de 
desfășurare a alegerilor. În aceeași sedintà, curtea a respins ca nefondată o 
sesizare a Partidului Comuniștilor, prin care se cerea anularea rezultatelor 
alegerilor prezidenţiale si dizolvarea Parlamentului. Trei deputati comunisti, 
Vladimir Voronin, Artur Resetnicov si Serghei Sârbu, au acuzat Parlamentul 
de obstructionarea alegerii președintelui, invocând depășirea termenului de 
două luni în care Legislativul trebuia să aleagă un nou președinte. În pledoa- 
ria sa în fata Curţii Constituționale, parlamentarul comunist Serghei Sârbu 
a acuzat comisia parlamentară specială a Parlamentului pentru organizarea 
alegerii președintelui că nu ar fi asigurat exprimarea liberă a votului în ca- 
drul alegerilor din 16 martie. După validarea Curţii Constituţionale, liderii 
Alianţei pentru Integrare Europeană au anunțat” că ceremonia de învestire în 
funcția de preşedinte a lui Nicolae Timofti va avea loc pe 23 martie 2012, în 
cadrul unei ședințe speciale a Parlamentului. 


Potrivit legislației, ceremonia de învestire în funcţia de șef al statului trebuie 
să fie organizată în decurs de 45 de zile de la validarea alegerilor de către 
Curtea Constituţională. 


Cert este că alianța de guvernământ s-a dovedit incapabilă, în cei peste doi 
ani si jumătate sau 917 zile de când se afla la putere, să găsească o soluţie a 
crizei constituționale, care confrunta grav Republica Moldova. Cauzele aces- 
tei neputinte trebuie căutate în orgoliul nesăbuit al liderilor AIE, în lipsa de 
voinţă politică a acestora si în incapacitatea lor de a face compromisuri în 
folosul interesului national, desi oportunităţi în acest sens existau. 


De altfel, după ce Marian Lupu a hotărât să nu mai candideze la președinție, 
Partidul Liberal să renunţe la funcţia de președinte al Parlamentului, care îi 
revenea conform algoritmului, iar coaliția de guvernământ să accepte pro- 
punerea grupului Dodon privind desemnarea unui candidat apolitic si inde- 
pendent, criza constituțională a fost rezolvată într-un timp foarte scurt, prin 
alegerea lui Nicolae Timofti într-un singur tur de scrutin. 

La realizarea acestui compromis a contribuit în mare măsură si presiunea 
enormă exercitată asupra deputaţilor actualului Parlament de perspectiva 
pierderii mandatelor, deoarece, în cazul unui nou eșec în alegerea presedin- 
telui, ar fi urmat să se organizeze alegeri parlamentare anticipate, pentru a 
treia oară în ultimii trei ani. 


Trăsăturile regimului politic post-totalitar 


Principala trăsătură a regimului politic post-totalitar este aceea că, în con- 
diţiile pierderii monopolului puterii de către partidul unic, o parte a fostei 
nomenclaturi comuniste mai „reformatoare” s-a disipat într-o serie de gru- 
pări politice, care ulterior s-au transformat în partide specifice unui regim 
democratic. În categoria acestora au intrat, îndeosebi, PDAM, FPM si PSM, 
care au dominat viața politică în perioada 1990-1998. 


Cea mai dură linie a partidului totalitar, în frunte cu Vladimir Voronin și alți 
activişti sovietici, sprijiniți de membrii de partid cei mai habotnici și fanatici, 
a conservat structurile locale şi, odată cu reintrarea în legalitate, a început să 
urce treptele puterii, reuşind să câştige toate alegerile parlamentare din 1998 
şi până în 2010. 


Mai mult chiar, în anul 2001 comuniștii au obținut o victorie zdrobitoare 
în alegeri, acaparând puterea politică în totalitate și la toate nivelurile, ceea 
ce le-a permis să restaureze regimul totalitar de sorginte sovietică, pentru o 
perioadă de 8 ani. 


Ca urmare, pe drept cuvânt se poate afirma că, în cei 22 de ani, perioadă care face 
obiectul analizei noastre, urmașii fostului partid unic, unii mai reformaţi, alții mai 
putin, s-au aflat la conducerea Republicii Moldova timp de peste 18 ani. 


Altă caracteristică a acestui regim constă în faptul că partidele democratice, 
de centru-dreapta, s-au dovedit a fi destul de slabe din punct de vedere poli- 
tic, dezbinate si liderii acestora foarte orgoliosi, ceea ce a făcut ca accederea 
lor la putere să fie anevoioasă, iar colaborarea în cadrul coalitiilor de guvernà- 
mânt tensionată și precară. Din aceste motive s-au menţinut la putere perioa- 
de scurte de timp, nereușind să-și ducă până la capăt mandatele. 


O caracteristică importantă este aceea că regimul politic post-totalitar a avut o 
evoluţie deosebit de sinuoasă, lucru care a determinat, mai ales în ultimii ani ai 
perioadei, o criză constituțională, căreia nu i s-a găsit o rezolvare până la înce- 
putul anului 2012. Astfel, în urma alegerilor cvasidemocratice din 1990, în Re- 
publica Moldova a fost instituit un regim politic parlamentar, care a durat până 
la sfârşitul anului 1991, când, tot ca o consecinţă a unor alegeri, acesta a fost 
transformat într-un regim prezidenţial. Caracterul regimului a fost schimbat, 

după adoptarea Constituţiei democratice în 1994, într-unul semiprezidential. 
Conflictul dintre Preşedinţie și Parlament, izbucnit în 1999, ca urmare a dorin- 
tei șefului statului de a-i fi extinse atribuţiile constituționale, a determinat de- 
putatii să modifice Constituţia si să reintroducă, la $ iulie 2000, regimul politic 
parlamentar. În condiţiile restauratiei comuniste, cu o majoritate parlamentară 
solidă, regimul s-a bucurat de stabilitate. După pierderea puterii de către co- 
munisti si preluarea conducerii de către o coaliție politică democratică, fără o 
majoritate suficientă, regimul parlamentar a intrat în criză constituțională, de- 
terminată de neputinta alegerii președintelui Republicii Moldova. 


Caracteristic este că, în cei 22 de ani, un singur partid, respectiv Partidul 
Comuniștilor, a fost capabil să câştige alegerile parlamentare (în anul 2001, 
n.- D.C.) într-o manieră categorică, care să-i permită să formeze singur o ma- 
joritate absolută (peste 2/3 din mandate, n. — D.C.). La toate celelalte alegeri, 
a fost nevoie fie de alianţe pre-electorale, fie de coaliții post-electorale pentru 
constituirea majoritàtilor parlamentare si formarea guvernelor. 


Pe de altă parte, ca o altă trăsătură, trebuie menţionat că, exceptând alege- 
rile din 2005 si cele din 2010, care au marcat a doua guvernare comunistă, 
respectiv, menţinerea la putere a AIE, toate celelalte confruntări electorale au 
fost pierdute de partidul / coaliția de guvernământ, organizatorul acestora. Mai 
mult, în 1998, PDAM nu a mai intrat în Parlament, dispărând apoi din viața 
politică. În plus, câştigătorii alegerilor au venit la putere pe un vot negativ, 
acordat de electoratul nemulțumit fostei guvernări, decât pe o dezbatere de 
platforme electorale si proiecte fezabile și atractive pentru populaţie. 


În cei peste 20 de ani ai actualului regim post-totalitar, au existat perioade 
atât de stabilitate, cât și de instabilitate politică. Astfel, pe linie parlamentară, 
au fost organizate 8 rânduri de alegeri, dintre care S la termen si 3 anticipate 
(2001, 2009 si 2010). În ceea ce privește stabilitatea guvernamentală, situa- 
tia s-a diferențiat foarte mult, în perioada respectivă succedându-se la guver- 
nare 11 cabinete, ceea ce înseamnă o medie de 2 ani pentru fiecare guvern. 
Cea mai mare stabilitate guvernamentală s-a înregistrat în timpul restauratiei 
comuniste, când au existat doar 2 guverne, dintre care cel condus de Vasile 
Tarlev s-a aflat la putere mai mult de un mandat și jumătate (2001-2008). 


Fenomenul migraţiei deputaților dinspre opoziţie spre putere și invers, în 
funcţie de interesele oportuniste ale acestora sau de santajul exercitat asupra 
lor de către putere, nu a cunoscut o amploare semnificativă, dar nici nu a 
lipsit, fiind înregistrat de toate partidele parlamentare, inclusiv de comunisti. 


Corupţia aproape generalizată la nivelul administraţiei, atât centrale, cât și 
locale de stat şi eficiența redusă a structurilor specializate în lupta cu aceasta 
este o altă trăsătură a regimului politic post-totalitar. 

În concluzie, cursul lent și foarte sinuos al tranziţiei spre construcția unui 
regim democratic parlamentar, în ultimii peste douăzeci de ani, a plasat Re- 
publica Moldova pe ultimele locuri în rândul țărilor ex-sovietice si central si 
sud-est europene cu democraţii întârziate si tributare în mare parte mentali- 
tàtilor totalitare. Trecerea spre noul regim a fost marcată de creşterea expo- 
nentialà a inegalitàtilor sociale, corupția agresivă si generalizată la toate nive- 
lurile societăţii, un stat cu instituții politizate si ineficiente si o pseudoelità 
politică și intelectuală autointeresată, manipulată și decadentă. 

Neculai MUSCALU 


A.D. Xenopol despre cum trebuie 
scrisă istoria (o perspectivă stilistică) 


N.M. — doctorand, 
Universitatea „Ştefan cel 
Mare” din Suceava. 


0. Într-o lecţie (din 1897) menită să definească 
„frumuseţea în scrierea istoriei”, discipolul cel mai 
însemnat al lui A.D. Xenopol, Nicolae Iorga, sus- 
ţinea că „într-o operă istorică sunt patru elemen- 
te: material, critică, organizare, stil. Cele dintâi 
determină soliditatea și adevărul, celelalte frumu- 
sețea”!. Aceste exigente ale redactării textului isto- 
ric erau cunoscute de foarte multă vreme; parţial, 
încă din vremea lui Lucian din Samosata (aprox. 
125-180 d.Hr.), care a şi lăsat o lucrare intitulată 
Cum trebuie scrisă istoria. Cei vechi numeau «or- 
ganizarea» în cauză oikonomia, iar «stilul», lexis?. 
Doar cea din urmă problemă, cea a stilului, va face 
obiectul studiului nostru. 


1. În cele ce urmează, ne propunem să prezentăm 
câteva aspecte ce tin de stilul recomandat (și prac- 
ticat) de Xenopol cu privire la scrierea operelor 
istorice. Pe această linie, ne vom ocupa îndeosebi 
de monumentala sa realizare științifică, Istoria ro- 
mânilor din Dacia Traiană, apărută între anii 1888- 
1893, în 6 volume. Vasta lucrare — mai ales în ediția 
populară, în 12 volume, din 1896 — a pătruns, după 
estimarea lui Al. Zub, „până în ultimul cătun”, con- 
stituind una dintre lecturile de căpătâi ale epocii: 
„Nu exagerăm deloc afirmând că această operă a 
fost multă vreme un element formativ al conștiinței 
civice şi că ea a contribuit într-o măsură importan- 
tă la crearea solidarităţii naţionale”?. 


2. Fără îndoială, se poate demonstra că există un 
mod particular de a scrie istorie în limba română, un 

mod purtând amprenta specifică a lui A.D. Xenopol. Altfel spus, desi natura si 
rigoarea științei îi impun cercetătorului / omului de știință o exprimare sobră 
şi neutră — în principiu, nemarcată stilistic —, totuşi, mai ales în cazul marilor 
personalităţi, se poate dovedi (evident, într-un grad mai mic decât în privința 
literaturii artistice) că si în ştiinţă „stilul este omul însuși” (Buffon). 


2.1. Cazul lui A.D. Xenopol este însă unul deosebit de complex și, pentru o 
atare cercetare, ar trebui să ţinem seama și de alte aspecte suplimentare, care 
influenţează, într-o măsură mai mare sau mai mică, modul în care savantul își 
scrie opera: 


a) faptul că el este atât un istoric (în sensul de practicant al disciplinei istori- 
ce), cât si un teoretician al istoriei; 


b) faptul că el este atât un vorbitor („practicant” / utilizator al limbii române 
literare, in genere, şi al stilului ştiinţific, în special), cât şi un om de ştiinţă 
având o concepţie proprie asupra limbii literare și asupra felului în care tre- 
buie scrisă istorias. 


2.2. Fiindcă nu putem trata toate aceste probleme aici (inclusiv din lipsă de 
spațiu), vom avea în vedere numai următoarele chestiuni (extrase îndeobşte“ 
din Istoria menţionată): 


a) reflectiile şi recomandările lui Xenopol privind stilul istoriei; 
b) judecăţile sale referitoare la stilul precursorilor; 


c) particularități frapante ale stilului lui Xenopol. 


3. Recomandările stilistice ale lui Xenopol se împletesc cu reflectiile pe mar- 
ginea stilului personal. 


3.1. În prefața primei ediţii a istoriei sale, savantul, conştient de felul riguros 
în care ar trebui redactată o asemenea operă, mărturiseşte „vina” de a nu fi fo- 
losit pretutindeni tonul rece al obiectivitàtii. Stilul „încălzit” (de pe alocuri) 
este justificat totuși de o anumită convingere, fiindcă omului de știință nu-i 
este (sau n-ar trebui să-i fie) indiferent veşmântul sub care se înfățișează ade- 
vărul: „Se va găsi poate un alt neajuns lucràrei mele, anume de a nu fi egală în 
stilul ei în toate părțile sale. Când era vorba de a fixa o dată sau de a determina 
succesiunea unor domni, stilul trebuia să iee caracterul unei discuţii stiintifi- 
ce. Aiurea, unde simtiam pulsul cel mare al natiei răsunând în inima mea, la 
priveliștea faptelor màrete, sau la trecutul de durere al poporului român, fără 
să fi vrut, mi se încălzia condeiul și povestirea lua un caracter mai literar. Eu 
sunt anume de părere că istoria trebuie să scruteze spre a afla adevărul; dar 
că acestuia nu-i va sta niciodată rău, când va fi învălit în o haină frumoasă. 

De aceea cred că, deși istoria tinde a deveni o ştiinţă, scrierea ei nu trebuie 
să înceteze a rămânea pe cât se va putea mai mult, și o lucrare literară si în 
îmbinarea acestor două caractere stă tocmai partea cea mai grea a formei în 
istorie” (XIR, I, p. 35-36, Prefatà la ediţia I, 1888). 


Peste ani, această concepţie va rămâne neschimbată. lată ce declară istori- 
cul în prefața celei de-a doua ediții (începută în 1913, proiectată în 14 ,vo- 
lumuri”): „Istoria Românilor cuprinsă în aceste 14 volumuri este o lucrare 
ştiinţifică, care nu lipseşte însă de a fi încălzită de focul sfânt al iubirei de țară 
şi neam, de câte ori s-a înfățișat prilejul de a o face” (XIR, I, p. 38, Prefatà la 
ediția a II-a). 


3.2. Mare profesor / pedagog totodată, Xenopol a fost interesat şi de modul 
în care ar trebui să fie predată istoria în şcoală, pledând pentru un stil inte- 
ligibil, adecvat cunoştinţelor lingvistice ale copiilor și, în același timp, ară- 
tându-se împotriva învățării mecanice. Sfaturile sale sunt încă actuale: „Cum 
trebuie să fie predată istoria pentru a ajunge la acest scop? Se vede de la sine 
că condiţia cea dintâi va fi ca ea să fie înțeleasă [subl. lui A.D.X.] de copil. Nu 
este nimic mai periculos pentru mintea tânără decât învățarea pe de rost, care 
mai ales în istorie este încă din nenorocire atât de răspândită în ţară la noi. 
Nu ştim cum să ferim mai energic pe învățător de această metoadă ucigătoare 
de spirit care face pe elev robul literii moarte si a cuvântului, adesea fără de 
înţeles în capul său. Să nu uităm că avem a face cu copii, că cele mai multe din 
cuvintele cari au un înţeles pentru noi, n-au niciunul pentru dânșii, asa sunt: 
guvern, cultură, cauză, efect, civilizație şi câte altele. Toate aceste cuvinte, sau 
ideile corespunzătoare când se întâlnesc, trebuesc explicate copilului prin 
exemple luate din sfera noţiunilor ce le are acesta și nu din sfera profesorelui 
[sic!]. Tocmai aceasta e treaba cea mai grea a profesorului; de a sti să se pună 
cu mintea sa la nivelul mintei acelora pe cari îi învaţă, a le vorbi astfel precum 
îşi vorbesc ei între ei, pentru ca să fie înțeles. Prin urmare profesorul va căuta 
înainte de toate ca materia predată să fie înțeleasă de copil și se va feri ca de o 
ciumă de învăţarea pe de rost.”. 


Profesorul nu trebuie să excludă utilizarea anecdoticului din predarea istori- 
ei, numai că recurgerea la acesta se cuvine să fie făcută cu măsură: „Se întele- 
ge că profesorul trebue să caute a face cursul său și interesant prin aruncarea 
pe ici pe colea de anecdote, care să înveselească pe copii. Unele din aceste 
care au luat caracterul de credințe poporane, precum istoria cu zimbrul lui 
Bogdan etc. s-au primit chiar în textul acestei cărți. Însă noi n-am putut face 
din cartea noastră o adunătură de anecdote, precum nici profesorul nu trebuie 
să o facă din explicarea sa. Nu trebuie să uităm că dăm copilului ceva de în- 
vàtat, prin urmare ceva serios si nu înțelegem când copilul se necàjeste atât 

de greu pentru a înțelege matemateca, pentru ce nu s-ar necăji și ceva spre a 
înțelege istoria."*. 


În fine, în aceeași rețetă se include și problema neologismelor, lăsate frecvent 
deoparte pentru a respecta, la acest nivel, exigenta claritàtii: „Totul ce am 
căutat a fost de a fi clari si de a ne exprima într-o limbă înţeleasă copiilor. 
De aceea nu ni se va ţinea de rău dacă am părăsit cam cu totul neologismele 
franceze si dacă ne-am întors pe cât se poate la vechea limbă, adevărata limbă 
a copiilor pe care ei o învaţă de la mamele, de la dădacele și de la slugile lor 
cu care mai ales vin în atingere în cei dintâi ani ai copilăriei. Date cronologice 
nu am pus prea multe, fiindcă știm din experienţă că pentru copil ele nu au 
o valoare mare si că un copil cu greu este în stare a pricepe ce vrea să zică 
500 de ani înainte de Christos când chiar 500 de ani sunt pentru mintea sa o 
noţiune cu mult prea mare.”. 


4. Xenopol a formulat judecăţi legate de stilul precursorilor începând de la 
primii cronicari şi ajungând până la un contemporan cum era B.-P. Hasdeu. 
Chiar dacă, în unele privinţe, opiniile sale s-ar putea să nu-i mai satisfacă în- 
tru totul pe specialiștii de astăzi, este interesant si lăudabil totuşi că marele 
cărturar s-a ocupat si de această latură. Prezentăm aici câteva dintre caracte- 
rizările întâlnite. 


4.1. Astfel, în cazul lui Grigore Ureche, el notează: „Stilul celui întâi cronicar 
moldovean - căci până la el avem numai lucrări impersonale, cronici si nu 
cronicari — este îndeobşte frumos, lesne curgător, înțeles si plin de energie. 
O sumă de rostiri plastice si de comparații potrivite si frumoase îl înfloresc. 
(XIR, IV, 424). Pentru ilustrarea „felului cum mânuiește limba”, Xenopol 
alege prezentarea secetei de la 1585 (ce „arată puterea lui de descriere”) şi 
„vestitul portret” al lui Ştefan cel Mare (ca exemplu „al modului cum Grigore 
Ureche închega în limbă cugetările sale”). 


La Miron Costin, dincolo de virtuțile limbii românești utilizate, istoricul 
apreciază o calitate deja specifică stilului funcţional ştiinţific, obiectivitatea: 
„Ca scriitor, Miron Costin mlădie mai ușor încă decât Grigore Ureche limba 
românească; stilul său este mai curgător si, cu toate aceste, mai străbătut de 
gândiri si de cugetări proprii, decât povestirea lui Ureche. Am putea spune 
că cronicarul cel dintâi al Moldovei este mai obiectiv în expunere decât acest 
de-al doilea, care reflectează mai adeseori asupra faptelor ce le întâlnește, ros- 
teste hotărât simtàmintele ce i le inspiră evenimentele țării, adeseori chiar 
cu o mare amărăciune; este, într-un cuvânt, mai subiectiv în asternere de- 
cât predecesorul său. Cu toate aceste, și el se sileste pe cât se poate a păstra 
nepărtinirea istoricului, şi spune într-un loc că «noi, măcară că am fi datori 

cu pomenire lăudată mai mult lui Stefan-Vodà | Gheorghe], de la care multă 
milă am avut, decât de la Vasile-Vodă, de la carele multă urgie părinții nostri 
au petrecut, iar dreptatea socotind nu pot <poci> scrie într-alt chip», căci, 
adaugă cronicarul, «nimic nu strică credința asa celor ce scriu letopisetele 
cu fățărie, când veghe voia unuia si coboară lucrul cu hula altuia.»” (XIR, 
IV, p. 430). 


Pentru Neculai Costin are următoarea caracterizare: „Şi în descrierea eveni- 
mentelor Moldovei el arată o citire și o cunoștință mai apropiată a cărților 
sfinte, pe care le citează mai des, când se potrivesc sentintele lor cu morala 
întâmplărilor ce le povesteşte” (XIR, IV, p. 431). Şi acesta încearcă, asemeni 
tatălui său, să fie obiectiv: „El laudă pe domnii aceia sub care era bine boie- 
rilor; este însă îndestul de nepărtinitor chiar cu aceia ce le făceau rău. [...] Si 
ca să nu se creadă că ar apăsa prea mult condeiul asupra acestui domnitor, 
spune că «este cu greu a nu se scrie aceste lucruri, că spune Sfânta Scriptură 
că, de vor tăcea oamenii, pietrele vor rispunde.»” (ibid.). 


Şi la Mihail Moxa (bănuit a fi autorul celei mai vechi cronici muntenesti), 
care reproduce cam frecvent (prin traducere ad litteram) sursele străine, Xe- 
nopol identifică o anumită originalitate a stilului: „Apoi stilul său, pretutin- 
dene unde nu enumeră numai însirarea mai mult cronologică a faptelor si se 
poate arunca în descrieri, îl arată ca stăpân pe pana lui, cu toate că, inspirat de 
izvorul consultat, reproduce în deplină libertate ideile împrumutate” (XIR, 
IV, p. 443); „Aiurea întâlnim un portret invers, colorat însă cu aceeași pute- 
re... [...] Într-un loc exclamă cu energie... [...] că aceste însușiri ale stilului său 
nu sunt numai reproduceri ale textelor slave, ci în mare parte datorite propri- 
ei lui creatiuni, se vede mai întâi de pe turnarea lor dintr-o singură fiertură 
a gândului său, apoi de pe aceea că în puţinele bucăţi, care provin învederat 
numai din concepţia lui, se întâlnește aceeași bogăţie de idei și pompă a ex- 
presiei” (XIR, IV, p. 444); „După acest fragment [= o notità „stilizată” des- 
pre alcătuirea cărții sale], scris din propria îmboldire a lui Moxa, se vede că 
dânsul ținea pana lui cu oarecare destoinicie, că mânuia limba nu ca ucenic, 
ci ca meșter pentru acele timpuri, care căutau, cum zice Cantemir, mai mult 
să facă fapte decât să le scrie” (ibid.). 


4.2. În Hronicul a vechimei romano-moldo-vlahilor, scrisă de Dimitrie Cante- 
mir, Xenopol vede o serie de calităţi care, mutatis mutandis, se potrivesc şi 
Istoriei românilor din Dacia Traiană: „...este o lucrare de mare însemnătate, 
care se deosebeşte în totul de letopisetele cronicarilor moldoveni. Aici nu 
mai avem a face cu o cronică, ci cu o lucrare istorică în adevăratul înțeles al 
cuvântului, plină de o vastă si bogată erudiție si în care izvoarele sunt analiza- 
te, confruntate, luminate sau combătute unele prin altele, cu o sàrguintà si o 

destoinicie care te pune în uimire. Simti că ai înainte un învățat care posedă 
de minune toată știința trebuitoare pentru vasta lucrare pe care o întreprinse- 
se. Aceasta nu era nimic mai putin decât încercarea de a schița istoria romà- 
nilor, de la prima lor urzire ca daci și apoi ca romani pe pământul Daciei, si 
în urmă dovedirea stàruintei lor în acea țară din an în an, până la întemeierea 
principatelor.” (XIR, IV, p. 434). 


Stilul ştiinţific întrebuințat de eruditul domnitor moldovean i se pare unul 
accesibil: „Deși scrierea lui Cantemir e o lucrare de erudiție, totuşi ea este asa 
scrisă ca citirea ei să fie ușoară si plăcută oricui, si în afară de citatia câtorva 
texte latinești si grecești, care însă sunt toate puse pe românește, ea nu înfàti- 
şează nicio greutate la înțelegere” (ibid.). 


În plus, Xenopol înregistrează la Cantemir o particularitate care (după cum 
am văzut anterior, la 3.1.) îl caracteriza si pe el: „Uneori, când simțământul îl 
năbușea, gândirea lui rece si științifică se urca la o adevărată poezie, din care 
raportăm numai următorul loc care dovedește că Cantemir, când vroia, ştia 
să închege gândirea lui în cea mai frumoasă rostire: «Într-acesta chip dară 
pre romano-moldo-valahii noștri, Roma maica, din lăuntrurile sale născân- 
du-i, i-au aplecat și i-au crescut. Traian părintele cu obiceile și armele româ- 
nesti [sic!] învatàndu-i, a Dachiei adevăraţi moştenitori i-au pus si cu curat 
sângele fiilor săi pre Dachia, care mai înainte barbară era, au evghenisit-o.>” 
(XIR, IV, p. 435). 


4.3. Contemporan lui Xenopol, B.-P. Hasdeu a fost un savant cu o solidă pre- 
gătire multilaterală, inclusiv în domeniul istoriei; un om de ştiinţă pe care 
Xenopol l-a admirat, în pofida polemicilor și a disensiunilor pe care le-au 
avut uneori (mai ales din cauza temperamentului lui Hasdeu!°). În privinţa 
stilului practicat de acest învățat în unele scrieri de natură istorică, Xenopol 
n-a avut întotdeauna cuvinte de laudă. De pildă, criticând, într-o amplă notă 
de subsol, scrierea lui B.-P. Hasdeu, loan Vodă cel Cumplit (Bucuresti, 1965), 
„eminentă prin mulțimea si noutatea izvoarelor consultate”, dar „cu totul exa- 
gerată, atât în fond, cât si în formă” (XIR, III p. 93), Xenopol îi impută aces- 
tuia — dincolo de faptul de a fi pus „prea multă imaginaţie în reconstituirea 
trecutului”!! — un stil inadecvat: „Exclamaţiuni de cel mai rău gust, bazate pe 
nişte premise ce nu le justifică întru nimic, se întâlnesc la fiece pas în scrierea 
lui Hasdeu; de ex.: «Puteţi judeca cine fu loan Vodă» (p. 75) sau «închipu- 
iti-và acum o oaste moldovenească sub un Ioan Vodă!», «Ioan Vodă din faţă, 
loan Vodă din dreapta, loan Vodă din stânga» (p. 87). [...] Forma ei este po- 
trivită cu fondul. Pretutindeni se întâlnesc declamatii pompoase, fraze sforà- 
itoare si am numărat vreo trei sute [subl. lui A.D.X.] de puncte de exclamatie. 
Pretutindeni aluziuni la timpurile actuale care turbură liniștea istorică, pre- 

cum de ex. că: «camerile legislative nu fac un 2 mai!» (p. 31) sau următoa- 
rea fenomenală comparaţie: « Aventurierul ne apare deodată milionar, ca cel 
mai avut comerciant de pietre scumpe din capitala Turciei, întunecând prin 
bogăţiile si luxul său pe pasale si pe agale! Faptul e tot atât de cert precum e 
cert că d. Török sau d. Bossel posed cele mai frumoase si cele mai scumpe case în 
Bucuresti [subl. lui A.D.X.]»!! Si, cu toate acestea, lucrarea lui Hasdeu are o 
valoare netăgăduită: pune în lumină o sumă de puncte nouă, aduce multe 
izvoare necunoscute la lumină care trebue însă culese precum gràuntii de aur 
ce trebue să-i speli îndelung din năsipul râurilor” (XIR, III, p. 94)”. 


5. În ultima parte a studiului nostru, am ales să evidentiem, din multitudinea 
procedeelor stilistico-retorice la care apelează Xenopol, doar două — însă cele 
mai frapante —, şi anume metafora (ori analogia de ordin științific) si intero- 
gatia retorică. 


5.1. Cea mai izbitoare trăsătură a stilului ştiinţific xenopolian o reprezintă, de 
departe, utilizarea frecventă a metaforelor si a comparatiilor menite să lumi- 
neze anumite aspecte istorice. Pe parcursul unei cercetàri extinse (urmàrind 
elaborarea tezei noastre de doctorat, Scrierea istoriei în limba română: A.D. 
Xenopol), am identificat, în cele şase volume ale Istoriei românilor din Dacia 
Traiană, aproximativ 300 de analogii (comparații si metafore). 


Ne-am oprit aici doar asupra elementului vegetal (metafora arborelui, una 
dintre imaginile preferate de Xenopol) luat ca bază de comparaţie, pe de o 
parte, pentru apariția si dezvoltarea poporului român, pe de altă parte, pen- 
tru conturarea cu pregnanţă a ideii unirii tuturor românilor: ,,...poporul ro- 
mân nu poate năbuși o speranţă ce încolțește în el [...], anume că din păturile 
adânci ale unui viitor oricât de îndepărtat va răsări odată frumosul arbore al 
unirii tuturor românilor...” (XIR, I, p. 44); „Este fără îndoială o tendinţă foarte 
firească de a căuta departe în timpuri rădăcinile unei idei mari întrucât ne 
vine greu a crede că un arbore atât de uriaș să-şi găsească sprijinul său numai 
în păturile superioare ale pământului. Ideea unirii este într-adevăr un product 
al dezvoltării noastre, însă nu a celei politice, ci a celei culturale care tocmai 
în timpurile noastre coboràndu-se în viața poporului dădu din ea roade poli- 
tice” (XIR, III, p. 288); „Atunci se născu ideea unirii politice, din zămislirea 
ei pusă pe timpul lui Matei Basarab si Vasile Lupu, unirea intelectuală. Deo- 
camdată ea strânse în un singur corp numai cele două ramuri ràschirate din 
poalele Carpaţilor, fără a putea lega existenţa lor de trunchiul cel puternic 
rămas dincolo de piscuri” (XIR, IV, p. 88). 


Imaginea-idee îmbracă la un moment dat caracterul unei alegorii coplesitoa- 
re: „Aceasta [= epoca năvălirilor] a dezvoltat sâmburele vechi într-un arbore 

puternic cu ramurile întinse, coroana bogată si rădăcinile adânci. El răsare însă 
din această epocă, sălbatic şi neregulat, ca trunchiurile primitive ce cresc în 
umbra desișurilor. Trebuia curàtit si îngrijit, desfăcut la rădăcină şi răsuflat la 
crengariu, spre a da întreaga dezvoltare puterilor sale latente. Curàtirea, în- 
treprinsă de mult, a fost dusă tot mai spre desăvârșire de epoca regenerărei, 
care este aproape de a fi încheiată si care este menită a face din sălbaticul fiu al 
pădurei un arbore civilizat” (XIR, I, p. 218). 


5.2. Interogatiile retorice (dublate de răspunsuri adesea ironice) sunt foarte 
frecvente în discursul istoric al lui Xenopol: „Ei bine, pe toți aceşti trădători 
ai cauzei naționale a dacilor, pe toate aceste eminente ajutoare ce veneau la 
Traian chiar în ţară duşmană, să-i fi ucis romanii fără crutare? Credem că o 
asemenea părere este curat vorbind absurdă” (XIR, I, p. 139); „Unde sunt 
românii Peninsulei Balcanului? Să se întrebe autorii greci ei înșiși, care des- 
tăinuiesc, adeseori, fără să vrea, origina eroilor, de la care ei își fac atâta glorie; 
să se întrebe numele satelor din care ei sunt originari, si apoi sà se cerceteze 
poporatia, tradiţiile, numele patrimonice a acelor locuitori, limba pe care o 
vorbesc, însă numai pe ascuns și în sânul familiilor lor, şi atunci se va ară- 
ta adevăratul caracter al poporatiei lor române, acoperite de valul grecesc.” 
(XIR, I, p. 408). 


Alături de interogatii, îşi găsesc loc în paginile istoricului ieşean și numeroase 
exclamatii retorice. Iată una dintre cele mai frumoase, prinzând în cuvinte o 
idee care l-a animat toată viața: „De câtă încordare va avea nevoie simtimàn- 
tul national la români, pentru ca, luându-și zborul peste culmile carpatine, să 
prindă într-un singur lanţ viaţa lor ca popor!” (XIR, I, p. 43). 


6. În concluzie, se poate susţine că Istoria românilor din Dacia Traiană a influ- 
entat, în mod cert, nu doar cunoașterea românilor privind istoria lor, ci (până 
la un anumit punct) și limba (şi, poate, chiar și stilul) celor care au citit-o. 
Păstrând proporţiile si raportându-ne îndeosebi la registrul grav al ştiinţei, 
nu la cel artistic, trebuie spus că nu doar poeţii sunt creatori de limbă (lite- 
rară), ci si oamenii de știință. Unii, cum este și Xenopol, mai mult decât alții. 


Note | ! N. Iorga, Generalităţi cu privire la studiile istorice, ediţia a 
IV-a, Polirom, Iași, 1999, p. 69, apud Alexandru Zub, Dis- 
cursul istoric actual între criză si (re)constructie, în „Analele 
Universităţii « Dunărea de Jos» din Galaţi”, Seria Istorie, 
2004, nr. 3, p. 215. 

? Vezi si cele spuse de Tobias Peucer în paragraful XX 
din disertatia sa referitoare la jurnalism, în care punctul 
de plecare îl constituie istoria: „Dacă se cercetează forma 
relatărilor de acest fel, ea este variată. Vorbind în general, 

ea constă totuși în oikonomia şi lexis, din moment ce în 
această formă de obicei este constituit, de altfel, corpul 
istoriei. Oikonomia priveşte ordinea şi aranjarea relatării 
faptelor, lexis se referă la limba și stilul potrivit faptelor.” 
(Tobias Peucer, De relationibus novellis / Despre relatările 
jurnalistice [Leipzig, 1690], prologul editorului, studiu 
introductiv şi postfață de Cristinel Munteanu, text latin 
stabilit, versiune românească și note de Cristian Bejan 
[ediţie bilingvă], Editura „Independenţa Economică”, Pi- 
testi, 2008, p. 99). 

3 AI. Zub, în Prefatà la XIR, I, p. 5. 

* Având idei proprii inclusiv în ceea ce priveşte clasifica- 
rea ştiinţelor si locul pe care îl ocupă istoria într-o aseme- 
nea taxonomie. 

$ Pentru aceste din urmă chestiuni, vezi, în special, stu- 
diul excelent al lui Stelian Dumistrăcel, Rolul limbii ro- 
mâne în cultura națională si necesitatea cultivării limbii în 
concepția lui A. D. Xenopol, în L. Boicu, Al. Zub (coordo- 
natori), A. D. Xenopol. Studii privitoare la viața si opera sa, 
Editura Academiei RSR, Bucureşti, 1972, p. 367-379. 

* Cuo excepţie: manualul de istorie a românilor publicat cu 
aproape un deceniu mai devreme (vezi nota următoare). 

7 A.D. Xenopol, Istoria Românilor pentru clasele primare 
de ambe-sexele, Editura Librariei Socecu & Compania, 
Bucuresci, 1879, p. 5-6. 

° Ibidem, p. 6-7. 

° Ibidem, p.7. 

19 Să nu uităm, totodată, că A. D. Xenopol era membru 
al „Junimii”, societate cu care Hasdeu nu a fost în relaţii 
tocmai cordiale. 

!! Xenopol remarcă, printre altele, că „argumentele aduse în 
această privire sunt aşa de extraordinare, încât trebuie cetite 
spre a putea crede că au putut fi scrise” (XIR, III, p.94). 

12 Tată, în schimb, câteva dintre exclamatiile (mai reuşite, 
oare?) ale lui Xenopol, când vine vorba de același erou: 
„Izbânzile lui Ioan-Vodà sunt cu atât mai extraordinare 
cu cât sunt datorate personalităţii lui, a cărei mărime era 
simțită din instinct tocmai din cugetele simple ale ostaşi- 
lor de rând, care nu puteau să-l înțeleagă. Câtă bucurie se 
răsfrângea în vasta lui inimă când izbânzile urmau izbân- 
zilor, în primele momente ale luptelor lui! Şi câtă durere 
nespusă, câtă amărăciune şi deznădăjduire trebuiră să-l 
cuprindă când văzu flamura mândrei sale cavalerii, a oşti- 
rii sale celei mai alese, plecându-se înaintea dușmanului!” 
(XIR, III, p. 93). 

Izvoare* | XIR, 1 = A. D. Xenopol, Istoria românilor [sic!], ediţia a 
IV-a, vol. I, Dacia anteromană, Dacia romană si năvălirile 
barbare, 513 înainte de Hr. — 1290, text stabilit, note, co- 
mentarii, postfață si indice de V. Mihailescu-Birliba, pre- 
faţă si studiu introductiv de Al. Zub, Editura Ştiinţifică si 
Enciclopedică, Bucuresti, 1985. 

XIR, II = A. D. Xenopol, Istoria românilor din Dacia Trai- 
ană, ediţia a IV-a, vol. II, De la întemeierea Țărilor Române 
până la moartea lui Petru Rareș, 1546, text stabilit de Ni- 
colae Stoicescu si Maria Simionescu, note, comentarii, 
prefaţă, indice si ilustratia de Nicolae Stoicescu, Editura 
Ştiinţifică şi Enciclopedică, București, 1986. 

XIR, III = A. D. Xenopol, Istoria românilor din Dacia Traia- 
nă, ediţia a IV-a, vol. III, De la moartea lui Petru Rareș până 
la Matei Basarab si Vasile Lupu, «Epoca lui Mihai Vitea- 
zul>, text stabilit de Nicolae Stoicescu şi Maria Simiones- 
cu, note, comentarii, prefaţă, indice si ilustratia de Nicolae 
Stoicescu, glosar de Maria Simionescu, Editura Ştiinţifică 
şi Enciclopedică, Bucureşti, 1988. 

XIR, IV = A. D. Xenopol, Istoria românilor din Dacia Tra- 
iană, ediţia a IV-a, vol. IV, Istoria modernă (de la Matei 
Basarab si Vasile Lupu până la fanarioți, 1633-1821), text 
stabilit de Maria Simionescu și Nicolae Stoicescu, note, 
comentarii, indice, ilustrație şi postfață de Nicolae Stoi- 
cescu, notă asupra ediţiei de Maria Simionescu, Editura 
Enciclopedică, Bucureşti, 1993. 

XIR, V = A. D. Xenopol, Istoria românilor din Dacia Trai- 
ană, volumul V, Istoria modernă, Partea II, Epoca fanario- 
tilor, Tipo-Litografia H. Goldner, Iassi, 1892. 

XIR, VI = A. D. Xenopol, Istoria românilor din Dacia Traia- 
nà, volumul VI, Istoria contimpurană, de la restabilirea dom- 
nilor pământeni până la îndoita alegere a lui Alexandru Cuza, 
Tipo-Litografia H. Goldner, Iassi, 1893. 


* Precizare: Editia pe care am utilizat-o pentru cerceta- 
rea de fatà este editia criticà (cea de-a IV-a a Istoriei lui 
Xenopol) publicată sub îngrijirea lui Al. Zub între anii 
1985-1993 (cu siglele XIR, I; XIR, II; XIR, III si XIR, 
IV). Deoarece din aceastà editie criticà nu au apàrut de- 
cât volumele I-IV din cele şase proiectate, restul cercetării 
s-a bazat pe celelalte două volume rămase, V și VI (vezi 
siglele XIR, V şi XIR, VI), consultate în versiunea lor ori- 
ginară din anii 1892-1893. 

Scriitorilor din România şi 
din Republica Moldova. 


5. Către a treia pradă imperială 


Reamintesc: prima, răpirea Bucovinei de către 
Austria, a doua, raptul rusesc de la 1812. Acum 
urma ca Rusia să mai „libereze” o dată Basarabia de 
la gurile Dunării si de la Marea Neagră, precum si 
țările din Balcani. Alexandru al II-lea făcea pregă- 
tiri intense pentru atacarea Turciei. În 1876, Emi- 
nescu oferă dese relatări despre semnele pregătirii 
războiului. Ziarele rusești se întreceau în a sublinia 
„jertfele” pe care le face Rusia pentru a-i „apăra pe 
creştini”. Un jurnal chiar ameninţa că dacă țarul nu 
va asculta „cea mai populară din mișcările câte s-au 
întâmplat vrodatà în Rusia”, atunci se va striga: „Jos 
țarul!” Si asta o scria, subliniază Eminescu, un con- 
servativ, adică un „moderat” si un „politicos”. Pro- 
blema orientală devenea din ce în ce mai acută și 
mai complicată. În Balcani, se produceau rebeliuni 
împotriva asupririi turceşti, susținute de Rusia din 
solidaritate slavă. Carol I se mentine în rezervă față 
de mișcările din Sudul Dunării si guvernul ia mă- 
suri de a stopa traficul de arme în Balcani. Cuvântul 
de ordine este neutralitatea, deocamdată. În con- 
text, puterile europene fac presiuni asupra Turciei 
pentru a declanșa reforme care să stopeze nemul- 
tumirile. O intensă activitate diplomatică tatonea- 
ză terenul situării între Turcia si Rusia. În România, 
chestiunea Basarabiei este nod gordian între cei 
care îndemnau orientarea către Poarta Otomană 
sau Rusia. În 1928, Nicolae Iorga va aprecia astfel 

poziționarea noastră față de beligeranti, comparativ cu a slavilor sud-dunăreni: 
„Pentru români, turcii nu sunt de văzut. Există o mare diferenţă între atitudi- 
nea românilor si atitudinea slavilor din Peninsula Balcanilor. Pentru slavii din 
Peninsula Balcanilor, turcul era stăpânul, sau cel putin vecinul, în vreme ce în 
România turcul era invizibil.” Altfel spus, România nu avea niciun interes de a 
se pozitiona alături de Rusia împotriva Turciei. Era, în principiu, si poziţia lui 
Eminescu, adept al neutralității în conflictul care se profila. 


Cum va reacționa România în această ecuaţie a războiului?, se întreabă Emi- 
nescu, la 12 noiembrie 1876: „Unul din pericolele războiului eventual este însă 
neclaritatea tinutei României. Guvernul rusesc nu se simte deloc sigur față cu 
românii, a căror afaceri esterne se clatină aproape ca vibratiunea, asa încât, dacă 
România n-ar renunța singură la neutralitatea ei, pericolul cel mare al războiului 
ar rămânea înfrângerea acestei neutralitàti. Cu drept cuvânt se-ntreabà deci un 
ziar dacă această evazivitate a diplomaţiei române e născută din nesiguranța 
întâmplărilor sau dacă în ea este un mod cert, care ţine în eşec tendințele pu- 
ternicului vecin.”!. Spre a testa terenul românesc și a face presiuni, Rusia trimite 
trupe în Basarabia: „În mare apropiere de noi românii se petrec însă înglotirea a 
şase corpuri de armată. Aceste şase corpuri, compuse din 214.000 oameni, că- 
rora se vor mai adauge 90.000, își au stabul lor general la Chișinău. Vechea ce- 
tate moldovenească, Hotinul, împrejurul căruia au avut loc nenumărate bătălii 
şi care ne amintește atât trecutul de glorie cât de cădere a Moldovei, Hotinul va 
căpăta un parc de artilerie de 92 tunuri”. 


Devenea clar că România era, pentru Rusia, cheia războiului din Balcani, te- 
ritoriul acesteia fiind calea de acces spre Dunăre. În octombrie 1876, Rusia 
iniţiază primele contacte de la Livadia (în Crimeea), din delegaţie făcând 
parte I.C. Brătianu, ministrul de război Gheorghe Slăniceanu, mareșalul Curţii 
şi un aghiotant al regelui Carol I. Ruşii s-au prezentat în frunte cu țarul, cu 
Marele Duce Nicolae, cu ministrul de război si cu generalul Nikolai Igna- 
tiev. O soluţie finală însă nu se materializează. În decembrie 1876, eșuează 
conferința de la Constantinopol, pierzându-se ultima şansă a păcii. România 
rămânea, în continuare, parte a Imperiului Otoman, ceea ce l-a bulversat de 
Carol I şi dădea apă la moară Rusiei de a pune condiţia „retrocedării” ce- 
lor trei judeţe din Sudul Basarabiei. Catherine Durandin consemnează că, 
la reluarea tratativelor, la București, după mărturia lui Nelidov, Brătianu ar 
fi declarat: „Văd bine că într-o zi veti sfârși prin a ne lua înapoi partea din 
Basarabia care v-a fost luată prin tratatul de la Paris. Înţeleg, am simtit-o la 
Livadia, este o chestiune de onoare pentru împărat. Dar în acest caz, preveniti-ne. 
Spuneti-mi deschis. Vom căuta compensaţii iar eu as putea să pregătesc în 
acest scop opinia noastră publica”. 


NIZ PT ROMÂNĂ 


Uimitor cum revine moftul „onoarei” țarului în privința Basarabiei și cum po- 
liticieni de primă mână precum Brătianu sunt gata să cedeze din nou în fata 
„motivaţiei”. Cu fațada „onoarei, Rusia intenţiona să strivească militar, mai în- 
tâi, Principatele Unite, ca parte a imperiului turcesc. A fost cauza pentru care 
Carol I va juca pe cartea Convenţiei încheiate la 16 aprilie 1877. La 22 ianuarie 
1877, principele îi scria tatălui său, Carol-Anton: „Oamenii politici de aici sunt 
mai nelinistiti decât mine în ceea ce priveşte urmările unui conflict ruso-turc si 
asupra subiectului constituit de viitorul României. Eu însă mi-am trasat calea 
încă de la început: să închei o convenţie militară cu Rusia și, dacă este necesar, 
să mă bat împreună cu rușii împotriva turcilor. Convenţia este gata să fie sem- 
nată.. Prin această hotărâre, Carol I spera că România va fi primită ca beligerant 
la tratativele de pace. Dar oare nu se repeta situaţia alianței lui Dimitrie Can- 
temir cu Petru cel Mare, iar, cu bătaie lungă, în viitor, cu pseudoarmistitiul de 
la 23 august 1944? Cu o diferență: acum Imperiul Otoman își dădea suflarea, 
pe când Moldova a avut norocul să ia bătaie cu tot cu marele aliat, în 1711. La 
1877, asemenea portità de scăpare nu mai era. Geniul lui Eminescu a intuit 
situația și ziaristul va scrie, în contra euforiei și a curentului general, că acest răz- 
boi a fost inutil, deci potrivnic țării, că n-a slujit decât expansiunii rusești care 
şi-a „recuperat” partea sudică a Basarabiei. Iluzia că am obținut independența 
prin arme este spulberată de poet, care arăta că această desprindere de Poarta 
Otomană era inevitabilă în condiţiile în care imperiul turc își trăia ultimele cea- 
suri. De facto, influenţa Porții în România devenise cu totul invizibilă, fiind doar 
formală, cum s-a exprimat Iorga în 1928. Dar parlamentul și guvernul au ţinut 
la ipoteza vizibilitàtii puterii otomane si la 9 mai 1877 s-a proclamat solemn 
„independenţa absolută a României”, declarându-se război Porții prin asedie- 
rea fortăreței de la Plevna. Aceasta a fost decizia supremă a grupului liberalilor 
radicali, în numele statului-natiune. Armata, reînființată de Cuza si înzestrată 
de Carol I (în jur de o sută de mii de ostași) a dat iluzia redeșteptării eroismu- 
lui din timpul marilor voievozi. Contribuţia a fost decisivă pentru înfrângerea 
forțelor otomane, nevoite curând să ceară negocieri de pace. Altfel spus, sosea 
momentul adevărului alianței româno-ruse. „Semnarea de către ruși — sinte- 
tizează situaţia Catherine Durandin - a unui armistițiu si a preliminariilor de 
pace cu Constantinopolul în ianuarie 1878 deschide o perioadă dificilă. Ro- 
mâni, sârbi si greci descoperă cà Sankt Petersburgul gireazà, fără a ţine seamă 
de ei, obiectivele de război prezentate în afara concluziei preliminariilor Păcii 
de la San Stefano din 3 martie 1878. Proiectul creării unei Bulgarii mari, după 
care trupele ruseşti ar stationa timp de doi ani la sud de Dunăre este o sfidare 
adresată Marilor Puteri, care supraveghează drumul Constantinopolului. Bu- 
cureştii nu sunt trataţi ca aliați, iar cabinetul de la Sankt Petersburg suspendă 
corespondenţa diplomatică cu romnii?* 

Celelalte urmări se cunosc. Parlamentul României protestează zadarnic îm- 

potriva luării Basarabiei. Conservatorii l-au acuzat pe I. C. Brătianu de com- 

portament dictatorial, dar tot ei l-au îndepărtat, cu diplomaţie, pe Eminescu 

din București, singura voce care nu se sfia să spună adevărul, în editorialele 
pian) 3 

de la „Timpul”, privitor la culisele evenimentelor. Atunci, sub pretextul căl- 

durii din Bucureşti, l-au trimis într-o vacanţă la moşia lui Nicolae Mandrea 

de la Florestii Gorjului, dându-i-se sarcina să traducă din tratatul de istorie al 

lui Eudoxiu Hurmuzaki. 


Politicienii români se trezesc că Tratatul de la San Stefano este potrivnic țării, 
că rușii își rezervau dreptul să ia Basarabia sub falsul pretext că se face schimb 
cu Dobrogea, deși se stipula, în art. 19, că Turcia trebuie să cedeze Dobrogea, 
o veche provincie romanizată, dar eterogenă etnic. Imaginea României era 
dezastruoasă în fata Marilor Puteri. Împăratul Germaniei si cancelarul Bis- 
marck îl considerau pe Carol I un simplu aventurier, oblăduind un guvern de 
yrevolutionari”, în vreme ce conservatorii moldoveni i-ar fi oprimat pe evrei, 
refuzându-le cetățenia în masă. România, între altele, este ameninţată că nu i 
se va recunoaște independența fără rezolvarea chestiunii evreiești. Dar e vre- 
mea să ne întoarcem la atitudinea ziaristului Eminescu. 


Un studiu amplu publică poetul în cinci numere din „Curierul de Iași”, în 
noiembrie 1876, care începe cu o consemnare a hotărârii Consiliului de Mi- 
niştri al României „de a face întrebare tuturor puterilor garante, afară de Ru- 
sia, ce purtare să păzească România în caz de i se cere din partea guvernului 
rusesc permisiunea de a trece c-o armată prin ţară. S-a hotărât totodată de 
a nu răspunde Rusiei la o asemenea cerere decât atunci când vor fi răspuns 
definitiv puterile la întrebarea României." Eminescu e de părere că o aseme- 
nea hotărâre e o tatonare a celor două tendinţe europene: cea de Nord-Est, 
panslavă, care tindea „a schimba fata Europei”, si cea vestică, menţinătoare 
a statu quo-ului. Răspunsul la întrebarea României va clarifica opțiunea eu- 
ropeană. În cazul dorinţei de menţinere a stabilităţii, puterile occidentale se 
vor vedea în postura de a-și apăra cu armele strategia, „fără chiar ca Rusia să 
poată fi supărată pe noi” În situația unui răspuns evaziv, România şi-ar lua 
libertatea să hotărască precum e mai bine pentru ea, alegerea cea mai bună 
fiind, finalmente, crearea acelei confederaţii dunărene pe baza egalităţii din- 
tre națiuni. Patronatul Rusiei ar însemna câștigul de cauză al soluţiei orien- 
tale, pe când al Austriei — al celei occidentale. Eminescu e pentru a treia cale. 
În studiul amintit, el analizează soluţia occidentală a patronatului Austriei. 
Şi întrucât contextul geopolitic nu permitea încă refacerea unității politice 
a vechii Dacii, poetul optează pentru menţinerea unității de limbă, credință 
şi cultură, singura care garantează, pentru viitor, împlinirea idealului Daciei 

Mari: „Aşadar idealul românilor din toate părţile Daciei lui Traian este măn- 
ţinerea unităţii reale a limbei strămoșești si a bisericei nationale. Este o Dacie 
ideală aceasta, dar ea se realizează pe zi ce merge, și cine ştie dacă nu-i de 
preferat celei politice”. Geniul lui Eminescu înţelege că fondul ontologic al 
unui popor vine din limbă si spiritualitate, că atâta vreme cât acestea sunt vii, 
la oricâte divizări geopolitice ar fi supus teritoriul României, viitorul unităţii 
politice este asigurat: „Dar ceea ce voiesc românii să aibă e libertatea spiri- 
tului si conştiinţei lor în deplinul sens al cuvântului. Și fiindcă spirit şi limbă 
sunt aproape identice, iar limba si naționalitatea asemenea, se vede uşor că 
românul se vrea pe sine, își vrea naționalitatea, dar aceasta o vrea pe deplin.. 


În cei 200 de ani de dominație rusească (exceptând scurtele perioade), aces- 
ta a fost argumentul-cheie al rezistenței Basarabiei: „În limba sa numai i se 
lipesc de suflet preceptele bătrânești, istoria părinţilor săi, bucuriile si du- 
rerile semenilor săi” Cine a spus aceste cuvinte? Eminescu, desigur, dar nu 
seamănă ele izbitor cu ale lui Grigore Vieru din celebra lui poezie În limba ta? 
Şi chiar în studiul din care citez emite Eminescu celebrele consideraţii, ieșite 
din text si devenite „folclor”: „Daci sau romani, romani sau daci: e indiferent, 
suntem români și punctum. Nimeni n-are să ne înveţe ce-am fost sau ce-am 
trebui să fim; voim sà fim ceea ce suntem — români.” 


Între timp, diplomaţia europeană era în fierbere. Anglia ar fi vrut ca problema 
orientală să nu ducă la război împotriva Porții. Lordul Salisbury a fost bine 
primit la Paris, consemnează Eminescu (la 17 noiembrie 1876), dar nu şi la 
Berlin, unde el a convenit cà Rusia poate ocupa teritoriile ,turcesti”, dar tem- 
porar, în condiţii stricte, însă Bismarck nu voia să deranjeze „vechile legături 
ale curții sale cu Rusia?’ Ceea ce putea oferi Germania era neutralitatea, în 
caz de război. Nouă zile mai târziu, Bismarck trebuie să constate că „războiul 
ruso-turc este inevitabil”, dar nu va renunţa la neutralitate. Totuşi emite opi- 
nia că războiul trebuie „localizat, mai ales pentru a nu afecta Austria. 


În şedinţa Camerei din 27 noiembrie, deputatul Nicolae Blaremberg cerea, 
într-o interpelare, ca guvernul să aducă limpeziri în privința păstrării neutrali- 
tàtii României în raport cu conflictul ruso-turc. „Turcia — adaugă si Eminescu, 
aprobându-l — nu mai este primejdioasă pentru noi, dar o alianță cu Rusia în- 
semnează primejdia absorbirei si a absolutismului. Toate natiile Europei, nu 
numai Rusia, doresc îndreptarea soartei popoarelor din Orient, dar nici o ga- 
zetă cuminte n-a susținut că Orientul trebuie dat pe mâna rușilor. La ordinea 
zilei se află două politici, una onestă și conformă tractatelor, alta aventurieră și 
setoasă de cuceriri. Tot ce ni s-ar oferi pentru a renunța la binefacerile tractatu- 
lui de la Paris ar fi mic lucru. Nu suntem deloc în poziţia de a opta pentru una 
din cele două părți, tinta noastră e prescrisà de tractatul din Pariz. Când natia 

au încuviintat mijloacele pentru armată, au făcut-o pentru ca soldaţii nostri sà 
apere vatra stràmoseascà, nu ca să prezenteze arma cuiva, deci tractatul de la 
Pariz ne impune de a apăra teritoriul nostru contra oricui ar voi sà ne calce." 


Se clarifică din nou poziţia realistă a lui Eminescu. El ştie că această opţiune 
e în concordanţă cu orientarea pașnică a Europei, nu cu tendinţa aventurie- 
ră de cuceriri. La interpelarea lui Nicolae Blaremberg, ministrul de externe 
a răspuns diplomatic: „Neutralitatea noastră coincide cu dorinţele Europei, 
dar dacă am fi siliți a ieşi din ea atunci o vom face-o; în orice caz însă nu vom 
urmări o nouă direcţie politică fără învoirea reprezentatiunei țării.”!. Şi gu- 
vernul turcesc declarase că va respecta neutralitatea României și că linia de 
apărare va fi malul Dunării. Ministrul credea că puterile europene vor dezba- 
te la conferință problema neutralității României, oferind garanții speciale. În 
context, Eminescu admite că România trebuie să urmeze cea mai bună cale 
pentru apărarea propriilor interese. Dar ce te faci cu mărturia ciudată a rege- 
lui Carol I cà ela hotărât, de la bun început, să intre în război alături de Rusia? 
Nu cumva Bismarck nu gresea considerându-l pe Carol I un aventurier? Dar 
dacă simpatiile proruse ale Germaniei au înclinat balanţa spre apropierea de 
Rusia a guvernului României? 


În orice caz, la 5 ianuarie 1877, lucrurile păreau să se mai calmeze. Guvernul 
României protestase pe lângă Poartă împotriva articolelor 1, 7 si 8 din con- 
stitutia turcească, având susţinere si din partea Austriei si Germaniei. Savfet 
Paşa a răspuns conciliant, dând asigurări că „Poarta n-a avut niciodată inten- 
tia de a modifica poziția escepţională de care se bucură România în puterea 
tractatelor sale și că constituția otomană nu atinge nici într-un fel drepturile 
recunoscute ale României”!?. În plus, Poarta recunoscuse cinci din cele șapte 
puncte din protestul Principatelor. Mai mult, Eminescu reține, ca noutate 
a zilei, o apropiere „foarte energică” a Germaniei de Poartă, „pe baza inde- 
pendentei României, care ar servi de barieră sub garanția Germaniei”. Ceea 
ce însemna păstrarea neutralității. Dar ceva misterios si neprevăzut, desigur, 
lucrează împotriva acestui drum favorabil în diplomaţia internațională. 


Mai întâi, la conferinţa din 4/16 ianuarie 1877, lordul Robert Salisbury pre- 
zintă delegaţiei otomane cerințele în patru puncte ale delegaților europeni, 
neadmiterea lor ducând la părăsirea Constantinopolului, întreaga răspunde- 
re căzând pe umerii Turciei. În cele patru puncte, se revendicau rectificări de 
graniţe în Balcani, libertatea navigaţiei pe Boiana, neutralizarea forturilor de 
pe lacul Scutari, numirea, în primii cinci ani, a guvernatorilor din Balcani cu 
acordul puterilor europene, iar pentru România, evacuarea trupelor otoma- 
ne, schimb de prizonieri și amnistierea celor arestaţi politic. Cerinţele, apoi, 
priveau diferite probleme de organizare internă, libertate religioasă, drepturi 

la folosirea limbilor naționale și la cultură proprie etc. Consiliul convocat de 
Midhad Pașa a respins, în unanimitate, cerinţele. În răspunsul final, din 8/20 
ianuarie, Savfet Paşa a precizat că Poarta poate conveni asupra unor punc- 
te de detaliu, dar nu si în ce priveşte numirea guvernatorilor si crearea unei 
comisii europene de control, căci nu se cadrează cu „onoarea suveranului”. 
Cum se vede, sultanii și țarii aveau ceva în comun: onoarea! Or, ultimele două 
cerinţe erau considerate esenţiale. Generalul Ignatiev a întâmpinat cu satis- 
factie indignatà respingerile Porții, amenințând că toată responsabilitatea 
războiului va fi a Turciei. Protocolul final a pus capăt negocierilor și delega- 
tiile au părăsit Constantinopolul. „Întrebarea este — reflectă Eminescu pe 14 
ianuarie 1877 — cum trebuie privit acest fiasco al conferinței, această solida- 
ritate aparentă care avea totdeauna drept corelat o nesolidaritate în esentà?”!* 


Răspunsul e că Rusia a reușit esentialul, transformarea chestiunii orientale 
în una europeană, dar panslavistà. Sub masca platonismului si generozitàtii, 
„Rusia au voit să dovedească Europei că rasa mahometanà promite tot si nu 
dă nimic, că le va lua ochii puterilor cu reforme pe hârtie, iar când i s-ar cere 
garanţii pentru punerea lor în lucrare ea va refuza pân-în sfârșit. Rusia au în- 
ceput dovada, cauza slavilor de sud a devenit o cauză europeană, îndărătni- 
cia turcilor notorie, încât ruşii, declarând război, își vor putea spăla mâinile 
ca Pilat din Pont, căci au dovedit că turcul e de vină, că el trebuie estermi- 
nat.""*. Rusia a jucat asa de bine în fata Europei, observă Eminescu, încât lor- 
dul Salisbury era cât pe ce să semneze un ultimatum „egal cu al Rusiei către 
Poartă”. Poetul mai subliniază o nuanţă devenită opinie publică: anume că 
negocierile n-au avut decât rolul unei tactici a amânării, pentru a pregăti total 
furia rușilor în contra turcilor, consacrând legitimitatea războiului. Slavofo- 
bia Europei, în același timp, venea în ajutorul Austro-Ungariei, care sugerea- 
ză, diplomatic, că românii din Ardeal si din Bucovina stau bine în imperiu si 
că România le-ar face un rău îndemnându-i la unire cu Principatele, căci ar 
cădea sub barbaria slavă, precum Basarabia. 


Pe 2 februarie, generalul Ignatiev făcea presiuni diplomatice asupra Vienei 
de a-şi preciza poziţia în legătură cu intrarea în război a Rusiei'5. Între timp 
însă Serbia si Muntenegru negociau cu Turcia, prin intermediul Vienei, apro- 
piindu-se de o înţelegere, încât insistențele lui Ignatiev aveau noimă, fiindcă 
tocmai slavii sud-dunăreni puteau strica planurile Sankt Petersburgului. Di- 
plomatia, spune Eminescu, la 6 februarie, e cuprinsă „de cutremur nervos”!°. 
O telegramă a Agenţiei Havas anunţă, pe 12/24 februarie, că pacea între 
Serbia si Turcia e aproape încheiată: „Serbii au primit garanţiile cerute, însă 
punctele cari ating egala îndreptàtire a evreilor si numirea unui agent diplo- 
matic turc nu sunt atinse în convenție.” Urma ca după zece zile de la sem- 

nare armatele turcești să părăsească Serbia. La fel se profilau lucrurile şi cu 
Muntenegru. Londra negocia, la rându-i, cu Petersburgul ca să i se dea Porții 
un an pentru a permite aplicarea „reformelor promise”. În asemenea condiții, 
Alexandru al II-lea dezminte că ar fi dat ordin ca trupele să treacă Prutul la 28 
februarie. Dar armistițiul acordat Porții expira peste trei zile. Eminescu speră 
că, date fiind negocierile din Balcani, armistițiul va fi prelungit „în caz când 
aceste negociatiuni nu s-ar termina până la 1 martie”!5. Generalul Ignatiev se 
vede nevoit să plece din nou pe la Berlin, Paris şi Londra, consemnează Emi- 
nescu pe 25 februarie 1877. Încearcă o ultimă viclenie: Rusia se va dezarma, 
dar cu condiţia abrogării tratatului de la Paris, care privea Basarabia". Peters- 
burgul se agită că puterile europene întârzie cu cerința Rusiei. Ţarul amin- 
teste răspicat, prin intermediul contelui Piotr Andrunci Suvalov, cà nu există 
decât două soluţii în chestiunea Orientului: ori eliminarea tratatului de la 
Paris, ori menţinerea lui, promisă Turciei, deși „Poarta au respins hotărârile 
conferentei bazate pe acel tratat; sau cabinetul din St. Petersburg va privi acel 
tratat ca neexistând."”. Aceasta era chiar tinta ultimă a Rusiei, care-i permitea 
să negocieze cu România fără a respecta tratatul de la Paris. Pentru a se evita 
asemenea cale, Rusia punea o condiţie imposibilă: silirea Porții de a respecta 
integral conferința de la Constantinopol, fără a se ţine cont de negocierile 
ulterioare cu Serbia si Muntenegru: „Prin urmare Rusia va privi tratatul, în 
toate punctele ce o ating, nul si fără valoare, şi-şi va păstra deplina libertate de 
acțiune.””!. „Urmările acestor concluzii ale Rusiei pentru România - spune 
Eminescu — sunt bătătoare la ochi. După cât ştim numai «Timpul» din Bu- 
curesti au atras atenţia publicului român asupra greutății frazei din urmă, căci 
între stipulatiile ce-o privesc pe Rusia este si cesiunea Basarabiei române, în- 
tre care privesc aşa-numitul «corp turcesc» sunt cuprinse garanţiile de au- 
tonomie si suveranitate ale României. / Aşadar santurile de pe Siret capătă 
acum o deosebită însemnătate.” 


Or, ,santurile de pe Siret” nu erau adresate Turciei, ci eventualei invazii ru- 
seşti! O corespondenţă din Ismail, pentru „Neue Freie Presse”, informa (9 
martie 1877) că Rusia comandase, la Borssig, în Germania, cincizeci de lo- 
comotive si o mie de vagoane potrivite căilor ferate din România. Turcia, 
din păcate, tocmai respinsese mai multe cerințe ale Muntenegrului, iar în 
convenţia cu Serbia exista un spin, care va deveni de o importanță specială 
şi pentru România: chestiunea evreiască. lar Eminescu simte că, în curând, 
acest spin se va îndrepta si împotriva României, principala cauză pentru care 
tara a fost frustrată de avantajele majore ale recunoaşterii neutralității sale. 


Pe 19 martie, Bismarck încă mai credea în pace și în dezarmarea Rusiei. Dar 
în Balcani încep provocările. Ca răspuns la acestea, o mie de turci, comandati 

de caimacamul Petrovat, măcelăresc două sate bosniace”. Balansând prin ca- 
pitalele europene, generalul Ignatiev recunoaște, pe 14/26 martie 1877: „Noi 
n-am avut niciodată intenţia de-a dezarma, ci numai de-a retrage de la graniță 
trupele noastre și a aştepta întâmplările din Turcia; nu putem dezarma după 
ce-am trezit entuziasmul natiei, cu-n cuvânt: cred în război." %. Generalul se 
plânge, pe 20 martie 1877, că nu a găsit înțelegere în capitalele europene, că 
Rusia nu urmărește o politică de cucerire (sic!, n.n.), dar că toate evenimen- 
tele o silesc să intre în război”. Pe 23 martie, pacea pare încă asigurată. Euro- 
penii cred că Rusia si Turcia se pot „dezarma” simultan” Un protocol de la 
Londra conţine o invitare amicală către Poartă spre a se dezarma. Turcia era 
împuternicită să trimită un delegat la Petersburg, care „să roage cabinetul de 
acolo să dispună dezarmarea”. Turcia chiar a numit pe Reuf Pașa pentru asta, 
dar Rusia stia ce stia (25 martie)”. 


Pesimistii însà, constatà Eminescu, sunt cei care vor avea dreptate, în final. 
El interpreteazà jocul ruso-turc prin imaginea binecunoscutà a celui dintre 
Roma si Cartagina: „Cum că între slavi si turci există o antiteză tot atât de 
pronunţată ca între Roma si Cartago e sigur.” Evident, Poarta era în situația 
Cartaginei, iar Rusia în postura de a cere raderea celei dintâi de pe fata pă- 
mântului. Prinţul Muntenegrului, cel care punea bete-n roate tratativelor cu 
Poarta, om al Petersburgului, a avut același rol de provocator ca Masinissa, 
regele Numidiei, încât tabloul este complet, zice Eminescu, în editorialul din 

1 aprilie 1877 al ,Curierului de Iasi 


Războiul nu mai putea fi evitat. Încercând, pentru ultima oară, să facă uz de 
neutralitate, România „descoperă” cu stupoare că aceasta nu-i era garantată 
de puterile europene. Cine avea interesul să facă uz de un asemenea chitibus 
diplomatic? O ştire consemnată de Eminescu la 10 aprilie sună sec: „O de- 
pesà din Londra spune că generalul englez consideră pe România ca făcând 
parte din Imperiul Otoman si că neutralitatea specială a României nu e ga- 
rantată prin nici un tratat”. Deşi până atunci nimeni nu contestase drep- 
tul țării la neutralitate. Atitudinea perfidului Albion arunca România între 
Scylla și Charribda. Cine determinase Anglia să-și schimbe opinia în legătură 
cu neutralitatea României? Rămâne de cercetat în subteranele istoriei. De- 
claratia subsecretarului de stat Bourke este astfel comentatà de Eminescu: 
„Aceste puţine cuvinte ale subsecretarului de stat nu sunt deloc îndreptate 
contra Rusiei, că adică, trecând Prutul, ea ar viola teritoriul otoman, ci ele 
vor să constituie numai un drept pentru Turcia de-a încălca teritoriu român 
oricând i-ar dicta-o aceasta vederile sale strategice. Pe de altă parte guvernul 
englez mai pare a zice că tara noastră nefiind neutrală, ci formând parte in- 
tegrantă a Turciei, nici se poate opune ocupării din partea trupelor otomane 

şi, dacă ar încerca a se opune, Turcia ar avea dreptul sà ne trateze ca pe o ţară 

inamică, ca pe o provintie răsculată chiar. 
Eminescu aduce argumente că excluderea României de la dreptul neutralită- 
ţii este tendentioasà: „Fără a ne preocupa de înţelesul pe care Albion cearcă 
a-l da poziţiei internaţionale a României, vom aduce numai aminte că pur- 
tarea acesteia pân-în momentul de față a fost cea mai corectă din lume. Pusă 
sub garanţia colectivă a puterilor, neavând nici o legătură reală cu Imperiul 
Otoman, ea era și este neutrală prin natura lucrurilor, chiar dacă neutralitatea 
n-ar fi fost stipulată prin un anume tratat. Când art. XXII a tratatului de Paris 
spune că nici o putere n-are voie sà s-amestice în cele dinlàuntru ale tàrei si 
art. XXVII că nici Turcia chiar n-are voie de-a interveni cu armata în Româ- 
nia fără învoirea tuturor puterilor celorlalte, e evident că România a fost con- 
siderată cel putin pe atât de autonomă și suverană ca si statele germane după 
pacea vestfalică, deşi ele «formal» făceau parte din corps germanique. Deşi 
neutralitatea era de sine înțeleasă, România au făcut apel la puteri ca să fie 
neutralizată în mod clar si necontroversat. Dar memoriul României au fost 
pus frumusel ad acta, căci puterile au binevoit a ne considera ca nevrednici a 
ocupa un moment înalta atenție a profunzilor ei diplomaţi. *!. 


„Prietenii” europeni ai României atenționează imediat Poarta că românii n-au 
garanția neutralității, ceea ce este primit cu satisfacție de „Agenţia rusă” de pre- 
să, la 13 aprilie 1877. Eminescu amintește, cu ironie, cum credulii politicieni 
dâmboviţeni erau buni bazati pe dreptul la neutralitate și chiar au cerut desfi- 
intarea armatei pentru a reduce deficitul bugetar, problemă grea si pe atunci. 
Dacă Europa n-ar fi găsit, în mod subit, că trebuie să nu recunoască neutra- 
litatea României, Rusia n-ar mai fi avut motivul pornirii războiului: „Pentru 
orice inteligență mai pătrunzătoare era însă aproape dovedit că mijlocul cel 
mai puternic contra războiului, dacă acesta nu era dorit, ar fi fost neutralizarea 
României, sub garanţia colectivă a Europei s-atunci desigur Rusia nu se ispitea 
de-a începe o luptă contra lumii întregi. Motivele secrete și înțelegerile intime 
între puteri se sustrag vederii publicului mare și abia istoricul viitor va putea să 
discoasă din arhive icoana adevărată a lucrurilor, în care comedia oficială nu-i 
va părea decât ceea ce este într-adevăr: o piesă cu roluri învăţate pe de rost, 
în care actorii înșii nu cred în ele, deși în momentul jocului ei se identifică cu 


rolurile si produc public uimitoarea iluzie că ei sunt convinși de ceea ce zic. ?. 


Deşi Eminescu n-a fost un „fan” al regelui Carol I, el laudă acum prevederea 
acestuia de a crea „această ostire disciplinată si ecuipatà, pe atâta pe cât l-au 
iertat starea noastră înapoiată în cultură si calamitàtile economice”, în po- 
fida intereselor „păturii superpuse”, cea care credea că n-avem trebuintà de 
tunuri si de baionete. Eminescu răspunde si jubilatiei presei austro-ungare 

față de ştirea că neutralitatea României este inexistentă, acuzându-ne, tot- 
odată, de „rusofilie” şi cum că am fi „reprezentanţi ai politicii slave”. Poetul 
caută cauzele aceste trădări din partea Occidentului în slăbiciune, rea-vointà, 
în ,rezervatiile mentale ale diferitelor cabinete”, sucite de anumite interese, 
pentru a conchide că trebuie să ne bazăm pe noi înșine, în ultimă instanță: 
„Locuind pe un teritoriu strategiceste nefavorabil și înconjurați de semintii 
străine nouă prin limbă si origine, având înlăuntrul nostru chiar discordia 
civilă, acest patrimoniu al statelor slabe și turburate de prea mari înrâuriri 
străine, trăind sub invectivele presei europene pentru că nu dăm drepturi po- 
litice evreilor, care nici nu ne știu limba, toate mișcările noastre a fost tratate 
de vecini c-o rară lipsă de generozitate si c-o nedreptate nemaipomenită față 
cu alte popoară-'*. Intuitia poetului mergea la ţintă! 


Abandonati sub gheara rusească, România a fost nevoită să joace tragic 
cartea războiului ruso-turc, după cum recunoaște și Catherine Durandin, 
citându-l pe Vasile Alecsandri si necunoscându-l pe Eminescu, din pri- 
cina propagandei care s-a făcut si se face împotriva lui. Principelui Carol I 
nu i-a mai rămas decât să trimită o delegaţie care să-l întâmpine politicos 
pe Alexandru al II-lea la Ungheni, pe 11/23 aprilie 1877, după o ultimă 
încercare de a conserva neutralitatea”. La curtoazia mitropolitului Iosif 
Gheorghian, țarul răspunde cu aceeaşi monedă: „Sunt foarte multàmit a vă 
vedea. Cunosc tara voastră, căci de mai multe ori am venit pe acolo. Întru 
şi acum, însă ca și altădată nu ca inimic, ci ca amic. Vă mulțumesc pentru 
buna venire.”?, 


Trupele rusești au fost lăsate să intre în țară. Pe 20 aprilie 1877, Eminescu con- 
semnează primele abuzuri. Zarafii evrei fac speculă financiară cu soldaţii ruși. 
Poetul mai speră că turcii nu vor încălca granita sudică si că armata română 
va rămâne în „strictă defensivă”. Dar sultanul a semnat curând un document 
prin care principele vasal din România se detronează (1 mai 1877). Presa din 
Viena si Pesta începe o propagandă antiromânească, ridiculizând armata si ve- 
hiculând fel de fel de zvonuri, între care că principele şi-ar fi încărcat averea 
personală si că mai mult de treizeci de lăzi au plecat deja din Bucuresti spre Sig- 
maringen (4 mai)”. Pe 9 mai, independenţa absolută este declarată şi, ca urmare 
a votului din Cameră de pe 29 aprilie, războiul se declanșează, odată cu rupe- 
rea relaţiilor diplomatice“. Declaraţia a fost necesară, admite Eminescu, drept 
răspuns la atitudinea Angliei: „Drept că în realitate era altfel, căci România n-a 
fost niciodată vasală Turciei; dar în ochii diplomaţiei engleze si a unei părți din 
jurnalistica austriacă România era ceea ce e și după opinia lui Savfet Pașa: parte 
integrantă a Imperiului Otoman.”*!. Aceeași presă ostilă insinuează că România 
va trece de sub vasalitatea Turciei în aceea a Austro-Ungariei. 

Eminescu consemnează fidel desfășurarea evenimentelor de pe front si din 
ţară, acțiunile pentru ajutorarea răniților etc., în „Curierul de Iași”, apoi în 
„Limpul”, de îndată ce a ajuns la Bucuresti. Pe 27 mai, consemnează primirea, 
la Iași, a ţarului, în acordurile muzicii dirijate de Gavriil Muzicescu, oaspetele 
fiind primit, la coborârea din tren, de către I. C. Brătianu si de Mitropolitul 
Moldovei si al Sucevei”. Toate păreau că merg bine, în pofida jertfelor si chel- 
tuielilor de război împovărătoare pentru țară. 


6. Pe baricadele „Timpului” 


Rămas fără slujbă, după conflictul cu proprietarul ziarului „Curierul de Iași”, Emi- 
nescu este chemat la Bucuresti de către loan Slavici. Activitatea de la „Timpul” se 
produce la începutul lui noiembrie 1877, ca simplu redactor. Soarta războiului 
încă nu era decisă, așa că primele articole stau sub semnul ,diplomatiei”. „Ordinul 
de zi — îi scrie Slavici lui Iacob Negruzzi, la 14 decembrie 1877 — este rezerva —, 
astfel încât fiecare cuvânt se cumpàneste de trei ori si cel mai bun articol este, în 
care nu se zice nimic. În curând vom începe o campanie strașnică”P 


Vârful de lance al acestei „campanii strasnice” va fi, desigur, Eminescu. Abia so- 
sit la ziarul conservator, el va încălca directivele de partid, alarmându-l deja pe 
I. A. Cantacuzino, care-l acuză că se străduia să facă din ziar „un organ personal 
de presă”, În realitate, poetul voia o presă pusă exclusiv în slujba intereselor na- 
tiunii. Anuntata campanie se declanșează cu articolul Dorobantii, apărut în nr. 
din 30 decembrie 1877. Eminescu este indignat de starea în care se întorceau 
de pe front ostașii, în zdrente si vliguiti de foame: „Nu sunt în toate limbile 
omenești la un loc epitete îndestul de tari pentru a înfiera ușurința si nelegiuirea 
cu care stârpiturile ce stàpànesc această țară tratează cea din urmă, unica clasă 
pozitivă a României, pe acel țăran care muncind dă viaţă pământului, plătind 
dări hrăneşte pe acești mizerabili, vărsându-și sângele onorează această țară“. 
Pe 3 ianuarie 1878, Eminescu amintește partidului de guvernământ că ideea 
independenţei României a fost pusă întâia oară de conservatori, în anii 1870- 
1871, dar nu prin război, ci prin tratative comerciale şi politice, fără a neglija în- 
tărirea armatei care combătea acum pe front. Poetul le amintește liberalilor că, 
pe atunci, se împotriveau ideii de independenţă: „Ei au combătut cheltuielile 
pentru armată, concentrările și tot ce a făcut necesitatea din soldaţii de paradă 
de altădată armata de la Plevna și de la Griviţa. Ei, în fine, proclamau necesita- 
tea de a ne ţine legati de Turcia, inventau o pretinsă politică occidentală, care 
de la 1870-1871 nu mai esista, ei trimeteau la Constantinopol pe Mazar Pașa; 
ei felicitau sus și tare prin acte publice pe un ministru turc care se împotrivea 
din toate puterile, cum era datoria lui de turc, estensiunei drepturilor si privi- 

legielor natiunei române guvernate de conservatori. 5. Asemenea, ziaristul le 
amintea că, în 1876, guvernanţii „desființau armata prin buget”, au suprimat re- 
crutările și anunțau „vânzarea prin mezat a efectelor de îmbrăcăminte”, încât au 
intrat în război „cu o armată nepregatità”, dar „și fără o conventiune stipulând 
si marginea sacrificiurilor si întinderea beneficiilor pentru români, mulțumită 
închinatei lor diplomaţii”. Întrebati de presă dacă au vreun tratat cu „împărăția 
alături de care luptau, ei răspunseră cu cutezantà că acea împărăție nu putea 
să trateze cu un stat care este încă vasal” şi că ei „nu fac insultă generosului țar 
a-i cere zapis, amanet etc.” Eminescu recuză slăbiciunea diplomaţiei guvernan- 
tilor, fundatà pe ideea că nu pot negocia din cauza ,vasalitàtii”: „Dacă eram 
un stat vasal cu care nu se poate trata, de ce Rusia a făcut cu noi tratatul de 
comerţ subscris sub ministrul Lascăr Catargi de însuși Maiestatea Sa Împăratul 
Alexandru alături cu M. Sa Domnitorul?”. Desigur, n-a fost ușor să negociezi 
cu Petersburgul, dar fermitatea diplomatică a ministerului condus de Catargi 
a adus impunerea punctului de vedere românesc. „Dacă eram stat vasal, de ce 
înainte de intrarea noastră în acțiune guvernul rus a iscălit cu noi conventiunea 
pentru trecerea armatei în care se stipulează condițiuni curat politice, cum este 
integritatea teritoriului?” În toate polemicile sale, Eminescu aduce argumente 
solide și raționale. În finalul editorialului din 3 ianuarie, poetul își exprimă spe- 
ranta că acea convenţie cu Rusia va fi fost bine concepută spre a nu ne trezi cu 
noi pierderi: „Dacă dar România nu va ieși din acest răzbel cu nici un avantagiu, 
sau cu avantagiuri disproportionale cu riscurile si cheltuielile sale, responsabi- 
litatea va privi pe aceşti ministri inepti si slugarnici, care n-au ştiut a vorbi si a 
stipula în numele unui popor liber şi stăpân pe sine”. 


Din nefericire, bănuielile poetului se vor adeveri cu asupra de măsură. Pen- 
tru Eminescu, un semn, de exemplu, este alegerea lui Candiano Popescu să 
onoreze armata română „pentru a purta marelui duce Mihail cordonul ordi- 
nului Steaua Romniei”*. Candiano Popescu, trădătorul, de la 11 februarie 
1866, al domnitorului Alexandru Ioan Cuza si ridicolul protagonist al „revo- 
lutiei de la Ploiești”, a avut, în câteva luni, o ascensiune bizară, de la maior, 
înzorzonat cu medalii, până la gradul de locotenent-colonel și șef al misiunii 
de la Tiflis (6 ianuarie 1878). Pe 25 ianuarie, deja Eminescu se lămureşte în 
legătură cu fermitatea negocierilor cu Petersburgul. Este momentul când ge- 
neralul Ignatiev face publice pretenţiile asupra Basarabiei, oferind, chipurile, 
compensaţii câteva „petice de pământ de preste Dunăre”, încât: „România 
este singurul stat care azi e în primejdie de a fi dezmembrată de chiar aliatul 
ei, după ce au încheiat cu el o convenţie prin care i se garantează integritatea 
teritoriului. România vede zburând ca pleava în vânt asigurările unei conven- 
ţii a cărei iscălituri sunt încă umede si pe care a încheiat-o c-o împărăție mare, 
pe a cărei cuvânt se credea în drept să se întemeieze”. 

De-acum încolo, principala țintă este dezonoarea Rusiei, care şi-a găsit în gu- 
vernul liberal un soricel cu care să se zbenguie pe tărâmul alunecos al geopo- 
liticii orientale. Eminescu întoarce cu strălucire pseudoargumentul țarului cu 
privire la „onoarea” de a poseda, de a i se cuveni Basarabia. Poetul elaborează, 
cu acest prilej, originala sa teorie cu privire la drept“, aplicând-o, cu o logică 
fără fisuri, la cazul Basarabiei. In loc de probe care să ţină de dreptul national 
şi international, Rusia nu putea aduce decât pe cea a... onoarei si mistificările 
sugerate de reflectia lui Napoleon, amintită în paginile anterioare: „Dar cu 
ce drept pretinde Rusia bucata noastră de Basarabie, pe care am căpătat-o 
înapoi, drept din dreptul nostru si pământ din pământul nostru? Pe cuvântul 
cum că onoarea Rusiei cere ca să se ia o bucată din România. Va să zică onoa- 
rea Rusiei cere ca să se ia pe nedrept o bucată din România și aceeași onoare 
E: S RE È v A 3 |PS1 
nu cere respectarea convenției iscălită de ieri. Ciudată onoare într-adevăr!”". 


Eminescu subliniază că Rusia nu poate nici măcar să aducă argumentul că ar fi 
cucerit Basarabia cu sabia în mână, fiindcă atunci când a luat-o, prin fraudă, nu 
era în măsura de a se lupta măcar cu armata Moldovei, fiindcă nu stia cum să se 
retragă mai repede din calea uriasei trupe a lui Napoleon. Raptul de la 1812 n-a 
fost rezultatul unei păci, căci nu Turcia avea nevoie de pace grabnică, ci Rusia. 
Împărăţia de la răsărit nu putea invoca nici faptul că Moldova, apoi România i-ar 
fi fost ostilă în timp, dimpotrivă: „Căci prin ce păcătuise Ţările Românești Rusiei? 
Nu le-am hrănit într-atâtea rânduri ostirile, nu erau țările noastre adăpostul lor, 
doveditu-ne-am vreodată duşmani ai ei? Într-adevăr nu găsim cuvinte pentru a 
califica această pretentiune, necum împlinirea ei. Oare puterea cea mare a Rusiei 
i-ar da dreptul de a-și bate joc de lume, de noi, de ea însàsi?”. Apoi, de ce nu ţine 
seamă aliatul că românii au adus 15.000 de jertfe omenești, zeci de mii de răniți, 
zeci de milioane cheltuieli de război? Logic, ar fi fost ca, drept recunoștință, Rusia 
să ne restituie toată Basarabia, nu să ceară ce ne-au înapoiat puterile europene la 
1856: „Basarabia întreagă a fost a noastră pe când Rusia nici nu se megiesa cu noi, 
Basarabia întreagă ni se cuvine, căci e pământ drept al nostru și cucerit cu plugul, 
apărat cu arma a fost de la începutul veacului al patrusprezecelea încă și până în 
veacul al nouăsprezecelea”. În fine, un ultim gest de „onoare” ar fi fost dacă, cel 
puţin, Rusia ar fi avut curajul să ne ceară să dăm Basarabia de bunăvoie. Dar ma- 
rile puteri, de felul Rusiei, sunt lase, ele recurg totdeauna la mijloace dezonoran- 
te, la viclenii și trădări. Răspunsul nostru, spune, apăsat și demn, Eminescu, nu 
poate fi decât acesta: „De bunăvoie niciodată, cu sila şi mai puţin.” El se adresează 
diplomaților si guvernantilor nostri că acesta este adevăratul drum al politicii na- 
tionale, chiar de-ar fi sà fim striviti de forța Rusiei. Nu întrevede, de la un stat care 
se și pretinde a fi creştin, decât să reacționeze în conformitate cu justiţia: „Ei bine! 
Rusia nu se va face vinovată de o faptă care ar fi pentru dânsa o vecinică pată în 


ochii lumei; ea nu va lua ce noi nu voim să dăm. '%. 

Neindoielnic, Eminescu stia cà Rusia nu se va lepăda de trufia de prădător, 
dar o asemenea logică este o construcţie de înaltă persuasiune, cuvintele fi- 
ind adresate, în definitiv, diplomaţiei şi jurisdicției europene. În orice caz, stia 
că lasitatea guvernantilor nu va reacționa hotărât la pretenţiile „aliatului” de 
război si, în următorul editorial (28 ianuarie 1878), se va adresa conservato- 
rilor, ca măcar ei să adopte linia dreaptă a naţiunii. El comentează cu ironie 
zvonul că ţarul n-ar voi să-şi calce cuvântul din Convenţie, dar cà este presat 
să nu-l respecte de „voința poporului rusesc” care cere imperativ luarea Ba- 
sarabiei! Cu asemenea motivaţie de doi bani, spune poetul, orice tratat între 
state poate fi încălcat a doua zi: „Convenţia a fost încheiată între guverne, 
adică între oameni cu pleinpotente din partea poporului lor, si tocmai vo- 
inta popoarelor este angajată prin convenţie. Deci nu înțelegem ca o voință 
angajată să vrea ceva contra angajamentelor ce le-au luat în mod formal. Ce 
deosebire mai este între popor, ca personalitate juridică, si nişte bande neor- 
ganizate?”5*. Eminescu găseşte formula diplomatică, desi ironică, de a-i numi 
pe ruși prădători asiatici. Altfel spus, Rusia nu vrea să respecte mandatarea 
primită de la Europa în a rezolva, în spiritul justiției, chestiunea orientală. 
Argumentul eminescian este imbatabil: „Noi nu recunoaștem în ea decât pe 
mandatara Europei, care n-au declarat război Turciei pentru a schimba soarta 
noastră, ci pe aceea a bulgarilor, sârbilor, muntenegrenilor, în sfârșit a popoa- 
relor de care a fost vorba la conferente. De noi n-a fost vorba la conferentà; 
războiul ce l-am purtat au fost poate o imprudentà ce se iartă unui popor 
tânăr si arzător, si alianța de fapt o măsură care să ne asigure succesul armelor 
noastre, iar acolo n-avem a împărți nimic cu Rusia nici în clin, nici în mânecă. 
Poate din partea noastră să cucerească toată tara turcească, dacă o vor lăsa 
alte puteri, cu noi n-a avut război, deci n-are a ne lua nici pământ nici a ne da 
cu sila ceea ce nu-i cerem ei. Dacă avem a cere, nu Rusia este aceea de la care 
vom primi.” Desigur, se referă la „generozitatea” Rusiei de a ne da Dobrogea: 
„Vrea Rusia să ne dea independenţa? N-o primim de la ea. / Vrea să ne dea 
Dobrogea? Asemenea n-o primim.'s$. Pe 10 februarie, întărește cele spuse: 
„Rusia voiește să ne ia Basarabia cu orice preţ: noi nu primim nici un preț’. 


De-acum încolo, păstrând şi adâncind matca dreptului, Eminescu reacționează 
împotriva propagandei antiromànesti din străinătate întreținută de Rusia si ex- 
tinde consideratiile la destinul poporului român în fata barbariei asiatice. Răz- 
boiul mediatic antiromânesc era, în bună măsură, o replică la argumentele min- 
ţii de laser a lui Eminescu. Rusia nu se aștepta ca să găsească într-o țară mică, 
dispretuità o asemenea rezistență la nivelul filozofiei dreptului, al geopoliticii, 
al etnologiei. Pe 10 februarie, poetul apreciază: „Cestiunea retrocedării Basa- 
rabiei cu încetul ajunge a fi o cestiune de existenţă pentru poporul român“. 

Adrian Dinu RACHIERU 
| Limba vs „limbajul de lemn” 


Prinsi în furnicarul urban, printre claxoane si ma- 
nele, suntem martorii unui fenomen îngrijorător. 
Limba, desigur un organism viu, în prefacere, 
suportă în ultimele decenii, dincolo de invazia 
anglicismelor, un alarmant proces de sărăcire 
şi „birjărire” (cum ar spune Constantin Călin), 
acompaniind explozia vulgarofilă. Degradarea 
vieții societale, dezinhibarea limbajului odată cu 
al Facultătii de Jurnalistică, €ruptia libertară (întretinànd iluzia permisività- 
Universitatea Tibiscus” . fii) au încurajat acest atentat, impunând, pe vecto- 
Timisoara. Dintre volumele TY! globish, o limbă corcită (aşa-zisa romengleză), 
publicate (peste 20): Flitism  împănată cu înjurături neaose. Încât, ne întrebăm: 
si Postmodernism, Editura © mai fi „dulce si frumoasă” limba ce-o vorbim? 


Junimea, laşi, 1999; Bătălia VI n ita DR 
ca Cum lumea a încăput „în mâinile media” (alar- 
pentru Basarabia, Editura 


Augusta, 2000; Alternativa Manta profeție adeverindu-se cu asupra de măsu- 
Marino Editura Junimea, Tă), soarta limbii nu poate fi desprinsă de ceea ce, 
laşi, 2002; Legea conservării generic, numim discursul mediatic. Incàt, sociolo- 
scaunului (roman, vol. |, II, gic judecând, pornind de la constatarea cà produ- 
Editura Eubeea, Timişoara, sele culturii media nu sunt un „divertisment nevi- 
2002, 2004; Globalizare sì novat”, cum, îndreptăţit, sublinia Douglas Kellner 
cultură media, Editura Insti-  [1, p. 115], rezultă că dependenţa de media, şi ea o 
tutul European, laşi, 2003; evidenţă, favorizează, fie şi insidios, manipularea; 
ichita-uni ? Edi : . pia Sg 
Nichi sa sil . fals?, di iar suprasaturatia care ne asalteazà nu încurajeazà 
neeps FOI asl; 006; o atitudine critică. Fără a fi, explicit, produse ide- 
Eminescu după Eminescu, ; N ME “a 
ce pci Ologice (în sensul coerentei si ,puritàtii”), astfel 
Editura Timpul, lasi; Poeti din . OO Di 
| i io de produse standardizate, „amalgamate”, prin me- 
Basarabia (antologie critică), A bai RR E 
Editura Academiei Române Sâje Si efecte, îşi dovedesc cu prisosintà încărcă- 
Bucuresti, si Editura Ştiinţa, tura ideologică dacă avem în vedere, dincolo de 
Chişinău, 2010. controlul individului, impactul oprimativ şi do- 
minator, oricum persuasiv la scară societală. Ceea 
ce ar presupune un sporit activism media în noua 
ciberdemocratie tocmai în sensul unei educatii me- 
dia, cultivând deprinderile critice şi promovând 
un interes în creștere pentru formele alternative, 

frecventând gi alte rute informaţionale (ca sursă a schimbării) în contextul 
exploziei tehnologice. Pe de altă parte, sunt voci care, cu o înduiosàtoare na- 
ivitate, cer o abordare „protecționistă”, incriminând, îndeosebi, violenta me- 
diatizată. Întrebarea — de neocolit — privește putinţa (eficienţa) unei aseme- 
nea recomandări. Cum mass-media au devenit un mediu de existenţă, altfel zis 
chiar „aerul social” al epocii, ambientul nostru, e limpede că nu putem scăpa 
de o astfel de putere ,apàsàtoare”, cotidian amprentatà. Si nici de experiența 
mediată care ne marchează, covârșitor, traiectul existenţial. Alfabetizarea me- 
dia, idee dragă lui Douglas Kellner, ar incuraja exersarea facultăților critice, 
îndepărtându-ne - conform profetiilor optimiste — de pasivismul consume- 
rist, pentru a face loc, după John B. Thompson, unui veritabil „proces herme- 
neutic” în „enigma” receptării, fireşte într-o combinatorie personală. Dacă 
degradarea loisir-ului nu poate fi contestată, nici gestul incriminator, sub um- 
brela unor metafore totalizatoare („cultura excrementală”, de pildă) nu poate 
fi acceptat. Dar extensia canceroasă a societăţii de divertisment, serializarea 
galopantà si impunerea „identităţii de piaţă” (Kroker si Cook, 1986) sunt re- 
alitàti de netăgăduit, conducând la implozia identităţii într-un acaparant vâr- 
tej informaţional, favorizând dezorientarea si nesiguranța. Suprematia mass- 
media nu mai poate fi contestată. Noul tip de intimitate desocializează și, 
prin superficialitatea excitantă a noilor modele „învățate” (norme, roluri, va- 
lori), întreţine o dependenţă dezinteresatà de reflexivitate. Încât a inculca si 
a consolida sentimentul responsabilitàtii pare un imperativ al epocii, punând 
„sub control” oferta mediatică, de o teribilă bogăţie de voci ideologice şi co- 
duri în conflict. Pare posibil? Ne amintim, Şcoala de la Frankfurt a respins în 
totalitate cultura de masă. Or, corespondentul ei de azi — cultura media — „are 
viitor”. Opinia aceluiași Douglas Kellner [1, p. 392] nu poate fi zdruncina- 
tă, se pare. Dar soluţia întrevăzută de sociologul american gravitează în jurul 
acelei obsesiv invocate pedagogii media de tip critic, cu „strategii explicite de 
pedagogie culturală” [1, p. 393], frecventând forme alternative de cultură. 
Cultura fragmentului, reamintim, prin atentatul la identitate (dezintegrarea 
subiectului), provoacă implozia sinelui postmodern și ne aruncă în dispersie 
si incoerentà. Cartea era cândva simbolul „culturii de stoc” (Jean Frangois 
Barbier-Bouvet). 


Azi, cultura „de flux” întreţine un consumerism exacerbat si o instabilitate 
permanentizată, desacralizând lumea. Media sunt realul în spectacol, forțând 
vedetismul meteoric si nu fac decât să potenteze irealismul societăţii reale 
(G. Debord). „Invazia electronică” are o certă ,disfunctie narcotică” (Joseph 
Klapper, 1960), obligându-ne la a trăi „prin delegare” (Jean Stoetzel, 1951), 
compensativ, sedusi de evazionism (escapist world), retrăind o experiență 
regresivà (J. Hartley, 1987). Lumea media pare a umple vidul (Jean Caze- 


neuve), iar consumul media, de neevitat, măreşte gradul de dependenţă si 

sporeşte grupul V. (al „violabililor”, după formula lui Tchakhotine, 1939). În 
fine, după atâtea vorbe grele să mai adăugăm șirului de acuze un simptom de 
o maximă gravitate: dispariția sensului. Scena postmodernă, de o năucitoare 
caleidoscopie, marchează ruptura cu societatea tradițională, acuzată de un 
organicism neguros și ne invită în hiperrealitate; ea, spuneam, pulverizează 
sensul, fragmentarizează subiectul și, nu în ultimul rând, pierde legătura cu 
realul. Totuşi, poate fi ignorată cultura media? Şi, mai ales, suspendă ea ideo- 
logicul? După Douglas Kellner, copios citat aici, ecranul mental postmodern 
ne îmbie într-un „deșert unidimensional de imagini” [ 1, p. 281], oferind mo- 
dele de identitate. E vorba însă de un individ „diminuat”. Fiindcă ideologia 
divertismentului, dincolo de confortul clişeistic, este de pură ventilație men- 
tală, „aşezându-ne” în stereotipie si sărăcie ideatică. Și dacă blamata limbă de 
lemn slujea ca mijloc de mascare a realităţii (deturnând comunicarea), nu 
mai putin epoca mediatică, prin indistinctia construită savant (hibridând re- 
alul), produce prin standardizare si infantilizare teleintelectuali (P. Bourdieu), 
aspirând chiar la planetarizare. Râvnitul caracter universal-posibil [4, p. 57] 
al limbii de lemn capătă o ciudată concretizare în societatea „de suprave- 
ghere”, ivită sub paradigma vulnerabilitàtii. Aici rezidă, de altfel, si distincția 
fundamentală. Eroismul triumfalist, slujind tot o identitate de grup (în cazul 
comunismului), face loc unui individualism ,precautionist” al tehno-globa- 
lismului [S, p. 95], subminând valorile traditionalismului. Dar în ambele ca- 
zuri recomandabilă rămâne insertia în „angrenaj'. Cultura eroică recunoștea 
apartenenţa clasială (în sens marxist), piaţa mondializată a societății de con- 
sum, constientizànd riscurile (legate de diversitate, alteritate), fără a atenta 
la mentalitatea confortului (imposibil de a fi dislocat), procură mecanisme 
consolative, recunoscând omniprezenta riscurilor si, implicit, vulnerabilita- 
tea insului. De unde nesiguranța, apatia socială, regresivitatea emoțională, 
la adăpostul unor sabloane comunicationale si comportamentale. Fiindcă 
rationalizarea tehnicistà nu poate înlătura această anxioasă conștiință a vul- 
nerabilitàtii; extazul postmodern, până la urmă, interesat de ,suprafete”, pro- 
duce „un nou tip de nivelare” (Jameson, 1984), înlocuind oferta polisemică, 
aptă de o bogată decodare. Centrată pe imagine, cultura postmodernă, chiar 
încurajând amestecul de stiluri, pare a se dispensa de profunditate; în con- 
secintà, decodarea, trăind sub fascinația imaginilor, nu comportă dificultăți 
şi în niciun caz nu provoacă o frenezie hermeneutică, saturată de ideologie. 
Conţinutul ideologic se rezumă la descifrarea frivolă a suportului narativ, 
subjugat de „piaţa de identitate” [1, p. 279]. Şi atunci putem vorbi de o critică 
ideologică aplicată fenomenului mediatic? Subcultura tehnologiei de vârf a 
devenit copleșitoare, proliferarea codurilor narative — vidate, de regulă, de o 
dominantă culturală sub presiunea „comercializării” — încercând doar a oferi 
individului electronic ceea ce D. Kellner numea „efectul de real”. Riscurile sunt 

imense, deoarece societatea spectacolului încurajează masiv teledependenta, 
implicit lansează invitaţia la superficialitate, promovând un terifiant neoanalfa- 
betism TV. Iar pe de altă parte, în „era standardizării”, democraţia însăşi pare 
primejduită, câtă vreme întârzie afirmarea unei contra-puteri, capabilă să 
blocheze efectele sociale media (persuasiune, manipulare) ori, dimpotrivă, 
desocializarea pe scară largă pe care o induce, cum s-a observat, noul tip de 
intimitate, tot de cauzalitate mediatică. Declinul comunităților organice este 
evident. Iar peisajul media, aplicând „categoriile gramaticale ale interesului 
globalizat” (V. Nemoianu), se uniformizează. El, ciudat, întreţine bulimia 
consumeristă pe fundalul unei atomizări sociale, stimulând individualismul 
agresiv, standardizat, aliniat unei limbi de lemn pe care discursul mediatic o 
cultivă dezinvolt si o impune eficient, la scară planetară. Dacă așa stau lucru- 
rile, a discuta funcţia lui ideologică (voalată) devine chiar o necesitate. 


* 


Într-o lucrare monumentală (din 1951), încercând a descifra „originile tota- 
litarismului” si propunându-şi a identifica mecanismele care au făcut posibilă 
instaurarea unor regimuri totalitare (fie ele fasciste sau comuniste), fosta stu- 
dentă a lui Heidegger și Jaspers, Hannah Arendt, observa că menţinerea lor 
convoacă acțiunea conjugată a propagandei (sfidând realităţile prin îndoctri- 
nare) si a instaurării teroarei, fireşte, după preluarea puterii. Mai mult, Eugen 
Hadamowsky era de părere că „folosirea violenţei poate face parte din pro- 
pagandă” [apud 2, p. 448]. Cum propaganda totalitară, dovedind calităţi de- 
magogice si imbràtisànd limbajul scientismului profetic [2, p. 459], evadează 
în ficţiune, e limpede că ea scapă de sub „controlul prezentului” [2, p. 454]. 
Atât comunismul care anunţa triumfalist, în pofida unor eșecuri temporare, 
viitorul de aur (incontrolabil) în numele verdictului implacabil al istoriei, cât 
si nazismul care flutura teza verdictului genetic îşi propuneau să transforme 
chiar natura umană, nu doar circumstanţele sociopolitice. Firește, conside- 
rând în prelungirea convingerii pozitiviste, pe urmele lui A. Comte, nu doar 
că previzibilitatea e cu putinţă, ci că ea devine infailibilă. Ceea ce se cuvine 
imediat semnalat în legătură cu propaganda totalitară ar fi teribila ei eficiență, 
combinând — nota tot H. Arendt - scientismul ideologic cu tehnica profetică 
[2, p. 454]. 


Vom încerca, în cele ce urmează, sà evidentiem rolul limbajului de lemn în 
articularea si folosirea acestui mecanism. Cu o precizare însă, probată deja: 
nu credem că limbajul de lemn ar fi o exclusivitate a regimurilor comuniste, 
aşa cum sugerează Francoise Thom, o expertà în sovietologie. Cartea sa (La 
Langue de bois, Julliard, Paris, 1987), tradusă si la noi, consideră că limbajul 
de lemn, cu fluxu-i malefic, ar fi „un produs jalnic al ideologiei” [3, p. 223], 

iar „ora perestroikài” ar fi vestit o nouă fază a limbajului de lemn [3, p. 230]. 
Ca să fim drepţi, orice epocă își inventează un limbaj de lemn si el însoţeşte 
fidel societatea umană. Altminteri, colapsul comunismului ar fi condus si la 
decesul acestui limbaj, ceea ce, din păcate, nu s-a întâmplat. Ca dovadă, înflo- 
ritorul limbaj de lemn al tranziţiei, stimulat de societatea mediatică. 


Nu ne-am propus aici să descifrăm ,functionalitatea” limbajului de lemn în 
contextul regimurilor totalitare. Ne vom sprijini, bineînţeles, pe ipotezele re- 
dutabilei cercetătoare Fr. Thom, cea care afirma transant că „istoria limbii 
de lemn coincide cu cea a ideologiei” [3, p. 177]. Evident, limbajul devine 
instrument al puterii şi se urmăreşte dominaţia prin limbaj, ceea ce ar fi (po- 
trivit lui H. Schelsky, 1976) „ultima fază a sclavizării”. Discursul, oferind o 
carcasă doctrinară, devine mecanic, suferă de maniheism, polemism si 
automatism, are o izbitoare monotonie si este lipsit de spirit autocritic. Dacă 
limba naturală este anihilată de discursul ideologic, prin marxism - observa 
Fr. Thom [3, p. 206] — limbajul de lemn capătă „o vigoare nouă”. Totuşi, Marx 
nu scrie într-un astfel de limbaj primitiv, devenit instrument de luptă politică 
şi prescriind, pe un ton belicos, cuvinte-fanion. Experienţa totalitară cultivă 
frenetic fictiunile ideologice, folosind abuziv discursul hegemonic și tehni- 
cile manipulatorii, ascunzând realul. Canoanele sovlimbii, de pildă, oferă un 
confort cliseistic divortànd de gândire [cf. 3, p. 78] şi alunecă în vorbărie, fi- 
ind, de fapt, un mijloc de mascare a realității în numele ,logocratiei populare”. 
Suntem în plină realitate discursivă (ca să preluăm sintagma lui J. Baudrillard, 
sociologul francez denumind astfel societatea mediatică de azi). În ultimă in- 
stantà, prin limbajul de lemn înțelegem frazeologia stereotipà, acea „vorbire 
încremenită” impunând un stil standard, conducând la pasivitate şi disimu- 
lare, rod al intoxicării si osificării. Acest Newspeak (G. Orwell), trigàndu-se 
din „limba de stejar” (,greoaie” figurativ) a lui Usakov (1935) şi cunoscând, 
prin anii ‘70, consacrarea sub eticheta de langue de bois, intră, negresit, prin 
efecte, în lista stratagemelor comunicationale, generând „tăvălugirea stilisti- 
cà” (cf. Tatiana Slama-Cazacu; vezi 4). 


Statul totalitar are nevoie de un astfel de discurs politic, folosit abuziv, su- 
ferind de impersonalizare si maniheism. Limba de lemn serveste ca vehicul 
ideologic si, în pofida stilului scientoidal (Zinoviev), e carentatà de un dua- 
lism de bază: pe de o parte, dezvoltă o imagine războinică, agresivă si, pe de 
altă parte, această fecunditate lexicală cade într-o sintaxă sărăcăcioasă, uni- 
formizatoare. Idiomul sovietic, preluat în toate tàrile-satelit, eliberează acest 
şuvoi verbal golit de conţinut, pendulând între vigilentà și frică si foloseşte 
cuvinte-clişeu (mobilizatoare, verbe la imperativ sau viitor, anunțând angaja- 
mente ferme), cu rol hipnogen [4, p. 75] evidențiind stereotipii de gândire cu 


v» 


pretenții de „incantație magică’. Mascând realitatea, regimurile totalitare iau, 

astfel, în stăpânire limbajul, ridicând baraje cenzurale. Sechestrat, limbajul 
de lemn devine „organul central al statului totalitar” [3, p. 142], oferindu-se 
ca discurs multiplicat, cu sens unic, dorindu-se „a îngheţa” societatea civilă. 
Ca instrument al unei ideologii, limbajul de lemn - omniprezent — ocupă si 
existența publică, servind drept trambulină carieristilor și impunând, la scara 
societăţii, o pedagogie de lemn [3, p. 142]. Ceea ce nu înseamnă că astfel de ca- 
tegorii „de lemn” întâlneam doar în defuncta păsărească sovietică; societățile 
hedoniste, explozive în numele unui consumism fără frontiere, sunt, și ele, 
private de spiritualitate, oferind o cultură epidermică, slujind ideologia diver- 
tismentului (ca supra-ideologie a epocii noastre). Logoreică, limba de lemn 
sfârşeşte prin a mima comunicarea. Ea evidenţiază, la o cercetare atentă, pră- 
pastia dintre realitate şi limbaj (invocând, cu orice prilej, valorile supreme); 
energia verbală, astfel eliberată și cheltuită păgubos, cade într-o „mare trăn- 
căneală” (cum definea criticul M. Iorgulescu universul caragialean). Privat 
de funcţia critică, limbajul de lemn, chiar „eliberat” de servitutile și presi- 
unile statului totalitar, nu poate fi eradicat. Dincolo de cariera glorioasă la 
noi a unor cuvinte-cheie (Schimbare, Reformă, Tranzitie etc.), asistăm, la 
nivel planetar, la impunerea unui limbaj mediatic ,lemnos”, infantilizând pu- 
blicul. Cultura „de flux”, oferind o avalanșă de imagini, ne aruncă — potrivit 
lui Douglas Kellner — într-un „vârtej caleidoscopic de semiurgie radicală” [1, 
p. 281]. Iată de ce studiile culturale sunt o armă a criticii sociale [1, p. 398], 
trezind capacitatea de discernământ, în timp ce lava informaţională revărsată 
nemilos si practica zapping-ului conduc, dimpotrivă, la atrofierea spiritului 
critic. 


Limba de lemn ca „produs jalnic al Ideologiei” (cf. Fr. Thom) întreţine un gol 
ideatic. Hiperbolică, repetitivă, îmbibată cu îndemnuri mobilizatoare, ruptă 
de real și pândită de parodie, ea serveşte manipulării, realizând o comunicare 
deturnată. Fiind o particularitate lingvistică existentă în orice dogmă / ideo- 
logie , limbajul de lemn şi-a descoperit potentialitàtile politice ale ideologiei 
prin conducerile totalitare. Raționamentul totalitar oferă la tot pasul câte un 
„alibi retroactiv” [2, p. 458]. Să ne amintim că, în 1939, Hitler acuza financi- 
arii evrei că ar intenţiona să declanșeze un război mondial, avertizându-i că 
astfel se va ajunge la anihilarea rasei. Sau că Stalin, în 1930, numea deviatio- 
nistii o „clasă muribundă” În ambele cazuri, e vorba de o exterminare anun- 
tatà (profetizată), inserată însă unui proces istoric care va confirma asertiu- 
nile conducătorilor. Încât, concluziona Hannah Arendt, locuitorii unei țări 
totalitare nu pot fi decât executanti sau victime [2, p. 606]. Or, mijlocul de 
acțiune rămâne ideologia, iar vehiculul ei — faimoasa limbă de lemn, parali- 
zând spiritul civic. Să reținem însă că toate ideologiile, ne asigura H. Arendt, 
cuprind elemente totalitare [2, p. 609]. Fireşte, mișcările totalitare vor dez- 
volta maximal aceste potentialitàti, gândirea ideologică având pretenţia unei 

explicaţii totale, cu aură de infailibilitate, aptă însă de a oferi previziuni veri- 
dice. Instaurând, aşadar, „tirania logicii” (ideologia fiind, literal vorbind, lo- 
gica unei idei), statul totalitar perfectioneazà constrângerea terorii totale. Iar 
succesul dominaţiei totalitare ar fi asigurat de incapacitatea oamenilor de a 
face distincția dintre realitate si ficțiune, de neputinta de a separa adevărul de 
fals. Limbajul de lemn a fost exploatat nemilos în acest sens și s-a dovedit un 
instrument de o diabolică eficacitate. 


Oricum, mitul comunicării transparente trebuie abandonat, reamintea Jean- 
Frangois Dortier [6, p. 11]; omniprezentă, generalizată, comunicarea este 
asimetrică (ambiguă / ambivalentă), cu numeroase capcane, obstacole, mize 
ascunse. Iar receptarea, ca proces interpretativ, inferential, trezind rezonanţe 
emoționale, rămâne, nota Xavier Molénat [6, p. 212], o enigmă sociologică. 


* 


O constatare la îndemână ne avertizează că cei iesiti dintr-un regim totalitar 
suportă „amprenta totalitară” si acuză conflictul dintre presiunea formativă 
a statului-partid (cu efecte perverse, încurajând minciuna, jocul duplicitar) 
şi rezistența pe care unii chiar au dovedit-o. Personalitatea totalitară (ca per- 
sonalitate „dirijată”, depersonalizatà, rod al eforturilor propagandistice) ar fi 
tocmai produsul epocii totalitare. Trecând peste o ușoară inadecvare (poate 
fi omul „strivit” o personalitate?), ne întrebăm dacă modelul de om nou, par- 
tial internalizat, cum recunoaşte Dan-loan Dascălu [7, p. 235], poartă sigiliul 
totalitarismului și manifestă, la scară de masă, un astfel de comportament? 
Parcă nu am subscrie unei atari concluzii pe care titlul ales o anunţă ca posi- 
bilitate. Dar pe care, să recunoaștem, semnatarul cărții nu o aruncă, impru- 
dent, pe masa demonstraţiei. 


Dan-loan Dascălu purcede la o lectură în cheie psihosociologică a fenomenu- 
lui totalitar si constată că noul tip de personalitate, suportànd severul control 
al regimului totalitar, fenomenele de masificare, persuasiune, manipulare tra- 
versează experiența resocializării [7, p. 77]. Modelul omului nou — ca proiect 
ideologic — tinteste, de fapt, depersonalizarea. Iar internalizarea râvnită, anga- 
jând voinţa politică a sistemului, rămâne — în majoritatea cazurilor — parțială, 
eşuând într-o adaptare / adoptare instrumentalistă (V. Havel folosind chiar 
sintagma de „autototalitarism social”). Socialismul şi-a propus programatic 
omogenizarea socială. Altfel spus, o societate fără clase (ca obiectiv ideolo- 
gic), rezultând un ansamblu amorf, manipulabil, obedient [7, p. 103]. Este 
contextul totalitar un mediu prielnic multiplicării personalităților? Dimpo- 
trivă, câtă vreme vom accepta, presati de realități, că „funcționarea capilară 
a puterii” (M. Foucault), sistemul carceral, gregaritatea, arbitrariul puterii 

totalitare, impunând - după formula lui C. Milosz — o „gândire captivă”, po- 
litizeazà viaţa socială și ideologizează politicul, desfăşurând o „voinţă origi- 
narà”: cea care vizează transformarea radicală a ordinii sociale în funcţie de o 
anumită ideologie. Iar ideologia pusă la lucru de partidul-stat avea nevoie de 
o pedagogie socială pe măsură. Idealul educativ viza, de fapt, înregimentarea. 
Personalitatea totalitară (ca personalitate modală) este o construcție dirijată 
(A. Neculau, 1999), oscilând între internalizare si manipulare, sub presiunea 
„influențelor sociale”, orchestrate de aparatul propagandistic. Această peda- 
gogie inventată, fluturând idealul omului nou, doritor a se lepăda de „vechile 
obiceiuri”, produce un individ de serie, adaptat noilor condiţii prin supune- 
re. Contextul totalitar, observa A. Michnick, este un amestec de teroare și 
promisiune socială, cultivând obedienta. Individul, integrat în mecanismele 
sociopolitice, devine un instrument eliberat de responsabilitate morală sau, 
ca să preluăm sintagma lui S. Milgram, atinge „starea agenticà”. Dar conflic- 
tul, semnalat stăruitor de Dan-loan Dascălu, nu poate fi escamotat. Proiectul 
omului nou întâmpină o rezistență difuză sau coagulată, îmbrăcând haina 
unei false adeziuni. Încât personalitatea totalitară, ca produs al presiunii unui 
regim forte, face din ideologie doar „coloratura unui ritual al supunerii” [7, 
p. 237]. Să fie vorba de un ins captiv, care s-a predat definitiv, îmbolnăvin- 
du-se de conformism? Sau, poate, eforturile aparatului birocratic al partidu- 
lui-stat, modelànd personalităţile prin depersonalizare, nasc efecte perverse, 
îndemnând la o domnie a minciunii (în dublu sens): pe de o parte, mistifi- 
carea realităţii (practică obişnuită a regimurilor totalitare), pe de altă parte, 
ritualismul (înselànd puterea), alimentând, dincolo de aparente, o rezistență 
difuză, dar lăsând urme în mentalul colectiv. Experienţa totalitară păstrează 
astfel de reziduuri traumatice si subiecții, chiar ,neortodocsi” fiind (în sens 
ideologic) — după vorba lui J. P. Deconchy —, rămân marcati, psihic si moral. 


Să ne amintim că, în chingile totalitarismului, la adăpostul limbii de lemn, 
mimând obedienta, înflorea acea double think (Orwell), ambiguitatea mo- 
rală, schizofrenia la scară naţională, cultivând ambivalenta si dedublarea, 
limbajul esopic. Noul „limbaj” (newspeak) întreținea vorbirea cu dublu sens 
(doublespeak), procedând orwellian: manevrând propagandistic „cuvinte 
hipnogene” şi minciuni fundamentale, acceptate cu rol protector (adaptare, 
apărare), cosmetizând realitatea; conştientizând însă falia care despàrtea ar- 
senalul propagandistic de adevărurile inconfortabile. Încât sinele fals, trecut 
printr-un proces terapeutic, trebuie să recupereze în spaţiul public memoria 
autentică a epocii, regeneràndu-se moral, lepădându-se de memoria ,lami- 
nată” a propagandei și de poncifele ei, ar spune E. Lungu, reamintindu-ne 
că, recent, spectacolul coreean, hohotul colectiv, isteric al „milioanelor de 
zombi” propuneau o tragedie (montată), căzută în ridicol sub „hilara mască 
a farsei” [8, p. 17]. 

Așadar, pentru a rezuma, vom conchide că personalitatea totalitară ar fi un 
produs al totalitarismului, nu o premisă [7, p. 9]. Omul nou este un executant 
docil, un simplu instrument, un „obiect amorf”. Ca „om de masă”, personali- 
tatea totalitară suportă impregnarea ideologică și, testând oferta de integrare, 
învață „codul supravieţuirii” (obedienta, secretizarea, raportarea falsă, dezin- 
formarea). Ne intrigă însă asertiunea că în regimurile democratice „fenome- 
nul nu poate fi întâlnit”. Vom încerca să demonstrăm contrariul, convinși că 
masificarea nu este o invenție comunistă. Si, în paralel, acceptând (cu rezervele 
menţionate) formula personalității totalitare, să chemăm la rampă personalita- 
tea mediatică, acuzând, credem, o simptomatologie comună. Fiindcă, până la 
urmă, societățile de masă (cunoscând disoluția grupurilor primare, favorizând 
alienarea, sugestionabilitatea, intersanjabilitatea) sunt pepiniera totalitarisme- 
lor [7, p. 101]. H. Arendt era si mai transantà: regimurile totalitare apar în so- 
cietàtile masificate, ocupând scena istoriei odată cu „era mulțimilor” (G. Le 
Bon). Dar totalitarismul ca mod de guvernare este un regim ideologic, instau- 
rând teroarea. Chiar dacă aceeași H. Arendt distingea între caracterul totalitar 
al unui sistem si „faza (lui) totalitară”, controlul total presupus de un astfel de 
regim ne obligă să constatăm că „teroarea penetrează societatea în profunzi- 
me” [7, p. 31]. Totalitarismul, evident, este un regim politic aflàndu-si impulsul 
în „voința originară” (R. Aron), oferind un proiect ideologic și asigurându-şi 
dominaţia prin represiune. „Caz patologic”, după J.-Fr. Revel (1992), totalita- 
rismul instaurează teroarea și, prin ideologizarea brutală a societății, se autole- 
gitimează. Presiunea regimurilor totalitare, fie ele de stânga sau de dreapta, asi- 
gură o dominație totală; firește, după ce promisa schimbare socială, fluturând 
proiecte utopice, anunță radicalismul. După ce un B. Mussolini anunţase si ex- 
perimentase „statul totalitar”, interesul pentru fenomenul totalitar s-a relansat 
odată cu cercetările de anvergură inițiate de H. Arendt. Ca regim politic, totali- 
tarismul este o „descoperire” a secolului trecut, dovedindu-se o temă atractivă 
şi alimentând apoi, prin sovietologie, o bogată literatură. Unii, acuzând tocmai 
balastul ideologic, au pus sub semnul întrebării condiţia științifică a conceptu- 
lui. Definit expres ca „regim ideologic” (cf. A. Besangon, 1995), totalitarismul, 
antrenând dramatice costuri sociale, nu este doar fenomen politic. Așa cum 
problema ideologiei nu poate fi privită, credem, doar ca opţiune raţională. O 
mişcare totalitară într-o societate atomizată exploatează tocmai bazele psiho- 
logice ale mecanismului „fugii de libertate” (E. Fromm). Există, neîndoielnic, 
o tendinţă spre supunere si dominație, instalând apatia pe care o „profesează” 
acea majoritate atipità (H. Arendt). După cum un caracter autoritar, setea de 
putere, fascinația ei tin (si) de zestrea genetică și definesc structuri de persona- 
litate care ar îndreptàti eticheta totalitaristă mai degrabă decât cei care, vietuind 
într-un regim totalitar, își constientizeazà neputinta, insignifianta, sfârşind prin 
a fi resocializati după o cură de depersonalizare. 

Fascismul si comunismul, deopotrivă, ca ideocratii, pun mare preţ pe ima- 
ginea propagandistică, în divorț cu adevărul. Rolul ideologiei în regimurile 
totalitare presupune, se ştie, un control total, asigurând monologul puterii 
în limbaj ritual. Logica gândirii ideologice cere imperativ controlul și mani- 
pularea informaţiei, statul fiind „confiscat” de partidul revoluționar (unic). 
„Înghiţind” societatea, partidul strangulează comunicarea socială si cultivă 
mistificarea. Introduce, altfel spus, propriul tip de „normalitate”: apatie soci- 
ală capitulardă, psihologia captivitàtii, neobisnuinta cu adevărul si libertatea. 
Chiar şi mitul situaţiei ireversibile (A. Marino), câtă vreme regimul clamează 
zgomotos propria-i credibilitate şi imuabilitate. 


Totuşi, chiar ideologie dominantă fiind (mai exact: unică), marxismul — ca 
„religie de substituție” (M. Djilas), şi-a erodat în timp credibilitatea. El, ca 
„reflex al puterii” şi-a dovedit — cum cerea Lenin - combativitatea, utilitatea 
politică. Ritualizarea regimului comunist i-a subrezit esafodajul doctrinar, 
adâncind prăpastia dintre adeziunea entuziastă și cea formală. Dar cum ori- 
ce societate „secretă” ideologie, având doar legitimitate ideologică, regimul 
comunist a intensificat aberant educaţia ideologică și a impus un sever fil- 
tru ideologic. Apropiată sistemului de credinţe, repudiată în urma colapsului 
comunismului si dizolvării hinterlandului sovietic, ideologia de inspiraţie 
marxistă supraviețuiește ca o forma mentis (G. Sartori). Sub formula de tota- 
litarism post-totalitar (sau sistem post-totalitar, cum numea, în 1978, V. Havel 
comunismul post-stalinist, ceva mai relaxat) ar trebui să includem nu doar 
experienţa totalitară descrisă în teoriile ,clasice”. Mai ales că J. B. Talmon 
vorbea de o „democraţie totalitară” (1960) si, cu totală îndreptàtire, având 
în vedere eficacitatea mecanismelor de manipulare, am putea identifica azi 
un totalitarism media. Şi, pe acest temei, o personalitate mediatică, tributară 
industriei divertismentului (în fond, o supra-ideologie). Infantilismul social 
(terifiant) al personalității e înlocuit, prin bombardament mediatic, cu un 
deprimant infantilism psihologic; tragismul de altădată face loc omniprezen- 
tei culturi „de divertisment” (chiar dacă nu e foarte sigur că ar exista în acest 
sens un ferm „proiect ideologic”). În fine, ştergerea distinctiei dintre adevăr 
si fals prin mistificare face loc în societatea mediatică hibridării dintre rea- 
litate si ficţiune. Sirul paralelismelor ar putea continua. Izbitoare ni se pare 
însă convergenta efectelor uniformizante, multiplicànd - în toate aceste vari- 
ante — omul „de serie”, depersonalizat. Sigur, vor exista voci gata să conteste 
așa-zisul mit al receptorului pasiv, victimă a invaziei culturii epidermice (a 
sub-culturii). Dar în era tehno-culturii (Scarpetta), într-o societate care face 
din informaţie o resursă-cheie, transmisia culturală a devenit cu adevărat ac- 
cesibilă, democratică; o comunicare de masă, aşadar. Cu precizarea că aceas- 
tă cultură pentru mase nu se regăsește în ceea ce s-a numit cultura maselor. 

Este de ordinul evidenţei că atotputernicia divertismentului mediatic favori- 
zează, la rându-i, pasivitatea socială, conformismul, evaziunea, „participarea 
imaginară” (E. Morin). Piaţa mediatică a devenit un narcotic social. Iar diver- 
tismentul funcționează, repetăm, ca o supra-ideologie (Neil Postman). Să ne 
gândim apoi că veritabilul loc al culturii se află în acțiunile individuale (Sapir, 
1949); antropologia culturală a exploatat intuiţia lui Sapir şi interactionismul 
şi-a tăiat vad printre curentele în vogă. Şi Margaret Mead era de părere că 
indivizii „constituie cultura”; ea rămâne un proces achizitiv si se răsfrânge în 
comportamentele individuale. Oricum am privi cultura, ea nu este un dat, 
nu se transmite „ca genele”, nota etnologul francez Denys Cuche [9, p. 66]. 
Individul îşi „apropriază” cultura si efortul, se înțelege, nu este întotdeauna 
îmbietor. Exceptând expunerea media (TV, îndeosebi), si ea ritualică, care 
produce teleintelectuali (P. Bourdieu) pe bandă. Si care îndreptàtea semna- 
lul de alarmă tras de unii analişti lucizi (Noam Chomsky, printre alții; vezi 
Media Control, Europa Verlag / Hamburg, Wien, 2002), pledând pentru un 
„sistem de autoprotectie” al cetățenilor, dezorientati în democratiile conso- 
lidate, nu mai putin vulnerabile la fenomenele de masificare si manipulare. 


Chiar dacă ne înecăm în informaţie (cum pare a crede ]. Naisbit), nu putem fi 
„surzi la media”. Poate că totuși R. Escarpit avea dreptate când denunța iluzia 
comunicării globale. Comunicarea de masă este, potrivit aceluiași, o fantasmă; 
veritabilul subsistem de comunicaţie ar fi grupul. Or, încercând o privire con- 
textuală, dincolo de sistemele normative, regulile si convențiile funcționale 
într-un cadru societal dat, s-ar cuveni să observăm că astfel de suporturi (gru- 
pale, clasiale) prezintă teribile inegalităţi (economice, sociale, politice). Şi, de- 
sigur, culturale, abordarea interactionistà impunând termenul (impropriu) de 
sub-culturi și impulsionând, în avalanșă, studiile asupra comunităților (cu deja 
faimosul Robert Lynd, deschizând lista). Nu e un secret că sociologia ame- 
ricană a fost puternic influențată de antropologia culturală, „descifrând” prin 
lentila multiculturalitàtii soarta valurilor de imigranţi în societatea americană 
(receptoare). Iar cultura globală (de referință) se situează, spun unii analisti, „la 
intersecția sub-culturilor” [7, p. 78]. Așa fiind, ar fi cazul să medităm dacă nu 
cumva cultura media este cultura globală a epocii noastre. 


În fine, instituţia media, stârnind interesul roiurilor de analiști, este, nu încape 
nicio îndoială, o sursă de putere și o industrie. Ea impune un câmp cultural 
(în expansiune) şi, mai grav, impune „propriile sale constrângeri” (P. Bour- 
dieu). Apariţia tehnicilor de comunicare moderne asigură democratizarea 
culturii. Şi orizontalizarea ei. Fiindcă media, conditionànd opinia publică si 
uniformizând gusturile, slujeşte, cu egală devoțiune, fenomenelor de masifi- 
care şi mediocrizare pe fundalul alienării. Şi dacă socializarea secundară este un 
proces continuu, trecând prin desocializare şi resocializare (cum am văzut că 

se întâmplă cu personalitatea totalitară), nu mai puţin personalitatea mediati- 
că suportă, după noi, presiunea unui alt totalitarism, invocând acum „pute- 
rea globală”. Totalitarismul media, virulent în societăţile cu „identitate suplă” 
(Amselle, 1990) s-ar părea că refuză monoidentificarea (etnocentrismul). El 
cere însă o analiză „polemologică” a culturilor [2, p. 102], fiind vorba aici de 
raporturi de dominare culturală fără a beneficia, neapărat, de o superioritate 
intrinsecă, prin acest imperialism media, o cruciadă devastatoare purtată în 
numele globalizării. 


* 


Chiar stigmatizată, cultura media, văzută globalizator, se dispensează de 
constrângeri. Dependenţa de confort şi de consum, întreţinerea reflexelor 
consumeriste printr-o penetrantà de largă audienţă au atras si un feroce val 
de critici, îmbràtisànd chiar o viziune apocaliptică. Democratizarea acce- 
sului a fost însoţită de sărăcirea conţinutului simbolic; încât industrializa- 
rea culturii, prin egalizarea si orizontalizarea ofertei, decăzută la statutul de 
marfă, a marcat, de fapt, o pronunţată despiritualizare, impunând preva- 
lenta (supremaţia) criteriului economic. Altfel spus, invazia subculturalà, 
confiscând interesul omului mediu, a instaurat, insidios, o cultură brutală 
(E. Shils), vidatà de reflexivitate tocmai prin „simplificarea continuturi- 
lor”. Trăind sub presiunea etichetărilor negative, cultura media prosperă 
însă, sub auspiciile transconsumerismului. Critica industriilor culturale nu 
oboseşte în a blama deriva, insistând pe omogenizarea peisajului (în sensul 
prăbușirii culturii înalte). Totuşi, existența unor câmpuri culturale (sub- 
culturi, în regim alternativ) nu poate fi tăgăduită. Dar calea către o nouă 
civilizaţie (hedonistà) urmează, se pare, rețeta euforicà a divertismentului 
narcotizant. Asa-numita cultură „de flux” aduce cu sine instabilitatea, in- 
coerenţa, fragmentarizarea, odată cu planetarizarea galopantà a efectelor. 
În același timp, nu se poate să nu observăm că redistribuirea puterii și a 
prosperității creează disfuncţii la scara planetei, agravànd asimetriile lumii 
şi întărind relaţiile de dominație / periferializare. Implicit, de erodare a co- 
eziunii sociale si de atrofiere a funcţiei critice. Încât sistemul media (adică 
suma instituțiilor, dar şi suportul ori tehnologia lor) cultivă, la adăpostul 
confortului cliseistic, o subtilă tehnică manipulatorie, într-un stil standard, 
de sărăcie lexicală si gol ideatic. Noua limbă de lemn, plonjând în „realita- 
tea discursivă” a lui Baudrillard, ascunde, de fapt, realul, tot sub ambalajul 
unor ficțiuni ideologice (e drept, mascate). Devenind un imperiu mediatic, 
SUA își exportă triumfalist modul de viață. Din păcate, preluările se fac pe 
latura superficialitàtii, în numele unui integrism nivelator, servil, gata de 
a sufoca diversitatea, alungând spiritul critic. De unde si alerta identitară, 

încercând, fals-salvator, un refugiu în etno-cultură, reanimând arhaicita- 
tea în fata tăvălugului globalizării. Culturile ,tari”, în prelungirea relaţiilor 
inegale de putere, omologate politic, nu mai folosesc azi tezismul ideolo- 
gic, de brutalitate doctrinară (precum coercitiva sovietizare), ci provoacă 
insidios, subliminal, reflexele consumeriste, de succes populist, câştigând 
bătălia. Nu mai e vorba, fireşte, de retorica dictaturilor ori de găunoasele 
clișee propagandistice ale învățământului politic. Convingerea noastră e că 
limba de lemn nu a dispărut odată cu prăbușirea regimurilor comuniste 
(cum pare a crede Fr. Thom, cea care oprea analiza la „epoca gorbaciovia- 
nà”). Abia acum cultura media dobândeşte acel „caracter universal-posibil” 
[4, p. 57] şi îndreptàteste o privire critică, prin revigorarea unei ramuri în 
eclipsă: pedagogia media. Aşa cum, de altfel, îndeamnă chiar unii analiști 
americani (cazul proeminent fiind Douglas Kellner), invitând, repetat, la 
efortul de alfabetizare a criticii media şi la impunerea unui control social 
responsabil. Care ar fi însă contraputerea în stare să ţină în frâu explozia 
mediatică? Sunt, să recunoaștem, „vremuri de primejdie” pentru limba ro- 
mână si pentru cultura națională. 


Note | 1. Douglas Kellner, Cultura media, Editura Institutul Eu- 
ropean, Iași, 2001; traducere de Teodora Ghiviriză si Lili- 
ana Scărlătescu. Prefatà de Adrian Dinu Rachieru. 

2. Hannah Arendt, Originile totalitarismului, Editura Hu- 
manitas, Bucuresti, 1994, traducere de Ion Dur si Mircea 
Ivănescu. 

3. Frangoise Thom, Limba de lemn, Editura Humanitas, 
Bucureşti, 1993; traducere de Mona Antohi; studiu in- 
troductiv de Sorin Antohi. 

4. Tatiana Slama-Cazacu, Stratageme comunicationale si 
manipularea, Editura Polirom, Iasi, 2000. 

5. Ovidiu Hurduzeu, Sindromul vulnerabilitàtii, în „Con- 
vorbiri literare”, nr. 1 (85) / ianuarie 2003, p. 94-97. 

6. Philippe Cabin, Jean-Frangois Dortier (coord.), Comu- 
nicarea: perspective actuale, traducere de Luminita Rosca 
si Romina Surugiu, Editura Polirom, Iasi, 2010. 

7.Dan Ioan Dascàlu, Personalitatea totalitarà, Editura Di- 
dacticà si Pedagogicà, Bucuresti, 2002. 

8. Eugen Lungu, Ultimele grimase, în „Contrafort”, nr. 1-2 
(207-208), ianuarie-februarie 2012, anul XVIII. 

9. Denys Cuche, Noţiunea de cultură în ştiinţele sociale, 
Editura Institutul European, 2003; traducere de Mihai- 
Eugen Avădanei; prefață de Camelia Grădinaru. 

În articolele anterioare, am acordat atenţie princi- 
piilor fonologic (fundamental), traditional-istoric 
şi morfologic. În acest număr, ne vom opri la alte 
principii din ortografia limbii române: sintactic, 
simbolic, distributional. Ca si până acum, punctul 
de pornire este sinteza din Hristea (1981), îmbo- 
gățită şi actualizată conform instrumentelor nor- 
mative actuale. 


1. Principiul sintactic 
1.1. Ce este principiul sintactic? 


Principiul sintactic se aplică în cazul unor perechi 
de secvenţe sonore identice, în care unul dintre 
componente este un cuvânt compus sudat, iar ce- 
lălalt este o imbinare (liberă) de cuvinte. Acest prin- 
cipiu are o aplicare destul de limitată, pentru că si- 
tuatia descrisă se întâlnește destul de rar (1.2.1.). La 
acestea, se adaugă și situația — nediscutată, de obi- 
cei, în lucrările despre ortografie — în care unul din- 
tre componente este un compus scris cu cratimă, 
iar cel de-al doilea este o îmbinare liberă. Această 
situaţie se întâlneşte mai frecvent, de aceea lista de 
exemple de mai jos nu este exhaustivă (1.2.2.). 


1.2. Aplicarea principiului sintactic 


1.2.1. Principiul sintactic se aplică în scrierea ur- 
mătoarelor secvenţe (inventariate, în mare măsu- 
ră, de Hristea, 1981): 


LIMBA ROMÂNĂ AZI EE 


v» 


+ adverbul de timp altădată „odinioară” vs altă dată „în altă împrejurare”, ad- 
jectiv pronominal nehotărât + substantiv 


(a) Nu mai ninge acum ca altădată. 
(b) O să alegem altă dată pentru întâlnire, pe 4 iunie nu pot veni. 


+ adverbul de mod altfel „în alt mod; în caz contrar” vs alt fel „fel diferit”, ad- 
jectiv pronominal nehotărât + substantiv 


(a) A procedat altfel de data asta; Te rog sà mă ajuţi, altfel, nu mai vorbesc cu tine. 
(b) O să gătească alt fel de mâncare azi. 

e adverbul bineînțeles ,desigur” vs bine înţeles, adverb + participiu 

(a) Bineînţeles că mi-a plăcut. 

(b) Acest scriitor nu a fost bine înţeles de elevi. 

e substantivul bunăstare „prosperitate” vs bună stare, adjectiv + substantiv 
(a) Englezii trăiesc în bunăstare. 

(b) Bicicleta era în bună stare. 

+ adverbul decât, care poate funcţiona si ca prepozitie care cere cazul acuzativ 
(a,) sau conjunctie (a,) vs de cât, prepozitie + pronume / adjectiv pronomi- 
nal (relativ-)interogativ 

(a) N-au venit decât doi studenti; (a) Vii mai des decât mine; (a,) Mai mult 
stă decât scrie. 

(b) De cât timp a avut nevoie? 


e adverbul defel „deloc” vs de fel „originar”, prepozitie + substantiv, pe cale de 
a deveni locutiune adjectivală 

(a) Nu întârzie defel. 

(b) Este de fel din nordul ţării. 

e adverbul deloc „nicidecum vs de loc „originar, local”, prepozitie + substantiv 
(a) Nu-mi place deloc să stau. 

(b) Este de loc din lași; Am identificat un circumstantial de loc. 


=» 


+ adverbul de timp demult „odinioară” (răspunde la întrebarea când?) vs lo- 


=» 


cutiunea adverbială de timp de mult „de vreme îndelungată” (răspunde la în- 
trebarea de când?) 


(a) Acest lucru s-a întâmplat demult. (Când s-a întâmplat?) 

(b) N-am mai mâncat de mult o prăjitură. (De când n-ai mai mâncat o prăjitură?) 
+ adverbul deoparte „la oarecare depărtare; izolat” vs de o parte (opus lui de 
altă parte), prepozitie + articol nehotărât + substantiv 


(a) Ela pus deoparte multi bani. 

(b) De o parte a mesei stăteau femeile, de altă parte, bărbaţii. 


+ dinafară (din locutiunea adverbială pe dinafară „pe de rost”) vs din afară 
„din exterior”, prepozitie + adverb 


(a) A învățat poezia pe dinafară. 

(b) Din afară nu poți avea o perspectivă corectă. 

e conjunctia consecutivă încât vs în cât, prepozitie + pronume / adjectiv pro- 
nominal (relativ- interogativ 

(a) A fost așa de frig, încât am înghețat. 

(b) În cât timp ai scris lucrarea? 

+ adverbul încontinuu vs în continuu, prepozitie + adjectiv 

(a) Am lucrat încontinuu trei zile. 

(b) Suntem în continuu progres științific. 

e conjunctia întrucât „deoarece” vs întru cât (rar) „în ce măsură”, prepozitie + adverb 
(a) Demonstrația nu e bună, întrucât conține o eroare. 

(b) Nu știu întru cât ne-ar putea ajuta o astfel de iniţiativă. 

+ adverbul întruna „mereu” vs într-una, prepozitie + numeral/pronume ne- 
hotărât 

(a) Se plânge întruna. 

(b) Într-una din zile, s-a hotărât să plece. 

e adverbul nicicât „deloc” (rar) vs nici cât, adverb + adverb 

(a) N-a vrut să muncească nicicât. 

(b) N-a durat nici cât ai clipi. 

e adverbul nicicând „niciodată” vs nici când, adverb + adverb 

(a) Nu va pieri nicicând. 

(b) Nu știu nici când vine, nici când pleacă. 

e adverbul numai „doar” vs nu mai, adverb + adverb 

(a) A mâncat numai o banană. 

(b) De ieri, nu mai mănâncă banane. 

+ adverbul de timp odată „cândva” vs numeralul adverbial o dată 

(a) A fost odată ca niciodată. 

(b) Un astfel de lucru ti se întâmplă numai o dată în viaţă. 

e adverbul totuna „la fel” vs tot una, adverb + numeral 

(a) Mi-e totuna dacă vine sau nu. 


(b) Am mâncat tot una, nu două prăjituri. 

e adverbul totodată „în acelaşi timp” vs tot o dată, adverb + numeral adverbial 
(a) As vrea să plec, dar totodată mi-e teamă. 

(b) Tot o dată pe zi mâncăm si noi. 

e Niciun, nicio 

Una dintre modificările recente din DOOM?, explicată la p. LXIX, scrierea 
într-un cuvânt a pronumelor și a adjectivelor negative niciunul, niciuna, ni- 
ciun, nicio, reprezintă o aplicare a principiului sintactic (la fel ca în cazul pro- 
numelui vreunul, vreuna şi al adjectivului pronominal vreun, vreo). Gruparea 


liberă corespunzătoare, nici un, este formată din adverb/conjunctie + articol 
(b,), + numeral (b,) sau + pronume nehotărât (b,). 


(a) N-a venit niciunul dintre concurenți; N-am văzut nicio concurentă. 


(b,) Nu este nici un om prost, nici un incult; (b,) Mă confundați, eu nu am nici 
un frate, nici mai multi; (c) Nu-mi place nici unul, nici celălalt. 

1.2.2. Aşa cum am văzut în definiție, tot principiul sintactic reglementează scrie- 
rea unor perechi formate dintr-un compus scris cu cratimă și o îmbinare liberă: 

e substantivul compus bun-simt ,decentà” vs bun simţ, adjectiv + substantiv 
(a) El este un om cu bun-simt. 

(b) N-am avut niciodatà un bun simt estetic. 

e adverbul compus după-masă „după-amiază” vs după masă, prepozitie + substantiv 
(a) De dimineaţă mergem la bibliotecă şi după-masă, la plimbare. 

(b) Înainte de masă a mâncat un măr, iar după masă a băut apă. 


e substantivul compus ochi-de-pisică „disc reflectorizant” vs ochi de pisică, 
substantiv + prepozitie + substantiv 


(a) Mi-am pus ochi-de-pisică la bicicletă ca să pot circula si noaptea. 
(b) Există oameni cu ochi de pisică, care văd în întuneric. 


e substantivul compus prim-plan „cadru filmat de aproape” vs prim plan, ad- 
jectiv + substantiv 


(a) Acest actor a fost în prim-plan tot filmul. 
(b) Dacă acest prim plan nu funcționează, va trebui să găsim altul. 


e substantivul compus primă-doamnă „soţie de preşedinte de ţară” vs primă 
doamnă, adjectiv + substantiv 


(a) Prima-doamnă a Statelor Unite este foarte frumoasă. 
(b) Prima doamnă care a intrat era profesoara lui. 


e substantivul compus sânge-rece „calm” vs sânge rece, substantiv + adjectiv 


EEA ROMÂNĂ 


(a) Crima a fost săvârșită cu sânge-rece. 


(b) Transfuziile nu se fac cu sânge rece, ci putin încălzit. 


2. Principiul simbolic 


2.1. Ce este principiul simbolic? 


Principiul simbolic reglementează scrierea aceluiași cuvânt (sub aspect so- 
nor), fie cu literă mică, fie cu majusculă la iniţială, în funcţie de sens. În gene- 
ral, este vorba despre substantive (si, mai rar, alte clase de cuvinte) care apar 
în structura unor substantive proprii, şi deci se scriu cu majusculă, pentru a 
se diferenţia de corespondentele lor obișnuite, scrise cu literă mică (pentru 
scrierea cu majusculă, vezi si DOOM?: LVI-LXI). 


2.2. Aplicarea principiului simbolic 


Principiul simbolic se aplică în scrierea cu majusculă a unor nume proprii 
de diverse tipuri; în alte contexte, cuvintele în cauză se scriu cu literă mică: 


(a) Rolul Avocatului Poporului este acela de a apăra interesele cetățenilor vs Am 
consultat un avocat. 


(b) Am fost la Școala „Vasile Alecsandri” vs Am fost la şcoală. 

(c) America de Sud este spectaculoasă vs A luat-o spre sud. 

(d) 24 Ianuarie este o sărbătoare importantă vs M-am născut pe 24 ianuarie. 
(e) Am fost cazaţi la cabana Trei Brazi vs În parc sunt trei brazi. 

(£) Armstrong este primul om care a ajuns pe Lună vs În noapte asta e lună plină. 
(g) În Primul Război Mondial au murit multi oameni vs Acesta este primul răz- 
boi politic. 

(h) În istoria noastră, au fost multe războaie cu Poarta Otomană vs Deschide 
poarta!, In Turcia există încă mâncăruri otomane. 

(i) Îmi place foarte mult în Delta Dunării vs Fluviile se varsă în mare printr-o deltă. 


“J 


(j) Citeşte toate numerele din revista „Limba Română” vs Vorbeşte limba română. 


3. Principiul distributional 
3.1. Ce este principiul distributional? 


Principiul distributional (al poziției în cuvânt) are un grad de aplicare foarte 
redus în ortografia românească. De fapt, singura situaţie pe care o reglemen- 
tează este scrierea cu d sau cu î. Conform Hotărârii Academiei Române din 

anul 1993, sunetul [î] este redat în două moduri, după criteriul poziţiei în 
cuvânt si după criteriul structurii interne a cuvântului; aplicarea Hotărârii 
este obligatorie în învățământ și în publicaţiile oficiale din România, însă, în 
realitate, noile norme nu sunt întotdeauna respectate (DOOM?: XLIV, DIN: 
587); recent, în 2010, noile norme ortografice au fost acceptate și în Repu- 
blica Moldova. Această reformă ortografică, îndelung contestată, a dus la li- 
mitarea principiului fonologic, în favoarea celui distributional (Stan, 2011). 


3.2. Aplicarea principiului distributional 


Asa cum am spus deja, principiul distributional se aplică într-o singură situație: 
scrierea cu Â vs î. Regulile sunt sintetizate în DOOM?: XXXIII-XXXIV, XLV. 


+ Se scrie î: la început de cuvânt (înger, începe); la sfârşit de cuvânt (urî, cobo- 
rî); în interiorul compuselor în care al doilea element începe cu î (bineînte- 
les); în interiorul derivatelor cu prefixe de la cuvinte care încep cu î (neînțeles, 
reîncepe); în interiorul unor nume de persoane, prin tradiție sau din voința 
celor care poartă aceste nume (Rîpeanu). 


» Se scrie d în interiorul cuvintelor (rând, sârmă), inclusiv în forme ale verbelor 
de conjugarea a IV-a terminate la infinitiv în -î (coborâi, coborâsem, coborând, 
coborât) şi în derivate cu sufixe de la cuvinte terminate în -î (hotărâtor, târâtor). 

2. DIN - Ioana Vintilă Rădulescu, Dicţionar normativ al 
limbii române ortografic, ortoepic, morfologic şi practic, Edi- 
tura Corint, Bucureşti, 2009. 
3. DOOM? — Dicţionarul ortografic, ortoepic si morfologic 
al limbii române, ediţia a Il-a, revăzută si adăugită, coord. 
Ioana Vintilă-Rădulescu, Editura Univers Enciclopedic, 
Bucuresti, 2005. 
4. Theodor Hristea, Principiile ortografiei româneşti actua- 
le, în: Th. Hristea (coord.), Sinteze de limba română, ediţia 
a doua, revăzută si mult îmbogățită, Editura Didactică si 
Pedagogică, Bucuresti, 1981, p. 99-109. 
5.ÎOOPS — Academia Română, Institutul de Lingvistică 
ylorgu Iordan”, Îndreptar ortografic, ortoepic si de punctua- 
ție, ediţia a V-a, Editura Univers Enciclopedic, București, 
1995. 
6. Camelia Stan, Ortografia si ortoepia (secolele al XIX-lea — 
al XX-lea), în: Gh. Chivu (coord.), Tratatul de istorie a 
limbii române, vol. III, 2011, ms. 


EAA ROMÂNĂ 


Doina ARPENTI 
Bilingvism și contact lingvistic în 
sânul emigrației românofone din Italia 


DA. -m 
Universi 


Benedic 


profesoară de limba italiană 


agistru în italian 
atea din Bologn 
profesoară de limba rusă 


School, Moden 


pentru alolingvi la Centr 


Intercul 


ural „M. Zonarel 


Bologn 


v ac 


à, 


ul 
i 


a. 


O lume în care va supraviețui doar o singură 
limbă va fi o catastrofă fără precedent a ecologiei 
intelectuale. Acest scenariu, în teorie, ar putea 

să se afirme în următorii cinci sute de ani. 
Crystal, 2005: 48 


Intenţia acestui studiu este să abordeze sub di- 
verse aspecte problema bilingvismului si a con- 
tactului lingvistic în experienţa vorbitorilor româ- 
nofoni emigraţi în Italia. Ciclul de articole care va 
urma este destinat unui public vast: lingviști, dar 
şi nespecialiști, tuturor celor care sunt preocupaţi 
de destinul limbii române în „exil”. Demersul nos- 
tru obligă la adoptarea unui limbaj strict speciali- 
zat, dar, din atenţie pentru toţi cititorii revistei, ne 
vom strădui să nu abuzăm de tehnicisme, să fim 
cât mai expliciti si generosi în elucidări si referințe 


bibliografice. 


Caracterul științific al acestei investigaţii impu- 
ne respectarea principiului obiectivitàtii, latura 
subiectivă dovedindu-se o prerogativă insidioa- 
să, având în vedere dubla calitate de cercetător 
şi obiect al cercetării în același timp. Am trăit 
experienţa bilingvismului în repetate rânduri în 
circumstanțe diverse: prima — a bilingvismului 
precoce! român / rus rezultat din mediul social şi 
politic al timpului și din spaţiul geografic în care 
m-am născut și am crescut; a doua experienţă, cea 
a bilingvismului tardiv” român / italian, a început 
cu aproape 20 de ani în urmă, când am ales limba 
italiană pentru itinerarul meu universitar, încân- 

tată de noutatea materiei (pe atunci de-abia introdusă în curriculele învă- 
tàmantului superior din Republica Moldova), dar și tentată în sufletul meu 
romantic de a cunoaște „il bel paese” leagănul culturii si al artei europene. 
Ca urmare, opțiunea formativ-educationalà a convers cu una de viață. Pen- 
tru mine, ca si pentru multi alti concetàteni, „călătoria” mi-a marcat destinul. 
Am învățat să fac din limba „altuia” limba mea și am reconstruit, pornind de 
la identitatea si cultura „altuia”, cultura mea. 


Argumentul pare mai actual ca oricând, cu toate că bilingvismul nu poate fi 
considerat nicicum un fenomen nou, mai mult decât atât, e vechi ca însăși 
umanitatea, de fapt, un blestem divin în mitul despre Turnul lui Babel, sau 
o grație cerească în cel al Rusaliilor (Pentecostes)*. La începutul celui de-al 
treilea mileniu societatea europeană, în general, si cea italiană, în mod parti- 
cular, înfruntă o dublă sfidare: pe de o parte, lărgirea frontierelor UE si globa- 
lizarea, care implică toate domeniile activității umane, necesită o cunoaștere 
imperativă a mai multor limbi străine; pe de altă parte, mobilitatea populaţiei 
şi mişcările migratorii incrementează speța aloglotilor pe teritoriul statelor 
naţionale. Aceste două fenomene generează diverse forme de bilingvism. 


Tema bilingvismului nu este nouă nici pentru realitatea noastră. Începând 
cu ultimele decenii ale secolului XVIII, limba română pe teritoriul național 
pruto-nistrean (al Basarabiei initialmente, al R.S.S. Moldovenești în conti- 
nuare si în fine al Republicii Moldova) a trebuit să reziste hegemoniei lim- 
bii ruse în condiţii de bilingvism social“, iar în ultimele două decenii luptă 
pentru supravieţuire în cadrul bilingvismului individual: din sânul emigrației 
spre Occident. În pofida faptului că Republica Moldova a fost întotdeauna 
un teritoriu bilingv, acest fenomen a generat totuși puține studii autohto- 
ne. Lingvistica sovietică a cercetat problema la nivel unional, dar obiectivul 
acestor investigaţii era în mod evident anihilarea culturilor naționale, după 
principiul celebrei teorii a politicii lingvistice staliniste: coruxenue u cauanue. 


Actualmente argumentul suscită interes în mediul științific al lingvistilor din 
toată lumea. Ruşii, ca întotdeauna, mari naționaliști, orgoliosi în privinţa te- 
zaurului lor — genukuii mozyuuii pycckuii a3vik — investesc resurse si eforturi în 
propagarea limbii si a culturii lor peste hotare atât la nivel politic, cât si aca- 
demic: amintim în acest sens doar de revista „Pycckuiă A35IK 3a py6exoM” si 
o serie de lingviști neobositi: Cirseva, Glovinskaja, Krysin, Zemskaja ş.a. O 
analiză a titlurilor bibliografice disponibile în Republica Moldova revelează 
o anumită carentà editorială în materie. Rămânem cu speranța că în cea de 
peste Prut se fac mai mulți pași în acest sens. 


În articolele noastre vom acorda o deosebită atenţie bilingvismului infan- 
til, rezultat al studierii tot mai timpurii a limbilor străine (grădiniță, şcoală) 
sau al achiziţionării / învățării“ limbii materne și a limbii tàrii-gazde de către 

copiii emigranților, născuţi în străinătate sau sosiți aici din fragedă copilărie 
împreună cu părinţii lor. 


În Italia există deja numeroase lucrări care abordează tematica intercultura- 
lismului și a fenomenelor legate de emigrația infantilă în continuă creştere, 
dar toate aceste studii urmăresc problema integrării culturale si lingvistice 
a nou-sositilor, preocupându-se prea mult de promovarea unei politici de 
ameliorare a procesului de integrare a emigratilor prin intermediul însusi- 
rii eficiente a limbii si a culturii italiene, cheie a socializării si a accesului la 
învățământul public, în detrimentul limbii si culturii originare, anihilând di- 
versitatea ca fenomen și produs al culturii universale. În mod evident, inte- 
grarea acestor copii nu este un fenomen natural si spontan care se realizează 
de la sine, iar succesul lor depinde de o monitorizare atentă atât din partea 
părinţilor, cât si din partea instituţiilor abilitate, cu atât mai mult cu cât vâr- 
sta imersiunii copilului în noul mediu lingvistic și cultural este definitorie 
pentru eficiența procesului de adaptare și integrare (cu excepţia unor cazuri 
izolate de marginalizare). 


Lingviștii din toată lumea bat alarma: limba si cultura maternă a emigranti- 
lor este în pericol! Dacă prima generaţie păstrează limba și cultura originară, 
generaţia a doua se desprinde în mod ireversibil de rădăcini, riscând să fie 
asimilată completamente de cultura poporului adoptiv. La prima vedere pare 
a fi acesta rezultatul scontat, căci până nu demult asimilarea era considerată 
sinonim al integrării. Începând cu anii '60 în SUA, unde fenomenul migra- 
iei era deja un fapt istoric, specialiştii în pedagogie interculturală reelabo- 
rează această teorie. Bilingvismul infantil nu mai este văzut astăzi drept un 
fenomen periculos si dăunator pentru dezvoltarea psihofizică si intelectuală 
a copilului”, iar integrarea nu mai coincide cu un proces de abandonare a pro- 
priei identități culturale, ci de edificare a unei noi identități prin armonizarea 
culturii originare si a celei de destinație. 


Obiectivul ce ni-l propunem este analiza bilingvismului și a biculturalismu- 
lui ca fenomen expus riscului de a deveni monolingvism şi monoculturalism. 
Viziunea noastră asupra fenomenului este în perfectă consonantà cu princi- 
piile de bază ale politicii lingvistice europene: „Uniunea Europeană este fon- 
dată pe unitatea diversităţii: diversitate de culturi, obiceiuri, tradiţii, credințe 
şi limbi. Pe lângă cele 20 de limbi oficiale există peste 60 de limbi autohtone 
şi zeci de limbi ne-autohtone vorbite de comunităţile de emigraţi. Anume 
această diversitate face ca Europa să fie ceea ce este: nu un «melting pot» 
în care diversitàtile se topesc, ci o casă comună în care diversitatea este ce- 
lebrată, iar numeroasele limbi materne sunt o sursă de bogăţie si constituie 
o punte spre o solidaritate si o înțelegere reciprocă majoră” (DellAscenza, 
2005)’. Această prerogativă a politicii europene se traduce într-o serie de 

documente’, proiecte si finanţări care promovează achiziţia plurilingvistică 
începând cu cea mai fragedă vârstă. 


Intenţia acestui ciclu de articole este explorarea fenomenului bilingvismu- 
lui infantil la fiii concetàtenilor nostri emigrati în Italia, acordând o atenţie 
deosebită problemelor legate de moştenirea si transmiterea limbii române. 
Atitudinea cercetării nu este exclusiv de natură sociolingvistică, ci și antro- 
pologică, întrucât micuţii emigrati nu „sunt suspendati” numai între două 
limbi, dar și între două culturi pe care acestea le vehiculează. Așadar, obiec- 
tul cercetării noastre este copilul bilingv si familia sa, căci anume în sânul 
familiei copilul învaţă să vorbească si să socializeze. Dacă în cazul copiilor 
monolingvi autohtoni misiunea transmiterii limbii italiene revine familiei și 
şcolii, în cazul copiilor emigraţi transmiterea limbii române este o misiune 
exclusivă a familiei. O educaţie bilingvă eficientă e posibilă doar graţie perse- 
verentei părinţilor, chiar dacă această cale este lungă si insidioasă. 


Articolele care urmează își propun obiective de natură empirică, cognitivă si 
investigationalà, reflectând bilingvismul român / italian cu o deosebită aten- 
tie pentru: 

e modalitățile achiziţionării bilingve; 

e atitudinea copilului față de propriul său bilingvism; 

e strategiile educaţiei lingvistice si culturale în familie; 

e repertoriul si uzualitàtile lingvistice ale familiei în care creste copilul bi- 
lingv, obiect al cercetării; 


e impactul societăţii asupra conservării limbii originare; 
e dezvoltarea cognitivă a bilingvului și construirea personalității multiculturale; 


e contribuţia școlii, a centrelor didactice si a cursurilor specializate în promo- 
varea limbii si a culturii. 


Primele articole din acest ciclu vor avea un caracter propedeutic, dictat de 
faptul că bilingvismul poate fi studiat sub diverse aspecte științifice: lingvis- 
tic, sociolingvistic, psihologic, psiholingvistic, neurolingvistic, antropologic 
etc. Există diverse teorii si teze ale bilingvismului, care deseori urmăresc li- 
nii de gândire diferite sau chiar contradictorii. Va urma o trecere în revistă a 
celor mai importante teorii, specificând la care dintre ele face apel punctul 
nostru de vedere. Vor fi elucidate diverse aspecte ale bilingvismului infantil: 
psihologic, neurologic, biologic si vor fi aduse în discuţie principalele noti- 
uni indispensabile cunoașterii acestui fenomen. 

Vom continua cu o serie de articole dedicate nemijlocit cercetării noastre 


lingvistice de teren: colectarea datelor, analiza si concluziile studiului. Vom 
analiza diverse tipuri de familii în care cresc micii bilingvi: românofone și 

mixte (italofon+românofon) şi strategiile lor educaţionale în materie de 
transmitere a limbii și a culturii românești. 


Vom cerceta cu deosebit interes strategiile comunicative și fenomenele 
lingvistice proprii comunicării bilingve: interferența!” (calcul, împrumutul) 
şi alternanţa de cod!! (code switching si code mixing) atât la copii (în cazul 
lor însuşirea limbajului este încă în plină fază evolutivă, fie că e vorba de L1 / 
L2 sau de LA / LB”), cât si la adulti. În încheiere vom reflecta asupra rapor- 
tului limbă - cultură și dificultăţile construirii unei personalități bilingve si 
biculturale. 


Evident, intenția noastră nu este de a elabora o rețetă prefectà de educaţie 
bilingvă. Fiecare caz este unic si irepetabil si nu există o soluţie universală. Ne 
interesează mai curând să efectuăm o radiografie a limbii române în exil și să 
oferim o anamneză a stării de sănătate și vitalitate a acesteia dincolo de hota- 
rele Patriei-mamă. Finalitatea lucrării ține de o dezvoltare de natură practică: 
elaborarea de itinerarii formative atât pentru părinți, cât şi pentru operato- 
rii învățământului şi educaţiei, identificarea de noi strategii care ar putea fi 
implementate în serviciile educative şi monitorizarea din partea instituţiilor, 
care ar trebui să dirijeze și să faciliteze misiunea unui părinte-educator emi- 
grat. Speranţa noastră majoră este sensibilizarea instituţiilor atât italiene, cât 
şi române care fac prea puţin pentru a garanta supraviețuirea limbii române, 
dar si a altor limbi minoritare din spaţiul italian care contribuie cu certitudi- 
ne la ecologia culturală universală. 


Note | 1 Vezi: Abdelilah-Bauer, B. (2006), Baker, C. and Prys 
Jones, S. (1998), Cirseva, G. N. (2000), Deprez, C. 
(1994), Francescato, G. (1981), Moretti, B., Antonini, F. 
(2000), Romaine, S. (1995), Titone, R. (1979) etc. 

2? Idem. 

3 În cea de-a cincizecea zi de la Învierea lui Cristos Du- 
hul Sfânt a pogorât peste Sfinții Apostoli în Ierusalim, 
sub chipul unor limbi de foc. Duhul Sfânt a umplut de 
darurile sale pe Apostoli, pentru început aceștia căpă- 
tând marea putere de a grăi în limbi străine, necunoscute 
de ei până atunci. Spre mirarea multor oameni aflați în 
Ierusalim, cei doisprezece au început să facă cunoscută 
învățătura Mântuitorului către neamuri, în diferite limbi, 
desi aceşti ucenici erau stiuti de multi dintre cei prezenţi 
ca fiind evrei simpli, în niciun caz preocupaţi de învăţarea 
limbilor străine. Faptele Apostolilor (cap. 2). 

4 Vezi: Berutto, G. (2006). 

5 Idem. 

alteritate şi creativitate 
(Institutul European, 2008, 
ca editor) şi Tobias Peucer, De 
relationibus novellis / Despre 
relatările jurnalistice [Leipzig, 
1690 — prima teză de 
doctorat din lume dedicată 
jurnalismului] (2008, ca 
editor). 


Domnului Profesor univ. dr. Stelian Dumistrăcel, 
în semn de omagiu, cu ocazia împlinirii vârstei 
de 75 de ani 


1. Am afirmat în mai multe rânduri (vezi Mun- 
teanu 2012: 65), referindu-mà la taxonomia sti- 
lurilor funcționale, cà — cel putin pentru mine -, 
în aceastà privintà, clasificarea cea mai coerentà 
si mai bine justificatà din punct de vedere teo- 
retic este cea apartinàndu-i lui Stelian Dumis- 
tràcel. Mà convinsese, printre altele, si faptul cà, 
în delimitarea acestor stiluri functionale, cerce- 
tàtorul iesean pornea de la distinctiile operate 
de trei ilustri înaintasi: Aristotel, Ion Heliade 
Rădulescu si Karl Bühler. Astfel, în baza relaţiei 
dintre ,functii” (după Bühler — denotarea, ma- 
nifestarea si apelul?), „uzuri” (după Aristotel — 
uzul ştiinţific, cel poetic si cel practic), respectiv 
„limbi” (după Heliade Rădulescu — „limba ști- 
intelor sau a duhului”, „limba inimei sau a sim- 
timentului” și „limba politicii”), rezultau doar 
trei stiluri funcționale (primare): stilul tehnico- 
ştiinţific, stilul beletristic şi stilul comunicării pu- 
blice si private (vezi Dumistràcel 2006: 37-51). 


1.1. Dar motivul principal pentru care consider că 
avem de-a face aici cu cea mai pertinentă clasificare 
a stilurilor funcționale (de până acum) îl constitu- 
ie rațiunea fundamentală care conduce la această 
distincţie tripartită, şi anume FINALITATEA (care 
se vădește mai ales în conceptul de «funcţie»; 

Relaţia ,functii” — „uzuri” — „stiluri” 


UZURI (după Aristotel) 
0 FUNCŢII [o CE STILURI 
° (după Bühler) limbi „funcționale” 
(la Heliade Rădulescu) 
lora „uzul ştiinţific"; 
Li Denotarea > „limba ştiinţelor tehnico-stiintific 
sau a duhului” = 
pi „uzul poetic”; 
2. Manifestarea > „limba inimei beletristic 
Sau a simtimentului” = 
„uzul practic”; “Pe PILA 
3 iene. | lea LI (a) comunicării 
„limba politicii” = publice şi private 


Sursa: Dumistrăcel 2006: 44 


vezi Munteanu 2010: 121-122). Ştim de la Coșeriu (care pornea de la cele 
patru cauze aristotelice: eficientă, materială, formală si finală) că discursurile, 
ca fapte omeneşti intentionale, nu se pot defini prin structura lor [expresivă] 
(ce constituie cauza lor materială), ci numai prin cauza finală, determinantă 
în activităţile umane. În cultură, structura trebuie să fie întotdeauna în acord 
cu finalitatea și nu invers (Coseriu 1990: 91; cf. şi Coşeriu 1997: 176-177). 


1.2. Sunt, într-adevăr, interesante intuitiile lui Heliade Rădulescu în această 
direcţie (cu sesizarea celor trei „limbi”), deși sunt amestecate, inconsecvent, 
două criterii de delimitare: pe de o parte, obiectul (corespunzător ,stiinte- 
lor” sau „politicii”), pe de altă parte, dimensiunea conștiinței (fie că-i vorba de 
yduh”, fie că-i vorba de „inimă / simtiment”). Însă, pe linia celor spuse la 1.1. 
(apropo de FINALITATE), mult mai importantă, în economia și pentru justifi- 
carea clasificării de mai sus, este atragerea în discuţie a funcţiilor identificate 
de K. Bühler și a „uzurilor” / „modurilor de actualizare” / ,modalitàtilor de 
utilizare” a limbii, asa cum le-a înțeles Coșeriu în impresionantul său efort 
hermeneutic dedicat operei aristotelice (vezi, recent, si Coșeriu 2011: 125). 
Reamintesc că, la Aristotel, limbajul semantic (l6gos semantikés) este limbajul 
în esența sa (adică limba / langue), fără alte determinări ulterioare, în timp ce 
limbajul apofantic (lógos apophantikés — enunţ, judecată; poate fi „adevărat” 
sau „fals”), limbajul poetic (lógos poietikés — uzul limbii ca expresie a imaginati- 
ei) și limbajul pragmatic (l6gos pragmatikés — uzul limbii ca formă de acţiune) 
sunt, de fapt, tipuri de discurs, adică „limbaj determinat ulterior”. 


2. Pentru Profesorul Stelian Dumistrăcel (si pentru majoritatea elevilor pe 
care i-a format ori îndrumat), Eugeniu Coșeriu reprezintă un reper epistemo- 
logic solid și constant. De altfel, chiar în cartea în care este propusă și teoreti- 

zată clasificarea invocată (Limbajul publicistic românesc din perspectiva stiluri- 
lor funcționale [2006]), trimiterile la Coșeriu sunt frecvente, fie că-i vorba de 
critica modelului comunicational al lui R. Jakobson prin comparaţie cu Or- 
ganon-ul semiologic al lui K. Bühler, fie că-i vorba de distingerea acelor logoi 
aristotelici (uzuri), fie că-i vorba de o serie de concepte coseriene esențiale, 
precum «stiluri» si «niveluri» de limbă, «discurs repetat» ş.a.m.d. Toate 
dovedesc o bună înţelegere si asimilare a teoriei lingvistice elaborate de Ma- 
gistrul de la Tübingen. 


2.1. În timpul vieţii lui E. Coșeriu, Stelian Dumistrăcel s-a bucurat de apre- 
cierea acestuia“. Ar fi fost cu adevărat extraordinar dacă învățatul de origine 
basarabeană ar mai fi trăit câţiva ani şi ar fi apucat să se pronunţe si cu privi- 
re la temeinicia proiecției lingvistului ieșean referitoare la structura stilurilor 
funcţionale. Dar oare n-ar putea-o face încă si altfel, prin ceea ce ne-a lăsat deja? 
Cred că E. Coşeriu ar fi fost de acord cu demersul lui St. Dumistrăcel şi voi 
arăta imediat pe ce mă bazez făcând o asemenea presupunere. 


2.2. Eugeniu Coseriu este mereu surprinzător nu doar prin rigoarea si lucidi- 
tatea sa, ci si prin vastitatea preocupărilor sale. În plus, se ştie că era cea mai 
informată persoană din domeniul lingvisticii. În consecinţă, întrucât multe din- 
tre lucrările sale, scrise în diverse limbi, ne sunt [în continuare] inaccesibile, ne 
putem întreba dacă nu cumva distinctiile pe care le-am operat sau le operàm 
astăzi în cercetările noastre au fost făcute sau intuite de genialul savant înaintea 
noastră. Să fi făcut si Coșeriu, bunăoară, legătura între funcţiile lui Bühler, úzu- 
rile (tipurile de 16gos) aristotelice şi anumite stiluri / limbaje funcţionale? Sunt 
semne că el se gândise la asa ceva, încă din 1952, în studiul La creación metaféri- 
ca en el lenguaje (publicat abia în 1956). Iată câteva citate relevante: 


[1] „putem distinge în conformitate cu funcția predominantă (sau, mai bi- 
ne-zis, conform finalitàtii, din punctul de vedere al vorbitorului și al efectu- 
lui obţinut la ascultător), mai multe tipuri de limbaj, care adesea se prezintă 
[adică sunt prezentate de alții, n.m. C.M.] ca fiind tot limbajul, ca esenţă a sa, 
desi acestea nu se manifestă niciodată sau aproape niciodată în stare pură.” 
(Coseriu 1956/2009: 177). 


[2] „Fără îndoială, triada funcţională stabilită în această privință de 
K. Bühler — Kundgabe sau Ausdruck (manifestare [în orig. sp.: manifestación 
anímica ‘manifestare psihică, n.m. C.M.], expresie, exteriorizare), Darstellung 
(reprezentare) si Auslösung sau Appell (acţiune asupra ascultătorului, apel) — 
aduce precizări esenţiale realității limbajului. Într-adevăr, conform prevalării 
uneia sau alteia dintre aceste funcţii, distingem: un limbaj reprezentativ sau 
enuntiativ sau informativ, în care finalitatea este, mai ales, aceea de a informa 

cu privire la ceva exterior atât pentru vorbitor, cât si pentru ascultător [...]; un 
limbaj expresiv (afectiv sau emotiv), în care finalitatea principală e aceea de a 
exprima o stare psihică, «sentimentală» a vorbitorului; si un limbaj apelativ 
(sau volitiv), a cărui finalitate o reprezintă obţinerea unui comportament anu- 
mit al ascultătorului” (ibid.). 


[3] „În plus, «limba» nu poate fi identificată cu nicio funcţie particulară, 
pentru că este un sistem abstract si, ca atare, indeterminat: funcțiile se mani- 
festă în vorbirea concretă. [...] Filozoful şi omul de ştiinţă îşi creează un limbaj 
propriu în egală măsură ca oratorul sau poetul” (ibid.: 178). 


Cel de-al treilea citat (prezent, în studiul amintit, în imediata vecinătate a ce- 
lorlalte două) ne îndreptățește să afirmăm că E. Coseriu înțelegea prin limba- 
jul filozofului si al omului de ştiinţă tocmai logosul apofantic (sau, în termeni 
actuali, stilul tehnico-stiintific), prin limbajul oratorului, chiar logosul prag- 
matic (sau stilul comunicării publice si private), iar prin limbajul poetului, 
logosul po[i]etic (sau stilul beletristic). 


3. Cele spuse mai sus nu au nicidecum scopul de a diminua meritele profeso- 
rului Dumistrăcel, dimpotrivă: pe de o parte, precizările lui Coşeriu confirmă 
demersul corect proiectat al lingvistului ieșean (care nu cunoscuse pe atunci 
afirmaţiile în cauză)”; pe de altă parte, ceea ce la Coșeriu se găseşte doar men- 
tionat ori schițat, la St. Dumistrăcel apare ca fiind dezvoltat, rafinat si supli- 
mentar justificat. De pildă, pe aceeaşi linie, Dumistrăcel stabileşte corelaţii si 
cu alte distincţii tripartite: cu „împărțirea trinitară a psihologiei”: ,inteligen- 
tà — sensibilitate — voință” (observată de D. Caracostea ca reflex în concepția 
lui K. Bühler, aspect ce l-ar fi condus pe învățatul vienez la deosebirea celor 
trei funcţii ale limbajului) ori cu cele trei „limbaje” („logic sau intelectual”, 
„afectiv” si „activ”) la J. Vendryes etc. (vezi Dumistrăcel 2006: 41). De altfel, 
un argument în plus l-a reprezentat și o altă observaţie coserianà. Amintindu-l — 
într-o prelegere de filozofia limbajului — pe Juan Luis Vives, un important 
umanist spaniol din secolul al XVI-lea, Coșeriu citează (din memorie) teza 
fundamentală a acestuia: „lingua est speculum hominis universi, et rationis, et 
affectus, et voluntatis — «limbajul este oglinda omului întreg, si a raţiunii, şi 
a afectivității, si a voinţei»; avem deci indicate limpede cele trei dimensiuni 
esenţiale ale conştiinţei” (Coșeriu 1994: 21). 


3.1. Există totuși o nepotrivire în acest tablou... Spre deosebire de celelalte 
serii de concepte (funcţii, dimensiuni ale conştiinţei, tipuri de lógos etc.) ce 
justifică armonios autonomia stilului tehnico-stiintific si al celui al comunică- 
rii publice şi private, în cazul stilului beletristic seria conceptuală nu mai este 
la fel de omogenă. Este considerată relevantă funcția expresivă (sau emotivă 

ori „manifestarea”, la Biihler), pusă în relaţie cu afectul (affectus, la Vives), cu 
limbajul „afectiv” (la Vendryes), cu „sensibilitatea” (la Caracostea) și cu „lim- 
ba inimei sau a simtimentului” (la Heliade Rădulescu). Ruptura se produce 
când vine vorba de lógos-ul aristotelic corespondent, adică lógos-ul poietikés, 
ce are de-a face, înainte de toate, cu fantezia (este „uzul limbii ca expresie a 
imaginaţiei”), si nu cu afectul®. 


3.2. Mai mult decât atât, oricât de convenabilă ar fi, în cadrul expus, citarea 
aproximativă a cuvintelor lui Vives (vezi supra, 3.), trebuie spus că, de fapt, în 
redarea lui Coșeriu, citatul în cauză este inexact. În studiul Acerca de la teoria 
del lenguaje de Juan Luis Vives, Coşeriu reproduce fragmentul originar (din 
lucrarea De anima et vita), de unde se si vede — dincolo de formularea sensibil 
diferită — că Vives avea în vedere patru dimensiuni ale conștiinței: „voces in 
homine signa sunt animi universi, et phantasiae, et affectuum, et intelligentiae, 
et voluntatis, in belluis autem tantummodo affectionum, quemadmodum in no- 
bis voces inconditae, quaeque a Grammaticis interjectiones nominantur” (apud 
Coseriu 1971: 65). Trăsătura specifică a discursului literar (ca literatură artis- 
tică), a logosului po[i]etic, este aceea de a construi lumi posibile, or, pentru 
aceasta este nevoie, în primul rând, de imaginaţie (phantasia). În literatura 
autentică, expresivitatea (generată de afect) nu este esențială / primară, ci 
secundară. 


3.3. Să remarcăm și un alt aspect. Nici în cazul lui Vives nu este încă vorba 
de lógos (ca discurs), ci de cuvinte izolate (voces, ca semne [signa] ale dimen- 
siunilor conștiinței); referindu-se la phantasia şi affectus, umanistul spaniol 
va fi avut în vedere, probabil, aşa-numitele „cuvinte expresive”. El anticipa, 
astfel, stilistica lui Iorgu Iordan (ce încerca să împace stilistica lui Ch. Bally 
cu cea a lui L. Spitzer), având ca obiect de cercetare „cuvintele si construcțiile 
expresive, înțelegând prin aceasta elemente lingvistice produse ale afectului şi 
fantaziei [sic!] subiectelor vorbitoare [subl. m. — C.M.]” (lordan 1975: 16). 


4. În fine, as dori să mai atrag atenţia asupra faptului că în tabloul de cores- 
pondente realizat de Stelian Dumistrăcel avem de-a face cu o relație (şi nu cu 
o identificare) a „izurilor” [adică a tipurilor de „discurs”] cu „stilurile” (cum 
are grijă să sublinieze chiar St. D., vezi supra, 1.). De aceea, mi se pare nimerit 
să închei reluând o constatare personală: „La o primă vedere, judecând con- 
temporan lucrurile, relația dintre stil funcțional (ori limbaj) şi text / discurs 
specializat este ca aceea dintre limbă şi vorbire (discurs), respectând opoziția 
in abstracto vs in concreto. Cu toate acestea, sfera conceptului de «discurs spe- 
cializat» a ajuns astăzi să interfereze cu cea a «stilului functional» sau chiar 
să se suprapună acesteia: trăsături ale discursului specializat sunt preluate de 
unii cercetători în caracterizarea stilului funcțional (când, de fapt, unele parti- 

cularitàti discursive nu au cum să figureze în limbă si, prin urmare, nici într-un 
stil funcţional)” (Munteanu 2012: 71). 


Note | ` Vezi şi Cristinel Munteanu, [recenzie la] Stelian DU- 
MISTRACEL, Limbajul publicistic românesc din per- 
spectiva stilurilor funcționale [Iasi, Institutul European, 
2006, 278 p.], în „Philologica Jassyensia”, an III, nr. 1, 
2007, Editura Alfa, Iaşi, 2007, p. 329-330. 

? Terminologia provine din prima formă a teoriei lui 

Biihler. Denotarea este, de fapt, funcția de reprezentare (sau 

referentialà), manifestării îi corespunde funcția expresivă, 

iar apelului, evident, funcția apelativă. 

3 Profităm de prilej pentru a adăuga - tot în spiritul tra- 

ditiei — că si cele trei genuri ale elocintei, asa cum sunt 

descrise de Quintilian (Arta oratorică, XII, 10, 58-65), 

puteau constitui încă o coloană de corespondențe în acest 

tabel. 

* Utilizând criterii suplimentare, Stelian Dumistrăcel în- 

cadrează riguros, în sfera celui din urmă stil funcțional, o 

serie de sub-stiluri funcţionale (pe care le numește „lim- 

baje”), precum limbajul conversatiei, limbajul epistolar, 

limbajul publicisticii, limbajul publicității, limbajul in- 
structiei școlare, limbajul organizaţiilor politice, limbajul 
juridico-administrativ si limbajul religios. 

5 Iată, ca dovadă, şi o mărturisire a lui Stelian Dumistrà- 

cel: „Să-mi fie permis să amintesc două aprecieri de care 

m-am bucurat enorm (în pofida vârstei, destul de înain- 
tate, la care le-am primit, dar față de un astfel de Profesor 
te simteai mereu ca un elev ce-și așteaptă nota!): după ce 

a citit, într-o noapte, la Tübingen, Expresii româneşti, m-a 

gratulat (am martori!) prin cuvintele «frumoasă carte 

ai scris!» (ca semn de preţuire, mi-a sugerat, firește, mai 
multe completări şi corectări, de care am ţinut seama în 
ediţia a doua a dicționarului, aducându-i, si în Prefatà, 
îndatorate mulțumiri). Când, la «Colocviile filologice 
gàlatene», ediția din octombrie 2001, ce i-a fost dedi- 
cată, am prezentat o primă comunicare având ca obiect 
modificarea enuntului aparţinând discursului repetat din 
perspectiva «quadripartita ratio», prin care am stabilit că, 
în ciuda multitudinii de variante la care se ajunge prin cul- 
tura, îndemânarea şi fantezia vorbitorilor, a scriitorilor si 
gazetarilor, toate acestea pot fi ordonate și analizate după 
regulile lui Quintilian, la discuţii, subliniind esentialul 
abordării, Magistrul m-a felicitat: «Domnule Dumistră- 
cel, ne-ai copleșit!» (în tezele doctoranzilor săi acest as- 


BETTA RIOIMIAINIA 


Bibliografie 
selectivà 


pect privind modificarea EDR nu a fost luat în conside- 
raţie)” („Cercetarea lingvistică îi poate favoriza cititorului 
lecturi de conştientizare, pe diferite planuri, a însesi condiției 
umane” (interviu cu Stelian-Traian Dumistrăcel, realizat de 
Cristinel Munteanu”), în „Limba Română”, Chişinău, anul 
XVII, nr. 7-9, 2007 p. 99-112). 

é Despre tipurile de lógos aristotelice, care îi erau foarte 
clare încă de la începutul perioadei uruguyane (sau poate 
chiar din Italia), E. Coșeriu a vorbit explicit și in extenso, 
prima dată (probabil), în studiul Logicism şi antilogicism în 
gramatică (vezi Coşeriu 1957/2004: 250-251 şi 253). 

7 Conform unui principiu foarte prețuit de Coșeriu: In- 
tersubiectivitatea este garanţia obiectivitàtii lucrurilor. Si Co- 
şeriu avusese, la ràndu-i, astfel de „surprize” citindu-i pe 
clasici, dar îşi însuşise apoi o idee de-a lui Croce, potrivit 
căreia trebuie să ne facă plăcere dacă descoperim că ceea 
ce am gândit noi a gândit, bunăoară, si Platon. Pentru nu- 
meroasele surprize pe care le-am avut chiar eu la contactul 
cu opera extinsă a lui Coșeriu, vezi Cristinel Munteanu, 
Când Coșeriu (pare că) greseste (articol în curs de publica- 
re). 

8 De altfel, într-o primă formulare, Coseriu (1957/2004: 
250) îl numea pe acesta logos ,fantastic” (din gr. phantas- 
tikós). 


Coşeriu 1956/2009 = Eugeniu Coșeriu, Creația metafori- 
că în limbaj, în Idem, Omul și limbajul său. Studii de filozofie 
a limbajului, teorie a limbii şi lingvistică generală, Antolo- 
gie, argument, note, bibliografie si indici de Dorel Fînaru, 
Editura Universităţii „Alexandru loan Cuza”, Iaşi, 2009, 
p. 167-197. 

Coşeriu 1957/2004 = Eugeniu Coșeriu, Logicism și an- 
tilogicism în gramatică [1957], în Idem, Teoria limbajului 
si lingvistica generală. Cinci studii, Ediţie în limba română 
de Nicolae Saramandu, Editura Enciclopedică, Bucureşti, 
2004, p. 239-264. 

Coseriu 1971 = Eugenio Coseriu, Acerca de la teoria del 
lenguaje de Juan Luis Vives [1971], în Idem, Tradición y 
novedad en la ciencia del lenguaje. Estudios de historia de la 
lingüística, Editorial Gredos, Madrid, 1977, p. 62-85. 
Coseriu 1990 = Eugenio Coseriu, Información y literatura 
[1990], în Eugenio Coseriu, Oscar Loureda Lamas, Len- 
guaje y discurso, EUNSA, Pamplona, 2006, p. 85-99. 
Coseriu 1994 = Eugen Coseriu, Prelegeri si conferinte 
(1992-1993), ca supliment al publicatiei ,,Anuar de lingvis- 

ticà si istorie literară”, T. XXXIII, 1992-1993, Seria A, 
Lingvistică, lași, 1994. 

Coseriu 1997 = Eugeniu Coșeriu, Sincronie, diacronie si 
istorie. Problema schimbării lingvistice, Versiune în limba 
română de Nicolae Saramandu, Editura Enciclopedică, 
București, 1997. 

Coșeriu 2011 = Eugeniu Coșeriu, Istoria filozofiei limba- 
jului. De la începuturi până la Rousseau, Ediţie nouă, aug- 
mentată de Jörn Albrecht, cu o remarcă preliminară de 
Jürgen Trabant, Versiune românească si indice de Eugen 
Munteanu si Mădălina Ungureanu, Cu o prefață la ediţia 
românească de Eugen Munteanu, București, Editura Hu- 
manitas, 2011. 

Dumistrăcel 2006 = Stelian Dumistrăcel, Limbajul publicis- 
tic românesc din perspectiva stilurilor funcționale, Editura Insti- 
tutul European, Iaşi, 2006. 

Iordan 1975 = Iorgu Iordan, Stilistica limbii române (ediţia 
a Il-a), Editura Științifică, Bucureşti, 1975. 

Munteanu 2010 = Cristinel Munteanu, Reflecţii privind 
„funcția criptica” a limbajului medical, în „Limba română”, 
Chişinău, anul XX, nr. 1-2, 2010, p. 120-128. 

Munteanu 2012 = Cristinel Munteanu, O clasificare anti- 
că a «stilurilor funcționale» în opera lui Diogenes Laertios, 
în „Limba Română”, Chişinău, anul XXII, nr. 1-2, 2012, 
p. 64-73. 

Quintilian, Arta oratorică = M. Fabius Quintilianus, Arta 
oratorică (traducere de Maria Hetco), vol. I-III, Editura 
Minerva, București, 1974. 

VANGHELI, Spiridon (14.06.1932, Grinàuti, Bălți). 
Prozator, poet, traducător si editor. Urmează Şcoala pri- 
marà din comuna natală, îşi continuă studiile în com. Pe- 
linia si în or. Bălţi. Absolveste Institutul Pedagogic „Ion 
Creangă” (azi, Universitatea Pedagogică „Ion Creangă”) 
din Chişinău, 1955. Profesor, apoi redactor la editurile 
Cartea Moldovenească și Lumina. Debutează în 1962 
cu placheta În tara fluturilor. Alte volume publicate: Soa- 
rele (1963), Pe lume (1964), Băieţelul din coliba albas- 
trà (1964), Balade (1966), Isprăvile lui Gugutà (1967), 
Ministrul bunelului (1971), Columb în Australia (1972), 
Primiti urătorii? (1975), Gugutà — căpitan de corabie 
(1979), Steaua lui Ciubotel (1981), Calul cu ochi albastri 
(1981), Privighetoarea (1985), Pantalonia — tara piticilor 
(1989), Ghiocica (1991), Gugutà si prietenii săi, vol. I-II 
(1994), Copii în càtusele Siberiei (2001) ş.a. A tradus din 
poezia si proza universalà pentru copii: Iepurasul albastru 
(1968), Fetita din Hiroshima (1981), Peter Pan si Wendy 
de James Barrie (1975, 1988) si Pepi Cioraplung de Astrid 
Lindgren (1973, 1984). 


Cu vârsta ne îndepàrtàm tot mai mult de cărțile 
copilăriei, însă în adâncul ființei noastre ele ne 
lipsesc. Spiridon Vangheli prin cărţile sale se 
adresează eului profund din noi, acel eu care, în 
cazul dat, se cuvine să fie amplasat și într-un anu- 
mit context istoric, micile personaje explicând, în 
mare parte, nu doar nevoia lor de a fi degajate și pe 
deplin libere, dar ilustrând și maturitatea oarecum 


* Articol elaborat în cadrul proiectului „Valorificarea 
identitàtilor culturale în procesele globale”, Academia 
Română, cofinantat din Fondul Social European prin 
Programul Operational Sectorial Dezvoltarea Resurse- 
lor Umane 2007-2013 „Investeşte în oameni”. 

precoce a copilului basarabean. Aceasta din urmă devine total explicită după 
lectura lucrării Copii în cătușele Siberiei, în care realităţile istorice dramatice, 
chiar tragice nici măcar nu au nevoie să fie transfigurate la modul artistic, 
„documentul întrecând puterea de imaginaţie. 


Atent la destinul copiilor în diferite perioade istorice, Spiridon Vangheli 
este unul dintre scriitorii pentru copii ale cărui merite au fost recunoscute la 
Chişinău, dar și într-un spaţiu geografic amplu, dincolo de hotarele Basarabi- 
ei, multiplele distincţii nationale si internationale constituind dovezi incon- 
testabile: Diploma Internaţională de Onoare „Andersen” (1974), Premiul de 
Stat al R.S.S.M. (1980), Premiul Ministerului Învățământului din R.S.S.M. 
(1982), Maestru Emerit în Artă din R.S.S.M. (1982), Premiul de stat al 
U.R.S.S. (1988), Scriitor al Poporului (1992), Ordinul Republicii (1996), 
Premiul ,Ion Creangă” al Academiei Române (1996), Premiul special al 
Uniunii Scriitorilor din România (2002), Marele Premiu „Ion Creangă” al 
Salonului Internaţional de Carte pentru Copii (2007). 


Coleg de generaţie și prieten cu poetul Grigore Vieru, S. Vangheli va contribui 
substanţial la îmbunătăţirea calității manualelor pentru clasele primare, fiind 
coautor al Abecedarului (1970, 1990). Atenţia acordată literaturii în școală 
este una dintre preocupările sale constante, în 2006 editând Carte de citire și 
gândire pentru cl. I-IV, în 4 volume. Sunt lucrări care certifică, de fapt, intere- 
sul nedezmintit al autorului față de universul copilului și al copilăriei. Poate 
că anume în acest fel scriitorul răzbună soarta unei întregi generaţii de autori 
basarabeni din care face parte şi care s-au autodefinit drept „copii ai anilor 
treizeci”. Acestora le-a fost dat să se afirme în literatură în condiţii extrem de 
dificile, pătura intelectualilor basarabeni formaţi în perioada interbelică fiind 
extirpată — cei mai valoroși dintre ei au fost deportaţi în Siberia sau exterminați, 
unii reușind să se refugieze în România. După anii grei de foamete, de război si 
de regim stalinist, Chișinăul revenea cu mare dificultate la normalitate. Într-o 
atmosferă în care viața spirituală era dominată, în primul deceniu postbelic, 
de preceptele proletcultiste, iar mai apoi de opresiunea ideologică, tradiţiile si 
obiceiurile locului fiind, de asemenea, persecutate, era importantă repunerea 
în circuit a unui sistem de valori nepoluate, necontrafăcute. Iată de ce scriitori 
precum Spiridon Vangheli, recurgând la viziunea proaspătă a copilului, contri- 
buie la redescoperirea izvoarelor firești ale vieţii. În majoritatea scrierilor sale 
Spiridon Vangheli vizează un univers de acasă, rustic, marcat de simbolismul 
vechimii, al dăinuirii si al rezistenţei. Cu ajutorul protagonistilor din lucràri- 
le sale: Gugutà, rudele si consătenii lui din satul Trei Iezi, Ciubotel, Ghiocica, 
mătușa Dalba si mos Dalbu, Titirică, cititorul descoperă o lume feerică a co- 
pilăriei, micii eroi fiind învestiti cu puterea de a impulsiona starea de bine si 

optimismul celor din jur. Secvente precum cele cu micii urători, care le amin- 
tesc maturilor de obiceiurile de iarnă (menţionăm că în perioada ex-sovietică 
era interzisă consemnarea sărbătorilor religioase și a celor moștenite din stră- 
buni), îndreaptă cititorul către lucruri neperisabile, pline de sens uman si de 
învatàminte. Scenarii pline de umor cu oameni de zăpadă care merg si pitici 
care fac nunți, fluturi care protejează cu aripile lor somnul celor mici sunt axate 
pe o comunicare fără limite (unul dintre protagonisti, pe nume Gràia-Singur, 
certifică același interes al autorului de a accentua importanţa transmiterii me- 
sajului, a dorinței de comunicare): melcii comunică cu luna si cu cei mici, „no- 
urul dă de un munte cu capul gol si se face căciula lui”, Steaua Lio îi protejează 
drumul nocturn al lui Ciubotel, cel pornit în căutarea ierburilor de leac pentru 
mama și care aduce Steaua în pălărie acasă, pe când tot satul alertat îi sare în 
ajutor, crezând că i s-a aprins casa. Sentimentul solidarităţii face parte din mo- 
dul de a fi al comunităţii rustice, pe care scriitorul o evocă magistral: „Și mama 
lui Ciubotel îşi revenea, dar nu atât de ierburile de leac, cât de bucurie că băiatul 
ei împarte lumina Stelei la toți”. 


Spiridon Vangheli reface comuniunea dintre om si natură, în viziunea scriito- 
rului aceasta constituindu-se ca un principiu fără de care copilăria nu poate 
avea dimensiunile normalitàtii. De aici prenumele personajelor, spre exem- 
plu, Ghiocica, moş Dalbu si mătușa Dalba, precum si o întreagă toponimie: 
satele se numesc Trei Iezi, Turturica, Pitpalac, Cucuieti, Traista-Ciobanului, 
Gurita-Cucului etc. Scriitorul dă frâu liber imaginaţiei, stimulând fabulatia 
şi oferindu-i micului personaj prilejul de a se pune în valoare pe sine însuși 
ca un reprezentant expres al societății. Nevoia imperioasă a copilului de a se 
„exprima” în cetate trebuie, de asemenea, raportată la realitățile concrete în 
care era proliferată o literatură scrisă după precepte ce contraveneau vieţii 
firești. Pentru exhibarea dimensiunilor existenţiale ontologice autorul pune 
în mișcare resorturile unei mentalități izvorâte din adâncul istoriei neamu- 
lui care a dăinuit si prin creaţia anonimă. Spiridon Vangheli plàsmuieste, de 
asemenea, naratiuni fabuloase pe potriva nevoii copilului de autoafirmare 
fără impedimente. Pantalonia, bunăoară, e tara cu șapte împărății: Împărăția 
Luni, Marţi, Miercuri, Joi, Vineri, Sâmbătă, Duminică, în care copilul se 
maturizează cunoscând etapele vieţii privite ca în basmele populare. Prin 
ocheanul fermecat al basmelor lui Spiridon Vangheli ziua de mâine a co- 
piilor se revendică printr-un raport inversat dintre maturi si cei mici: totul 
aici funcționează conform unor fantezii bulversante, copiii fiind învestiti 
cu puteri miraculoase, întrecându-i pe maturi, si maturii acceptând regulile 
impuse de „guvernatorii” din lumea celor mici, construită după principiile 
unor posibilități nelimitate în a face bine și a trăi frumos. Diminuarea case- 
lor, a oamenilor si a lucrurilor, pe măsura îndepărtării de ele, este procedeul 

care face posibilă aducerea la același numitor a perceptiilor, pe de o parte, ale 
celor mici şi, pe de altă parte, ale celor maturi: la întrebarea bunelului dacă 
a fost pe turn, Ciubotel răspunde: „Când ești sus, toate casele rămân jos si 
se fac mici... Și uriași atunci nu-s pe pământ. Ia, niște omuleti acolo... Micii 
Robinzoni din scrierile lui Spiridon Vangheli descoperă o lume plină de eve- 
nimente incitante, universul naiv al copilăriei fiind unul extrem de dinamic: 
convinși de către Gugutà, la un moment dat, consătenii se lasă antrenați la 
săniuș, excepţie nu fac nici figurile cele mai importante ale comunității, di- 
rectorul școlii si contabilul, care îşi pierde ştampila pe pârtie, spectacolul în- 
cheindu-se cu înălțarea unui om de zăpadă, ce seamănă leit cu Gugutà, eroul 
care a reușit să-i scoată pe toți din cotidianul cenușiu. Este o lume primară 
în care ne întâlnim, ca în poveștile lui Ion Creangă, cu vietàti întruchipând 
bunătatea, seninătatea, binele și frumosul (rândunica, iepurele, mielul, co- 
costârcul). Explorat în cuvinte puţine, acest univers este aureolat de pacea 
şi înțelegerea dintre cei mici si cei maturi. Există la Vangheli o înțelepciune 
precoce a celor mici, de care sunt contaminati si maturii: aceasta vine din 
dorinţa autorului de a-i da copilului libertatea deplină pentru a crește, desco- 
perind în mare parte lumea pe cont propriu. Copilul din povestirile lui Van- 
gheli va creste mare si va sti să refacă drumul spre copilăria de altădată, asa 
încât comunicarea umană indispensabilă să se producă în mod firesc. Căci 
pentru scriitorul Vangheli comunicarea cu cei mici, comunicarea ca artă con- 
stituie fundamentul lucrărilor sale. Anume acest lucru îl promovează de o 
viață Spiridon Vangheli, ale cărui povestiri sunt un antidot la incomunicabili- 
tatea de care e afectat omul modern, dinamismul scrierilor sale fiind stimulat 
şi de dialogul prezent la tot pasul. Stilul metaforic, predominat de simboluri, 
limbajul marcat de oralitate și de jocul de cuvinte menit să pună în valoare 
spiritul inventiv al copilului, energia personajelor sunt orientate să spargă 
tiparele întepenite ale percepției maturilor. Este un univers în care valorile 
tradiționale, din bătrâni intră în dialog cu dinamismul percepției copilului de 
azi, de aici şi de pretutindeni, scriitorul demonstrând fidelitatea față de copil. 
Spiridon Vangheli creează un basm modern pentru copiii de azi, un basm în 
care puterea de imaginaţie a micilor protagoniști este conectată la fantezia 
populară străveche. 


La ceas aniversar îi dorim distinsului nostru scriitor Spiridon Vangheli să se 
bucure si de aici încolo de aceeași dragoste din partea micilor cititori care să-l 
menţină pe culmile creației artistice. 


La multi ani! 


Mihaela DOBOŞ 
Despre baladescul deviat 
în Vânătoarea cu şoim 

de Ștefan Aug. Doinaș 

M.D. — drd., Universitatea 

la Colegiul „Costache 
Negruzzi”, laşi. Autoare a 
12 lucrări de specialitate 
apărute la editurile Polirom, 
Paralela 45, Art. Printre 
studiile publicate: Textul 

si spectacolul — ecuaţia 
dramaticului în metafora 
literaturii (2009), Jurnalul 
ultim al fiinţei în „Sonetele 
fără sunet" de Stefan Aug. 
Doinaș (2011), Modele 
româneşti de traducere a 
poeziei. Stefan Aug. Doinas 
(2011), Proza lui Stefan Aug. 
Doinaș între Ludus si Logos 
(2012) etc. Beneficiar al unei 
burse doctorale în cadrul 
proiectului DOC PAIDEIA 
(107/15/5/783420). 


O lecturà transversalà a baladelor lui Stefan Aug. 
Doinaș revelează existența a două mari câmpuri 
stilistice și tematice în care se situează acestea, co- 
respunzătoare „baladelor de tinerețe” — sintagmă 
deja consacrată în critica literară — si, am spune, 
baladelor târzii, scrise sau, cel puţin, publicate de 
Doinaș începând de prin anii '80, dar anunțate de 
texte mai vechi, cum este Five-o clock. Este cert, de 
asemenea, că metamorfozele baladelor urmează 
schimbările generale din lirica autorului, trepte 
de evoluţie asemănătoare ca viziune înregistrân- 
du-se în poeme si în sonete, dacă este sà ne refe- 
rim, păstrând criteriul genericitàtii, doar la două 
dintre direcţiile operei sale poetice. Deşi nu se 
înregistrează, nici în interiorul baladelor, seisme 
lirice care să le transforme fundamental, există 
totuși mutații sensibile ale timbrului poetic ce 
coordonează „lirica narativă” (Vladimir Streinu) 
a autorului. 


Astfel, din prima serie de balade răzbate echilibrul 
compozițional, reflexivitatea si vizionarismul, di- 
zolvate într-o veritabilă retorică a armoniei cele- 
brând universalul, departe de ,tentatiile lumești 
ale emotionalului dermic și epidermic, tintind 


Cercetările au fost finanţate din Fondul Social Euro- 
pean de către Autoritatea de Management pentru Pro- 
gramul Operaţional Sectorial Dezvoltarea Resurselor 
Umane 2007-2013 [proiect POSDRU/CPP 107/ 
DMI 1.5/$/78342]. 

o înfiorare a spiritului, nu a substructurilor sale, o revelare a străfundurilor 
ideatice ale lumii si nu o etalare a suprafeţelor ei pitoresti”!. Acum poetul 
se arată preocupat de tipare eterne, caută idealul, cercetează repetabilitatea 
principiilor în aparenţa fenomenelor, gândește si creează la o scară planeta- 
rà si arhetipală, departe de toate convulsiile istoriei (Acela-care-nu-se-teme- 
de-nimic, Mistretul cu colti de argint, Strajă zadarnică, Vità de vie la paralela 
80, A cerului pădure răsturnată, Balada celor trei puncte de vedere, Alexandru 
refuzând apa, Funeraliile lui Demetrios, Soarele şi scoica, Balada întrebării lui 
Parsifal, Regele, fiul copacului). În drumul către baladele târzii, poetul execută 
o fandare ludică, adoptând în unele texte noi categorii estetice şi morale, pre- 
cum grotescul, urâtul, monstruosul, miraculosul, burlescul, satiricul (Crai 
de ghindă, Sfântul Gheorghe cel Fals, Forma omului, Lucullus pe ruinele cetății 
Amisus, Five-o clock). 


Ceea ce aduce nou cealaltă categorie de balade, reprezentată de Vânătoarea cu 
șoim, care „indică o presiune a realului asupra idealitàtii, o agresivitate si un tri- 
umf al deceptiei asupra sublimului”?, este poziţionarea lucidă şi, de aici plecând, 
critică, ironică si satirică a poetului în fata realității percepute acum la o scară 
heraclitiană, în opoziţie cu viziunea eleată din etapa anterioară. Autorul caută 
acum „întemeierea etică” (Virgil Ierunca) a lucrurilor si, mai ales, a relaţiilor, 
se arată „înzestrat cu facultățile apostrofei” (Aurel Pantea), practică „absurdul 
ironic” (Virgil Nemoianu), într-un evident proces al „dezidealizării” (Al. Ciste- 
lecan) lumii care îl îndepărtează, totodată, de specificul baladescului. De aceea, 
volumul amintit ar reprezenta, în opinia noastră, încheierea carierei de baladist 
a lui Doinaș, deşi unii comentatori vorbesc de supraviețuirea baladescului şi în 
volumele Interiorul unui poem (1990) şi Aventurile lui Proteu (1995) — care nu 
includ balade vechi — atașat sau asimilat altor categorii lirice’. 


Un adevărat punct de cotitură al baladescului doinasian se produce, aşadar, 
odată cu balada Vânătoare cu șoim din 1985, text esenţial pentru poezia lui 
Doinas din anii '80, comparabil, din acest punct de vedere, cu Mistretul cu 
colti de argint din anii '40, la care trimite, de altfel, intertextual, iar din acest 
motiv vom recurge la o analiză comparativă, în oglindă, a celor două texte. 


Deși simetrice în organizarea ritualică, în tematica primară, în profilul instan- 
telor lirice intratextuale si în relaţiile dintre acestea, cele două texte ipostazi- 
ază, fără doar şi poate, două atitudini diferite ale poetului în sfera raportu- 
rilor din seria eu — univers, real — ideal, unu — multiplu, individ - societate, 
supuși — conducător etc. Mistretul... prezintă vânătoarea în sine, înaintarea 
febrilă a prințului către vânatul ideal, narată într-o tonalitate solemnă de că- 
tre o voce impersonală, pe când celălalt poem surprinde povestea unei vână- 
tori nemaivăzute („mai mare-n evul ce mi s-a predat / o altă întâmplare nu 

există”), rostite de protagonistul acesteia, „un prinţ al vânătorii”, care, iată, 
supravietuise acestei experienţe. Servitorul obraznic, rațional si cinic din pri- 
mul text, care îl avertizează „isteţ”, ,indràznet” si, finalmente, „cu dispreţ” pe 
stăpân că aleargă după o himeră este înlocuit sau evoluează în Vânătoare cu 
soim către identitatea unui „grămătic”, un fel de cronicar ce are misiunea de 
a nota povestea relatată ca în transă, halucinat, de stăpânul lui. Interventi- 
ile sale demistificatoare sunt însă mult mai frecvente și mai dure decât ale 
servitorului — dar la fel de nebàgate în seamă —, luând forma unui paratext 
constant, care evoluează în paralel si independent structural de primul, în 
sensul că cei doi nu intră deloc în dialog, replicile lor succesive având, para- 
doxal, ţinuta unor solilocvii. Grămăticul — arhaism transmițând ironia amară 
a autorului la adresa rolului scriitorilor, dar sugerând si percepţia acestora de 
către societate si de către putere — se întâlnește totuși cu servitorul în efectul 
ultim al acţiunii lor: acela de a transmite mai departe, unul suflând în corn, al- 
tul scriind cu pana soimului, fapta exemplară. Miza vânătorii este, de aseme- 
nea, schimbată, pentru că „mistrețul cu colti de argint, fioros” este substituit 
nu de șoim — care e pretextul și inspirația prințului —, ci de plăcerea sau, mai 
degrabă, de beţia vânătorii în sine, ca formă de putere absolută si iraţională: 
„parcă vânam prin mine urmărind / pe dincolo de orice cuviință / o pasăre 
ce zboară ca pe-un grind / ce mă ràsfrànge-n ape o ființă / ce mà-ntrecea si 
mă urma în timp / şi vălurea cu-o ritmică aripă / oglinda unui aprig ano- 
timp / în care toate concentrate-n clipă / mă proslăveau liturgic împrejur”. 


Mesajul acestei „antibalade” — îndrăznim să o numim astfel, pe de o parte, 
prin similitudine cu termeni precum „antiliteratură” sau „antipoezie”, iar pe 
de altă parte, datorită răstălmăcirii voite, într-o baladă „răsturnată, a tuturor 
simbolurilor consacrate de categoria baladescului — este concentrat, în pri- 
mul rând, în natura discursului celor două personaje, prințul si grămăticul, 
care trădează idealul de viaţă al fiecăruia, ca ecou artistic al unor straturi di- 
ferite, chiar opuse, ale umanului. Textul devine, astfel, teatrul unui joc verbal 
cu cheie, în care aluziile la prezent sunt cât se poate de transparente: ,«în 
colivia-i strâmtă fără somn / lipsit de zări murea de trândăvie» / — sunt zàri 
care se nasc mărite domn! / si scapără cumplit în colivie / «aidoma cu el tân- 
jeam spre cer / să-ndestulez vederile-mi înguste» / — stăpâne! poftele măririi 
cer / cât nu e-n stare limba ei să guste / «atunci l-am scos din lat!» - ba nu 
l-ai scos! / «ştiam simțind cum muşcă din mànugà / ce patimi poartă-n plis- 
cul fioros» / — asa-i! dar nu stiai ce poartà-n gusà / «cuprinsu-ntreg părea ca 
scos din minţi / deşi nu-l tulburau măcar zefirii» / — stăpâne! nu se cade sà te 
minţi: / lăuntrul iscă tulburarea firii / «hàitagii-aveau pe chip surâs felin / de 
câini zelosi care-și confirmă faita» / — mărite domn! golanii simt din plin / 
când ura de la curte-asmutà haita / «eram atât de mare» — un pigmeu (...)”. 

Un periplu prin comentariile critice ale textului Vânătoare cu șoim eviden- 
tiazà pluritatea si, din nou, eterogenitatea interpretărilor și atestă, totodată, 
complexitatea operei: „baladă cinegetică”, balada „răscumpărării prin scris”, 
„expresie a dualității ființei”, variantă modernă a mitului lui Narcis, artă poe- 
tică având semnificaţia „unei recuperări a realului”* etc. În ceea ce ne privește, 
considerăm că Vânătoare cu șoim este o pseudobaladă cinegetică, în care du- 
blul referent — real și livresc — deschide cel putin două căi de receptare, care 
se susțin reciproc, înspre evidenţierea intenţiei autorului de realizare a unei 
satire politice și sociale. Ne asociem, din această perspectivă, opiniilor critice 
aparținând lui Virgil Ierunca si Virgil Nemoianu, valorificându-le. 


Virgil Ierunca observă că în acest text — ca, de altfel, în întreg volumul - Doi- 
nas renunţă la „hieratismul sensului, distanța de contingent”, pozitionàn- 
du-se mai aproape de realitatea istorică a momentului, pe care o contemplă 
dezgustat si critic. Vânătoare cu șoim ar fi, în această dinamică a creatorului, 
o „baladă singuraticà”, „un prolog al împotrivirii”, „un manifest de constiin- 
tà”. Pentru o interpretare asemănătoare optează si Virgil Nemoianu, care 
avanseazà, primul, ideea angajàrii lui Doinas, prin acest text si prin multe 
altele, într-o luptă deschisă cu sistemul politic de atunci, pe care alege să-l 
condamne prin singurele mijloace ce-i erau la îndemână unui scriitor. Astfel, 
dacă prinţul egocentric ar fi imaginea conducătorului aberant, care trăieşte o 
autodivinizare, visând să devină un centrum mundi — „Prinţul de odinioară, 
trist, visător, subțire, a ajuns la cârma ţării, e tapàn, rumen, vulgar si sigur 
pe sine...” —, grămăticul „iute la minte si răzvrătit din fire” este cărturarul, 
„intelectualul dizident”, care, deși slujitor al idealului prin vocaţia sa, „se po- 
meneşte nevoit să se poarte ca păzitor loial al realitàtilor”” sau „conştiinţa 
umanităţii, partea trează din lume, istoria spusă răspicat şi scrisă drept”*. 


Concluzionând această microanaliză, putem afirma că sublimei utopii din 
Mistretul cu colti de argint, în care idealul asumat până la capăt topeşte tragic 
ființa superioară a prințului, i se opune în Vânătoare cu șoim „cacotopia arbi- 
trarului si a realității stàlcite”?, caricatura grotesc-ironicà a unui ins ce doar 
mimează tragismul. 


Note | 1 Al. Cistelecan, Poezie si livresc, Editura Cartea Româ- 
neascà, Bucuresti, 1987, p. 172. 
? Ibidem, p. 176. 
3 Ne referim la criticul loan Holban, care, în Istoria lite- 
raturii române contemporane, vol. I, Editura Moldova, Iaşi, 
2006, p. 14, notează: „Regăsim baladescul, nota particula- 
ră a liricii lui Stefan Aug. Doinaș, în texte precum Interi- 
orul unui poem, Cronica de la Osândiţi, Ipostazele vântului, 

N-ai să mă crezi; baladescul se înrudeşte cu epopeicul: 
mai exact, balada e un fragment (un poem) de epopee, 
partea sa «liricà»”. 

+ O trecere în revistă a șase interpretări diferite ale tex- 
tului realizează loan Dersidan, în Primatul textului. Cer- 
cetări metodice si literare, Editura Cogito, Oradea, 1992, 
p. 145-148. 

5 Virgil Ierunca, Ștefan Aug. Doinaș: spovedania sensului, 
în Subiect si predicat, Editura Humanitas, Bucuresti, 1993, 
p. 107. 

é Virgil Nemoianu, Surâsul abundenței. Cunoastere lirică 
si modele ideologice la Stefan Aug. Doinaș, ediţia a II-a, re- 
văzută si adăugită, Fundaţia Culturală Secolul 21, Bucu- 
resti, 2004, p. 194. 

7 Ibidem, p. 197. 

è loan Dersidan, Primatul..., op. cit., p. 147. 

°? Virgil Nemoianu, Surdsul..., op. cit., p. 194. 

Poetă de cea mai nobilă stirpe echinoxistà, Ma- 
riana Bojan scrie o poezie situatà, foarte adesea, 
la confiniile gàndului pur cu notatia de o apàsatà 
referentialitate. Lumea, detaliul mundan de ne- 
abatutà relevantà întàlnesc o sensibilitate ce-si 
arogà beneficiile si riscurile trăirii în „interval”, 
un gând poetic încordat la maximum, ce percepe 
cu luciditate aporiile unui univers descentrat, cu 
contururi deplasate necontenit și cu sensuri dez- 
afectate. Semnele unui expresionism caligrafiat 
în culori pastelate — spre a folosi un oximoron -, 
unit cu delicatetea perceperii propriului destin în 
grila fantezismului ușor ironic, ar putea caracteri- 
za, cu oarecari sorti de adevăr, un astfel de spaţiu 
liric. Cărţile Marianei Bojan (Elegie pentru ultimul 
crâng, Judecătorul de păpuși, Haina de cânepă, Ul- 
tima noapte a Șeherezadei, Expertul si păsările) ne 
pun în fata unei creaţii de certă disponibilitate 
stilistică si de inepuizabilă atenție spre detaliile 
lumii si spre dimensiunile abisale ale ființei. 


Poemele Marianei Bojan par să desemneze date- 
le unei poetici a melancoliei fantaste si ale unei 
retransàri în expresia de nu calofilă atunci măcar 
investind în vers o frumuseţe tensionată, o graţie 
ce ascunde devastarea, o revelație a spasmului 
camuflat dedesubtul amăgitoarelor forme exu- 
berante ale lumii. Revelatoare pentru lirica Mari- 
anei Bojan sunt acele glisări ale tectonicii lumii, 
acele peisaje fluctuante, perpetuu schimbătoare, 
în care detaliul de acută pregnantà referentialà se 
preschimbă în fior nelinistitor al fantasticului, în 

care faptul diurn capătă conotaţii ale misterului, iar cadrul se preschimbă, pe 
nesimţite, în loc al unor mutații spatio-temporale ce se sustrag logicii diurne. 
Astfel e „licorna”, scăpată în „cetatea baltatà”, intruziune a misteriilor unei 
suprarealitàti pe care lumea contingentului nu o poate înțelege, căreia nu-i 
poate acorda decât determinatiile proprii, ce amputează înțelesul inefabil si 
surpă comprehensiunea adâncă a de-neîntelesului: „Cine ştie cum / a scăpat 
licorna în cetatea bălțată. / Căuta pădurea cu gâtul înalt / înfiorată de spai- 
mà / când au năvălit acei gură-cască, / au atins-o, au plesnit-o a mirare, / au 
împodobit-o cu flori si beteală, / şi-au așezat odraslele răzgâiate / si chisno- 
vitele ibovnice / pe crupa ei albă... / A îngenunchiat licorna / în propria-i 
moarte, / dar ei au văzut aici / un semn de bunăvoință. / Apoi fiecare a luat 
pentru sine / un mic suvenir... Acel «concret» / fără de care oamenii / nu-și 
pot împlini visele”. Mariana Bojan nu e o poetă a gestului abrupt ori a rostirii 
declamate cu patos afectiv, a retoricii abundente; dimpotrivă, versurile sale 
ne pun în prezența unei anumite discretii a trăirii si rostirii. Cuvântul are o 
înfiorare de taină, versul încifreazà angoasa, linia poemului sugerează doar o 
durere ascunsă, revelația are ecouri ale străfundului abia ghicit. Lumea, așa 
cum se străvede ea în poemele Marianei Bojan, are irizări ale necunoscutului 
şi cute de mister niciodată arătate pe deplin. E o lume în care lucrurile au, în 
exergă, o adevărată splendoare a nestiutului, cuvântul — cu toată încărcătura 
sa de referentialitate si de esentialitate — căutând să rețină tocmai o astfel de 
magie a sensului arhetipal, singurul ce va să dea seamă de avatarurile perene 
ale unui univers halucinant, în care ființa poetei alunecă hieratic: „Mă leagăn 
cu amintirea ta / în penumbra morţii. / Cuvintele au dispărut, / Abia mai 
pot reţine / câteva gânduri esenţiale / pentru nunta mea cu tăcerea. / Sunt o 
vulpe ghemuită în rana sa. / Nici un miracol nu se va întâmpla, / nici un înger 
nu-mi va lua sufletul, / Doar acest vid pustiitor / decolorând Universul... / 
Ca o slujnică obosită / trupul meu dispare / în universul minor al casei” (Vul- 


pe ghemuità). 


N-as putea spune că fantezismul cu aură livrescă e singura cheie de lectură ce 
ar putea descifra, cu sorti de adevăr al judecății critice, sensurile unei astfel de 
poezii. Sunt unele poeme ce-și arogă, în regimul luciditàtii si al inclementei, 
o anume devoțiune față de demnitatea lucrurilor umile; făcând dreaptă parte 
lucrurilor si ființelor de anvergură redusă, de semnificantà atenuată, poeta 
recurge la acolada parabolei ori la subtextul eticizant, redând în filigranul 
pânzei poemului, ca într-o subtilă punere în abis, propriul contur ontic, spas- 
mele unei sensibilitàti acute la realul oprimant. O Anticapodoperà, de pildă, 
pune în ecuaţie aporiile unui trup și ale unui destin, marasmul zilelor ce trec, 
gustul revelatiilor surpate într-un univers cu sensuri dezactivate, presimtirea 
destinului ori a apocalipsei de zi cu zi: „Nimic nu ajută sufletului meu să plu- 

tească / Nici sacagiii viitorului / Nici cămătăresele vârstei / Nici îngerii decă- 
zuti din sfinţenie / cântând în metrou cu gura închisă / ca si cum cuvintele / 
i-ar putea condamna la moarte. / Ce zi amară / ce prăbuşire măreaţă / Ce 
dezastru minuţios! / O anticapodoperă a destinului / care îl modelează pe 
Zeu / din carnea Omului”. Scriitura Marianei Bojan e marcată şi de spiritul 
retractil al autocontemplării, dar si de o necontenità vocaţie a căutării esenței 
poeziei. Povara cuvântului încărcat de lirism, suferința atingerii unei zone de 
mister intens si de deceptie a spiritului, reculegerea în fata lumii si retransa- 
rea în abisurile sinelui, resimtirea substratului tragic al verbului, inconstant 
şi robust, fluctuant si bun la toate — aceste aporii ale poeziei le găsim în Înger 
bolnav, poem de accent programatic oarecum, o artă poetică subtilă în care e 
descifrată condiţia creatorului si drama cuvântului — mască si expiere a gân- 
dului ultim, revelaţie a misteriilor si resemnare în fata unei lumi ce se refuză 
spunerii fără rest: „Mi-e teamă de tine Poezie / De tinereţea ta nărăvaşă / De 
frumuseţea ta vrăjitoare / De patima vulcanică a adâncurilor tale. / Nu ţi-am 
spus niciodată cuvinte de dragoste; / Ca un hamal credincios ţi-am purtat 
poverile / Ca un chelar sàrguincios / ţi-am pus la adăpost giuvaierurile. / 
Acum trupul tău / S-a împlinit pentru dragoste... / Cum as putea să te ating / 
Cu mâini nevolnice, cu ochi lăcrimoși / Cu inima înfricosatà? / Desigur mai 
există acel înger bolnav / Pe care mi l-ai așezat pe umeri / În tinereţe. / Când 
va veni vremea / El va acoperi inima mea cu pământ”. 


Poemele având ca temă erosul capătă o alură transparentă, își diafanizează 
contururile, primesc irizările unei suavitàti netrucate. Iubirea, ca si logosul 
întemeietor, instituie o stare de beatitudine și de revelaţie fericită a ființei ce 
îşi percepe propriul statut ontologic sub spectrul numinosului, a unei stări 
ce transcende empiricul și redă gesturilor de zi cu zi o amploare simbolică 
nebănuită. Nelinistea, angoasa în fata alcătuirilor disparate ale lumii, senti- 
mentul ascuţit al solitudinii — dispar în aceste poeme consacrate erosului, 
în care, dimpotrivă, trupul si sufletul se înmănunchează într-o singură trăire 
deplină, necenzurată, nepervertită. Plenitudinea vietuirii e transcrisă în ima- 
gini caligrafiate parcă în tonuri pastelate, într-o scriitură voluptuoasă ce se 
deschide și spre gestul de anvergură empirică, si spre dimensiunea sacralității 
abia bănuite: „Lasă bucuria să vină la mine / iubirea mea, / Nu te preschim- 
ba în plasă de fluturi / Mai bine fereastră de aer / prin care soarele să intre 
dansând / în sufletul meu. / Vreau să înţeleg soapta / fină a pământului / 
îngropată de păsări în propriu-mi trup. / Ascultă!... Ar putea fi o rugă / un 
poem sau chiar un copil / Dă-te la o parte / când mă vizitează ginii si efri- 
ţii / grădinilor suspendate în vis / Voi freca podelele mai târziu, / voi coace 
plăcinte, / poate chiar vom mânca pe ascuns / o bucată de stea reformată / 
Dar în seara aceasta / nu sunt decât un biet călugăr pribeag... / Dà-i binete si 

un codru de pâine / pentru ca sufletul său să se încredinteze / că drumurile 
exprimă / putinţa oamenilor de a se orienta în sine”. Prozele Marianei Bojan 
din volumul Ultima noapte a Șeherezadei mizează tot pe jocul subtil al con- 
trariilor imaginarului: diurn — nocturn, real — fantastic, empiric — transcen- 
dent. Autoarea are o incontestabilă priză la real, cu menţiunea că nu e vorba 
de un real pur obiectiv, explicit, cu detalii decupate la lumina zilei, ci de un 
real inconstant, mereu fluctuant si iluzoriu, ce-și arată nenumărate chipuri 
si imagini, un real polimorf, cu o statură proteică, în structura căruia pot fi 
bănuite fisurile din care răzbat zvonurile fantasticului, rezonantele unei lumi 
misterioase, ce-și expune latura de umbră și de impalpabil. E o proză cu un 
simț cert al aporiilor trupului si al conștiinței lăuntrului, în care e pusă în 
scenă, de pildă, relaţia atât de profundă și de contradictorie dintre prezentul 
şi trecutul ființei, un trecut halucinant, de o irealitate flagrantă, ce nu se dez- 
văluie decât sub spectrul misterului și al aleatoriului. Tràirile trecute, aduse la 
lumina prezentului de memorie, au irizări ale fabulosului, sunt crâmpeie ale 
unui eden pierdut, fragmente ale unei completitudini ce se lasă abia bănuită. 
Trecutul și prezentul vin să întregească un autoportret fragmentar, o lume 
subiectivă ce nu se supune reflectiei si luciditàtii, ci, mai curând, visului si 
proiecției himerice: „De bună seamă ti s-a întâmplat si tie să capeti despre 
tine însuţi știri noi, ciudate, îngropate în cea mai îndepărtată memorie, aceea 
a copilăriei. Aceste semnale sunt trimise adesea în momentele de letargie a 
spiritului, ori de reflecţie semiconstientà, când prin minte ti se succed sec- 
vente imprevizibile, recunoscute brusc ori bântuite de-o perfidà insinuare 
«dintr-o viață anterioară», semnale pe care «eul» tău îmbătrânit si posac 
le primește ca pe un dar al proniei. Odată recuperate, aceste date vin 
să-ți întregească «autoportretul» sau ceea ce stiai deja despre tine însuți. E 
mult? E putin?... Cu cât bàtrànetea e mai lungă, cu atât se prelungeşte copilă- 
ria” Prozele Marianei Bojan au o alură simbolică si fantezistă, în genul prozei 
lui Borges, cu liniile realului absorbite în arabescuri ale fantasticului si livres- 
cului. Scurte naratiuni cu investitură parabolică, aceste proze pun în scenă 
situații si caractere figurate în tuse decise, sigure, concentrate, cu adevăruri 
morale camuflate îndărătul situaţiilor existențiale tipice. Lumea trecutului, 
spaţiul mitologiei, fascinația orientului, retranșarea în zonele subconstientu- 
lui, restituirea unei realități mai mereu dublată de lumea visului, a orizon- 
tului misterului — sunt topoii unei astfel de proze încărcată de materialitate, 
saturată de accente referentiale, dar, în același timp, marcată de inflexiunile 
oniricului, ori ale fabulosului miniatural si oarecum decorativ. 


Lumea Orientului, pestriță, policromà, cu contururi învălmășite si cu sensuri 
nediferentiate, e plasticizatà în tuse sigure si într-o cromatică abundentă, ce 
sugerează din plin luxurianta, exotismul, devălmăşia unui astfel de spaţiu. Un 

fragment din proza omonimă a volumului, Ultima noapte a Șeherezadei, bu- 
cată încărcată de pitoresc si de fabulos, în care o tornadà e văzută de un ochi 
nedeprins cu acest spectacol si care acordă fenomenului o dimensiune fan- 
tasticà, un înţeles fabulos, e cât se poate de revelator pentru disponibilitàtile 
epice si, mai ales, descriptive ale naratoarei, ce priveşte, fără nicio îndoială, 
realitatea cu ochiul plasticianului: „La o aruncătură de băț de acel cap, vă- 
zui cum iese din pământ, în același chip, un braţ uriaș cu o ventuză în vârf, 
apoi altul si altul si tot astfel, de jur împrejurul capului, închipuind în cele din 
urmă un soi de caracatità întru totul înfricosàtoare si hâdă. Bratele se iteau în 
văzduh adulmecând la întâmplare... Şi numai ce văzurăm, mai întâi, o multi- 
me de lucruri netrebnice zburând prin aer, pentru a se lăsa apoi absorbite de 
acele ventuze: pahare, butelcute de tot felul, talgere goale sau încărcate, po- 
doabe, unelte, iminei, baloturi de mătase și stofă, hamuri, cuie. Zarzavaturi şi 
cam tot de poți găsi pe tarabele sulului ori prin ogràzile oamenilor. Încetul cu 
încetul, înfățișarea obiectelor zburătoare se schimbă. Puteai vedea roți, lec- 
tici, păsăret de tot felul, oi, asini, cai, cămile, bușteni si multe altele. Si astfel, 
peste trupurile noastre umilite la pământ, în care abia se mai ţinea un firicel 
de viaţă, se ghiftui acea ființă de neînțeles, ore în şir. Ci mai la urmă iată că 
mi-e dat să zăresc saraiuri si palate si printre ele, părând cu totul neînsemnată, 
fastuoasa caravană domnească alunecând în stomacul fără sfârșit al jigăniei'. 
Scriitura Marianei Bojan are o netă alură spirituală și livrescă, cu o sensibili- 
tate acută la avatarurile realităţii diurne, dar și la universul de taină și mister 
al visului, al oniricului de extracţie fantastică. Rafinamentul, culoarea delicat 
asternutà pe pânza poemului, zvonul esentelor pe care îl bănuim aproape de 
fiecare dată în aceste versuri, fantasmele copilăriei colorate afectiv si redate 
ca într-un joc de oglinzi paralele — sunt pecetile stilistice si de viziune repre- 
zentative pentru creația Marianei Bojan, atât pentru domeniul poeziei, cât si 
pentru acela al prozei. Simţul culorii și al proporţiilor, arhitectura întregului, 
clădită cu rafinament, trădează formaţia plastică a autoarei, capacitatea sa de 
a prinde în cuvântul evocator o întreagă lume, cu liniile, contururile și cro- 
matica sa inepuizabile. 

Stănescu". Ministru al Ştiinţei 
şi Învăţământului din 
Republica Moldova (1990- 
1994). Fondator al revistei 
„Limba Română”. 


Sunt, ca Manole, un umil zidar 


Sunt, ca Manole, un umil zidar 

Si-as vrea si eu, spre-a neamului cinstire, 
Sà-nalt, în timp, o sfântă mănăstire 

Cu vânj de bronz, sclipire de clestar. 


O lamă-n piept mi-i tainica jertfire 

Ce-o vom aduce, astăzi, pe altar, 

Dar cum, prin ploaie, umbre nu transpar, 
Mă trece-un gând, divină limpezire. 


N-am jinduit ca alții, rânduri-rânduri, 
La stare de nirvana sau kiéf. 

Pe mine mă ziditi, rebele gânduri, 
Să-ntrecem oratoriul „Saint-Jozeph”!* 


Nu-i dar mai mare, care-n veci ne ţine, 
Decât altarul arderii de sine. 


Pe sol străin n-am mas 
şi nici nu mânem 


Falsi protectori cu mină acvilinà 
Mi-l sapă, neamul, greu, din temelie. 


* Oratoriul „Saint-Joseph” din Montreal este un lăcaș 
de cult (o bazilică) de mari proporţii (construcția a în- 
ceput în 1924, a fost finalizată în 1967). Are o înălțime 
de 152 m deasupra străzii, din care 60 m înălțime sunt 
de la podea până în vârful cupolei. E situat în partea de 
nord-vest a platoului colinei din centrul orașului, numi- 
tă „muntele Mont-Royal”. 

Oriunde sunt, tronează, cum se ştie, 
Principiul lor: dezbină și domină. 


Pe sol străin n-am mas și nici nu mânem. 
Acasă — moldoveni, ardăi sau vlahi —, 

Să ştie ei, modernii padisahi: 

Români am fost, români o sà rămânem. 


Au sârbul şi ruteanul nu știu oare 
Că altă apă curge azi la moară 
Şi-s toţi egali: slavi, vlahi sau cosovari? 


N-a spus-o ieri Gamzatov la avari 
Că, dacă mâine limba lui dispare, 
Atunci el astăzi gata e să moară? 


O, Pyntia, conjură-l pe Socrate 


Îndarn Socrate se jura pe câine 
Că adevăru-i mai presus de toate. 
Juratii îl trimiseră la moarte 

Cât ai întinde svaitàrul pe pâine. 


Au pizma azi pigmeu-o nesocoate? 
Din trama lui în urmă ce rămâne? 
Minciuni si intrigi, bârfe. Azi si mâine. 
Iar adevărul tot cu capul spart e. 


O, Pyntia, conjură-l pe Socrate, 
Doar ţi-o ierta verdictul tău inept. 
De ce l-ai dat drept cel mai înțelept 
Şi ai uitat de mediocritate? 


Decât să-mi 6stoi lacrima durută, 
Mai bine-mi beau paharul cu cucută. 


POESIS EEE 
In crepuscul, Nevski-și culcă creasta 


În crepuscul, Nevski-si culcă creasta. 
În bodegă cercurile dantesti 

Colcăie în patimi pământești, 
Strangulàndu-ti clipa grea, nefasta. 


Tot încerci a pune punct. Şi basta! 
Fumul trage storuri la feresti. 
Votca nu te-ntreabă cine eşti 

Si cu cine ţi-a fugit nevasta. 


Printre mese unu-si cată teasta. 
Altu-și strânge dinţii printre cesti. 
S-o pornim, Serghei, sfidând năpasta, 
Spre Reazan cu troica din povești. 


Nimic nou să pleci din lumea asta, 
Si nici nou într-însa să trăieşti”! 


Când te-au momit cu strălucirea toată... 


Când te-au momit cu strălucirea toată 
A-ntunecimii raiului păgân, 

Când te-au călcat, postată cu postată, 
Toţi şerpii, ce i-ai încălzit la sân, 
Când, ca pe Horia, te-au tras pe roată, 
Tu, frate, n-ai uitat că ești român. 


S-au risipit màretele imperii? 

Şi-au ogoit — ai! — pohta de mărire? 
Un olm de gaze-aduce-a mântuire. 
Un vânt tepos adie a siberii. 


Să pomenești imperiul sine ire? 

Au nu cumva pe moş Martin să-l sperii? 
Din rana ta — memoria durerii — 
Urează-i net: Eternă adormire! 


E * Ultimele două versuri sunt din poezia lui Serghei Esenin „Eu mă duc, prietene. Adio!”. 

Mă-nclin sinceritàtii si-ti sărut 


În ochii tăi se-nvolburase cerul, 

În ochii mei fierbea-n talazuri marea, 
Când, brusc, un tunet junghi€ candoarea 
Unui sărut stângaci și sui, stingherul: 


„Nu orice vrabie, Serghei, un pui e, 
Ce n-a ciupit din fructul cel oprit. 
Deci n-am să-ntin un chip neprihănit 
Eu, care sar din pom în pom haihuie”. 


Când mă întorc cu gândul înapoi, 
Mă-ndlin sinceritàtii şi-ţi sărut 

Cel biblic sfat al unui om trecut 

De timpuriu prin ciur si prin dârmoi: 
Să nu te-atingi de-un măr neînceput, 
Un suflet cast nu-l tàrsài-n noroi. 


Când voi simți că scândura îmi sună 


Se-ncolăceau balauri pe catarg 

Cumplite valuri. (Te treceau fiorii.) 

Pe creasta lor încălecau, greu, norii 
Când am pornit să-nfrunt furtuna-n larg. 


De-atunci speranțe, vise (iluzorii?) 

De slepul vieţii se tot sparg si sparg 

Ca pumnii crunti de pieptu-mi dur si marg. 
Dar macină noi vise roata morii. 


Mă ţine viata-n ritmu-i saraband. 
Suflarea mea cu ritmul ei consună. 


Când voi simţi că scândura îmi sună, 
În rai să fiu, de aur burg sau land, 

La vatră vin, avidul de furtună 

Şi cel din urmă, paşnic, goeland. 

Doina CERNICA 
Sfasietor si înàltàtor, 
august la Sâmbăta de Sus 


Pe un limb elansat între munţi gi cer se află ves- 
titul Complex Monahal de la Sâmbăta de Sus, al 
cărui potir ocroteste ctitoria lui Constantin Brân- 
coveanu, cu hramul Adormirii Maicii Domnului, 
pe 15 august, când venise pe lume și domnitorul. 
Monument istoric, arhitectural, este mai ales sim- 
bol al martiriului si al rezistenței întru apărarea 
PN le „Credinței strămoșești. Credinţă plătită cu viața de 
Scriitorilor din România, c dere Bra di pt, 6 „2 

a Uniunii Ziariştilor onstantin Brâncoveanu, er cu cel patru 
Profesioniști din România fii ai săi şi ginerele Ianache, în chiar ziua în care 
şi a Uniunii Internaţionale domnitorul împlinea 60 de ani și în care hramul 
a Presei Francofone, este ar trebui să însemne aici numai şi numai bucurie. 
autoare a unor cărți de proză  Prestanţa si jertfa lui Constantin Brâncoveanu au 
şi publicistică, traducătoare continuat să o ocrotească o vreme într-o Transil- 
şi realizatoare a paginilor sanie cu locasurile ortodoxe, circa 150, dărâmate 

săptămânale de literatură x di A i RICE 
Ba Di „necruţător, până când, asemenea ctitorului, bise- 

şi artă de la cotidianul,Crai A = ga 
i rica avea la rându-i să fie decapitatà în 1785 de tu- 
nul unui general habsburg. 


D.C. — membră a Uniunii 


nou” Suceava. Distinsă 

cu premii naţionale şi 
internaţionale. În anul 2011, 
oraşul Terville (Franţa) i-a 


Venind din Suceava, drumul până aici este unul 
ai dintre cele mai lungi şi mai dificile din România, 
‘Pentru calitatea scrisului ÎPS% ca şi ceilalți delegați la a XIV-a Conferință 
si pentru talentul de Națională de Alegeri a Uniunii Ziariştilor Profesi- 
povestitoare”  Onisti din România, nu am putut să nu mă gândesc 

cu gratitudine la bunăvoința Mitropoliei Ardealu- 
lui de a ne desfășura lucrările în acest loc ales. Însă 
nu în primul rând despre conferință vreau să scriu 
în rândurile care urmează, deși ea nu poate fi lipsită 
de interes pentru cititorii revistei, cu atât mai mult 
cu cât anul trecut, la a XX-a aniversare, „Limba Ro- 
mână” a fost distinsă cu Diploma de Excelenţă, iar 
redactorul-sef, Alexandru Bantos cu Ordinul Zia- 

riştilor — Aur, cele mai înalte 
semne de apreciere ale acestei 
uniuni profesionale, de creaţie 
publicistică, pe care o desparte 
mai puţin de un deceniu de pri- 
mul centenar al existenţei sale. 


După ce am lăsat în urmă Fă- 
garasul, după ce am trecut si 
de Sâmbăta de Jos, si de Sâm- 
bàta de Sus, masina a virat la 
stànga, intrànd pe un drum 
pustiu, care parcă se alcătuia 
sub ochii noştri printr-un ne- 
sfârşit câmp cu maci. Purpu- 
rii, îşi răsfrângeau văpaia unul 
asupra celuilalt, incendiind 
orizontul. Era ca și cum de la 
Istanbul, din acel tragic 15 au- 
gust 1714, sângele Brâncove- 
nilor executaţi călătorise încet 
şi îndurerat pe sub pământuri si nu se linistise până ce nu ajunsese la poarta 
iubitei ctitorii a domnitorului și nu urcase, sevă vie, în petalele macilor, să-i 
vegheze si să-i ocrotească viața. O viață readusă la trezie, după un somn lung 
în ruine, începând din 1926, de la iniţierea lucrărilor de restaurare de către 
Mitropolitul Nicolae Bălan, si continuând cu sfinţirea ei, douăzeci de ani mai 
târziu, în 1946, tot într-un 15 august, ziua nașterii si uciderii ctitorului, ziua 
hramului bisericii, din nou albă ca o mireasă la zenit si în miez de noapte de- 
opotrivă. Considerat cel de-al doilea ctitor al ei, Mitropolitul Bălan i-a pus 
lumină stilul brâncovenesc, dantela de piatră a ușilor şi a pridvorului, frumu- 
setea pilaștrilor sculptați, brâul de cărămidă așezată în zimti, acoperișul de 
şindrilă, pictura interiorului conceput în formă de cruce. 


Oprind în parcarea complexului, nu ctitoria, protejată de patrulaterul incintei ca 
o nestemată de un potir, ni s-a înfățișat întâi vederii, ci academia, care avea să ne 
găzduiască, conferinţă si participanţi din toată tara. Odată cu ea înaintea ochilor 
numele celui de-al treilea ctitor, Mitropolitul Antonie Plămădeală, a irumpt pe 
ecranul memoriei. Evocat de arhim. Timotei Aioanei în pagini de ziar, în cartea 
„Portrete în cuvinte” si cu alte prilejuri, acest deosebit ierarh, teolog, filozof si 
scriitor a fost legat de meleagurile sucevene prin anii petrecuţi la mănăstirile 
Slatina (condusă atunci de vestitul Cleopa Ilie), Râşca si Dragomirna, la ale că- 

ror şcoli monahale a fost profesor, şi mai ales printr-o prietenie de decenii cu 
preotul Petru Ciobanu, de la Parohia Slatina. Născut în Basarabia (în 1926, la 
Stolniceşti, judeţul Lăpușna) şi botezat Leonida, a urmat întâi cursurile Semi- 
narului Teologic Chișinău, după care, refugiat cu întreaga familie în România, 
şi-a desăvârșit studiile si a fost tuns în monahism primind numele de Antonie. 
Închis la Jilava, alungat din cler și călugărie de un decret de neagră amintire din 
România anului 1959, somer, muncitor necalificat, cu o credință si tărie exem- 
plare, a ajuns doctor al Heutrop College de la Oxford și al Institutului Teologic 
Bucuresti, mitropolit al Transilvaniei, Crisanei si Maramureșului si membru de 
onoare al Academiei de Științe a Moldovei și al Academiei Române. Considerat 
cel mai important autor român de literatură religioasă al secolului XX, Antonie 
Plămădeală este nu doar ctitorul incintei mănăstirii, ci si al celebrei Academii de 
la Sâmbăta de Sus. Însă înainte de a-i trece pragul, să menționăm sfințirea din 
15 august 1993 a incintei, cu biblioteca și muzeul între altele, si cu biserica cea 
nouă, având hramul Sfinţilor Martiri Brâncoveni, sărbătoare înscrisă în calendar 
pe data de 16 august. Cât despre elegantul edificiu al academiei, pe al cărei fron- 
tispiciu stă înscris Spiritualitate, Cultură, Artă, Ştiinţă, cu porţile întotdeauna 
deschise primitor începând tot dintr-o zi de august — 15 august 2003 —, ea a fost 
concepută de mitropolitul-cărturar ca un spaţiu destinat conferinţelor, cu cele 
mai moderne dotări, si găzduirii participanților la acestea, precum și a tuturor 
cercetătorilor interesaţi de comorile muzeului și bibliotecii. Aici şi-a desfășurat 
lucrările şi Conferinţa Naţională a Uniunii Ziariştilor Profesioniști din Româ- 
nia și şi-a ales noile organe de 
conducere, cu Dinu Doru Glă- 
van — preşedinte, bucurându-ne 
la încheierea ei de o întâlnire 
de neuitat cu Laurenţiu Streza, 
Mitropolitul Ardealului. 


Fereastra camerei în care ne-am 
instalat, la mansardă, cu munţii 
Făgărașului, cerul și turla biseri- 
cii lui Constantin Brâncoveanu 
plutind lent în jurul nostru, pă- 
rea să planeze asupra unei lumi 
aparte, în care timpul și spaţiul 
pulsau în ritmul bătăilor de 
toacă și al sunetelor de clopot. 
Am coborât ca să urc în Biseri- 
ca Sfinţilor Martiri Brâncoveni, 
apoi am călătorit pe sub arcade, 

pentru o întâlnire scrisă de mai demult cu Antonie Plămădeală, însoţită de flori 
în culorile primare, roșii, galbene, albastre. Pe piatra tombală de marmură, strà- 
juità de o lumină nestinsă, stă gravat un alt august, 29 august 2005, data trecerii 
la cele veşnice a înaltului ierarh, dată care după calendarul pământului româ- 
nesc de pe care avenit, iulian, este chiar după cea a Adormirii Maicii Domnului, 
a hramului Mănăstirii Brâncoveanu de la Sâmbăta de Sus, dată a tragediei ucide- 
rii lui Constantin Brâncoveanu în ziua nașterii sale, dar și a atâtor bucurii slăvite 
aici. Şi deodată un foșnet diafan, ca de aripi de îngeri, fosnet de mii de cărți, s-a 
înstăpânit de-a lungul arcadei mormintelor, a cotit la stânga, trimițând o undă 
spre piatra de pe care Părintele Arsenie, Sfântul Ardealului, vorbea oamenilor, 
atingând ușor usa chiliei marelui duhovnic Teofil Părăian si în care îi trăiește 
memoria în spirit și în lucrare cel care i-a fost vrednic ucenic, protosinghelul 
Mihail Bobârnat, pentru ca să se înalțe în muzeu, si în bibliotecă, în care, lamură, 
se află lăsate prin testament picturile pe sticlă și, în număr de circa 20.000, căr- 
tile si manuscrisele lui Antonie Plămădeală, una din cele mai luminate minți pe 
care le-a zămislit pământul Basarabiei si al României. Pretioase icoane, manus- 
crise, cărți de teologie, filozofie, artă, științe exacte, aparținând practic tuturor 
domeniilor gândirii umane, în multe limbi ale pământului — română, greacă, 
rusă, germană, engleză, franceză ș.a. 


Istoria sa, rugăciunea si studiul, tezaurul de artă si carte, deschiderea spre ori- 
zonturile de interes al contemporaneitàtii, existența actuală la care l-a ridicat 
Antonie Plămădeală, fac din Complexul Monahal de la Sâmbăta de Sus unul 
dintre marile centre ale spiritualității ortodoxe și o vatră de primă mărime a 
culturii nationale. În care auguste zile de august se înalță sfâșietor si pline de 
slavă, maci purpurii nemuritori în grădina munţilor si a cerului. 


Poze de autor. 

Ana IURII în dialog cu 
Daniel MUNTEAN 


Cu sau fără mijloace, o provocare 
estetică te opreşte din mers... 


Ei sunt în jur de cinci mii în fiecare an, cei care pleacă dincolo 
de Prut să facă studii. Unii mai buni, alții mai puţin, unii 
mai insistenti, alții mai norocosi... Daniel Muntean însă a 
reușit prin excelență pe parcursul a trei ani de studii la Uni- 
versitatea de Arte si Design din Cluj-Napoca să intre în acea 
rată mică a studentimii afirmate... 


D.N. — artist plastic, — Daniel, ce te-a determinat să optezi pentru o 

Republica Moldova, facultate de arte? 
absolvent al Universităţii de 
Artă şi Design, Cluj-Napoca, 
Secţia Grafică. 


- Nu a fost o decizie fermă de la bun început. 
Trebuia să urmez un semestru de studii în cadrul 
unei facultăți de economie la Chişinău ca să-mi 
dau seama că nu mă reprezintă. Dacă nu-ţi place 
ceva, e bine să renunti la timp. Asta n-ar însemna 
totuși că vreodată e prea târziu să o faci. 


Din clasele primare eram primul la desen. Luam 
cursuri de desen și pictură. Mai apoi participam 
la nenumărate concursuri... Dintotdeauna m-am 
considerat o fire creativă, dar cred că aveam abili- 
tàti, ca să nu zic talente, asupra cărora as fi putut 
să „lucrez” mai mult. Îmi lipsea însă încrederea în 
mine. De orice lucrare m-aș fi apucat, simțeam că 
n-o fac corect, și dacă nu-mi reușea ceva, mă de- 
ceptionam si abandonam. Trebuia să treacă ceva 
timp ca să-mi recapăt încrederea si să reîncep. 
Abia acum conştientizez că tocmai acele „căderi” 
m-au și educat. Într-un final, am revenit şi eu pe 
„calea cea dreaptă” si am aplicat la o facultate de 
artă din Cluj-Napoca, România. 


- Două proiecte artistice de excelenţă te-au marcat până acum. Unul a 
avut o mare rezonanţă în Republica Moldova, altul urmează să fie im- 
plementat. Este vorba de „Incursiune în spatele luminii” și „Umbre gră- 
bite”. De unde pasiunea pentru o lume la răscrucea a două universuri — 
fizic şi simbolic — si ce înseamnă pentru tine acest joc de lumină? 


— Limita subțire dintre lumină și întuneric tot timpul m-a provocat. E o regiune 
fină şi capricioasă, care cere multă grijă si sensibilitate în reprezentare. Umbra 
în sine nu e un mister, dar, încadrată în marginile impuse de fotografie, devine 
misterioasă. În ambele proiecte mi-am propus să captez subiectul ca simbol și 
să-i ofer o valoare romantică, în ciuda compoziţiei stricte si a lipsei de culori. 


— „Incursiune în spatele luminii” se numără printre provocările expozi- 
tiei ,Monocrom+Rosu” organizată la Chișinău. Care a fost motivaţia ta 
în acest demers și cât efort necesită implementarea unei asemenea idei? 


— Proiectul „Monocrom+Roşu” a fost unul care a încins spiritele pe parcurs. 
Preconizam un proiect grandios, până ne-am izbit de obstacole de tot felul și 
am decis să realizăm ceva mai modest. De la bun început ne-am propus prea 
multe si, pe măsură ce ne apropiam de data vernisării, tot renuntam la câte 
o idee valoroasă. Din cauza lipsei de sponsori credeam că totul se spulberă. 
Până la urmă am găsit suportul necesar si am reușit să ducem proiectul la bun 
sfârşit. Am vrut să ne afirmăm și să transmitem fascinația artei. Asta a fost 
motivaţia cea mare. Efortul a fost și el, la rându-i, foarte mare. Cred totuşi că 
n-am fi reușit fără încurajarea celor apropiaţi si dragi. Uneori e foarte impor- 
tant ca cineva să creadă în tine. 

- Proiectul „Umbre grăbite” este unul de-a dreptul impresionant: cap- 
tează graba din viețile oamenilor într-unul din cele mai frumoase orașe 
ale României. Ar fi aici un contrast între contemporaneitate și vechime 
definită prin cadru. Care a fost sursa ta de inspiraţie în acest caz? 


— Mesajul acestui grupaj tematic este destul de simplu, desi tinde sà răspun- 
dă la întrebări complexe. Cunosc foarte multă lume care, fiind tot timpul în 
grabă, trăieşte într-un univers prea personal, lipsit de frumosul din jur. El însă 

există! Şi ne înconjoară peste tot. Gràbiti mereu, uităm să ne oprim din mers 
şi să-l contemplăm. Şi ca să demonstrez asta, am ales unul dintre cele mai 
frumoase oraşe din Romania, Cluj-Napoca, unde chiar ai ce contempla. A 
hoinări pe străzile Clujului cu ochii închiși e o crimă! Cât de des v-aţi oprit 
din mers sà contemplati o fereastră, un detaliu de pe un acoperiș de casă, un 
perete găurit, un porumbel, un zâmbet, o umbră perfectă la un apus de soare, 
o bucată de cer într-o baltă de apă?... Timpul nu contează decât atunci când 
se oprește. Şi el se opreşte numai atunci când ne dorim noi... 


- Când preconizezi să faci public acest proiect si unde? 


— Ca orice proiect semnificativ pentru afirmarea mea artistică, acesta este 
publicat pe pagina mea web. A mai fost expus și în cadrul expoziţiei absol- 
ventilor de grafică din anul 2011-2012 a Universităţii de Artă din Cluj. Fiind 
unul dintre proiectele mele preferate, intentionez să-l expun si într-o galerie 
de artă, fie din Moldova, fie din România. 


— Deşi fiind student la grafică, mediul tău preferat este fotografia. Pen- 
tru unii acest tip de mediu se definește prin capacitatea inedită de a cap- 
ta momentul prezent întru eternizarea lui. Pentru tine însă ce înseamnă 


fotografia? 


— Fotografia are, într-adevăr, proprietatea surprinzătoare de perpetuare în timp. 
Asta o face imortală într-un sens simbolic. Pentru mine ea ar fi un mijloc crea- 
tiv, de personalizare, ce mă ajută să prezint celorlalți subiectul privit prin prisma 
ochilor mei. Atâta timp cât acel subiect e privit cu o implicatie afectivă, rezulta- 
tul va fi bun. În caz contrar, vei avea o lucrare mediocră. Provocarea estetică te 

opreşte din mers si îţi pune imaginaţia în funcţiune. Cu ce mijloace o faci chiar nu 
contează. Multi dau vina pe echipament atunci când nu le reușește ceva. Un artist 
face fotografii bune si cu o camera de unică folosință. Se fac si multe fotografii 
de proastă calitate folosind camere scumpe. Asta fac oamenii cărora le lipsește 
pasiunea. În artă nu sunt esențiale cunoştinţele tehnice. Ansel Adams spunea: 
„Nu e nimic mai rău decât o fotografie clară după o idee confuză”. Pictura, spre 
exemplu, este arta includerii, pe când fotografia este una a excluderii. Obisnuinta 
de a „băga” totul într-o fotografie este o cale sigură și ireversibilă spre eşec. Tot ce 
nu contribuie la punerea în valoare a subiectului și ideii îndepărtează atenţia. La- 
conismul în fotografie reprezintă pentru mine un principiu si mi-a educat spiritul 
artistic. Nu e doar o tehnică, e o întreagă filozofie! 


- Acum, că ai absolvit o facultate cu profil artistic, arta își are loc în pla- 
nurile tale de viitor? 


— Si da, şi nu. Arta si fotografia ca mijloc de exprimare artistică vor rămâne 
mereu ceva nobil în concepția mea. N-aș realiza însă niciodată lucrări doar 
din raţiuni comerciale. E un paradox aici, pentru cà un artist nu-și poate ma- 
terializa visurile fără mijloace financiare. Nu văd arta însă ca mijloc de exis- 
tentà sau supravieţuire. Şi pentru că trebuie totuși să „exist”, sunt constrâns 
s-o plasez pe un plan secund. Asta n-ar însemna s-o și abandonez. 


— Ca să încheiem, Daniel, un studiu al Centrului Român de Politici Eu- 
ropene din 2012 susţine că doar 56% dintre studenţii basarabeni în Ro- 
mânia finalizează studiile cu o diplomă, altele 44% marchează rata de 
abandon. Sunt trei ani de când studiezi la Cluj si, bănuiesc, socializezi 
cu basarabenii tăi, și ei studenţi acolo. O părere personală, de ce atât de 
multi dintre ei nu-și duc la bun sfârșit „misiunea”? 


— Deși sursa pare destul de credibilă, cifrele de mai sus mă surprind si îmi par 
exagerate. Personal, nu cunosc basarabeni în Cluj care au abandonat facultatea, 
poate doar câţiva care s-au reprofilat ori transferat. Lucrul acesta mi se pare firesc, 
dacă ţinem cont de faptul că, atunci când aplici pentru o bursă a guvernului ro- 
mn, ai doar o vagă idee unde vii si cum va fi. E un risc pe care trebuie să ţi-l asumi, 
daca vrei să faci acest pas. Cei care abandonează, probabil, au și ei motivele lor. 
Sunt mulți însă (nu doar basarabeni) dintre cei care fac facultate doar pentru că 
studentia reprezintă pentru ei „un stil de viață” si nimic mai mult. 


— Ce ar putea, din punctul tău de vedere, să-i motiveze să aibă succes în 
ceea ce fac, ca şi tine? 


- Eu nu sunt un student-model, ba chiar am avut si eu o groază de restante. Într-un 
final, am reușit să înving toate dificultățile. Oricine ar putea face la fel. E foarte im- 
portant să-ți placă ceea ce înveți si ce faci, altfel degeaba îţi irosesti energia. Dacă nu- 
ti place — lasă! Important este sà-ntelegi care îţi este vocaţia. Dacă ai înțeles, nu ezita! 

Clasic şi modern. 
Reverberatii în cotidianul chişinăuian 


Nicolae Grigorescu, Ciobănaş cu turma de oi, 
ulei pe pânză, 65x43 cm, 1901 


EET ROMIAINIA 


Mihail Grecu, Flori uscate, ulei pe pânză, 65x55 cm 

Nicolae Enea, Vase la Dubrovnic, ulei pe carton, 49,5x70 cm, anii '30 


EIN PUTE ROMIAINIA 


Octav Băncilă, Vas cu maci, ulei pe pânză, 51,5x35 cm 


DIALOGUL ARTELOR | V 


Mihail (Mişu) Teisanu, Scrisoarea de adio..., ulei pe carton, 28,5x32,5 cm 


EIN ROMÂNĂ 


pr) Val alt, E7 


Max Arnold, Pod peste Arno, Florența, acuarelă pe carton subțire, 
40x51 cm, 1925 

Ştefan Càltia, Zori de zi, ulei pe pânză, 81x89 cm 

Ipolit Strâmbu, Pe gânduri, ulei pe carton, 32,5x24 cm, 1925 

Nicolae Vermont, Asteptare (ciclul ,Refugiatii”), ulei pe carton, 
39x29 cm, 1930 


ENE PT RO MIÂINIĂ 


Corneliu Michăilescu, Natură statică struguri şi carafă, 
ulei pe carton, 50x65 cm 


DIALOGUL ARTELOR | XI 


Alexandru Ciucurencu, Natură statică cu flori, pipă şi pere, 
ulei pe carton, 44,5x59,5 cm 


EEE PT RIOIMIAINIA 


Grigore Catargi, Reverie, pastel pe hârtie, 61x48 cm 

dina lui Hein, ulei pe carton, 60x50 cm, 1986 


ă în gră 


<A 


Vasile Varga, Toamn 

Tudor Zbârnea, Recurs arhetipal, ulei pe pânză, 80x100 cm, 2010 

Magdalena Rădulescu, Veliere, ulei pe pânză, 50x61 cm 

ă, 55,5x88,5 cm 

A 


ncuta cu fuior pe cale, ulei pe p 


ără 


Ti 


Nicolae Grigorescu, 

Tudor ZBÂRNEA 


Semne de animare a pieței de artă 
din Republica Moldova 


La noi nu a existat niciodată o piață de artă dato- 
rità lipsei mai multor componente indispensabile. 
Sunt artiști, există artă de valoare, însă nu avem 
galerii de artă bine cotate, funcționează doar 
două-trei prăvălii care încearcă să comercializeze 
artă la nivelul consumului de suvenire. 


Mediul artistic din Moldova, datorită artei anga- 
jate pe care a oferit-o publicului în perioada so- 
Uniunilor Artistilor Plastici. Vietică, dar si lipsei unei politici adecvate de pro- 
din Moldova, Romänia sial  MOVare a valorilor autentice din ultimii ani, nu a 
Asociației Internationalea putut edifica un public al artelor plastice. Nu a 
Artiștilor Plastici Profesioniști fost cultivat interesul și gustul estetic pentru artă. 
în cadrul UNESCO. Peste 200 O spunem cu regret, în Moldova nu există nici co- 


T.Z. — artist plastic, Repu- 
blica Moldova. Membru a 


de expoziţii organizate în țară  lecţionari de artă, în sensul adevărat al cuvântului. 
si în străinătate (inclusiv 25 

expozi ii personale : Belarus, Gustul artistic nu poate fi format doar din cărți, 
Belgia, Cipru, Finlanda, Franţa, este necesar contactul direct cu arta, cu valorile 
Germania, Italia, Lituania, universale, iar comunicarea directă cu opera de 
Moldova, Olanda, România, artă se poate realiza prin vizitarea marilor muzee 
Rusia, Ucraina. Lucrări în din lume, or, spaţiul nostru a fost mereu privat de 
colecţii publice în Belarus, si i ea A ni ; ; i 
i „aceste posibilităţi, în anii trecuţi — din cauza unei 

Franţa, Kirghizstan, Republica. 3 . VICARI: LOS 
ii = ideologii stupide, astăzi — din cauza sărăciei. Mu- 
Moldova, România, Turcia. Au- | É t . 
tor si coordonator de proiecte zeul Naţional de Artă, de mai bine de 25 de ani, 
în domeniul artelor vizuale: din lipsa de mijloace financiare pentru restaurarea 


Necinii de la Răsărit” Utreht, imobilelor, nu dispune de spaţii expoziţionale su- 
Olanda, 2006;,Moldova, Arta  ficiente, adecvate fondurilor de artă (circa 40 de 


Contemporană" Bruxelles, mii de piese) acumulate într-o perioadă de peste 
Belgia, 2006. Curatorul Biena- şaptezeci de ani. 
lei Internaţionale de Pictură, 
Chisinàu-2009, Chisinàu-2011. În ultimii ani, datorită unor politici culturale in- 
Din 2002 — Directorul Muzeului  calificabile ale factorilor de decizie, nu mai există 
National de Artă al Moldovei. resurse pentru achiziții de opere pentru colecțiile 

publice. Din 1993, sub pretextul prăbuşirii economice, statul a adoptat o po- 
liticà culturală confuză, care a blocat alocarea mijloacelor financiare pentru 
completarea patrimoniului muzeelor. lar mai nou, din 2010 în Republica 
Moldova nu se mai susține nici dezvoltarea artelor plastice prin intermediul 
achiziţiilor anuale. Anterior, chiar dacă la preţuri derizorii, se mai achizitio- 
nau câteva opere pe an de la artiștii de mare notorietate. E un fapt trist si care 
ar trebui să ne pună pe gânduri, aceasta era singura modalitate de a completa 
colecțiile publice cu opere de arta contemporană. 


Cât priveşte consumatorul nostru de artă, acesta provine din cercul de in- 
telectuali care vizitează periodic expoziţiile Galeriilor Uniunii Artiștilor 
Plastici, „Constantin Brâncuşi”, muzee si alte locaţii în care se organizează 
expoziţii de artă, de regulă, însă neavând posibilităţi financiare pentru a-și 
crea o colecție proprie. Cu artisti de valoare, oferta rămâne destul de gene- 
roasă, cererea însă lipseşte aproape în totalitate. Fără critici de artă, experți si 
evaluatori care ar putea promova arta ca pe un bun necesar, nu se va putea 
cultiva gustul colectionarului de artă. 


Analiza numeroaselor expoziţii de valoare organizate la noi se încheie odată 
cu „ciocnitul” paharelor din plastic la vernisaje. Nimeni dintre titularii critici 
de artă nu se mai grăbeşte să scrie o cronică plastică, cel putin din orgoliu, 
dacă nu din interes pentru artă. Mass-media ar fi, cu siguranţă, un mijloc de 
informare si, într-o anumită măsură, de formare a gustului estetic. Criticii 
de artă ar putea în mod cert influenţa viziunea publicului asupra valorilor 
autentice, astfel devenind credibili si pentru potenţialii colecționari de artă. 
Ei sunt cei care ar putea convinge societatea că arta, pe lângă faptul că poa- 
te crea confortul estetic si cultural, poate fi si o investiție reuşită si de lungă 
durată. Deocamdată însă nu dispunem de o catedră de istorie si teorie a artei 
în instituţiile noastre de învățământ superior. Abia în acest an au fost inclu- 
se cinci burse de studiu în domeniul istoriei si teoriei artei la Academia de 
Muzică Teatru si Arte Plastice. Problema rămâne — cine le va preda cursurile 
viitorilor studenți? Această situaţie face ca în centrul capitalei noastre, chiar 
în vecinătatea Primăriei si unei veritabile valori artistice de for public, statuia 
lui Mihai Eminescu, realizată de regretatul sculptor Tudor Cataraga, să se 
dezvolte bâlciul de suvenire matrioșka și alte realizări de gang de la noi, care 
promovează kitsch-ul, împingând comunitatea noastră într-o zonă periferică 
valoric, fără perspectiva promovării artelor vizuale autentice. 


Cu regret, deocamdată în Chișinău mai există un anumit segment al pieţei 

3 3 5 
de artă obscură ce desfășoară comerțul cu obiecte culturale în condiții mai 
puţin legale și acesta aparține unor persoane care achiziționează bunuri su- 
punându-le unui circuit închis iar uneori chiar ilicit. 

De exemplu, în România, unde se atestă un gust estetic deloc de neglijat, 
există multi colecționari de artă. După anii nouăzeci ai secolului trecut au 
apărut mai multe case de licitaţii care au creat o piaţă de artă instituțională, 
unde tranzacţiile cu valorile culturale se produc public. Această activitate se 
bucură de un larg interes în mediul colecționarilor de artă din care statul îşi 
asigură beneficiul său. 


La începutul verii anului curent, cea mai importantă Casă de Licitaţii „Art- 
mark” din România, cu sprijinul Institutului Cultural Român „Mihai Emi- 
nescu” la Chișinău, a reușit să impună un proiect foarte curajos în vederea 
organizării unei licitații de artă duplex, Bucuresti — Chișinău, la 12 iunie cu- 
rent. Aproape două sute de opere de artă contemporană și de patrimoniu ale 
unor artiști de pe ambele maluri ale Prutului s-au reunit în cadrul acestei ma- 
nifestări culturale de anvergură. Este prima experienţă a pieţei românești de 
artă în promovarea si răspândirea valorilor artei nationale peste hotare, dar 
şi primul pas către accesul public pe piaţa românească a creaţiilor artiștilor 
basarabeni contemporani și de patrimoniu. 


Având o echipă de profesioniști în domeniul marketingului de artă, colabo- 
rând cu cei mai buni experți si istorici de artă din România, Galeriile Casa 
de Licitaţii „Artmark” dezvoltă principalele mecanisme de funcţionare a 
pieței de artă. Într-o perioadă de doar patru ani au reușit să sporească tran- 
zactiile din România de câteva zeci de ori. Pentru lărgirea interesului față 
de acest domeniu, „Artmark” a creat si Institutul de Management al Artei 
care organizează periodic cursuri de promovare a tendințelor artistice, de 
familiarizare cu principalele forme de funcționare a pieţei de artă etc. Pe 
lângă comerțul cu artă, Galeriile „Artmark” organizează expoziţii nationale 
şi internaționale de anvergură, conservează și restaurează opere de artă din 
colecţii publice. 


Duplexul Bucuresti - Chişinău poate fi considerat un prim pas în crearea 
unei pieţe de artă institutionalizate în Republica Moldova. Succesul obținut 
în cadrul acestei licitaţii ar trebui să atragă interesul oamenilor întreprinză- 
tori din Moldova asupra acestui domeniu. Nu putem exclude faptul că se vor 
găsi printre oamenii de afaceri si persoane interesate să dezvolte o piață de 
artă si la noi. 


Licitatia organizată cu mare fast la Palatul Republicii din Chișinău, sub 
patronatul Primului Ministru Vlad Filat, a prilejuit un adevărat spectacol 
cultural. Organizatorii au ştiut să atragă prezenţa unui public foarte nume- 
ros: oameni de cultură, artiști, politicieni, oameni de afaceri, reprezentanţi 
mass-media. 

Este adevărat că puţini au fost cei care au rezistat până la finalul licitaţiei, 
desfăşurată pe durata a circa șase ore. Unii politicieni, dar și businessmani nu 
au „riscat” să liciteze, preferând să se retragă la scurt timp după demararea 
licitaţiei, incredibil, din teama de a nu fi asaltati de presă. 


În străinătate achiziția unei opere de artă sau restaurarea unui monument de 
arhitectură sunt acțiuni de prestigiu, pe când în Republica Moldova cumpà- 
rarea unei mașini luxoase sau ridicarea unei case pe locul unui monument 
demolat, lucruri în altă parte, cel puţin, jenante, se mai consideră, din păcate, 
acte de bravură. 


Până la urmă, trebuie remarcat faptul că, deși nu se aștepta nimeni la o pre- 
zentà numeroasă a amatorilor de artă la Chișinău, totuși 30% din loturi au 
fost adjudecate de paletele aflate în sala Palatului Republicii. 


Organizatorii consideră că licitaţia de vară 2012 duplex Bucuresti — Chișinău 
a înregistrat un succes răsunător, cu un total de 1,35 milioane Euro și o rată de 
adjudecare de 96% din numărul loturilor, unde au fost stabilite 20 de recorduri 
de autor ale artiştilor români și basarabeni de patrimoniu, înregistrând totoda- 
tă si o performanţă de participare. Pentru prima dată operele lui Mihail Gre- 
cu, Igor Vieru, Ada Zevin si Leonid Grigorasenco s-au vândut într-o licitaţie 
publică. Sperăm ca valoarea operelor acestor distinși artişti să crească de la o 
licitaţie la alta. În acest fel va spori interesul față de arta postbelică basarabeană 
de patrimoniu, dar si, în general, față de potențialul artistic pruto-nistrean. 


Din câte cunoaștem, urmare a acestui succes, „Artmark” va încerca să pene- 
treze piaţa de artă europeană într-un nou duplex România — Regatul Mona- 
co. Acesta va asigura accesul la creaţiile artiștilor români contemporani si de 
patrimoniu pe piaţa internaţională. 


Un aspect foarte important pentru viaţa culturală a fost expoziția mult aş- 
teptată de capodopere ale şcolii românești de artă, deschisă timp de trei zile 
la hotelul Leogrand din centrul capitalei. În Republica Moldova au ajuns în 
premieră clasicii picturii românești: Nicolae Grigorescu, Gheorghe Petrașcu, 
Nicolae Tonitza, Theodor Palade, Dumitru Gheatà, Alexandru Ciucurencu 
ş.a. Alături de aceștia au fost expuși marii artiști basarabeni: Mihail Grecu, 
Valentina Rusu-Ciobanu, Igor Vieru, Ada Zevin, Leonid Grigorasenco, ar- 
tişti mai puţin cunoscuţi la București. Expoziţia s-a bucurat de un număr 
foarte mare de vizitatori, multi iubitori de artă au revenit de mai multe ori, 
stând ore în sir fascinati de valorile artei românești. 


Un alt eveniment de mare importanţă pentru iubitorii de artă, realizat în ca- 
drul proiectului „Artmark”, cu sprijinul Institutului Cultural Român „Mihai 

Eminescu” (Chișinău), este transmiterea în custodia Muzeului Naţional de 
Artă al Moldovei din Chişinău a unei capodopere a picturii românești ,Tà- 
rancutà cu fuior pe cale” de Nicolae Grigorescu, aflată în proprietatea privată 
a unui colecționar corporativ român. Opera va fi expusă în cadrul expoziţiei 
permanente a muzeului pe parcursul unui an. Salutăm practica frecventă în 
activitatea Casei de Licitaţii „Artmark” de a transmite pentru expunere ope- 
re de mare valoare unor importante muzee din țară. Sperăm cà și lucrarea 
yCiobànasul”, de același autor, adjudecatà în cadrul licitaţiei de către un co- 
lectionar din Chişinău, va putea fi oferită pentru expunere la muzeul nostru. 


Dacă licitaţiile de artă vor avea o continuitate la Chișinău, acestea vor aduce 
beneficii în primul rând artiștilor, pe care îi vor situa în scara ierarhică a valo- 
rilor reale, dar și colecționarilor care vor putea înțelege că investiţiile în opera 
de artă sunt cele mai avantajoase. Şi, nu în ultimul rând, va câștiga și statul, 
care, în urma institutionalizàrii pieței de artă, va putea încasa impozitele cu- 
venite din tranzacţiile publice. 


RET PTA ROMÂNĂ 


lon PROCA 
| Doliu rosu* 

l.P — scriitor şi publicist. 
Autor a peste 25 de cărți. 
Decorat cu Ordinul de 
Onoare al Republicii 
Moldova. 


Când avea să moară Stalin, la 5 martie 1953, toc- 
mai s-a întâmplat o coincidență nefericită pentru 
oamenii de partid din colhoz si chiar din raion. 
Trebuia să se desfăşoare adunarea anuală de dare 
de seamă, numită aiurit GODOVOI. Ceea ce-ar 
însemna darea de seamă pentru un an. Unii, cu 
simțul umorului mai dezvoltat, i-au zis godacul cu 
voi. Godacul este porcul de un an. 


Nu ştiu care a fost interesul lui taică-meu de a mă 
lua cu dânsul la acea manifestare pseudoculturală, 
dar ştiu că am tras o mamă de frig de nu mi-am 
putut reveni vreo săptămână. Însă ceea ce aveam 
să văd mi s-a întipărit pentru toată viața. Acum în- 
cerc să fac o revizie în tàrtàcuta mea de altă dată si 
îmi amintesc de eroii principali ai show-ului col- 
hoznic. În fruntea tuturor era Mefodi Pirev, prese- 
dintele colhozului „Steagul Roşu”, la a cărui vădu- 
vă, Zinaida Pirev, am închiriat peste ani o odàità 
în strada Ohotski pereuloc de sub Casa Radio, 
nelipsiti erau si Stefan Hreapcă, vicepreşedinte 
de colhoz, Dionis Cârpală, secretarul organizației 
primare de partid, Traian Nasture, învățător, An- 
ton Ciubarov, instructor de la comitetul raional 
de partid Vadul lui Vodă, Toader Niţă, colhoznic, 
Luchian Duminică, fierar, Solomia Duminică, so- 
tia fierarului, mamă eroină, Filea Cusmà, militian. 


Şi, desigur, cinstita adunare nu s-ar fi putut urni 
din loc fără de Anuta Pungutà, curva satului, 
fără de Iacob Stratu, turnătorul satului, fără de 
lăutari si fără de bietii colhoznici, care aşteptau 
cu sufletul la gură să li se spună cam câte grame 


I * Fragment din romanul Cum avea sà moarà Stalin. 

de grâu și kilograme de ulei le-ar reveni la o zi muncă, numită pe nou 
trudozi. 


Adunarea are loc într-un grajd lung, desàlat. Se desluseste nechezat de cai în 
cele mai dramatice situaţii. Fanfara cântă marșuri comuniste. Micii muzicanți 
par a fi mai mici ca tromboanele. Poartă la gât cravate roșii. Se străduiesc să 
încropească niște melodii, dar avântul lor nu prea are sorti de izbândă. O 
instructoare de pionieri tot trece prin fata lor si îi struneste. 


Cât ţine fațada grajdului se întinde o pancardă cu litere màscate: „Da 
zdravstvuet 7 noiabrea — prazdnic vsemirnoi revoliutii!” (Trăiască 7 noiem- 
brie — sărbătoarea revoluţiei mondiale). Un portret mare, îndoliat e prins pe 
o foaie de cort. 


O masă acoperită cu postav verde. Pe masă o garafă pântecoasă si un pahar 
din cele de pomină. Lumea se adună si se așază pe niște scaune lungi. Vin si 
şefii care trec în prezidiu. Toată conducerea colhozului e în prezidiu. 


Preşedintele colhozului, Mefodi Pirev, bate cu ştampila în carafă. Vorbeşte 
stâlcit, ca la Tiraspol. 


— Proşu liniștea. Azi la noi godovoi. Eu știu prost moldavschi iazâc si santi o 
să vâstupească tovarășul Stipan Greapca. 


Dintr-un colt al grajdului se face auzită vocea gravă a lui Toader Niţă: 


— Măi tovarăș Pirev, tu ai fost Chiràu si ai devenit Pirev. Nu ne schimonosi si 
pe noi. Mă-sa l-o botezat Stefan Hreapcă. 


De după coada unui cal sare ca ars responsabilul de păstrarea ordinii publice, 
militianul Filea Cusmà: 


— Vezi, bade Toadere, să nu te botez eu amuş cu vreo 15 zile la măturat clo- 
zătele din Vad. 


Intervine împăciuitor Pirev: 


— Nu trebu la noi sfada. Azi la noi traur mari. A murit tovarisci Stalin. Si noi 
urmam parunca lui. Azi noi dat la voi bani si pàinea. Slovo predstavleaetsea 
tovarisciu Stipanu Sebastianoviciu Greapca, moi zamistitel po problemam 


idealoghii i propagandi. 


Ştefan Hreapcă urcă la tribuna improvizată, își drege glasul printr-o tuse de 
fumător înveterat si începe lent: 


— Eu n-am să mă opresc la revoluţie, că despre ea a vorbit deja tovarășul Pirev. 
Cred că v-aţi convins că revoluţia v-a adus fericire. 


Din nou se aude vocea lui Toader Niţă: 


— Un cacat. 

Filea Cusmà nu mai poate răbda si strigă: 
— Să-l dăm afară, tovarăşi, că-i beat ! 


— Eu îs cantujnic de la război, da pe tine te-o fi scăpat mă-ta în cap că îţi cauti 
culcus numai pe la umbră, politai ce ești! 


Se înfoaie în pene și Anton Ciubarov, reprezentantul de la raion: 


- Comu ni nravitsea, prosu pochinut’ zal. (Cui nu-i place, fie bun să pără- 
sească sala.) 


Niţă se preface a nu înțelege vorbele veneticului. 
— Ce-ai spus mata? 

Pirev încearcă să pună punct. 

— Gata! Ascultàm docladu. 

Hreapcă îşi drege din nou glasul: 


— Stimate tovarăș Ciubarov, stimati colhoznici și colhoznice de rând, astăzi la noi 
îi prazdnic mare, godovoi otciot. Dar si scârbă peste scârbă. A încetat să bată ini- 
ma luminosului nostru cârmaci. Datorită marelui conducător Iosif Visarionovici 
Stalin, am dus la bun sfârșit tot ce ne-am pus în plan. Am căpătat grâu bogat, dar 
nu v-am putut da mai mult de jumătate de kilogram la trudozi, iar leneșii care nu 
au îndeplinit minimumul de 180 de trudozile nu vor primi nimic și li se va lua 
terenul de pe lângă casă, iar cu timpul vor fi dati afară din colhoz. 


De aceştia noi avem nu multi, dar nici puţini. Sunt 34 de leneși, tovarăși. Al trei- 
zeci si cincilea Paraschiv Ignat a murit de zile bune si nu de boală cum încerca 
să ne amăgească duglesa lui de soție, aducând sprăvci de la doctori falsi, pe care 
tovarășul Stalin nu-i poate vedea în ochi. Și bine le-a făcut că i-a pus la dubă. 


Solomia Duminică, mama eroină, soţia fierarului Luchian, nu mai așteaptă 
să-şi încheie Hreapcă discursul și îl întreabă: 


- Da eu cu 10 copchii ce mă fac? 
— Să te opresti. 


- Cum sà mă opresc, tovarăș nacealnic, dacă tiganul meu îi cachiu de cap, 
cum ajunge sara îmi zice cà predsedatele i-o spus să bată fierul cât îi cald. Şi el 
bate budăiul cât încape într-însul. 


Pirev intervine din nou: 
— Lăsat vorba, ascultat docladu. 


Anuta Pungutà, cunoscută de tot satul că are purtàri usuratice, n-are ce face 
şi intră în vorbă: 

- Da eu am o întrebare. 
- Întrebat la urmă, o sfătuiește pàrinteste Pirev. 


- Eu nu am timp să aştept. Vreau să-mi spună tovarășul de la raion dacă-i 


drept? 

Filea Cuşmă vrea s-o ogoiască pe „nevinovata” domnişoară: 

— Ce să fie drept, fa? Te mănâncă pe tine într-un loc să nu taci. 
- Unde mă mănâncă pe mine, tu n-ai să scarpeni niciodată. 

— După ce te-o scărpinat tot satul, să te mângâie necuratul! 

— Ti-au dat sovieticii epoleti, da mintea-i ca la rata din cotet. 


Matroana Gâscă, sefa clubului din sat, vrea să arate că a făcut cursuri la Școala 
de luminare culturală din Soroca. Mai știi, poate o avansează pe la centru. 
Nepoftità de nimeni să ia cuvântul, începe cu Lenin, că asa se cuvine: 


- Vladimir Ilici Lenin, în vestita sa lucrare despre femei, ne învaţă sà stimăm 
partea femeiască. El a spus că bucătăresele o să ajungă în fruntea statului si au 
să ajungă. O să vedeţi voi, cine coace azi pirojoace, mâine o să ne joace cum 
i-o fi mai drag. 


Tot Filea Cușmă o pune la respect: 

— Tu cautà-ti de clubul tău, că de curve m-oi ocupa eu. 
Anuta Pungutà sare ca arsă: 

- S-o faci pe soră-ta curvă, auzi! 

Pirev bate în carafa pântecoasă: 


- Nu-i frumos, tovarăşi! Terminat odată cu bazaru ista, noi nu sàntem la club 
sau crâcima. Spune, Anuță, ce te doare, că totuna nu împlinit minimum de 
trudazi. 


Dionis Cârpală, secretarul organizaţiei primare de partid, parcă s-ar simţi 
ofensat de comportamentul Anutei si încearcă s-o potolească: 


- În viziunea organizaţiei primare de partid si a mea personală si în lumina 
poruncilor tovarăşului Stalin, eu socot că persoane ca Anuta Pungutà nu au 
ce căuta printre noi. Mai ales acum când noi făurim cincinalul cel mai de 
nădejde şi avem de gând să întrecem America la bumbac, la viermi de mătase 
şi la toate cele. Partidul este mișcarea înainte și nu dăm niciun pas înapoi. Cu 
Anuta noi vom mai discuta. 


— Tovaràse siclitar de partid, nu và supăraţi, vrea să ştie Pungutà, pentru cà eu 
am o întrebare care mă frământă de cum au venit tovarășii la putere. Li drept 

că în comunism o să avem o casă si o masă, o să mâncăm din același tacâm si 
o să ne culcăm cu cine vrem noi. 


— La asta întrebare eu nu pot da raspuns, zice Pirev parcă vinovat. Tovarisci 
Ciubarov îi mai învatat. Dar el o sà raspundă la Anuta personal dupa asta 
sobrania. 


Trecem la prenia. La discutat docladu. 
Luchian Duminică, fără a-și mai cere voie la cuvânt, se revoltă: 


-Ce discuţie! Eu m-am săturat de suflat foalele si de înghițit colb din ferărie 
şi amu la sfârșit de an îmi dati câte jumătate de kilogram de grâu la trudozi. La 
boierul Hitu și plătea mai bine. Ce să fac cu puradeii. Îi duc pe prag la raicom 
şi lasă să-i hrănească tovarășul Ciubarov. 


Ciubarov (către Pirev): 

- Cito on scazal? (Ce a zis?) 

— Nedovolinài sovetscoi vlasti. (Nu-i place puterea sovietică.) 
- Pusti pridiot co mne na priem. (Să vină la mine în audienţă.) 
Luchian Duminică nu înţelege ce spune şeful de la raion. 

— Ce tot bălmăjeşte el acolo? 

Pirev îi traduce: 

— A zis plecat la el la raion. 

— Cu tiganca mea, cu puradei cu tot? Să iau si purceaua? 

Filea Cuşmă se crede deștept și vrea să-l ia pe țigan la misto: 
— Ai văzut tu la casa ta purcea? 


- Da eu pot să mă duc si cu un militioner, că tare s-au mai plodit, mai rău ca 
Solomia mea. Si nu eşti tu mai breaz ca ai nostri. Puti a fum ca si noi, că nu 
ştii cum se desfundă cahla... 


Traian Nasture, învățătorul universal, care e gata să predea toate obiectele, 
solicită să ia cuvântul. Pirev i-l oferă cu plăcere. 


— Eu reprezint la această adunare învàtàtorimea, cum s-ar zice, intelectualita- 
tea satului. Și nu-mi place atitudinea dezaprobatoare a unor colhoznici, care 
în loc să se bucure de ceea ce ne-a dat puterea sovietică, ei se arată nemultu- 
miti. Să nu uităm că lupta de clasă încă nu s-a terminat. Vorbele spuse aici, 
din sală, nu-s ale lor, prin ei vorbeşte chiaburimea care nu a fost strangulată 
până la capăt. 


Niţă Toader se simte ofensat: 

— Şi ce vrei să spui mata prin asta? 

— Vreau sà spun că locul dumitale e în Siberia. 

— Nu mai spune! Şi mult te-ai gândit până ţi-a zburat prostia din tàrtàcutà? 
Traian Nasture (către Filea Cusmà): 


— Filimon Andreevici, te rog să faci un pic de ordine si să-l evacuezi pe acest 
nesimtit duşman de clasă din cadrul onestei noastre ședințe, adunări sau so- 
brănii pe nou. Sunt, uite, alde încurcă-lume sau vântură-lume, ori cum le-am 
zice, sunt dușmani ai poporului. Ei vin din regimul trecut. Dar noi nu-i vom 
tolera. Sunt niște imbecili, niște pierde-varà. Tovaràsul Stalin în una din ilus- 
trele și renumitele sale cuvântări ne atrage atenția sà fim vigilenti cu aseme- 
nea indivizi de talia retrogradului Niţă. Cunoaste el măcar o iotă din ceea ce 
a spus marele Lenin si urmașul său fidel Iosif Visarionovici Stalin? 


Pintilie Croitoru (beat crità, își face loc printre scaune, se apropie de militian). 


- Tu, măi Filea lui Cusmà pe-o ureche, unde iapa mă-ti streche, pe Niţă să-l 
lași în pace. Scoate-l pe învățător, că mi-o scos fata din minţi. Îmblă, bre, la 
fata me, la Zoita, dar se dă si pe la soatà-mea Dita. Uite că el si în politică își 
vâră codita, bàga-l-as în hornul babei Chira! 


Filea Cusmà nu vrea scandal. 

— Bade Pantiusa, ai băut, du-te si te culcă si vezi de-ti păzeşte fetele! 
Anuta Pungutà bate din palme: 

— Lasă că vine comunismul si o sà vă rugaţi voi la noi. 

Traian Nasture o probozeste: 

- Ruşine! Parcă-i adunătură de nebuni! 


Da pe dumneata nimeni nu te-o poftit la nebuni, îi zice Niţă. Te-ai lins pe bot 
cu notarul, cu portărelul, cu șeful de post, amu-i puchi într-un loc si pe aistia 
cu stea în frunte si cu chistol la sold. Pe mine nu mă ia nici dracul. Si ştii dum- 
neata de ce. Dar pe ăştia cu dosul în două luntri o să-i înecăm în bulboana de 
la Stegărescu. 


— Am să pun pe urmele matale autoritățile. Nu ai nici pic de educaţie! 


— Oi fi eu un necioplit, dar când m-au mobilizat, nu m-am îmbrăcat în haine 
muieresti ca tine să mă ascund prin pàpusoaie. 

— Dà-ti seama ce vorbeşti si cu cine vorbesti. Nu uita că ai mai făcut armata 
şi la români. 


-De ce să uit. Eu am făcut armata în două părți, iar matàlutà în niciuna. Eu 
am ajuns până la Berlin, iar màtàlutà până la Zoita în cotrutà, îmbătându-l pe 

Pintilii ca să te legi de copilele lui. Satul ista, măi Traian Evdochimovici, are 
ochi de văzut și urechi de auzit. Și nu uita, mârlănia nu se iartă! 


Cât se ceartă lumea, într-o parte deloc dosită, cei din prezidiu înfulecă copa- 
ne de pasăre, beau vin si rostesc toasturi întru susținerea si dăinuirea veşnică 
a puterii sovietice. Se aud sudalme rusești, ieşite din gura lui Ciubarov. 


Deodată se aude o voce: „Să se închidă ușile! A venit etuva!”. 
Pirev, clătinându-se, întreabă speriat: 

— Cine a chemat etuva? 

Iacob Stratu, turnătorul satului se jură: 


— Pe crucea mea, tovarășe președinte, eu nu am chemat pe nimeni. Eu ce am 
de spus, dau în scris. Eu nu umblu cu vorbe goale. De data asta etuva a fost 
chemată de Traian Evdochimovici. 


— Na coi hren? (De-a cui drula calului?) 


— Niciun fel de hrean. S-a înciudat pe Niţă și a zis că satul ista-i de pàduchiosi 
şi a chemat etuva să ne ardă hainele de pe noi. 


— Si pe urmă cu ce îmbrăcat un sat? Cine la mine ieșit la colhoz? Cu cine arat, 
cu cine semănat? 


- Cu boii. 

- Singur tu bou. Boul nu mers fără taran. 

- Eu am o scrisorică pentru tovarășul Ciubarov. 

- O ciom reci? (Despre ce-i vorba?) 

— Nu-i rece, dar o să-i punem la rece pe Sava Gălușcă. 
— Are casa plina de capii. Ce rău facut la tine? 

- Când eram flăcău mi-a luat-o pe Sevastia. 


- Mare podobă a luat. A ta mai buna. Plăcut de dânsa si lui Ciubarov. Întrebat 
la mine a cui nevasta. 


— Şi ce-ai spus? 
— Spus că este unu stucaciu la noi. 
— Eu nu-s Stucaciu, eu îs Stratu. 


— Nu mare raznita. Tot donoscic chemat. Tare multă lume plâns de rău tău. 
Tu de ce dat pe Galusca la spisoc chiaburi, când el nu avut clozet la funda 
grădinii. 


— Păcat că l-a scăpat un măgar. 

— Măgara cela eu am fost. 
- Mă scuzati, eu n-am știut. 
— Eu dat picior la fund de stucaci! Du-te alunga etuva. Păduchi tu ești! 


- Da, tovarăș Pirev. Eu sânt plosnità, purice, păduche, tot ce vrei, dar să te 
păzeşti de mine. 


— Eu ca tine mai văzut. 


KA AK 

Apare grupul de pionieri cu tobe si goarne. În frunte e Traian Nasture. Poartà 
o pancardà „Sanitarnâi otread” (Detasamentul sanitar). Din urmă vine etuva. 
Un bătrânel în halat alb. Se vede că e medic. 


— Am venit tocmai de la Vad. Vom face dezinfectie totală. Asa-i ordinul de la 
raion! 


Dinspre grajd apare Niţă cu o armă de vânătoare pe umăr. 
Niţă se adresează medicului: 

- Ce s-a întâmplat. Cine v-a poftit? 

— A telefonat un cetăţean. 

— Are nume? 

— A zis că-i un binefăcător. 


— Tare as mai vrea să-l văd ca să-i umplu fundul cu drob de sare. Să vezi cum 
o să-mi joace tananica prin urzici. 


— Eu n-am venit din popia mea, am ordin la mână ca în trei zile să despădu- 
chesc satul ista. 


Niţă scoate arma de pe umăr. 


— În satul tău, la mamă-ta acasă poţi să faci ce vrei. Satul nostru nu-i fără câini. 
Te rog să-ţi iei tàlpàsita cu binisorul. Te împusc, nici nu mă uit. 


— Tu eşti Niţă cel contuzionat de care mi-o spus Traian Evdochimovici să mà 
feresc. 


— Nu să te feresti, dar sà te păzești. 
Niţă trage un foc în aer. Doctorul se tupileazà si o ia rar spre mașină. 
Niţă îi strigă din urmă: 


— Vezi sà nu faci pe tine! 

Vine militianul Filea Cusmà, fluturànd din pistol. 
— Cine, biscaforia si paraschivenia mà-sii, a împuşcat? 
— Eu, măi Filisor? 


- Cine ţi-o permis să tragi focuri de armă în zi de doliu? Gata. O să ne spàn- 
zure la raion. 


— Mai putin cu un prost. 

— De mine-i vorba? 

— Nu. De mâca. 

— Care mâcă? 

— Cea cu caierul într-un loc. 

— Ce fel de caier, ce fel de mâcă? 

— Mâca, care-i oale și ulcioare. 

— Cine-o ucis-o. 

— Un prost de militian. 

— Eşti împotriva miliției sovietice? 


- Du-te, măi Filimon, şi-ţi caută de treabă că asa îmi vine să-ţi trag un pumn 
să te pupe mă-ta rece! 


- Eu nu te las asa. Vorbim noi în altă parte. 


KAKA 

O ceatà de pionieri în frunte cu Traian Nasture. Tobosarul bate toba. Le iese 
înainte Nità. 

— Pe loc repaos, copii! Unde và duce măgarul ista? 

Un copil își face loc să-i raporteze lui Niţă. 

— Echipa de timuristi „Pavlic Morozov”, în frunte cu iubitul nostru învățător 
de muncă si educaţie fizică, se îndreaptă spre lanurile colhozului pentru a 
stârpi tistarii. 

— Dar ce rău v-au făcut ei, măi copii? 

— Ne mănâncă grâul. 

— Grâul de mult îi în hambare. In hambarele necuprinsei uniuni. 


Nasture, rânjind cu toată gura: 

— Văd că prinzi la minte, tovaràse Niţă. 


- Eu o prind, dar tu o scapi ca pe un nasture de la izmana calicului satului. 
Am ieșit dintr-un război si tu iarăşi le bagi pe gât copiilor cruzimea. Ucizi 
tistarii si au să piară vulpile. Si tot asa până ne va păli si pe noi vreo ciumă. 


— Tovaràs Niţă, satul ista s-a săturat de antisovietismul dumitale. Nu-i chip să 
începi un lucru bun, că dumneata sari ca păduchele în frunte. 


- Oi fi eu prost, domnule învățător, dar n-am căpiat ca în luna martie sà mà 
pornesc după tistari. 


— Te rog să nu mă boierești că eu nu-s din vità de burghezi. 

— Stiut lucru că din coadă de câine nu faci sită de mătasă. 
Nasture strigă ca un apucat: 

- Să vină militianul, să ridice această pacoste de pe capul nostru! 


De ce ne strici sărbătoarea, badei? Ce drac ţi-a trecut drumul de te-ai înrăit 
într-atât? 


- Dumitale îți convine puterea asta, că ai intrat în şcoală cu mâinile în buzu- 
nare si ai leafă de advocat. Dar eu am dat tot ce-am agonisit o viaţă. Şi de ce 
m-aş bucura, când Pirev, la godovoiul lui, îmi dă ce trece printre degete, că 
nu-mi trebuie nici căruță să car averea asta acasă. Dar când aveam pământul 
meu se deșăla carul de pàpusoi, de struguri, de fànat. De puterea asta a voas- 
trà se bucură numai duglesii. 


— Nu ai dreptate. Mai aşteaptă câţiva ani până ne vom întări si ai să vezi că 
Uniunea Sovietică va întrece America. 


— Tare mă tem că nici nepoții mei nu vor ajunge să vadă comunismul cela al vostru. 

Din gura unui gârlici de beci care-i lângă grajd, apar clătinându-se si tinàn- 
du-se de mâini ca într-o horă fără de noimă: trimisul de la raion Ciubarov, 
secretarul de partid Cârpală, Pirev, Cusmà si Nasture le cântă din armonică. 


Ciubarov îl zgàltàie de piept pe Pirev: 

- Gde jenșcini? (Unde-s femeile?) 

— Scias budut. (Acușica vor fi.) 

Cuşmă, cu tunica murdară de vin, râgâie fălos: 


- Eu am vorbit cu Tudosica. Ne așteaptă. Dar numai pe unul. A zis să-i du- 
cem un sac de fàinà de gràu, altul de pipusoi si un sac de cartofi. 

Secretarul organizației de partid nu-i de acord: 

— Nu-i prea mult pentru o curvă care mereu lipseşte de la politzaniatii? 
Nasture e de altă părere: 

- Mult, putin, dar tovarășul Ciubarov trebuie sà se răcorească. 

Pirev abia de-si scoate cizmele din noroi. 


— Tare greaznài drumul la Tudosàca. El poate să cadă și să răcorească nave- 
cino. Asa că miliția dus pe el la prag si la prag așteptat până și-a face treaba. 


Cârpală, ca să alunge orice învinuire de mai apoi, îşi asigură o scuză: 


— Din punct de vedere ideologic, nu se admite ca un conducător de partid să 
fie amoral, să degradeze până la o femeie care se ţine numai de cusătorie si nu 
are minimum de trudozile. 


Nasture pune punct la toate. 


- Nu te face cheie de biserică. Îţi ştim noi cărările. Calul tău nechează din 
grajdul Ulitei lui Coltun. 


— Să lăsăm ghionturile. Vladimir Ilici Lenin în una din lucrările sale ne învață 
să nu ne pârâm unii pe alții, că de altfel se va destrăma partidul. 


— Dar tovarășul Stalin, dimpotrivă, zice să nu avem amețeli din cauza succe- 
selor, rostește triumfător Nasture. 


Cârpală, lup bătrân, vine cu o întrebare: 

— Ce are iepurele cu prefectura? 

- D-apoi încă cum are, i-o retează Nasture. 

Pirev le dă de veste: 

— Bre, cât voi vorbit, Ciubarov adormit. La cine acasă dus pe el? 
Cârpală și de data aceasta găseşte ieșire din situație: 


— Eu cred că e prea greu să-l cărăm prin glodăraia asta. Să-l mutàm în iesle la 
cai. Când se trezeşte îl luăm din nou la cramă și poate că uită de muieri. 


Îl apucă de mâini si de picioare si îl duc spre grajd. Se aude sforăit si nechezat 
de cai. 


Pe masa prezidiului apare un patefon si Pirev cu ai săi ascultă Kalinka si se 
încinge un joc dement. 


Mai încolo, pe o buturugă, alt patefon. Niţă în pirostrii, cu capul pe buturugă 
ascultă cântecul lui Zavaidoc „Car frumos cu patru boi”. 

Remy de GOURMONT. 
| Plagiat, pastisà si parodie* 


În contra plagiatului. Notà introductivà 


În zilele noastre, plagiatul a devenit — sau a redevenit — 
„o manie periculoasă”, vorba lui M. Kogălniceanu. Fe- 
nomenul este cu atât mai îngrijorător, cu cât el poate fi 
constatat în rândul celor cu pretenţii de „oameni de cul- 
tură”, „oameni de ştiinţă”, „universitari de elită” etc. Nu de 
puţine ori ne este dat să aflăm din presă sau din diverse 
cercuri / medii academice că tratatul unui anume profe- 
sor „reputat” este, de fapt, un plagiat ordinar, că articolul 
ori studiul unui cercetător cu vechime în câmpul ştiinţei 
(ajuns, bunăoară, chiar şef de institut) este o producţie de 
aceeași joasă speţă, că teza de doctorat a unui tânăr „pro- 
mitàtor” s-a realizat prin mijloace neortodoxe s.a.m.d. 
Istoria ne arată că până și unii scriitori de certă valoare 
au mai „călcat strâmb”. Am descoperit eu însumi astfel 
de ,furtisaguri” ştiinţifice, pe care le-am si semnalat. Din 
păcate, măsurile care se iau împotriva unor asemenea 
„autori” sunt lipsite de fermitate (aceasta presupunând că 
acţiunile „de pedepsire” se şi întreprind, fiindcă, adesea, 
frauda intelectuală este trecută sub tăcere, „afacerea” se 
mușamalizează). Ciudat este că, uneori, tocmai cei pla- 
giati (dintre cei care se mai află în viață) nu reacționează 
în niciun fel, poate si din dezgust față de vremurile de im- 
postură pe care le trăiesc. 


Plagiatul se reduce, prin urmare, la o chestiune de mora- 
litate: la a fi cinstit sau necinstit. De altminteri, în această 
privinţă, etimologia este grăitoare: a plagia si plagiat pro- 
vin, în ultimă instanţă, din lat. plagiarius „răpitor de sclavi 
sau chiar de copii”. Așadar, plagiatul presupune / este un 
furt intelectual. Eugeniu Coșeriu era categoric atunci 


Textul supus traducerii a fost extras din Remy de 
Gourmont, Le Probleme du Style, Seizième édition, 
Mercure de France, Paris, 1938, p. 139-146 (subcapi- 
tolul XII, Plagiat, pastiche et parodie). 

când afirma că o carieră solidă nu se poate clădi pe „escrocherii si potlogării științifice, 
cum îmi place mie să desemnez speculaţiile și plagiatul care, și ele, există, iar, din câte se 
pare, există pe scară prea extinsă şi rafinată, din păcate.?. De aceea, marele savant consi- 
dera atitudinea etică în ştiinţă drept cea mai importantă calitate. 


Şi totuși, unii ajung prin astfel de practici în poziţii sus-puse, în foruri academice, de 
pildă. Câteodată, ei nu sunt descoperiţi la vreme. Remy de Gourmont remarcase demult 
aceasta: „Cu siguranţă, plagiatul nu este rar, dar el este rareori descoperit la momentul 
oportun. Când vine vorba de opere necunoscute, doar întâmplarea te poate pune pe 
urmele furtului’. De regulă, fiptasii sunt descoperiţi în cele din urmă. Dar, uneori, de 
la înălțimea funcției ocupate, bucurându-se de protecţia colegilor de breaslă (si de un 
fel de „imunitate”, cum este cea parlamentară), plagiatorii te privesc cu dispreț şi-ţi dau 
nepăsători cu tifla... 


Cu furatul te înveţi de mic. De aceea, profesorii ar trebui să aibă mare grijă la felul în care 
elevii (mai ales cei de liceu) își scriu compoziţiile școlare (eseuri, referate etc.). Exaspe- 
rată de frecventele plagiate depistate în lucrările pe care studenţii trebuiau să le predea 
la sfârșitul cursului, profesoara și lingvista bucureșteană Rodica Zafiu conchidea: „Un 
curs anti-plagiat (cu exerciții migăloase de pierdere a obisnuintelor bine înrădăcinate din 


şcoală) ar fi mai necesar în universitățile noastre decât multe altele”*. 


Nu mi-am propus să scriu aici un articol special, dedicat modalitàtilor de evitare a plagi- 
atului. Mă limitez să ofer rapid doar câteva noţiuni, distincţii si sfaturi utile celor intere- 
sati, pe care le-am preluat, la rându-mi (cu trimiterile şi ghilimelele de rigoare), din cărți 
anume create pentru cei care vor să învețe cum se elaborează cinstit un text ştiinţific. 
Se cuvine să începem cu definiţia. A plagia „înseamnă a fura sau a prelua ideile și / sau 
cuvintele altui autor, fără a indica sursa, si a le prezenta ca idei personale originale”. 
Cu siguranţă, există şi informaţii ori idei considerate un bun al tuturor (cum ar fi datele 
istorice, definițiile unor fenomene, proverbele etc.); tot asa, se pot întâlni scurte (repet: 
scurte!) observaţii cu caracter general („de bun simţ”, cum se zice), în formulări mai mult 
sau mai putin identice, tocmai pentru că — dat fiind fondul comun de cunoștințe — pot 
să treacă mai multor persoane prin minte. Dar trebuie să recunoaştem că există şi idei 
sau texte care poartă marca originalității unor autori; ele reprezintă bunul / proprietatea 
acestora. Prin urmare, atunci când copiem în textul nostru anumite fragmente din opera 
altcuiva, trebuie să le plasăm pe acestea între ghilimelele (,°) cuvenite si sà indicăm sur- 
sa. Aşa este cinstit! În caz contrar, comitem un plagiat”. Practic, avem de-a face cu trei 
modalități de a prelua informaţiile publicate de altcineva. Una necinstită: plagiatul (fur- 
tul) şi două cinstite: citarea şi parafraza(rea). Citarea presupune reproducerea exactă a 
fragmentului (citatului) cu ajutorul ghilimelelor (indicând şi sursa). Parafraza înseamnă 
redarea, cu propriile cuvinte, a ideilor / informaţiilor dintr-un text / fragment de text 
(menţionând, desigur, si de data aceasta, sursa). Evident cà, procedând astfel, vom relua 
unele cuvinte din textul original, dar nu trebuie să ne îngrijorăm prea mult. Ne linişteşte 
Umberto Eco, după care „uneori este inevitabil sau de-a dreptul util ca anumiţi termeni 
să rămână neschimbati. Proba cea mai sigură o veti avea atunci când veti reuși să pa- 
rafrazati textul fără a-l avea în faţă. Va însemna nu numai cà nu l-aţi copiat, ci că l-ați si 
înţeles”. În același timp, este foarte important deci să utilizăm informaţiile culese din 
diverse surse integrându-le în propriul sistem de gândire. 

Aş mai fi putut adăuga si alte recomandări folositoare. Însă, în locul unui material pro- 
priu-zis (şi, probabil, plictisitor) despre plagiat, am preferat să (re)aduc în atenţia citito- 
rilor câteva idei, foarte sănătoase, despre tema cu pricina, idei formulate într-o manieră 
savuroasă de spiritualul Remy de Gourmont (1858-1915), poet simbolist francez, ro- 
mancier si critic literar, ce s-a bucurat de o extraordinară notorietate în epoca sa, cartile-i 
cunoscând numeroase reeditări. Am extras un fragment dintr-o operă de estetică a aces- 
tuia, Le Probleme du Style, pe care Alice Tomas, la solicitarea mea, a avut amabilitatea să îl 
traducă în româneşte. Îi mulțumesc şi cu această ocazie. Întrucât am reprodus aici numai 
câteva pagini din volumul menționat, am considerat necesar să însoțesc textul cu unele 
note și comentarii de-ale mele. 


Tot în scopul unei mai bune înțelegeri a respectivului fragment, mă simt obligat să fac, 
pentru cititori, o scurtă prezentare. Cartea lui Remy de Gourmont, Le Probleme du Style 
(publicată, într-o primă ediţie, în 1902), aparține — după mărturisirea autorului însuşi — 
unui gen literar demodat, respingerea (în fr. réfutation). Cea mai mare parte a lucrării este 
scrisă ca reacție împotriva unui „manual al meseriei de a scrie”, alcătuit de un contem- 
poran, Antoine Albalat'°. Remy de Gourmont nu este de acord cu mai nimic din ceea ce 
afirmă acolo dl Albalat. Teoria acestuia referitoare la stil i se pare o „închisoare”. În orice 
caz, este sigur că Albalat nu deţine adevărul în această privinţă, ba chiar, mai mult decât 
atât, R. de Gourmont este încredinţat că adevărul nici nu poate fi găsit. De aceea, el de- 
clară că singura cercetare fecundă este cea a neadevărului („la seule recherche féconde 
est la recherche du non-vrai”). Convins că adevărul este tiranic, iar îndoiala eliberatoare 
(„La vérité est tyrannique; le doute est libérateur”), faimosul om de cultură anunță că 
va proceda în felul următor: va contrapune afirmațiilor lui Albalat îndoieli'!. De altfel, 
de Gourmont îi este recunoscător lui Albalat, căci, fără operele didactice ale acestuia, 
n-ar fi ajuns, probabil, niciodată să mediteze la asemenea probleme; ideile autorului de 
manual i-au servit ca punct de plecare pentru încântătoarele sale analize. În ceea ce pri- 
veste subcapitolul selectat (intitulat Plagiat, pastișă si parodie), trebuie spus că acesta are 
în vedere, în principal, problema plagiatului. Pastişa şi parodia sunt tratate succint de 
învățatul francez, în conexiune cu plagiatul. 


Cristinel MUNTEANU 


DI Albalat, în loc să ne prezinte ca fiind „complet diferite” două fragmente de 
stil, dintre care al doilea este o prescurtare a primului, ar fi putut obţine din 
compararea acestora niște reflecţii utile despre plagiat'”. Psihologia plagiato- 
rului se asociază în mod firesc cu cea a hotului și ambele cu cea a strutului. 
Plagiatorul este ignorant si crede că toată lumea este ignorantă; sau știe, dar 
vanitatea îl face să creadă că e singurul care ştie. Cine citește astăzi, își zicea 
dna Michelet, Păsările de Buffon? Eu și nimeni altcineva. Cine le va citi 
vreodată? Nimeni. Şi dacă un eventual curios pune mâna pe această carte, 
va fi având el prezente în memorie cele cincisprezece rânduri pe care tocmai 
le-am extras eu? E imposibil. De altfel, nu am copiat, ci am rezumat: aceasta-i 

activitatea istoricului; ca si dl Michelet, citesc un document si extrag esența 
sa. lar dacă pasărea-muscă face hour, hour [ur, ur]! cu aripile sale, aş putea să 
scriu altceva? Nimic nu este mai strict decât onomatopeea'?. Aici, plagiatorul 
se înșela, aproape niciun țipăt sau zgomot al animalelor nefiind perceput, nici 
redat identic de observatori diferiți şi, mai ales, în limbi diferite. Însăşi nea- 
semănarea dintre onomatopeele cele mai banale este dovada ingenuitàtii lor. 
Măgarul rage: oncat asinus, ziceau latinii. 


În alte privinţe, raționamentul nu era rău; căci ignorarea literaturii franceze 
este imensă si cei care scriu, citind chiar mai putin decât ceilalți, ştiu mai 
putin decât unii curiosi binevoitori. Dar trebuie luat întotdeauna în consi- 
deratie hazardul si știut că nimic nu este mai obișnuit ca extraordinarul, mai 
legal, mai legitim: „Plasăm prin intermediul gândirii, zice Laplace!S5, toate 
evenimentele posibile în diverse clase și socotim drept extraordinare acele 
clase care conţin un număr foarte mic de elemente. Astfel, în jocul de cap si 
pajură, dacă apare cap de o sută de ori la rând, ni se pare extraordinar pentru 
că numărul aproape infinit al combinațiilor care pot să apară într-o sută de 
încercări este împărțit în serii regulate — sau în care vedem că domnește o 
ordine uşor de sesizat — si în serii neregulate, acestea fiind incomparabil mai 
numeroase. Extragerea unei bile albe dintr-o urnă care, dintr-un milion de 
bile, nu conţine decât una singură de această culoare, celelalte fiind negre, ni 
se pare extraordinară; pentru că nu formăm decât două clase de evenimente, 
în funcţie de cele două culori. Dar apariţia numărului 79, de exemplu, pe o 
roată care are un milion de numere, ni se pare un eveniment obișnuit; pentru 
că, fiind comparate individual numerele unele cu altele, fără să le impàrtim 
în clase, nu avem niciun motiv să credem că unul dintre acestea ar avea șanse 
mai mari faţă de celelalte să fie ales”. 


Jucătorul la loterie se gândește la o cifră si crede că aceasta va ieşi; plagiatorul 
se gândeşte la o cifră si crede că nu va ieşi. Toate cifrele pot, de fapt, să iasă 
în egală măsură; de aceea este nerezonabil să jucăm la loterie, să furăm, chiar 
milioane, si să copiem, chiar și cincisprezece rânduri, dintr-o operă de cinci- 
zeci de volume. 


Există plagiatori inocenți. Memoria, pe care spiritualistii continuà să o con- 
sidere drept una dintre facultăţile sufletului, nu este altceva decât o biblio- 
tecă de clișee senzoriale; unele sunt vii, altele sunt alterate sau șterse. Astfel, 
amintirea unei lecturi poate sà se conserve în creier si, în același timp, poate 
fi abolită orice urmă a circumstanțelor care localizează această lectură, care o 
situează în realitate; amintirea ia forma inspiraţiei, a creației subconstiente si 
autorul crede că ar culege din sursa lui apa pură si nouă a unui poem care tàs- 
neste pur și simplu, când, de fapt, nu face altceva decât să transvaseze lichide 

antice. Într-un roman recent, care are uneori aerul unei teze de psihologie, 
dl Louis Dumur a povestit drama ridicolà și tristă care poate să se nască din 
aceste amnezii parţiale. Acesta explică prin somnambulism uitarea împreju- 
rărilor în care a avut loc lectura, ceea ce dă povestirii o posibilitate imediată; 
dar studiul maladiilor obișnuite ale memoriei ar fi suficient pentru a justifi- 
ca gesturile eroului său grotesc. DI Ribot!* citează cazuri foarte curioase de 
amintiri trunchiate, amputate de rădăcinile lor. Linné, spre sfârşitul vieţii, își 
recitea operele, exclamând uneori: „Ce frumos! Ce mult aș vrea să fi scris eu 
asta!”. Macaulay - si aici este mecanismul însuși al plagiatului inocent — avea, 
la bătrâneţe, o memorie literală foarte vie şi o memorie localizatoare foarte 
slabă; „dacă i se citea ceva seara, se trezea a doua zi dimineaţa cu spiritul plin 
de gânduri și de expresii auzite în ajun; le scria cu cea mai bună credinţă din 
lume, fără sà se îndoiascà că acestea nu i-ar aparține”. O formă mai frecventă 
şi mai puţin periculoasă a memoriei trunchiate este cea în care păstrăm amin- 
tirea circumstanțelor locale și secundare, însă uităm principalul, chiar scopul 
şi centrul actului, ca şi cum am păstra între degete doar plicul unei scrisori. 
Câte cărți nu am citit rămânându-ne doar certitudinea că le-am citit si nimic 
altceva! Dar aici ar putea fi o iluzie, conţinutul cărţii a intrat poate în me- 
moria subconstientà și ajungem din nou la exemplul cu bătrânul Macaulay, 
afară de cazul în care va fi fost cumva, de fapt, o digestie sănătoasă și normală 
a lecturilor noastre. Plagiatul inocent este întotdeauna un simptom al unei 
maladii și întotdeauna legat de o slăbiciune cerebrală, fie trecătoare, fie defi- 
nitivă, sau de o stare epileptică. Plagiatul voluntar semnalează, de asemenea, 
o boală, însă de natură morală”. 


Critica literară, care ar trebui să știe tot, va folosi, cu siguranţă, într-o bună 
zi, metoda ştiinţifică în aprecierea operelor si a scriitorilor; până atunci, ea 
se ascunde în spatele unei prudente si puternice ignorante. DI Albalat, in- 
troducând în cartea sa un minunat capitol de laudă adusă pastisei, n-a luat în 
considerare faptul că acest exercițiu, ca și plagiatul, se împarte în două tipuri: 
pastisa voluntară şi pastisa involuntară [subl. trad. ]. Prima este un joc ce poate 
fi amuzant şi care are chiar o anumită valoare critică sau satirică, cu condiția 
să fie bine mânuită si bine dirijată. Pastisa involuntară este față de plagiat ceea 
ce locul comun este față de clișeu; este o imitație care se îndepărtează de 
trăsătura strictă, dar care urmează, de o parte sau de alta, curbura generală a 
liniilor; care neglijează forma limitată a figurilor, pentru a le păstra expresia 
specifică. Pierre Bayle, într-un pasaj în care dl Albalat a crezut că vede expus 
mecanismul pastisei involuntare, arată, de fapt, mecanismul plagiatului ino- 
cent: „Mi s-a întâmplat, în tinereţe, atunci când scriam ceva după ce citisem 
foarte de curând un anumit autor, ca frazele acestui autor să se prezinte sub 
vârful penitei fără ca să-mi amintesc clar să le fi citit vreodată măcar”. Pastisa 

este cu totul altceva; trebuie să conţină cuvintele favorite ale autorului origi- 
nal si chiar anumite începuturi de frază care revin textual într-un stil, dar în 
niciun caz fraze întregi. Ar fi atunci, dacă imitatia este mărturisită, centonul 
[în orig. fr. le centon], exerciţiu cu totul diferit şi căruia Ausone aproape că a 
reuşit să îi dea o aparenţă de valoare literară. 


Pastisa involuntară, si deci stângace, încărcată de remuşcări, tăiată de càintà, 
constituie aproape toată mica literatura curentă. De îndată ce un roman atin- 
ge un mare succes, pastisele sale apar cu zecile de peste tot. Falsele Caracte- 
re, urmând celor ale dlui de La Bruyere, sunt cărți încă obișnuit întâlnite în 
prostia lor severă; la începutul secolului al XIX-lea, Telemac era încă pastisat. 
Au fost pastise atât de reușite, încât sunt puţine opere complete ale vechilor 
autori în care să nu trebuiască să se facă loc unor piese îndoielnice, în ciuda 


luptei filologilor. 


Pastisa voluntară nu a fost dintotdeauna inocentă; ea joacă rolul său în pie- 
sele îndoielnice. În Evul Mediu, era una dintre smecheriile literare cele mai 
comune ale acelor timpuri de siretenie, atât de bogate în imposturi din care 
nu contenim încă a descoperi unele noi. Petronius a fost atât de bine pastisat 
în secolul al XVII-lea, încât o vreme am avut iluzia că posedăm în întregime 
fragmentarul Satyricon'5. Pastisele literare nu înșală pe nimeni; în pictură, re- 
prezintă o tulpină mereu înfloritoare a artei internaționale. 


Un fleac, şi pastisa se transformă în parodie; există, de asemenea, parodii in- 
voluntare. Parodia a fost dispretuità de dl Albalat. Ce gen mărturisește totuşi 
o mai intimă „asimilare a autorilor”? Nu ar trebui să ştim pe dinafară Ori- 
entalele pentru a scrie Occidentalele? „O! Omida rea / Ce se îmbracă / Atât 
de târziu într-o seară de Operă!”!?. Parodia are un farmec: râsul său. Este un 
strut beat pentru că a înghiţit un in-octavo”, ce dansează giga”. 


Traducere de Alice TOMA 


Note | ! Desigur, faptul cà scriitorii în cauzà sunt talentati nu-i 
scuzà deloc, dar astfel de cazuri sunt rare si, de altfel, dupà 
cum observa Remy de Gourmont, îti trebuie un dram de 
geniu ca un astfel de plagiat sà si devină o reușită lite- 
rară. Depinde si de epoca pe care o avem în vedere. De 
pildă, conceptul de «plagiat» era necunoscut anticilor, 
care preluau adesea citatele fără să mai precizeze autorul, 
nefiind preocupaţi de exactitate. Se bazau de multe ori 
doar pe memorie şi considerau operele clasicilor drept 
bunuri ale tuturor, pe care (chiar dintr-un spirit de emu- 
latie faţă de modelul celebru) le puteau prelucra în forme 

noi, personale; cf. Elisabeta Poghirc, Problema citatului în 
antichitate (cu privire specială la Homer), în „Analele Uni- 
versitàtii Bucuresti”, Limbi clasice si orientale, XX, 1971, 
p. 90-91. 

? Eugeniu Coșeriu [în dialog cu Angela Furtună], „Tre- 
buie să ne cunoaștem toată tradiția și să mergem mai departe 
de tradiţia limitată pe care o poate avea cultura unei țări”, în 
„Limba Română” (Chişinău), nr. 10, 2006, p. 16. 

3 Remy de Gourmont, op. cit., p. 307-308 (în Notes et 
commentaires). 

4 Rodica Zafiu, Corectànd lucrări... în „România litera- 
ră”, nr. 23/2008 (vezi http://www.romlit.ro/ corectnd_ 
lucrri..?caut=plagiat). 

5 Andra Șerbănescu, Cum se scrie un text (ediţia a II-a), 
Editura Polirom, Iaşi, 2001, p. 57. 

6 Însăși existența fenomenului poligenezei confirmă 
acest lucru: de exemplu, cazul proverbelor identice sau 
similare (în traducere) aparținând unor culturi diferite, 
proverbe ce au luat naștere din experienţe sau practici 
asemănătoare. 

7 Vezi Umberto Eco, Cum se face o teză de licenţă, Editura 
Polirom, Iaşi, 2006, p. 232-237. 

5 Ibid., p. 234. 

? Actualmente, după ce şi-a luat al doilea doctorat în lite- 
re la Geneva, Alice Toma este (din 2010) lector de limba 
română la Universitatea Liberă din Bruxelles. 

10 Cartea lui A. Albalat, „Le Manuel du métier d'écrire”, 
a apărut într-o primă formă sub titlul LArt d'ecrire, ensei- 
gné en vingt lecons. Referirile lui Remy de Gourmont se 
vor face la o ediţie revăzută si adăugită a acesteia, apà- 
rutà sub un titlu schimbat: De la Formation du style par 
l'assimilation des auteurs. 

!! Pentru toate acestea, vezi Preface, în Le Probleme du 
Style, p. 7-10. 

2 În subcapitolul precedent (XI), Remy de Gourmont îl 
criticase pe Albalat pentru imprudenta de a-l fi ales pe na- 
turalistul Georges-Louis Leclerc de Buffon [1707-1788] 
(cu a sa operă masivă, Oiseaux |Păsările]) ca exemplu 
pentru stilul amplu, demonstrând că paragrafele alese 
sunt redactate nu de Buffon, ci de un colaborator al aces- 
tuia, abatele Bexon. Acesta din urmă, având veleitàti lite- 
rare, obişnuia să amplifice notele precise ale lui Bufton, 
transformându-le în nişte descrieri de-a dreptul poetice. 

I Faptul cà Bexon transcrisese onomatopeea în forma 
hur, hur pare să indice — crede R. de Gourmont (op. cit., 

p. 137) — o sursă primară englezească a descrierii în cauză 
(provenind, pesemne, de la naturalisti precum Mac Gra- 
ve, Sloan etc.). 

14 După moartea lui Jules Michelet (1798-1874), soția 
acestuia, M™ Michelet, și-a asumat libertatea de a insera 
în manuscrisele marelui istoric, în special în opera litera- 
ră, paragrafe pe care le-a copiat din diverse surse. Este si 
cazul scrierii L'Oiseau (Pasărea — 1856) în care văduva a 
avut proasta inspiraţie de a introduce un pasaj din Buffon 
(de fapt, din descrierea colaboratorului acestuia, Bexon, 
v. supra), pasaj referitor la pasărea-muscă şi pe care Alba- 
lat (culmea!) îl comparase cu cel al lui Buffon [= Bexon] 
pentru a arăta că avem de-a face cu descrieri redactate 
într-un stil complet diferit! Remy de Gourmont (în op. 
cit., p. 136-139) demonstrează că, dimpotrivă, avem de-a 
face cu un plagiat în toată regula. În alt loc (ibid., p. 291- 
305), de Gourmont, utilizând citatele puse în paralel de 
un oarecare ]. Claretie, dovedeşte că operele postume ale 
lui Michelet publicate de soţia sa pot trece drept scrieri 
„apocrife”, într-atât de mare a fost intervenţia acesteia 
asupra textelor rămase de la ilustrul defunct. 

1s În Essai philosophique sur les Probabilités, 2° édition, 
p. 19 [nota autorului). 

16 În Maladie de la Mémoire [nota autorului]. 

17 În Notes et commentaires, R. de Gourmont (op. cit., 
p. 306-309) completeazà reflectiile sale asupra plagiatu- 
lui literar cu o întâmplare reală, anecdotică. La 10 octom- 
brie 1841, unul dintre cele mai mari jurnale ale Parisului, 
„La Presse”, începea publicarea unui nou foileton, Le val 
funeste (Valea funestă), cuprinzând „memoriile inedite 
ale lui Cagliostro” si avându-l ca autor pe un oarecare 
Cousen, zis „conte de Courchamps” (de un talent în- 
doielnic). Imediat, într-un cotidian concurent, „Le Nati- 
onal’, apărea o notă în care Cousen era acuzat de plagiat, 
precizându-se că textul acestuia era o copie fidelă după 
romanul Alphonse van Worden al unui conte polonez, 
Potocki. Întrucât Cousen a replicat vehement negând 
acuzaţiile, în replică, „Le National” a publicat a doua zi 
continuarea foiletonului (după Potocki). Parizienii s-au 
amuzat copios dimineaţa următoare, când au putut citi, 
bându-și cafeaua, același text în două jurnale diferite. A 
fost finalul carierei literare a contelui de Courchamps, ti- 
tlul Le val funeste fiind rostit apoi Le vol [,furtul”] funeste. 
15 Ediţii realizate pe baza unui pretins manuscris găsit la 
Bellegarde [nota autorului]. 

1 Théodore de Banville (1823-1891) este cel care și-a in- 
titulat un volum de versuri Les Occidentales (1857), ca re- 
plică la volumul Les Orientales (1829) al lui Victor Hugo. 
Versurile citate de R. de Gourmont („Oh! la vilaine che- 
nille / Qui s'habille / Si tard un soir d'Opera!”) fac parte 
din poemul V... le baigneur al lui Banville si parodiazà trei 
versuri din poezia Sara la baigneuse a lui V. Hugo (,Oh! la 
paressuese fille / Qui s'habille / Si tard un jour de mois- 
son!”). 

2° In-octavo (sau 8°) este un termen tehnic desemnând 
formatul unei cărți: coala tipografică inițială se împarte la 
3, rezultând astfel 8 file (16 pagini). Se obţine o carte cu 
o înălțime de cca 20 cm. 

2! Giga (< fr. gigue) este un dans baroc, foarte vioi, de ori- 
gine britanică, adus în Franţa pe la mijlocul secolului al 
XVII-lea. Muzica acestui dans este compusă într-un ritm 
a cărui metrică este, de obicei, de 3/8 (şi cu variante pre- 
cum 6/8, 9/8 etc.). 


REZ PTA ROMÂNĂ 


lon CIOCANU 


Contribuţii la salvarea și dezvoltarea 
culturii românești în Basarabia (II) 


I.C. — prof. univ. dr. ha 
colaborator stiint 
principal la Institutul 


istoric literar, lingvist. Au 
a 37 de cărţi, majori 


b, 
ific 
de 
Filologie al A.Ş.M,, critic si 


or 


tea — 


a 
de critică şi istorie litera 
de sociolingvisticà si 


rà, 
de 


cultivare a limbii. Lucrări 


apărute recent: Efor 


tul 


salvator (2006), Salahorind... 
(2008), Darul lui Dumnezeu 
(2009), Noi si cuvintele 
noastre (2011), Cărțile din noi 


(201 


1). 


După editarea cărților Scriitori de la „Viața Basara- 
biei” (alcătuitori Alexandru Burlacu si Alina Cio- 
banu) în 1990, Testament pentru urmaşi de Pan- 
telimon Halippa si Anatolie Moraru în același an 
şi Publicistică de Pantelimon Halippa în 2001, s-a 
conturat de-a binelea tabloul luptei si, partial, al 
realizărilor elitei culturale românești est-prutene 
în domeniul salvării şi dezvoltării culturii noastre 
nationale la începutul secolului al XX-lea și, înde- 
osebi, după Marea Unire din 1918. Ce-i drept, 
ne-am limitat la prezentarea succintă a contribu- 
tiei în domeniu a lui Pantelimon Halippa, ceea ce 
nu umbreste activitatea în aceeași albie a lui Con- 
stantin Stere, Ștefan Ciobanu, Alexei Mateevici, 
Petre Cazacu, Alexandru Boldur, Petre Ştefănucă 
şi a altor oameni de cultură atasati cauzei noastre 
naționale (românești). Activitatea tuturor acestor 
fii demni ai poporului nostru a reflectat un nivel 
nici măcar bănuit până la Marea Unire din 1918 al 
limbii, literaturii, teatrului, cinematografiei si, în 
genere, al culturii acestui spaţiu. „Lumea în care 
am nimerit la liceu, apoi la Conservatorul «Uni- 
rea», al cărui director era soprana Anastasia Di- 
cescu și prim-regizor Mitru Dumitriu, era o lume 
cu totul aparte, se destăinuia odinioară Eugeniu 
Ureche. Ce oameni! Ce cultură! Unul fusese ele- 
vul lui Aleksandr Glazunov, altul făcuse studiile 
sub îndrumările lui Nicolai Rimski-Korsakov, al 
treilea cântase cu Fiodor Saleapin... Am cântat 
şi eu câţiva ani buni în corul Catedralei, dirijat 


| * Continuare. Începutul în nr. 5-6, 2012, p. 182-189. 

de preotul, compozitorul, pictorul, profesorul Mihail Berezovschi... În anii 
'20 frecventam circul Kalamandi... Pe scena Nationalului chisinàuian am vi- 
zionat «Cadavrul viu» şi «Învierea» de Lev Tolstoi, «Fraţii Karamazov» 
şi «Idiotul> de Fiodor Dostoievski, «Ovidiu», «Fântâna Blanduziei> și 
«Despot-Vodà» de Vasile Alecsandri, «Răzvan si Vidra» de Bogdan-Pe- 
triceicu Hasdeu, «Apus de soare» şi «Luceafărul» de Delavrancea, toate 
piesele lui Ion Luca Caragiale... Teatrul acelor mari actori, cu timp scurt pen- 
tru repetiţii, cu planuri financiare și repertoriale stricte, era un adevărat far al 
culturii basarabene” (Apud: Pavel Proca, Si noi eram o ceată tristă..., Editura 
Bons Offices, Chișinău, 2012, p. 9, 10). 


Dar a venit neagra zi de 28 iunie 1940, care a pus începutul unei politici de de- 
nigrare a tot ce se realizase valoros în cei 22 de ani cât Basarabia făcuse parte din 
România. O primă victimă a acestei politici a fost alfabetul latin, interzis oficial 
la 10 februarie 1941 și înlocuit peste noapte cu alfabetul rusesc. Limba româ- 
nà însăși, îndată după ,eliberare”, a început să fie substituită forțat cu un jar- 
gon ruso-român, împestritat cu elemente ale graiului moldovenesc din stânga 
Nistrului. După 28 iunie 1940 a început cosmarul răspândirii politicii proruse 
şi antiromânești, dominantă în stânga Nistrului din 1924, când fusese înființată 
R.A.S.S.M, cu toate ororile, dramele si tragediile ei, si asupra fostei Basarabii. Pu- 
terea sovietică, ideologia comunistă au fost „prin definiție” un duşman, declarat, 
nemilos si perseverent, faţă de tot ce era românesc. Cu toate că initial „grupul de 
inițiativă nu urmărea, prin formarea R.A.S.S.M,, crearea unei noi limbi si a unui 
nou popor, considerând că «limba moldovenească» vorbită în Transnistria nu 
este decât un «dialect romànesc»” (Gheorghe Negru, Politica etnolingvisticà în 
R.S.S. Moldovenească, Editura Prut Internaţional, Chişinău, 2000, p. 15) şi chiar 
M. Serghievski, ideologul limbii moldovenești independente, o considera „un 
dialect al limbii române” (Ibidem, p. 16), pe măsură ce lua proporţii teoria (si 
practica) „luptei de clasă” deveneau tot mai intolerabile ideile despre românitatea 
„limbii moldovenești” vorbite în Transnistria, s-a purces la o reformă ortografică, 
scopul căreia era refuzul de a folosi cuvinte românești, declarate ,burgheze”, „bo- 
ieresti”. Crearea de cuvinte noi, calchiate din limba rusă, era un principiu domi- 
nant în activitatea unui filolog ca Leonid Madan, de exemplu, care recomanda să 
se scrie acrariu şi apariu (pentru cuvintele ruseşti KHCAOpOA si BOAOPOA, oxigen şi 
hidrogen). Apar manuale cu titluri deocheate, ca Învăţălnic pi fizikî (1931). Dar în 
1932, în plină ascensiune a noii „limbi moldovenești”, Biroul Comitetului Regio- 
nal Moldovenesc al PC.(b) din Ucraina adoptă hotărârea privind trecerea scrisu- 
lui din R.A S.S.M. la grafia latină. Însuși figura autoritară a lui Iosif Stalin a apărut 
curând (1932) în ipostaza „teoreticianului” care susținea că moldoveneasca nu 
este o limbă ca atare, ci doar unul dintre dialectele moldo-române (cf. Gheorghe 
Negru, op. cit. p. 19). Dar entuziasmul cu care fusese întâmpinat alfabetul latin în 

R.A.S.S.M. a fost curmat neîntârziat, când clasa politică a epocii a constientizat 
pericolul molipsirii tineretului de „microbii” naționalismului românesc în urma 
studierii operelor lui Mihai Eminescu, Ion Creangă, George Coşbuc si ale altor 
„scriitori români burghezi” si învăţării limbii române autentice. De aceea la 27 
februarie 1938 scrisul moldovenesc din R.A.S.S.M. a fost trecut din nou la grafia 
rusă. Drept urmare, a continuat să înflorească, ca și până la 1932, un jargon româ- 
no-rusesc incalificabil. Un amănunt tragic în epopeea lingvistică transnistreană 
este faptul că odată cu alfabetul latin, în 1937-1938, au fost împușcați majoritatea 
susținătorilor lui — pedagogi, savanți, scriitori și chiar Grigore Starâi, primul pre- 
şedinte al Executivului R.A.S.S.M. 


În urma acestei terori cine ar mai fi cutezat să se opună teoriei proletcultiste 
despre cele două limbi (şi literaturi) diferite: moldovenească, pe de o parte, şi 
română, pe de altă parte? Or, după 28 iunie 1940 aceasta începuse să fie imple- 
mentată de zor si în R.S.S.M. Ideologul principal al limbii moldovenești din 
stânga Prutului, I. D. Ceban, filorus ardent si românofob înrăit, este promovat 
în fruntea „constructorilor” limbii moldovenești după ce majoritatea învàtà- 
torilor din Basarabia ocupată se refugiaseră peste Prut, iar cadrele „noi” din 
domeniu erau recrutate din rândurile rușilor și transnistrenilor. Acest filolog 
de papură „nu putea accepta cuvintele utilizate în ziare, manuale, în teatru și 
la radio: cauză (lucru), forță (putere), mireasmă (miroznă), calapod (calup), 
externă (străinătate) şi multe altele care, în opinia sa, puteau fi foarte ușor înlo- 
cuite cu cuvinte moldoveneşti” (cf. Gheorghe Negru, op. cit., p. 29). 


Ieşirea în prim-plan a „specialiştilor” din stirpea lui I. D. Ceban era favorizată 
de faptul că generaţia de intelectuali care a reprezentat sufletul mișcării de re- 
naștere națională și a pregătit Unirea din 1918 a fost distrusă aproape în între- 
gime de mașina diabolică a sistemului comunist si nu prea avea cine opune o 
rezistenţă activă si perseverentà ideilor si teoriilor lipsite de temei ştiinţific, iar 
puţinii intelectuali de marcă, formati până la 1940, din cadrul revistei „Viaţa 
Basarabiei”, de exemplu, au fost arestaţi si deportati în Siberia, ca Nicolai Cos- 
tenco si Mihail Curecheru, ori trimiși pe front în războiul care începuse în 1941 
si şi-au pierdut viaţa, ca Teodor Nencev si Alexandru Robot. Trebuie să adău- 
găm si faptul că o problemă propriu-zis ştiinţifică, după cum e aceea a limbii si 
literaturii, a fost trecută oficial în categoria problemelor politice, la 10 februarie 
1941 fiind publicat un decret oficial despre trecerea limbii populaţiei băștinașe 
din R.S.S.M. la grafia slavonă (rusă) si conform căruia, începând cu 1 martie 
1941, pe teritoriul R.S.S.M. urma să fie folosită în exclusivitate grafia chirilică. 
La 10 martie (același an), la indicatia forurilor de conducere, a fost organizată 
o consfătuire a intelectualilor care au pus în discuţie un şir de probleme 
lingvistice. „Drept consecinţă, arată o bună cercetătoare a faptelor și fenome- 

nelor epocii, a început operaţia de arestare în masă a intelectualilor” (mai deta- 
liat a se vedea: Mariana Tàranu, Teroarea comunistă din Basarabia în primul an 
de ocupație sovietică (1940-1941), în revista „Destin românesc”, nr. 3-4, 2010, 
p. 56 ş.a.). Au fost exterminați sau ostracizati savanţi de mare prestigiu în plan 
national, ca Petre Ștefănucă, scriitori si publicisti talentați, ca Vadim Pirogan, 
Paul Vatamanu ș.a. 


În ajutorul pseudosavantilor moldovenisti au sărit autori ruși ca M. Serghiev- 
ski si N. Derjavin, care din prea mare zel patriotic rusesc au „fundamentat” 
teoria limbii moldovenești, deosebită de limba română, cel de-al doilea sus- 
ţinând chiar, într-un articol din 1940, că „limba moldovenească este de pro- 
venientà slavă” (a se vedea revista „Cogerckaa Hayka”, nr. 12, 1940, p. 27-28). 


Acest punct de vedere era împărtășit de I. D. Ceban si de Andrei Borsci, 
ajunşi, pe rând, la conducerea Institutului de Cercetări Științifice din cadrul 
Filialei Moldovenești a Academiei de Științe din U.R.S.S. Este adevărat că 
scriitorii Emilian Bucov şi Andrei Lupan, oamenii de litere Vasile Coroban, 
Gheorghe Bogaci, Victor Comarnitchi își permiteau luxul de a nu-i susține, 
mai târziu acestora adăugându-li-se Ion Vasilencu, Ion Tofan ș.a. 


Au urmat câteva conferințe si simpozioane necesare cu participarea unor 
mari savanţi din Rusia, ca Victor Vinogradov, Vladimir Sismariov, Samuil 
Bernstein, Ruben Budagov, Dmitri Mihalci, Rajmund Piotrowski si alții, la 
3-7 decembrie 1951, apoi la 17-19 octombrie 1955 si la 19-21 iunie 1961, la 
care au fost discutate probleme complicate privind originea și evoluţia lim- 
bii moldovenești, caracterul identic și unitar al limbilor „moldovenească” si 
română, a fost propusă spre dezbatere problema revenirii la alfabetul latin 
(inițiativa în această privință revenindu-i lui Ion Vasilencu în 1961, conform 
informaţiei consemnate de Gheorghe Negru, op. cit., p. 44). 


Astfel că problema salvării si creării unor condiții normale de dezvoltare a 
limbii române la est de Prut are o istorie complicată, îndelungată, cu martiri 
şi înfrângeri, dar și cu unele succese, mai ales în contextul politicii de restruc- 
turare si transparenţă, inițiată de Mihail Gorbaciov în 1985, când se fac auzi- 
te și chiar citite luări de atitudine odinioară inimaginabile. La 18 martie 1988 
autorul acestor rânduri, pe atunci secretar al Comitetului de Conducere al 
Uniunii Scriitorilor din Moldova, într-o cuvântare din cadrul comemorării 
a două centenare de la nașterea lui Gheorghe Asachi, în prezenţa conducerii 
de vârf a republicii, atinge problema decretării limbii noastre drept limbă ofi- 
cială a statului și a revenirii scrisului est-prutean la alfabetul latin (a se vedea: 
Ion Ciocanu, Reflecţii si atitudini, Editura Hyperion, Chişinău, 1992, p. 5-9), 
iar în aprilie (același an) în revista „Basarabia” de sub conducerea lui Dumi- 

tru Matcovschi a văzut lumina tiparului excelentul eseu al lui Valentin Mân- 
dâcanu Veșmântul ființei noastre, lucrare intrată imediat în fondul de lecturi 
al unei întregi armate de intelectuali basarabeni, bucovineni, transnistreni 
etc. Ulterior același autor ne-a dat o carte valoroasă: Spărturi în gheaţa tăcerii 
(Chişinău, 2008; ediţia a II-a, 2009). 


N-a trecut mult timp și s-a smuls din captivitatea ideologiei comuniste, în care 
fusese ținut timp îndelungat, academicianul Nicolae Corlăteanu. Și-a dezlàntuit 
energiile spirituale care zăcuseră decenii în șir în adâncul ființei unui alt distins 
filolog basarabean, academicianul Silviu Berejan. În rezolvarea unor probleme 
complicate ale limbii române la est de Prut s-a impliclat cu multă dedicație pro- 
fesorul universitar, membru corespondent al Academiei de Științe din Moldova, 
Anatol Ciobanu. S-au afirmat prin activitate teoretică și practică autori din gene- 
rațiile de mai târziu, ca Ion Dumeniuk, Nicolae Mătcaș, Vasile Melnic, Teodor 
Cotelnic, Ion Eţcu, Alexandru Dârul, Anatol Eremia, Maria Cosniceanu, Con- 
stantin Tănase, Vlad Pohilă, Irina Condrea, Ion Melniciuc, Vladimir Zagaevschi, 
Petru Butuc, Vasile Pavel, Lidia Codreanca, Gheorghe Popa, Alexei Palii ș.a. 
toți — si cei mai în vârstă, si discipolii lor — avându-l drept susținător de nădejde 
pe marele român, basarabean prin obârşie, Eugeniu Coșeriu. 


Deși rezistenţa celor care se consideră astăzi români, a celor care locuiesc ade- 
vărul istoric prin reprezentarea identităţii si culturii nationale se datorează în 
mare măsură contribuţiei elitei intelectuale basarabene, mai sunt necesari pași 
importanţi în vederea aplanării conflictelor sociale, inclusiv interetnice, pe care 
le intensifică factorii politici prin mijloace fals-legale (limba „moldovenească” 
figurând ca limbă de stat în Constituţia Republicii Moldova etc.). Intelectua- 
litatea noastră ar trebui să se polarizeze în jurul unor instituţii de impact soci- 
al. Revista „Limba Română” ar putea constitui un mijloc al angajării noastre 
pentru obținerea unor rezultate palpabile, printre care se numără deja întreaga 
colecţie a publicaţiei, îndeosebi volumul Limba Română este Patria mea. Studii, 
comunicării, documente. Antologie de texte publicate în colecţia Biblioteca re- 
vistei „Limba Română” (ediţia I — 1997, ediţia a II-a — 2007), cărțile datorate 
redutabililor lingviști Nicolae Corlăteanu (Testament. Cred în izbânda limbii ro- 
mâne, 2010), Silviu Berejan (Itinerar sociolingvistic, 2007), Anatol Ciobanu (Re- 
flectii lingvistice, 2009), Nicolae Mătcaş (Calvarul limbii române din Basarabia. 
Studii. Articole. Comunicări, 2011), editate în cadrul unui proiect de anvergură 
al revistei (autorul proiectului, selecţia textelor, coordonatorul si prefatatorul 
tuturor volumelor — Alexandru Bantog, redactor-șef al revistei „Limba Româ- 
nă”). Cărţile amintite constituie la ora actuală o culme a realizărilor noastre 
şi un imbold pentru continuarea activităţii lingvistilor români din Republica 
Moldova în aceeași albie ştiinţifică şi... practică. 

Peste bariere (III)* 
(Jurnal de Crimeea. 4-12 septembrie 2011) 


L.B. — poet, prozator, eseist, 
traducător, Chişinău. 

Cele mai recente volume 
publicate: Carutul cu îngeri, 
Chişinău, 2004; În caz de 
pericol, antologie, laşi, 
2004; Micsorarea distanței, 
Timisoara, 2004, Sfinxul 

Încep dimineaţa cu ceea ce am constatat aseară: îţi 
dai seama o dată în plus (trecută la... minus) că „Va- 
lul de creaţie” deja cam face abstracţie de menirea 
sa, că acest spaţiu nu mai este predestinat exclusiv 
scriitorilor. În cameră nu mai e lampa de birou, nu 
mai e nicio veioză adecvată care, eventual, să-ţi lu- 
mineze pagina citită sau pe cea pe care încerci să 
scrii ceva, să notezi pentru... efemeritatea sau — cine 
ştie? — „eternitatea” literaturii. Blocul 7 e unul nou, 
construit de cineva care a închiriat arii din dome- 
niul proprietăţii Uniunii Scriitorilor din Ucraina, 
hotelul fiind menit tuturor celor ce aleg să se cazeze 
aici. Spaţiul deci nu mai e unul exclusivist, „elitar” — 
adică cel în care, pe timpuri, venea scriitorul sovie- 
tic să caute vibraţie pre-creatoare! Da, se întâlneau 
aici condeieri de la Marea Baltică la Marea Ohotsk 
(Extremul Orient), de la punctul sudic extrem, 
Kuşka din Tadjikistan, la Murmanskul situat din- 
colo de Cercul Polar. Koktebelul părea un semi-vis 
pentru semi-,zeul” scriitor sovietic, „inginer al su- 
fletului uman”, vorba lui Gorki. 


..Sà închei acest prolog matinal cu vorba cântecului 
lui Dan Spătaru: „Nicio lacrimă, nicio lacrimă, 
nicio lacrimà!... / Alergând după soare — alte versuri 
cânt, / Aripi mari port în suflet — încă nu s-au frânt... 


Specificul acestui gen de simpozion e că, din pro- 
prie inițiativă, pe cont propriu, plătindu-și sejurul, 


| * Continuare. Partea I — nr. 1-2, 2012, p. 146-153, par- 
tea II — nr. 3-4, 2012, p. 120-131. 

stând cu chirie pe la localnici, la acesta vin si multi tineri scriitori, în special de 
pe imensele teritorii ale Rusiei, pentru că aici unora li s-ar putea întâmpla lansa- 
rea, fiind remarcati de reprezentanții, chiar de bosii revistelor importante. Re- 
tin si cà mai toți invitații sau participanţii din proprie inițiativă din Ucraina sunt 
poeti, prozatori şi dramaturgi (neofiti) care scriu în rusește. Iar astăzi începe ac- 
tivitatea atelierelor, zise master class / classe de maitre. Vor citi, vor analiza și vor 
aprecia textele novicilor poetul destul de cunoscut și în Occident (locuiește în 
SUA) Bahti Kenjeev — la poezia... obişnuită, să zic, deoarece un alt atelier se va 
preocupa de poezia avangardistă si de versul liber, unde vor oficia amicii mei 
Serghei Biriukov, sosit din Halle, Germania (predă la Facultatea de Slavistică 
de acolo), şi Evgheni Stepanov, printre multele sale titulaturi avându-le şi pe 
cea de redactor-şef al revistei „Futurum ART” (unde, de altfel, am publicat si 
eu), şi pe cea de președinte al „Uniunii scriitorilor secolului XXI”, create acum 
vreo jumătate de an. Alte ateliere — de proză, de dramaturgie (nu ştiu de ce cu 
specificarea — contemporană); e anunţat si un concurs de piese într-un act cu un 
generic bine găsit: Presiunea timpului. 


Eu însă am dorit să aflu ce se discută la masa rotundă despre literatura (din 
nou, accentuat: contemporană) în ţările din ex-spatiul sovietic, în temă fiind 
pusă interogatia: „atracție sau respingere?” A moderat Irina Barmetova, re- 
dactor-sef al revistei „Okteabr' ”. Participanți din Uzbekistan, Armenia, Ru- 
sia, Kazahstan, Belarus, Ucraina... Ideile pe care le-am reţinut, pe unele chiar 
le-am provocat: deja, în spaţiile amintite, nu se mai traduce din literatura lo- 
cului, din literaturile lumii (nu-mi vine să zic: străine) și viceversa prin inter- 
mediul limbii ruse. Această constatare o cam miră, o cam derutează pe dna 
moderatoare, care zice că nu ar crede că chiar așa se întâmplă și în Ucraina, 
si în Belarus. Replica vine de la un scriitor rus din Ucraina, Iuri Volodarski, 
care combate, spunând că ucrainenii de ani buni au trecut la relaţii directe cu 
ţările, cu limbile, cu literaturile lumii, astfel că — asta e! — realitatea e alta decât 
crede dna Barmetova. Chiar dacă Volodarski se plânge că, iată, pe durata a 20 
de ani de când se decernează Premiul Naţional al Ucrainei pentru Literatură 
el niciodată nu a fost atribuit si unui scriitor de limba rusă din această ţară, 
chiar dacă respectivul autor ar fi de origine ucrainean. „Din păcate, nici nu 
se va acorda”, constată cam abătută dna moderator. Iar Iuri Volodarski zice: 
„Cam asta e viața de catacombă a literaturii ruse în Ucraina”... 


La pauza de cafea mă interesez de procesul introducerii alfabetului latin în Uzbe- 
kistan, interlocutorul meu fiind Suhab Aflatuni, poet bun din această țară, însă 
scriind în rusă. El nu e prea entuziasmat de faptul că, în mare, deja câștigă... latini- 
tatea în acel spațiu turco-arabic (arabic mai ales în Samarkand și Buhara). „Ai pu- 
tea scrie și tu în limba uzbecă?” „Nu cred. Doar traduc din ea." Intră în discuţie si 

două doamne din Kazahstan (nu le-am găsit numele în lista celor anunţaţi pentru 
masa rotundă), care, cu ceva înflăcărare anti, zic că si în tara lor se vorbeşte despre 
adoptarea alfabetului latin, însă ele sunt categoric contra, pentru că, în istorie, au 
avut ba alfabet arab, ba rus, din nou arab (poate că și latin, nu știu), însă astăzi, 
când Kazahstanul are cea mai lungă frontieră cu Rusia, chiar dacă ei, kazahii, sunt 
62% (eu cred că mai puţini; pe timpul U.R.S.S., se dădea cifra de 40-45%), nu e 
bine să se introducă alfabetul latin etc. Simt că nu e cazul să mai discutăm și mă 
repliez, motivând că la Casa-Muzeu Volosin, la ora 14, e anunțată seara (în plină 
zi! dar asta e formula) de poezie din Moldova. În program e specificat: „Versurile 
lui Leo Butnaru în limba rusă vor răsuna (npos6yuam) în traducerea lui Evgheni 
Stepanov”. Asa s-a si întâmplat, dar, bineînțeles, si cu intervenţiile mele, cu ràs- 
punsuri la întrebări. Peste ceva timp după ce-au trecut cele trei sferturi de oră 
ce ne fuseseră acordate (la casa-muzeu, însă de asemenea în curte, în grădina cu 
scaune albastre de plastic, multe dintre care chiar fuseseră ocupate...), Stepanov 
mă întreabă dacă pot ghici care poeme le-au plăcut mai mult ascultătorilor. Prea 
mult să zici: ascultătorilor, la care Jenea îmi spune că a discutat cu câţiva dintre cei 
prezenți, alții l-au contactat personal... În fine, pe primul loc în top, ar reiesi, a ieșit 
poemul (ce a răsunat în ruseste, fireşte) „Pe marginea poemului”: 
poetul 
sapă 
adâncul 
propriului 
poem 
pe marginea căruia 
pe buza căruia 
va fi 

bineînţeles 
mitraliat 


În timp ce Evgheni îmi citea poemele, eu — de ce să ascund? — trăgeam cu 
ochiul la reacţia publicului. Am remarcat tresărirea (de surprindere şi apro- 
bare, îndrăznesc să presupun), când Stepanov citi și: 
Zi de zi 
micile noastre pagube 
în favoarea morţii 
printre ele 
până si 
sălbaticii maci ofilindu-se de 
hipertensiune. 

Îi spun lui Stepanov, cu ironia amicală care, uneori, ne cam caracterizează 
comunicarea, că dânsul şi-a simplificat misiunea, alegând o cale lesnicioasă, 
citind doar poemele laconice. „Da, dar tu mi-ai cerut să citesc și din tradu- 
cerile lui Chiril Covalgi, şi am făcut-o. Parcă Elegie disco nu e un poem de 
proporții?” A-a, nu mai contează decât, cred eu, că seara noastră în plină du- 
pă-amiază a fost una pe linia de plutire. 


În continuare, rămân si la sfertul de oră acordat „serii” lui Sota Iatasvili, poet 
gruzin, din care, de altfel, am si tradus, am publicat ceva. Ne cunoaștem de 
acum doi ani, reușind să ne împrietenim. 


Iar la încheierea recitalului georgian, se apropie un domn care zice: „Nu vă 
supăraţi, poemul pe care l-aţi citit la început, în română, îl aveţi si în rusă?” 
E vorba despre Cum citește sfântul şi eu scot din geantă cartea, cercetez su- 
marul — da, este, în traducerea lui Covalgi. Domnul citeşte, spune că-i place, 
vrând să-mi întoarcă volumul de poeme. „Dacă doriţi, vi-l pot lăsa”. Multu- 
miri, complimente, autograf. Auto-graf, domnule conte de Koktebel. Pe 7 
zile de simpozion. Graf-conte. 


Apoi plec la hotel, pentru că peste trei ore o luăm, un grup de poeţi, spre 
orașul Theodosia, unde vom citi pe scena casei municipale de cultură. E bine 
aici, în camera 305. Hotel nu prea mare, construit, recent, în plin parcul casei 
de creaţie, imens cândva, astăzi — parcelat, re-trasat, parcă... stràmtorat totuşi. 


Deci bloc 7, camera 305. În sutele (cred) mele deplasări-cazări, bineînţeles că 
de multe ori mi s-o fi întâmplat repartiția în camera 305. Dar, de fapt, cine re- 
ţine atari amănunte, unul dintre care, iată, acum mi-a venit așa, nitam-nisam, 
si nu ar fi fost deloc... obligatoriu? Si totuşi, 305 ar fi, parcă, numărul care mi-a 
rămas în conștiință ca unul... primitor, „binevoitor” sau, cel mai simplu spus, 
unul neutru, nesupărător. Precum mi se pare si acest 305 din hotelul „Kafa”. 


Înainte de a pleca spre Theodosia, fac poze cu dl Marek Wawrzkiewicz, poet, 
preşedintele Uniunii Scriitorilor din Polonia. Ieri, la deschiderea oficială a 
simpozionului, s-a dovedit a fi destul de spiritual, începând cu: „Eu nu am 
aici un traducător, si và rog să-mi iertati limbajul confuz care pe-alocuri adu- 
ce aminte de limba rusă”, — cu toate că ar fi avut un traducător, de-ar fi dorit, 
plus că el însuși vorbește destul de coerent rusește. Apoi a citit două texte, 
în original, date în ruseşte de traducătorul Evgheni Chigrin (Deus ex machi- 
na! — translatorul de care spunea că nu-l are...). Unul dedicat papagalului ge- 
neralului (cutare), cu care poetul a fost prieten, gradatul fiind nu un oarecare, 
ci cam al doilea om în armia lesilor. Pasărea vorbitoare îi plăcea generalului 
pentru că, uneori, ea îi ataca soţia, o ciupea... Dar s-a întâmplat că a dece- 
dat soția generalului, prietenii s-au adunat, l-au compătimit, au băut vodcă. 

Peste un timp, s-a stins și generalul. Parastas, regrete, amintiri, vodcă. După 
care s-a călătorit în raiul păsărilor, întâmplare la care amicii nu s-au mai întâl- 
nit, aflând despre ea cu întârziere, însă, de o făceau, aveau atâtea lucruri să-și 
amintească si despre general, si despre doamna generăleasă, si despre pasărea 
care, uneori, ataca partea feminină a armiei polone... 


Un alt moment hazliu-memorabil i-a aparținut compozitorului si interpre- 
tului Ivanov. Spuse: „Eu i-am făcut poeziei ruse un serviciu imens, pentru că 
nu scriu versuri”, În special, interpretează, acompaniindu-se la chitară, textele 
marilor poeţi ai veacului de argint rusesc (prima jumătate a sec. XX). La 
inaugurarea simpozionului a cântat din Maiakovski. (Cel care bubuia: „Dar 
voi sonate ati putea cânta / la flautul înaltelor burlane?!) Apoi surprinzătoa- 
rea apariţie a unei doamne ce a mânuit abil didgeridoo — instrument ancestral 
al aborigenilor australieni. Este confecționat dintr-o bucată din tulpină de 
eucalipt, iar miezul i-l „evacuează” termitele. Acest didgeridoo, cu sinuozi- 
tàtile si nodurile naturale ale lemnului, e unul autentic, să zic, în comparaţie 
cu cel la care cânta, anul trecut, o tânără în piața din fata Centrului „Georges 
Pompidou” din Paris — yidaki (i se mai spune) — la care cânta domnisoara 
franceză era unul neted, bine șlefuit, de n-as crede, acum, că ar fi lucrat la 
el termitele. Iniţial, crezusem că e o mongolă, în general, o asiată, care fă- 
cea minuni la un fel de bucium. Dar nu, nu era mongolă, nici asiaticică, iar 
ceea ce presupuneam că ar fi bucium se numea, ca și în cazul de la Koktebel, 
didgeridoo. Dintre multi muzicanți de pe acolo, didgeridoo-ista avea cei mai 
multi euro în față, lăsați de ascultătorii de ocazie, dintre care unii o aplau- 
dau - chiar asa, ca la un spectacol sadea! Se dovedi a fi franțuzoaică get-be- 
get, care studiase trompeta, făcuse parte dintr-o orchestră, apoi, autodidact, 
a învăţat partituri neobișnuite, exotice pentru didgeridoo-ul ce se dovedise 
mult mai atrăgător de lume și — de ce nu? — de sume. Mi-am zis că şi rusoaica 
interpretă ar aduna public si nu este exclus să cânte și dânsa prin marile pieţe 
ale metropolelor europene unde, se știe, apar si interpreti profesioniști. 


Ajungând la Theodosia, nu am putut să nu mă emotionez niţel, revăzând 
acest spaţiu după 35 de ani. S-a modificat ceva, din câte înțeleg la prima ve- 
dere, şi, probabil, în acest oraș, întins în lungul litoralului Mării Negre, nu 
mai e doar un singur... semafor, precum se zicea că ar fi atunci, demult; or fi 
apărut mai multe, pentru că s-au puiezit şi maşinile, pentru că o mai fi apărut 
şi alte străzi. 


Microbuzul opreşte în fata casei municipale de cultură, în piaţa din fata căreia 
tronează, pe vechi, monumentul lui Lenin. ,Tac, tac!” cu aparatul de foto- 
grafiat si, odată ce avem cam o oră până să înceapă seara de poezie, o iau îm- 
preună cu Stepanov pe strada principală, foarte aproape fiind gara maritimă. 

Litoralul-bulevard sau invers, bulevardul-litoral — plin de lume. E vară încă, 
e sezon estival; barhatnâi sezon, cum zice o expresie consacrată în rusește, 
absentă în româneşte, dar care ar suna ca: sezonul de catifea. Adică, soarele 
pre-toamnei e blând, mângâietor. Poze, poze, poze. Cu vapoare în largul mă- 
rii, cu porumbei dresați pe umerii si braţele turiștilor, fotografiindu-se astfel 
pentru oarece plată. În scurt timp ajungem la Casa-Muzeu Aleksandr Grin. 
Clădire în formă de corabie, cu pereţii pe care sunt aplicate basoreliefuri mari 
care sugerează coastele laterale ale punţii unei nave maritime. 


Trecând pragul muzeului, ajungi în tara lui Grin. Pereţii si tavanul sunt, de 
asemenea, în relief, conturànd „realist-topografic” panouri-hàrti pe care sunt 
scrise nume de insule, orașe ce nu se întâlnesc în alte documente geografice, 
însă cunoscute multora: Poket, Ghel-ghiu, Reno, Liss, Kaperna... Aceasta e 
Grinlandia, tara celebrului prozator romantic, tara atâtor minţi şi inimi ado- 
lescentine, a atâtor vise... Scriitorul îşi cunoştea tara sa de basm pe de rost. 
„Dacă doreşti, îți pot spune neamànat cum să ajungi din Zurbang în.... — îşi 
aminteşte B. Arnoldi despre una dintre convorbirile sale cu scriitorul. — Si 
Grin începu calm, fără grabă să-mi explice... Se referea la intersecţii, cotituri, 
pante...” Spre sfârşitul vieții, însuşi prozatorul mărturisea: „Aș vrea să tot co- 
lind prin luminoasele țări ale imaginaţiei mele”... După acea vizită aici, acum 
35 de ani, când eram însoţit de un ghidaj... optimist, „oficial”, entuziast, solar, 
în „spiritul vremii”, aveam să aflu totuși adevărul despre drama existențială 
prin care trecuse autorul Pânzelor purpurii. 


Născut în 1880, pre numele-i autentic Aleksandr Stepanovici Grinevski, vii- 
torul scriitor era cam predispus la aventuri, dintre care una fusese cea a solda- 
tului-dezertor din armata ţaristă. A început să scrie poezii prin 1910, însă în 
timpul vieţii nu le-a publicat. În 1923, editează Pânzele purpurii, peste un an — 
Lumea strălucitoare, nuvele romantico-fantastice, care îi aduc o stare materială 
de invidiat. De o arhitectonică rafinată, ingenioasă, delicat-somptuoasă, ca într- 
un basm modern (precum era înțeleasă modernitatea prin sec. XIX...), proza 
sa respiră un aer al poeziei omniprezente, fascinantă și abisal-atrăgătoare pen- 
tru juvenilele ființe visàtoare, fremătătoare în undele intime ale romantismului 
parcă ontologic, irezistibil. Cărţile sale sunt, otova, ale unei metafore a iluziei 
norocitoare, a — până la urmă - fericirii ce nu te va putea ocoli nici pe tine. 
Acest deziderat, această extrem de generoasă promisiune acaparează în special 
sensibilitàtile genuine, cărora proza lui Grin le înlesneste cât de cât existența 
pre-adolescentină sau adolescentină, care — se ştie — se simte mereu copleșită 
de necazuri si neînţelegeri ce vin din partea vârstnicilor. Pentru aceste firi de- 
licate, imens si, de cele mai multe ori, inexplicabil vulnerabile, geniul prozato- 
rului construieşte cu măiestrie natura paradisiacă, evanescentă a imaginarului 

unor tărâmuri feerice, generoase cu hipersensibila fire a junilor romanticovisă- 
tori. V-o mărturiseşte chiar unul care a încercat pe propria-i tinerețe de cititor 
căruia, prin anii '60 ai secolului trecut, începuseră să i se deschidă orizonturile 
literaturii ruse. Si, în cazul mai multora, acea stare psihică, definită de nu mai 
tin minte cine drept sindrom paradisiac al Vârstei de Aur, nu trece odată cu 
junetea, ci se întâmplă a te urmări, cu o reverie mai mult sau mai putin intensă, 
în alte etape ale vieţii, ca un dezacord cu realitatea imediată. 


Asta, în ce privește opera lui Grin, pe când „realitatea” sa de om și creator e 
una cu adevărat dramatică: de la un moment încolo, prozatorul se pomeneşte 
prins în mrejele patimii alcoolismului. Face urât de tot, nu se poate contro- 
la. La o petrecere în casa unui amic, se dezlàntuie în draci, dărâmă mobila, 
sparge tacàmuri, sfàsie rochia unei tinere cu care dansa. Soţia se gândește să-l 
salveze cumva. Intră la un medic si, fără a-i spune că e consoarta scriitorului 
Grin, se interesează cum ar putea să-și izbăvească soțul. Soluţia — plecarea 
din Sankt Petersburg. Pune la cale un plan - că i se face, chipurile, extrem 
de rău şi cere să fie dusă anume la medicul respectiv. Acesta îi spune lui Grin 
că, dacă mai locuiește în ceturile si răcorile urbei nordice, soţia nu va mai 
putea fi salvată: are nevoie de o climă meridională. Astfel că vând ce au în 
capitala de nord (în opoziţie cu cea „sudică”, Moscova) a Rusiei, pornind 
spre Crimeea. Ajung la 'Theodosia, locuiesc într-un hotel, apoi trec în casa 
unde, actualmente, se află Muzeul Grin. Soacra e mai întelegàtoare, ştie că, 
din vreme în vreme, scriitorul-ginere ar mai vrea sà si bea putin. În tacită 
complicitate cu fiica, ea îi oferă lui Grin câte o sticlă de vodcă, punându-i 
însă condiţia să nu bea în timpul zilei. Grin niciodată nu a lucrat în stare de 
euforie alcoolică. Seara târziu, după ce soția adormea, lua din locul ,tàinuit” 
sticla cu tărie şi, până spre tăriile miezului de noapte, o bea, gustând te miri 
ce, pentru că, asemeni majorităţii pàtimasilor întru băutură, nu prea mânca. 
Dimineaţa se scula înaintea soției, soacra îi oferea un păhăruţ să se dreagă, își 
sorbea ceaiul si purcedea la scris. În genere, pentru soţii Grin cei patru ani 
petrecuţi la Theodosia au fost relativ fericiți. La Sankt Petersburg, afacerile 
legate de opera sa, de onorarii i le încredintase fostei consoarte. Uimitor si 
deloc obișnuit, cele două femei — precedenta si prezenta soție — întretineau 
relaţii civilizate, cordiale. Îşi scriau, se sfătuiau, gândindu-se cum ar putea să-i 
înlesnească lui Grin situaţia. 


În Theodosia, Grin(ii) nu comunicau mai cu nimeni, fiindu-și suficienţi lo- 
ruși. Însă, curând, trece perioada NEP-ului (noua politică economică), în 
care scriitorul era si publicat, si remunerat onorabil. Rezervele financiare 
se tot subtie, iar editurile centrale nu mai sunt dispuse să publice lucrările 
„inactuale” ale romanticului Aleksandr Grin. Din vreme în vreme, pleacă la 

Petersburg, încercând să-și promoveze prozele, să mai agonisească ceva bani 
de pe la contabilitàtile editurilor. Cam fără izbândă. Nu trecea ca „actual'. De 
fapt, nu era colaborationistul noii ideologii, nu agrea dictatura bolşevicilor. 
Cu toate că, peste ani, aceștia aveau să scrie prin enciclopedii că opera lui 
Grin exprimă crezul umanist si înaltele calități morale ale omului. Cam ceea 
ce se spunea şi despre Asa s-a călit oţelul de Nikolai Ostrovski cu care, de fapt, 
Pânzele purpurii ale lui Grin nu aveau nimic în comun. Mă rog, bolsevismul 
a vehiculat formule deformante, etichetări bizare și nicidecum adevăruri... 


Uneori, în escapadele sale în capitala Rusiei, prozatorul o făcea lată de tot, 
dormind, beat, pe unde apuca. La un moment dat, una dintre cunoştinţele 
de pe Neva îl ameninţă că îi va scrie soției în ce hal se află el. Grin căzu în 
genunchi, rugând-o să nu se încumete la asa ceva. 


Se întoarce în Crimeea abătut, dezolat, fără bani... (Celelalte le-am povestit 
alaltăieri, după ce am trecut prin orașul Starài Krâm, unde este înmormântat 
scriitorul...) 


Holul casei de cultură e sufocat de spaţii comerciale (ce înghit spaţii cultura- 
le, ar veni). Trist aspect de înghesuială și ceva căpătuială. 


Pe scenă am urcat al patrulea, după colegul polonez. Principiul meu mai 
vechi l-am respectat si de astă dată: în fata unei asistente „străine”, să citesc 
poeme laconice, din care, câte ceva — o idee, o metaforă (posibilă și rocada 
metaforă-idee) — să aibă oarece şansă de a fi memorizate. Ne-modest consta- 
tând, aud exclamatii: „Bravo!... Zameciatel’no!”, ca la un spectacol sadea. (De 
data aceasta nu am mai apelat la intermediar, citindu-mi eu însumi poemele 
traduse în rusește.) 


Recitalul de la casa de cultură s-a încheiat cu un mic incident. La întrebări 
şi răspunsuri, o màtusicà de adâncă vârstă a treia întrebă exact asta: „De ce 
astăzi poeţii nu au citit versuri angajate?... Se mai scrie astăzi poezie publicis- 
tică?” — patriotică, mobilizatoare.... După maniera şi tonul (categoric, ferm) 
şi după... vivacitatea cu care o făcea (în dezacord cu vârsta-i, parcă) puteai 
crede că, în tinerețe, a fost o activistă comsomolistă, apoi de partid; cadru 
vechi, ce mai. Dmitri Kolomeiski, moderatorul serii, zice că sunt si unii poeti 
ce scriu la zi, ca Bâkov, Irteniev... 


În fine, ar fi sà constat cà dl Marek si cu Cigrin au repetat repriza de la deschi- 
derea oficială, plus ceea ce mi-a spus Stepanov. „Tu ştii ce succes au serile de 
poezie ale lui Bâkov? Dom'le, biletul de intrare poate să ajungă până la 300 
de dolari.” Ei bine, eu — să cred sau ba? Jenea repetă chestia cu 300 de dolari 
pentru un bilet la un recital al unui poet... Să-ţi faci cruce, nu altceva... Totuși, 

o fi o exagerare. Cu 300. Asta o cred si acum. Probabil, între timp, a mai redus 
şi Stepanov din preţ. 


Însă m-a surprins cu adevărat o doamnă care s-a apropiat de mine, încredin- 
tàndu-se dacă sunt cu adevărat din România, din Moldova. Şi ce problemă 
credeţi că avea? (E din Doneţk, se odihnea la Koktebel, însă, aflând de sea- 
ra de poezia de la Theodosia, venise în mod special sà asiste la eveniment.) 
„Ştiţi, zice, numele soțului meu, si al meu, adică, e Rotundalov. Nu vă spune 
nimic acest nume? Pentru cà sotul meu nu-si mai cunoaste originea. Asa s-a 
întâmplat că, dislocat de peste o sută de ani, neamul lor și-a uitat rădăcinile”. 
Chiar asa să fie, mă întreb? Dar nu pot lăsa interlocutoarea fără răspuns, zi- 
când că, probabil, initial numele ar fi fost Rotundu, pe care, mai apoi, cinov- 
nicii imperiului țarist l-au modificat, eludând litera „u” si plusànd sufixul „ov”. 
Şi îi traduc ce înseamnă „rotund” în rusește. „Ştiţi de ce vă întreb si vă rog să 
mà làmuriti?... Uneori soţul meu zice că tatăl său, bunicul său, spuneau că ar fi 
volohi”. Păi, dragă doamnă, dacă e așa, sigur că soțul vi s-ar trage din români, 
pe care rușii îi numeau anume așa, volohi — vlahi! Iar de o fi fost Rotundu, 
initial, străbunii lui s-ar fi tras din vreun sat ce se numește și azi — unul chiar 
lângă Chișinău - Rotunda. Mai mult ce sà spun? Mai întrebati-l pe sot sau pe 
unele rude de ale lui, dacă le are. Eu doar presupun, doamnă Rotund-(alov)... 


La întoarcere, Evgh. Stepanov îmi spune că, gata, s-a decis: vrea să-și procure 
un apartament la Theodosia care, pe lângă Koktebel, i se pare un oraș sadea, 
modern etc. Mâine pleacă din nou la Theodosia, să cerceteze piaţa imobilia- 
ră. O, zic, dragă Evgheni, businessmanul din tine, poetul, nu atipeste! Excla- 
matia având rezon, dat fiind că, în afară de apartamentul si vila din Moscova 
(moştenită de la părinţi), directorul de editură, capul a trei sau poate chiar 
patru reviste, Jenea Stepanov are în proprietate două apartamente în Berlin. 
(În cel de Vest, zice, unde sunt mai ieftine.) Iar cel din Theodosia, dacă se 
va întâmpla să-l procure, ar fi pentru odihnă copiilor săi (de la soţia cu care 
a divorţat acum 20 de ani; nu s-a mai căsătorit, oficial), pentru angajaţii săi, 
pentru el, pentru... „Dacă vei dori, vei veni si tu”, zice Stepanov. 


De fapt, există și în România un poet sau, poate, câțiva, în firea cărora domină 
omul de afaceri. De a-faceri si des-faceri în naveta ABA, cum se zice, poet-bu- 
sinessman, businessman-poet. Combi-natiune mai specială... 


La hotel, deschid știrile de la ora 22. Tragedie: prăbușirea avionului care 
avea la bord echipa de hochei din Iaroslavl. Îmi amintesc că, prin 1972, într- 
o ciocnire în zbor a două avioane a pierit echipa de fotbal „Pahtakor” din 
Tadjikistan... 


Nu e bine să adormi cu atari gânduri în minte... 

Trebuie să recunosc faptul că edițiile speciale ale 
revistei „Limba Română” îmi sunt permanent pe 
masa de lucru și sper că și pe cea a majorității inte- 
lectualilor noştri. Or, de la apariţia primei lucrări, 
Limba română este patria mea. Studii. Comunicări. 
Documente (o antologie de texte publicate în re- 
vista „Limba română” în perioada 1991-1996, re- 
editată în 2007), au urmat Dumitru Ivănuş. Meto- 
dica predării limbii şi literaturii române în gimnaziu 
si liceu (o lucrare mai mult decât necesară profe- 
sorilor de limba și literatura română în perioada 
de tranziție); Anatol Ciobanu. Reflecţii lingvistice 
(o selecţie de texte ce demonstrează implicarea, 
cu „notabilă dexteritate, a lingvistului si profe- 
sorului universitar Anatol Ciobanu în procesul 
de reconstituire si reconstrucție a patrimoniului 
nostru identitar pe bază de principii obiective si 
de respectare a adevărului” — Al. Bantos); Silviu 
Berejan. Itinerar sociolingvistic (volum în care sunt 
inserate studii, articole, comunicări, alocutiuni, 
semnate în ultimii 17 ani de către acad. Silviu Be- 
rejan, având ca obiect de studiu identitatea etno- 
lingvistică a populaţiei majoritare din Basarabia); 
Nicolae Corlăteanu. Testament (o culegere de texte 
scrise si publicate în perioada 1995-2005, în care 
autorul argumentează romanitatea si românitatea 
noastră); In memoriam Grigore Vieru (o mare car- 
te a noastră despre omul și poetul Grigore Vieru, 
despre creaţia sa artistică, un testament, o carte-rec- 
viem, una de suflet, al cărei tiraj nici pe departe n-a 
satisfăcut doleantele cititorilor). Recentul număr, 

5-6, al revistei „Limba Română” este dedicat celor 

200 de ani de la răpirea teritoriului care, mai târziu, va fi numit Basarabia și de 
la alipirea lui la Rusia, „eveniment” „ce trebuie consemnat, mai întâi, fiindcă 
o asemenea durată în contextul unui dinamism geopolitic atât de febril e în 
stare să nască alte probleme cu urmări destul de tragice pentru locuitorii teri- 
toriului respectiv, în al doilea rând, fiindcă cele vechi, motivate cronotopic și 
etnocultural, au căpătat nuanţe insolite, de natură să întrețină confuzia, deru- 
ta, lipsa de orizont” (Alexandru Zub). Astfel, această ediţie a revistei, care, de 
fapt, are greutatea unei cărți de istorie privind problema Basarabiei (cred că 
Ministerul Educaţiei neapărat trebuie să aibă grijă ca în fiecare bibliotecă sco- 
larà să ajungă cel putin câteva numere), include o serie de studii ce aparțin 
reputatilor istorici Alexandru Zub, Dorin Cimpoesu, Vlad Mischevca, Dinu 
Poştarencu, Ioan C. Popa, loan Scurtu, Anatol Petrencu, Valentin Tomulet, 
Maria Danilov, dar si criticilor literari, lingvistilor Theodor Codreanu, Adri- 
an Dinu Rachieru, Dan Mănucă, lon Ciocanu, Tudor Nedelcea, Anatol Ere- 
mia, Ana Bantos, Andrei Crijanovschi ș.a., care, în articolele lor, abordează 
problema impactului raptului teritorial asupra culturii și identității noastre, 
în genere, și, în particular, asupra celei lingvistice și literare. În acest context 
menționăm că pe 28 mai, 2012, în ziua când s-au împlinit 200 de ani de la 
anexarea Estului Moldovei la Imperiul Rus, în incinta Bibliotecii Naţionale 
a fost lansat numărul tematic de revistă, eveniment marcat si de expoziția 
de hărți inedite si fotografii de epocă. La eveniment au participat Excelenţa 
Sa Ambasadorul României la Chișinău, Marius Gabriel Lazurca, directorul 
Institutului Cultural Român „M. Eminescu” la Chișinău Petre Guran, parla- 
mentarul și scriitorul Ion Hadârcă, primarul municipiului Chişinău Dorin 
Chirtoacă, directorul Bibliotecii Naţionale Alexei Rău, istoricii Anatol Pe- 
trencu, Gheorghe Paladi, Gheorghe Gonţa, actorul Petru Hadârcă, ziariști, 
cadre didactice universitare și școlare, studenţi, liceeni. 


În cuvântul său de deschidere, Alexandru Bantos, redactorul-sef al revistei 
„Limba Română”, a subliniat că ediția specială a revistei incoronează o activi- 
tate de mai multi ani a redacţiei, că a fost una mai mult decât necesară, dat fi- 
ind faptul că problemele privind istoria, trecutul țării noastre trebuie cunos- 
cute, constientizate și asumate de fiecare în parte. Or, „în Republica Sovietică 
Socialistă Moldovenească trecutul era asemenea unui edificiu cu ferestrele 
închise cu zece zăvoare, noi neavând dreptul să ştim ce se află după obloanele 
trase”. Aducerea în actualitate, pe paginile unei ediţii speciale, a ceea ce nu s-a 
putut spune până în 1989 a constituit și obiectivul major al redacției. 


În continuare, multumind Casei Limbii Române, colegiului de redacţie al re- 
vistei „Limba Română”, Institutului Cultural Român, Ambasadei României 
la Chișinău pentru implicarea în organizarea evenimentului cultural amintit, 


dl Dorin Chirtoacă, primarul general al Chişinăului, a menţionat că însușirea 


Instantanee de la lansarea revistei „Limba Română” de Iurie Foca 

adevărului despre ce s-a întâmplat la 16 mai, 1812, si la 28 iunie, 1940, mai 
ales de càtre tineret, dar si de càtre fiecare dintre noi, trebuie sà devinà nor- 
mà a societàtii noastre, cà furnizarea unor informatii veridice, argumentate 
ştiinţific, este o sarcină primordială, în primul rând, a tuturor specialiștilor în 
domeniu. Privită din acest punct de vedere, ediţia curentă a revistei „Limba 
Română” acoperă un gol. Mai mult, punând în atenţia opiniei publice pro- 
blema raptului Basarabiei de la 1812, publicaţia reprezintă un ghid menit să 
ne ajute în autodefinirea noastră ca naţiune, în redobândirea demnităţii de a 
fi români. 


În viziunea istoricului Anatol Petrencu, doctor habilitat, profesor universitar, 
anexarea Basarabiei de către Rusia țaristă a fost primul act al imperiului de 
Nord de a se extinde în Balcani. Astfel, în teritoriul acaparat Rusia a pro- 
movat o politică de „uniformizare” a populaţiei băștinașe cu restul popoa- 
relor din imperiu, una de deznaționalizare si de rusificare: au fost rusificate 
oraşele basarabene, a fost adusă populaţie alogenă în Sudul Basarabiei, ceea 
ce a determinat modificarea structurii etnice a zonei, iar într-un termen mai 
îndelungat a fost impusă minciuna că Basarabia ar fi pământ rusesc. Eveni- 
mentele ce-au succedat raptul de la 1812 - formarea R.A.S.S. Moldovenești, 
semnarea, la 23 august 1939, a Protocolului adițional secret, atașat Pactului 
Ribbentrop-Molotov, nota ultimativă adresată României de către Guvernul 
Sovietic în noaptea de 27 spre 28 iunie 1940, ocuparea Basarabiei, a Nordu- 
lui Bucovinei, a ținutului Herţa, a insulelor de la Gurile Dunării în ziua de 
28 iunie 1940, constituirea R.S.S. Moldovenești si delimitarea frontierei de 
est, scoaterea în afara legii a organelor administrative existente, instaurarea 
regimului bolșevic, trierea populaţiei după criterii „de clasă” și deportarea 
băștinașilor în Siberia etc. au demonstrat aceeași politică de constrângere si 
de agresiune. În finalul alocutiunii sale, dl Petrencu a adăugat că atât expozi- 
tia inaugurată în incinta Bibliotecii Nationale, cât si ediția specială a revistei 
„Limba Română” contribuie substanţial la completarea cunoștințelor noas- 
tre despre destinul tragic al Basarabiei. 


Amintind de cuvintele scriitorului si filozofului Lucian Blaga, rostite la 1940, 
când Basarabia fusese ocupată și anexată la Uniunea Sovietică — „De-aici în- 
colo nu veti mai găsi tara pe hartă, o veti afla în inimă, în suflet” —, doamna 
Ana Bantos, doctor habilitat în filologie, cercetătoare la Institutul de Istorie a 
Literaturii si Teorie Literară „G. Călinescu” din Bucuresti, a subliniat că me- 
moria noastră, ani în sir, a fost interzisă si manipulatà, iar expoziţia de hărți 
inedite, numărul de revistă ne ajută să refacem drumul invers, un drum pe 
care trebuie să-l cunoască orice trăitor al spaţiului românesc, și ne îndeam- 
nà să recâștigăm ceea ce este al nostru, să învingem indiferența. Tocmai din 
aceste considerente genericul, atât al expoziţiei de hărți, cât si al numărului 

special de revistă, se justifică totalmente în forma „Memoria ca justiţie”, a 
concluzionat doamna Ana Bantos. 


Domnul Gheorghe Paladi, conferenţiar universitar, în luarea sa de cuvânt, a 
precizat că autorii articolelor incluse în acest număr au abordat problema Basa- 
rabiei din diverse unghiuri de vedere, raportànd-o la diferite perioade istorice, 
argumentul ştiinţific fiind piatra de temelie a exegezelor lor. Astfel, întreg con- 
ţinutul revistei demonstrează că anexarea Basarabiei la Imperiul Rus a marcat 
tragic destinul băștinașilor. Totodată, domnul conferenţiar universitar și-a ex- 
primat si opinia privind necesitatea predării Istoriei românilor în şcoală. 


Adresându-se celor prezenţi la eveniment, parlamentarul si scriitorul Ion 
Hadârcă a menţionat că revista și expoziţia sunt un act de triumf împotriva 
celor care au dorit să șteargă din acest spaţiu totul ce este legat de limba și 
cultura română. În același timp, Domnia Sa şi-a exprimat bucuria că a gă- 
sit pe paginile revistei articole, studii ale unor istorici si publicisti consacrati 
de peste Prut, care totdeauna au împărtășit durerile noastre, au demonstrat 
verticalitate chiar în condiţiile regimului ceaușist, suferind pentru adevăr si 
pentru dreptate. De asemenea, lon Hadârcă a mulțumit dlui Petre Guran, 
care, odată cu venirea la Chișinău în calitate de director al Institutului Cultu- 
ral Român „Mihai Eminescu”, a adus un suflu nou, a manifestat o atitudine 
constructivă, impunându-se prin acțiuni concrete, una dintre acestea fiind 
proiectul de restaurare și valorificare a Casei Zemstvei. 


Etalon al serialelor editoriale, conform opiniei directorului Bibliotecii Natio- 
nale Alexei Rău, revista „Limba Română” şi de data aceasta a reușit să satisfacă 
orizontul de așteptare al cititorilor, oferindu-le nu numai informaţii despre rap- 
tul de la 1812, dar și punându-i în situaţia de a reflecta asupra evenimentului 
şi a consecinţelor lui. Pe de altă parte, în opinia vorbitorului, un șir de exegeze 
semnate de Anatol Eremia, Lidia Codreanca, Andrei Crijanovschi, Ion Cioca- 
nu ş.a. ne conving de faptul că ființa noastră naţională s-a conservat în limbă. 
Revista se impune si prin originalitatea lucrărilor pictoriţei Natalia Ciornaia. 


În completarea celor afirmate de vorbitorii precedenti, Viorica-Ela Caraman, 
redactor-şef adjunct al revistei „Limba Română”, i-a îndemnat pe cei prezenți la 
eveniment, dar, în special, pe colegii de generaţie, să cultive memoria, să reînvete 
respectul față de sine și față de apartenenţa la o cultură nucleicà în drumul de 
integrare europeană a acestei bucăți din românitatea noastră integră, pentru că 
valorile europene configurate în jurul conceptului de toleranță se pot afirma în 
mod autentic pornind de la acelea care ne definesc identitatea proprie. 


În finalul evenimentului cultural, dl Alexandru Bantoş a mulțumit audito- 
riului pentru prezenţa la eveniment, invitându-i pe toți să citească următorul 
număr de revistă, pe paginile căruia vor fi aduse în prim-plan aspecte inedite 
ale itinerarului nostru identitar si cultural. 

lie ŞANDRU 
| A 15-a ediţie a „Zilelor Miron Cristea” 


În urmă cu 144 de ani, la 18 iulie 1868, în Toplița 
Română, pe Valea Superioară a Mureșului, stră- 
juită de Călimani, în familia țărănească George şi 
Domnița Cristea, vedea lumina zilei pruncul Ilie, 
primul băiat din cei opt copii ai familiei Cristea. 
Era cel căruia Dumnezeu i-a hărăzit să devină 
„păstor cu turmă mare, păstorul Neamului”. S-a 
împlinit astfel dorinţa nasului său de botez, cioba- 
nul Ioan Herţa, din Săliștea Sibiului, care, ducân- 
x | du-l în fata altarului, i-a urat finului său să crească 
Fundaţiei Culturale ,Miron 2 . . ` 
Cristea” Semnează: Pe Mare, să fie sănătos și popă să se facă! Si popă s-a 
urmele lui Octavian €. făcut! Da, încă ce popă! Întâiul Patriarh al Româ- 
Tăslăuanu (1987, 2012), niei întregite si al Bisericii Ortodoxe Române! 
Un nume pentru istorie: 
Patriarhul Miron Cristea 


(1998, în colaborare), 
Oameni si locuri în Călimani împreună cu Mănăstirea Sfântul Ilie și Fundaţia 


(2000), Binecuvântată a culturală „Miron Cristea” din Toplița au luat initi- 
fost clipa... (roman, 2002), ativa de omagiere a celui care a fost întâiul Patriarh 
Basarabia iarăşi si iarăşi al României Mari. Sigur, prin înaltele funcţii deti- 
(2003), Patriarhul Miron = nute atât în Biserica Ortodoxă Română, cât si în 
Cristea (2008), Vremurişi cele ale statului, ca regent si prim-ministru, Miron 
destine (2011) s.a. i oe; n i A . Ne 
Cristea aparține întregii națiuni române, istoriei 
naţionale, fiind o podoabă strălucită în cununa de 
aur a neamului românesc. Însă el a aparţinut, mai 
întâi, Toplitei Române, cum spunea primarul Flo- 
rea Coman, în 1938, „fiindcă aici a văzut lumina 
zilei, în tàràna acestui pământ s-a jucat cu părinţii 
nostri si de aici a plecat pentru a ajunge acolo unde 

până la El nu a ajuns niciun român”. 


.Ş. — publicist si istoric 
literar. Preşedintele 


În 1998, cu prilejul împlinirii a 130 de ani de la naș- 
terea acestuia, Primăria orașului (azi, municipiu) 


Asa s-au născut Zilele Miron Cristea, devenite o 
manifestare cultural-stiintificà si religioasă, care, 
an de an, si-a sporit popularitatea, trezind intere- 

sul oamenilor de ştiinţă si de cultură atât al celor din ţară, cât și al celor de 
peste hotare. 


Anul acesta, Zilele Miron Cristea au ajuns la cea de-a XV-a ediție — o edi- 
tie jubiliară. În program au fost înscrise numeroase activități, între care 
cea mai importantă a fost Sesiunea de comunicări științifice „Istorie nati- 
onală, Cultură si Civilizație românească si Credinţă străbună”. Genericul 
a cuprins si cele trei secțiuni în cadrul cărora au fost prezentate peste 50 
de intervenţii. Aș preciza că, de-a lungul celor cincisprezece ediţii, în ca- 
drul sesiunilor de comunicări ştiinţifice au fost prezentate aproape 1.000 
de comunicări, susținute de tot atâtea personalităţi ale științei și culturii 
românești. Între acestea s-a înscris si comunicarea doamnei Ana Bantos, 
conf. univ. dr. la Universitatea de Stat a Moldovei, cu tema „Percepția al- 
teritàtii ca raport între om si Dumnezeu. O perspectivă asupra literaturii 
basarabene postbelice”. Iată si alte câteva titluri: prof. dr. Vasile Adàscàlitei 
(Dorohoi) „Viaţa religioasă a Dorohoiului până la începutul sec. XIX”; pr. 
prof. dr. Florin Bengean (Tg. Mureş) „Vasile Netea si Biserica străbună”; dr. 
Elena Cobianu (Bucuresti) „Datoria față de România întregită în discursul 
parlamentar interbelic”; conf. univ. dr. Gavriil Preda (Ploiești) „1912 în 
Basarabia”; prof. dr. Dorel Marc (Tg. Mureş) „Folclor identitar intracarpa- 
tic”; pr. dr. Nicolae Bucur (Miercurea Ciuc) „Nobleţea, vocaţia si cordiali- 
tatea maestrului George Sbârcea” etc. 


EVENIMENT 


Pe lângă acestea au fost lansate mai bine de 30 de cărți, reviste si publicaţii 
periodice, apărute în intervalul 2011-2012, avându-i ca autori mai ales pe 
cei care au susținut şi comunicări ştiinţifice. Între acestea a fost prezentată si 
revista „Limba Română” nr. 5-6 din 2012, de către domnul Alexandru Ban- 
tos, director al Casei Limbii Române „Nichita Stănescu” din Chişinău, re- 
dactor-sef al publicaţiei. Alte câteva titluri: loan Morar - „Cuibul vulturului 
ceresc” (proză); Florin Bengean - „ASTRA - cuvânt, faptă, împlinire”; Ilie 
Şandru — „Pe urmele lui Octavian C. Tăslăuanu” (istorie literară); Doina Do- 
brean — „Cântecul obârșiei”(proză); Simion Bui — „Patriciu Barbu — un om, 
o epocă, o idee” etc. 


Tot în prima zi a manifestărilor, miercuri, 18 iulie, cei peste 50 de participanţi 
prezenţi la eveniment au onorat programul Zilelor Miron Cristea, vizitând 
importante monumente istorice și locuri turistice din oraș și împrejurimi; 
luând parte la vernisajul expoziţiei de artă plastică „Îngerii cu ochii scoși” a 
pictorului băcăuan Aurel Stanciu; asistând la parastasul oficiat de preoții din 
Topliţa, în frunte cu protopopul Dumitru Apostol, vizitând bustul Patriarhu- 
lui Miron Cristea și cel al poetului Grigore Vieru, din parcul central al ora- 
sului. Precizăm că Topliţa a fost cel dintâi oraş din România care i-a acordat 
poetului basarabean titlul de Cetăţean de Onoare. „Faptul că sunt membru 
al Academiei Române si Cetăţean de Onoare al orașului Topliţa pentru mine 
contează mai mult decât premiul Nobel”. Aga stă scris pe soclul de marmură 
pe care este așezat bustul artistului. 


Activităţile au continuat în cea de-a doua zi, 19 iulie, în comuna Bilbor, aflată 
la peste 1.000 de metri altitudine, în depresiunea intramontană cu același 
nume dintre Munţii Bistriţei, Giurgeului și Călimanilor. Aici s-a continuat 
sesiunea de comunicări, începută în ziua precedentă la Topliţa; a fost lansat 
volumul Pe urmele lui Octavian C. Tăslăuanu de Ilie Şandru, Biborul fiind sa- 
tul în care, în 1876, s-a născut scriitorul, publicistul, omul politic și de cultură 
Octavian Codru Tăslăuanu, cel care, între 1903 şi 1914, a condus revista „Lu- 
ceafărul”, la Budapesta si la Sibiu. Doamna Felicia Avram, soţia scriitorului 
Vasile Avram, din Sibiu, a prezentat volumul Vasile Avram - omul si opera. 


În cea de-a treia zi, oaspeții Toplitei au luat parte la Sfânta Liturghie arhi- 
erească, săvârșită de ÎPS Ioan Selejan, arhiepiscopul Covasnei și Harghitei, 
în fruntea unui numeros sobor de preoți călugări, prilejuită de sărbătoarea 
hramului sfintei Mănăstiri „Sfântul Prooroc Ilie” din Toplita, ctitoria Patriar- 
hului Miron Cristea, monument istoric. 

Citiţi revista noastră și în 2012 


Şi în 2012 revista „Limba Română” apare bimestrial, format carte cu un vo- 
lum de 192 de pagini, inclusiv 16 color. 
În Republica Moldova abonamentele pot fi perfectate la toate oficiile postale. 
Indice de abonament - PM77075. 
Preţul unui număr — 30 de lei. 
Preţul abonamentului anual — 180 de lei. 
În ţările din CSI si Europa, inclusiv România: preţul unui număr - 6 EURO, 
abonament pentru 1 an - 32 EURO. 
În alte țări: preţul unui număr - 8 EURO, abonament pentru 1 an — 36 
EURO. 
Cititorii din străinătate se pot abona la revista „Limba Română” astfel: 
— la redacţie, achitând în valută sau echivalentul în lei moldovenești al abo- 
namentului; 
— prin virament la 
Revista „Limba Romana” SRL, c/f 1004600045323, 
Banca Comercială Română, Chișinău S.A., 
Cod RNCBMD2X, Cont 222400000100172 MDL 

Cont 222409100100172 RON 

Cont 2224501295 EURO 
Redacţia revistei „Limba Română” trebuie înstiintatà asupra plății efectua- 
te, trimitàndu-se la adresa pentru corespondenţă (limbaromanachisinau@ 
gmail.com) o copie după dispoziţia de plată bancară, cu indicarea numerelor 
de revistă abonate si a adresei postale complete a abonatului. 


Împletind activitatea de cercetare cu cea de 
manager cultural, Ernest Oberlânder- 
'Târnoveanu, istoric, expert arheolog si 
renumit numismat, este promotorul unei 
mobilități, benefice pentru cultura română, 
a patrimoniului aflat în Muzeului Naţional 
de Istorie a României, tructificând 
oportunităţile includerii acestuia în 
circuitul internațional al valorilor. 

Andrei NICOLESCU 

„având în vedere situaţia complicată din Basarabia 
post-sovieticà si din România post-comunistă, drumul 
spre convergenţă nu va fi nici scurt şi nici uşor. Este clar că 
vom mai avea nevoie de timp până când aceste sechele vor 
fi eradicate. Eu estimez că va fi nevoie de 20-25 de ani, 
limp în care educaţia si moștenirea culturală comună vor 
juca un rol esenţial în păstrarea vie a conştiinţei nationale 
a românilor din Basarabia. Chiar dacă vor mai apărea 
sincope politice, în mod inerent, contactele dintre românii 
de pe ambele maluri ale Prutului nu mai pot fi oprite, ele 
urmând sà se dezvolte în viitor, într-o Europă si o lume tot 
mai integrate. 


Deşi sunt un om de cultură, nu pot să nu recunosc că 
reunirea românilor de pe ambele maluri ale Prutului se va 
face doar atunci când vom tăia ombilicul energetic şi 
dependenţa economică care leagă Basarabia de Rusia şi 
Ucraina şi când sărăcia, inapoierea socială, deficitul de 
democraţie şi intoleranta moştenite din era sovietică vor fi 
lichidate. 
(Din interviul Drumul spre convergență 
nu va fi nici scurt si nici uşor 
publicat în acest număr de revistă) 

